**ವೊಡಾಫೋನ್ ಐಡಿಯಾ ಗ್ರಾಹಕರಿಗೆ ಭರ್ಜರಿ ಸಿಹಿಸುದ್ದಿ ಈ ಉಚಿತ ಆಫರ್ ಮಿಸ್ ಮಾಡಲೇಬೇಡಿ**

## ವೊಡಾಫೋನ್ ಐಡಿಯಾ ತನ್ನ ಪ್ರಿಪೇಯ್ಡ್ ಬಳಕೆದಾರರಿಗೆ ಪ್ರತಿ ತಿಂಗಳು 48 ರೂ. ಬೆಲೆಯ ಡೇಟಾವನ್ನು ಉಚಿತವಾಗಿ ನೀಡುತ್ತಿದೆ. ವೊಡಾಫೋನ್ ಐಡಿಯಾ ಸಂಸ್ಥೆಯು ತನ್ನ ಗ್ರಾಹಕರಿಗೆ

ಪ್ರತಿದಿನದ ಹೈ ಸ್ಪೀಡ್ ಡೇಟಾ ಖೋಟಾವನ್ನು ಮುಗಿಸಿದ ನಂತರ ತುರ್ತಾಗಿ ಡೇಟಾ ಬೇಕಾದರೆ ಡೇಟಾ ಪ್ಯಾಕ್‌ಗಳನ್ನು ರೀಚಾರ್ಜ್ ಮಾಡಿಕೊಳ್ಳಬೇಕಾದ ಪರಿಸ್ಥಿತಿ ಎದುರಾಗುತ್ತದೆ. ಈ ಸಂದರ್ಭದಲ್ಲಿ ಪ್ರತಿ ತಿಂಗಳ ವೆಚ್ಚವಲ್ಲದೇ ಹೆಚ್ಚುವರಿ ಹಣವನ್ನು ಡೇಟಾಕ್ಕಾಗಿ ಪಾವತಿಸಬೇಕಾಗುತ್ತದೆ. ಆದರೆ, [ವೊಡಾಫೋನ್ ಐಡಿಯಾ](https://vijaykarnataka.com/topics/%E0%B2%B5%E0%B3%8A%E0%B2%A1%E0%B2%BE%E0%B2%AB%E0%B3%8B%E0%B2%A8%E0%B3%8D-%E0%B2%90%E0%B2%A1%E0%B2%BF%E0%B2%AF%E0%B2%BE" \t "_blank) ಗ್ರಾಹಕರಿಗೆ ಈ ಸಮಸ್ಯೆ ಎದುರಾಗುವುದಿಲ್ಲ. ಏಕೆಂದರೆ, ವೊಡಾಫೋನ್ ಐಡಿಯಾ ತನ್ನ ಪ್ರಿಪೇಯ್ಡ್ ಬಳಕೆದಾರರಿಗೆ ಪ್ರತಿ ತಿಂಗಳು 48 ರೂ. ಬೆಲೆಯ ಡೇಟಾವನ್ನು ಉಚಿತವಾಗಿ ನೀಡುತ್ತಿದೆ. ವೊಡಾಫೋನ್ ಐಡಿಯಾ ಸಂಸ್ಥೆಯು ತನ್ನ ಗ್ರಾಹಕರಿಗೆ 'ಡೇಟಾ ಡಿಲೈಟ್ಸ್' ಎಂಬ ನೂತನ ಕೊಡುಗೆಯನ್ನು ನೀಡುತ್ತಿದ್ದು, [ಡೇಟಾ ಡಿಲೈಟ್ಸ್](https://vijaykarnataka.com/topics/%E0%B2%A1%E0%B3%87%E0%B2%9F%E0%B2%BE-%E0%B2%A1%E0%B2%BF%E0%B2%B2%E0%B3%88%E0%B2%9F%E0%B3%8D%E0%B2%B8%E0%B3%8D" \t "_blank) ಆಫರ್ನೊಂದಿಗೆ ಗ್ರಾಹಕರು ಪ್ರತಿ ತಿಂಗಳು 2GB ತುರ್ತು ಡೇಟಾವನ್ನು ಉಚಿತವಾಗಿ ಪಡೆಯುತ್ತಾರೆ. 2022 ರಲ್ಲಿ ವೊಡಾಫೋನ್ ಐಡಿಯಾ ತನ್ನ 'Vi Hero Unlimited' ಗೆ ಪ್ರಿಪೇಯ್ಡ್ ಯೋಜನೆಗಳನ್ನು ಮರುಬ್ರಾಂಡ್ ಮಾಡಿದ ನಂತರ ಮೊದಲ ಅನನ್ಯ ಕೊಡುಗೆಯಾಗಿ 'ಡೇಟಾ ಡಿಲೈಟ್ಸ್' ಆಫರ್ ಅನ್ನು ತಂದಿದೆ. ಇದು ಬಳಕೆದಾರರಿಗೆ ಪ್ರತಿ ತಿಂಗಳು 2GB ತುರ್ತು ಡೇಟಾವನ್ನು ಒದಗಿಸುವ ಕೊಡುಗೆಯಾಗಿದ್ದು, ತಿಂಗಳಿನಲ್ಲಿ ಒಮ್ಮೆ ವೊಡಾಫೋನ್ ಐಡಿಯಾ ಬಳಕೆದಾರರು ಎರಡು ಬಾರಿ 1GB ಯಂತೆ ಡೇಟಾವನ್ನು ರಿಡೀಮ್ ಮಾಡಿಕೊಳ್ಳಬಹುದಾದ ಆಯ್ಕೆಯನ್ನು ನೀಡುತ್ತದೆ. ಈ ಡೇಟಾ ಡಿಲೈಟ್ ಕೊಡುಗೆಯು 299.ರೂ.ನಿಂದ ಪ್ರಾರಂಭವಾಗುವ Vi Hero ಅನ್‌ಲಿಮಿಟೆಡ್ ದೈನಂದಿನ ಡೇಟಾ ಪ್ಯಾಕ್‌ಗಳಿಗೆ ಲಭ್ಯವಿರುತ್ತದೆ ಮತ್ತು ಬಳಕೆದಾರರು Vi ಮೊಬೈಲ್ ಅಪ್ಲಿಕೇಶನ್ ಮೂಲಕ ಈ ಕೊಡುಗೆಯನ್ನು ಸಂಪೂರ್ಣ ಉಚಿತವಾಗಿ ಪಡೆಯಬಹುದಾಗಿದೆ.  
  
ಇನ್ನು ವೊಡಾಫೋನ್ ಐಡಿಯಾ ಬಳಕೆದಾರರಿಗೆ ಎರಡನೇ ವಿಶಿಷ್ಟ ಕೊಡುಗೆಯಾಗಿ ವಾರಾಂತ್ಯದ ಡೇಟಾ ರೋಲ್‌ಓವರ್ ಆಯ್ಕೆಯು ಸಿಗಲಿದೆ. ಈ ವಾರಾಂತ್ಯದ ಡೇಟಾ ರೋಲ್‌ಓವರ್ ಕೊಡುಗೆಯೊಂದಿಗೆ, ವೊಡಾಫೋನ್ ಐಡಿಯಾ ಗ್ರಾಹಕರು ವಾರಾಂತ್ಯದಲ್ಲಿ ವಾರದ ದಿನಗಳಿಂದ ತಮ್ಮ ಉಳಿದಿರುವ ನ್ಯಾಯೋಚಿತ-ಬಳಕೆ-ನೀತಿ ಡೇಟಾವನ್ನು ಬಳಸಬಹುದು. ಇಲ್ಲಿ ವಾರದ ದಿನಗಳಾದ ಸೋಮವಾರದಿಂದ ಶುಕ್ರವಾರದವರೆಗೆ ಬಳಸದೇ ಇರುವ ಡೇಟಾವನ್ನು ವಾರಾಂತ್ಯದಲ್ಲಿ, ಅಂದರೆ ಶನಿವಾರ ಮತ್ತು ಭಾನುವಾರ ಗಳಲ್ಲಿ ಬಳಸಬಹುದು. ಆದರೆ. ಈ ಕೊಡುಗೆಯಲ್ಲಿ ನಿರ್ದಿಷ್ಟ ವಾರದಲ್ಲಿ ಉಳಿಯುವ ಡೇಟಾವನ್ನು ಮುಂದಿನ ವಾರಕ್ಕೆ ರೋಲ್ ಮಾಡಲು ಸಾಧ್ಯವಿಲ್ಲ ಎಂಬುದನ್ನು ಗಮನಿಸಬೇಕು. ವೊಡಾಫೋನ್ ಐಡಿಯಾ ಬಳಕೆದಾರರಿಗೆ ಮೂರನೇ ಅನನ್ಯ ಕೊಡುಗೆಯಾಗಿ ಬಿಂಜ್ ಆಲ್ ನೈಟ್ ಲಭ್ಯವಿದೆ. ಇದು ಬೇರೆ ಯಾವ [ಟೆಲಿಕಾಂ](https://vijaykarnataka.com/topics/%E0%B2%9F%E0%B3%86%E0%B2%B2%E0%B2%BF%E0%B2%95%E0%B2%BE%E0%B2%82" \t "_blank) ಕಂಪೆನಿಯು ನೀಡದಿರುವ ಅಸಾಧಾರಣ ಕೊಡುಗೆಯಾಗಿದ್ದು, ಬಳಕೆದಾರರು ಪ್ರತಿ ರಾತ್ರಿ 12 AM ಮತ್ತು 6 AM ನಡುವೆ ಅನಿಯಮಿತ ಪ್ರಮಾಣದ ಉಚಿತ ಹೈ-ಸ್ಪೀಡ್ ಡೇಟಾವನ್ನು ಬಳಸಲು ಅನುಮತಿಸುತ್ತದೆ. ಈ ಸಮಯದಲ್ಲಿ ಬಳಸಿದ ಡೇಟಾದಿಂದಾಗಿ ದಿನದ ನ್ಯಾಯೋಚಿತ-ಬಳಕೆ-ನೀತಿ ಡೇಟಾದ ಮೇಲೆ ಪರಿಣಾಮ ಬೀರುವುದಿಲ್ಲ. ಇದಲ್ಲದೆ, Vi ಚಲನಚಿತ್ರಗಳು ಮತ್ತು ಟಿವಿ ಪ್ರಯೋಜನವನ್ನು ಸಹ ನೀಡುತ್ತದೆ. ಇದು ವೊಡಾಫೋನ್ ಐಡಿಯಾ OTT ಕೊಡುಗೆಯಾಗಿದ್ದು, ಈ ಪ್ರಯೋಜನಗಳು 299 ರೂ. ಮತ್ತು ಅದಕ್ಕಿಂತ ಹೆಚ್ಚಿನ ಮುಖಬೆಲೆಯಿಂದ ಪ್ರಾರಂಭವಾಗುವ ಪ್ರಿಪೇಯ್ಡ್ ಯೋಜನೆಗಳಲ್ಲಿ ಲಭ್ಯವಿವೆ. ಜಿಯೋ ಮತ್ತು ಏರ್‌ಟೆಲ್ ಪ್ರತಿಸ್ಪರ್ಧಿ ಕಂಪೆನಿಗಳಿಂದ ಚಂದಾದಾರರು ಮತ್ತು ಆದಾಯ ಮಾರುಕಟ್ಟೆ ಪಾಲನ್ನು ಪಡೆಯಲು ಪ್ರಯತ್ನಿಸುತ್ತಿರುವ ವೊಡಾಫೋನ್ ಐಡಿಯಾ 2022 ರಲ್ಲಿ ತನ್ನ ಗ್ರಾಹಕರಿಗೆ ಹಲವು ಕೊಡುಗೆಗಳನ್ನು ತಂದಿದೆ. ಇತ್ತೀಚಿನ ಸುಂಕದ ಹೆಚ್ಚಳ ಮತ್ತು ಅದರ ಪ್ರಿಪೇಯ್ಡ್ ಯೋಜನೆಗಳ ಬದಲಾವಣೆಯ ನಂತರ, ಅದರಲ್ಲೂ 2022 ರಲ್ಲಿ ಪ್ರಿಪೇಯ್ಡ್ ವಿಭಾಗದಲ್ಲಿ ಜಿಯೋ ಮತ್ತು ಏರ್‌ಟೆಲ್ ಒದಗಿಸುವುದಕ್ಕಿಂತ ಉತ್ತಮ ಯೋಜನೆಗಳನ್ನು ವೊಡಾಫೋನ್ ಐಡಿಯಾ ಒದಗಿಸುತ್ತಿದೆ. ನೀವೀಗ ವೊಡಾಫೋನ್ ಐಡಿಯಾ ಸೇವೆಗೆ ಚಂದಾದಾರರಾಗಲು ಬಯಸಿದರೆ, ಜಿಯೋ ಮತ್ತು ಏರ್‌ಟೆಲ್ ಕಂಪೆನಿಗಳಿಗಿಂತಲೂ ವೊಡಾಫೋನ್ ಐಡಿಯಾನಿಂದ ನಿಮಗೆ ಸಿಗುವ ಹೆಚ್ಚುವರಿ ಕೊಡುಗೆಗಳ ಕುರಿತಂತೆ ಮಾಹಿತಿಯನ್ನು ನೀಡಲಾಗಿದೆ. ಇನ್ನು ಆಯ್ಕೆ ನಿಮ್ಮದು.