**[ಟ್ರಾಯ್](https://vijaykarnataka.com/topics/%E0%B2%9F%E0%B3%8D%E0%B2%B0%E0%B2%BE%E0%B2%AF%E0%B3%8D" \t "_blank)ನ ಹೊಸ ಮೊಬೈಲ್ ನಂಬರ್ ಪೋರ್ಟೆಬಿಲಿಟಿ ಆದೇಶದ ವಿರುದ್ಧ ವೊಡಾಫೋನ್ ಐಡಿಯಾಗೆ ಸೋಲು**

## ಡಿಸೆಂಬರ್ 2021 ರಲ್ಲಿ ಭಾರತದಲ್ಲಿ ಟೆಲಿಕಾಂ ಸೇವೆಗಳ ಸುಂಕದ ಹೆಚ್ಚಳ ನಡೆಯಿತು. ದೇಶದ ಎಲ್ಲಾ ಟೆಲಿಕಾಂ ಕಂಪೆನಿಗಳು ತಮ್ಮ ಪ್ರೀಪೇಡ್ ರೀಚಾರ್ಜ್ ಯೋಜನೆಗಳ ಬೆಲೆಗಳನ್ನು ಏರಿಸಿಕೊಂಡವು. ಈ ವೇಳೆ ದೇಶದ ಜನತೆ ಪ್ರಸ್ತುತ ಸೇವಾ ಪೂರೈಕೆಯ ಟೆಲಿಕಾಂ ಕಂಪೆನಿಯಿಂದ ಮತ್ತೊಂದು ಕಂಪೆನಿಗೆ ಪೋರ್ಟ್ ಔಟ್ ಮಾಡಲು ಬಯಸುತ್ತಿದ್ದರು. ಇದನ್ನು ಮನಗೊಂಡ ಕೆಲ ಖಾಸಾಗಿ ಟೆಲಿಕಾಂ ಕಂಪೆನಿಗಳು ಕಡಿಮೆ ಮುಖಬೆಲೆಯ ಯೋಜನೆಗಳಿಂದ SMS ಪ್ರಯೋಜನಗಳನ್ನು ತೆಗೆದುಹಾಕಿದವು.

ಡಿಸೆಂಬರ್ 7, 2021 ರಂದು ಮೊಬೈಲ್ ನಂಬರ್ ಪೋರ್ಟೆಬಿಲಿಟಿಗೆ ಸಂಬಂಧಿಸಿದಂತೆ [ಟ್ರಾಯ್](https://vijaykarnataka.com/topics/%E0%B2%9F%E0%B3%8D%E0%B2%B0%E0%B2%BE%E0%B2%AF%E0%B3%8D" \t "_blank) (ಟೆಲಿಕಾಂ ರೆಗ್ಯುಲೇಟರಿ ಅಥಾರಿಟಿ ಆಫ್ ಇಂಡಿಯಾ) ಹೊರಡಿಸಿದ ಆದೇಶದ ವಿರುದ್ಧ ಮೇಲ್ಪನವಿ ಸಲ್ಲಿಸಿದ್ದ [ವೊಡಾಫೋನ್ ಐಡಿಯಾ](https://vijaykarnataka.com/topics/%E0%B2%B5%E0%B3%8A%E0%B2%A1%E0%B2%BE%E0%B2%AB%E0%B3%8B%E0%B2%A8%E0%B3%8D-%E0%B2%90%E0%B2%A1%E0%B2%BF%E0%B2%AF%E0%B2%BE" \t "_blank) ಕಂಪೆನಿಗೆ ಮುಖಭಂಗವಾಗಿದೆ. ಒಂದು [ಟೆಲಿಕಾಂ](https://vijaykarnataka.com/topics/%E0%B2%9F%E0%B3%86%E0%B2%B2%E0%B2%BF%E0%B2%95%E0%B2%BE%E0%B2%82" \t "_blank) ಕಂಪೆನಿಯಿಂದ ಮತ್ತೊಂದು ಟೆಲಿಕಾಂ ಕಂಪೆನಿಗೆ ಸೇವೆಯನ್ನು ಬದಲಾಯಿಸಿಕೊಳ್ಳಬಹುದಾದ ಮೊಬೈಲ್ ನಂಬರ್ ಪೋರ್ಟೆಬಿಲಿಟಿಗೆ ಸಂಬಂಧಿಸಿದ ಟ್ರಾಯ್ ಆದೇಶದ ವಿರುದ್ಧ, ಟೆಲಿಕಾಂ ವಿವಾದಗಳ ಇತ್ಯರ್ಥ ಮತ್ತು ಮೇಲ್ಮನವಿ ಟ್ರಿಬ್ಯೂನಲ್ ಗೆ ಮೇಲ್ಮನವಿ ಸಲ್ಲಿಸಿದ್ದ ವೊಡಾಫೋನ್ ಐಡಿಯಾ ಸೋಲನ್ನು ಅನುಭವಿಸಿದೆ. ಮೊಬೈಲ್ ನಂಬರ್ ಪೋರ್ಟೆಬಿಲಿಟಿ ಕುರಿತಂತೆ ಅಂತಹ ಆದೇಶವನ್ನು ಹೊರಡಿಸಲು [ಟ್ರಾಯ್](https://vijaykarnataka.com/topics/%E0%B2%9F%E0%B3%8D%E0%B2%B0%E0%B2%BE%E0%B2%AF%E0%B3%8D" \t "_blank) ತನ್ನ ಅಧಿಕಾರದಲ್ಲಿದೆ ಮತ್ತು ಯಾವುದೇ ಹಸ್ತಕ್ಷೇಪದ ಅಗತ್ಯವಿಲ್ಲ ಎಂದು ಟೆಲಿಕಾಂ ವಿವಾದಗಳ ಇತ್ಯರ್ಥ ಮತ್ತು ಮೇಲ್ಮನವಿ ಟ್ರಿಬ್ಯೂನಲ್ ಹೇಳಿದೆ.

ಡಿಸೆಂಬರ್ 2021 ರಲ್ಲಿ ಭಾರತದಲ್ಲಿ ಟೆಲಿಕಾಂ ಸೇವೆಗಳ ಸುಂಕದ ಹೆಚ್ಚಳ ನಡೆಯಿತು. ದೇಶದ ಎಲ್ಲಾ ಟೆಲಿಕಾಂ ಕಂಪೆನಿಗಳು ತಮ್ಮ ಪ್ರೀಪೇಡ್ ರೀಚಾರ್ಜ್ ಯೋಜನೆಗಳ ಬೆಲೆಗಳನ್ನು ಏರಿಸಿಕೊಂಡವು. ಈ ವೇಳೆ ದೇಶದ ಜನತೆ ಪ್ರಸ್ತುತ ಸೇವಾ ಪೂರೈಕೆಯ ಟೆಲಿಕಾಂ ಕಂಪೆನಿಯಿಂದ ಮತ್ತೊಂದು ಕಂಪೆನಿಗೆ [ಪೋರ್ಟ್](https://vijaykarnataka.com/topics/%E0%B2%AA%E0%B3%8B%E0%B2%B0%E0%B3%8D%E0%B2%9F%E0%B3%8D" \t "_blank) ಔಟ್ ಮಾಡಲು ಬಯಸುತ್ತಿದ್ದರು. ಇದನ್ನು ಮನಗೊಂಡ ಕೆಲ ಖಾಸಾಗಿ ಟೆಲಿಕಾಂ ಕಂಪೆನಿಗಳು ಕಡಿಮೆ ಮುಖಬೆಲೆಯ ಯೋಜನೆಗಳಿಂದ ಏಸ್ಸೆಮ್ಮೆಸ್ ಪ್ರಯೋಜನಗಳನ್ನು ತೆಗೆದುಹಾಕಿದವು. ಇದರಿಂದ ಕಡಿಮೆ ಮೊತ್ತದ ರೀಚಾರ್ಜ್ ಮಾಡಿಸುವ ಗ್ರಾಹಕರು ಒಂದು ಟೆಲಿಕಾಂ ಕಂಪೆನಿಯಿಂದ ಮತ್ತೊಂದು ಟೆಲಿಕಾಂ ಕಂಪೆನಿಗೆ ಸೇವೆಯನ್ನು ಬದಲಾಯಿಸಿಕೊಳ್ಳಲು ಕಷ್ಟವಾಯಿತು. ಈ ಬಗ್ಗೆ ಸಾಕಷ್ಟು ದೂರುಗಳು ಬರುವುದನ್ನು ಗಮನಿಸಿದ ಟ್ರಾಯ್ ಈ ಕುರಿತಂತೆ ಹೊಸ ಆದೇಶವನ್ನು ತಂದಿತ್ತು.

ದೇಶದ ಎಲ್ಲಾ ಟೆಲಿಕಾಂ ಕಂಪೆನಿಗಳು ತಮ್ಮ ಚಂದಾದಾರರು ಉಚಿತವಾಗಿ ಮೊಬೈಲ್ ನಂಬರ್ ಪೋರ್ಟ್ ಮಾಡಿಕೊಳ್ಳಲು ಅನುಮತಿ ನೀಡುವಂತೆ ಕೋರಿಕೊಂಡಿತು. ಆ ನಂತರ ಟೆಲಿಕಾಂ ಕಂಪೆನಿಗಳು ನೀಡುವ ಯಾವುದೇ ಯೋಜನೆಗಳು ಏಸ್ಸೆಮ್ಮೆಸ್ ಪ್ರಯೋಜನವನ್ನು ಹೊಂದಿರಲಿ ಅಥವಾ ಇಲ್ಲದಿರಲಿ, ಮೊಬೈಲ್ ನಂಬರ್ ಪೋರ್ಟೆಬಿಲಿಟಿಗೆ ಮಾರ್ಗವಾದ 1900ಗೆ ಏಸ್ಸೆಮ್ಮೆಸ್ ಅನ್ನು ಅನುಮತಿಸುವಂತೆ ಆದೇಶವನ್ನು ಹೊರಡಿಸಿತ್ತು. ವೊಡಾಫೋನ್ ಐಡಿಯಾ ಕಂಪೆನಿಗೆ ಇದರಿಂದ ಭಾರೀ ನಷ್ಟ ಎದುರಾಗುವ ಮುನ್ಸೂಚನೆ ಇದ್ದುದರಿಂದ ಈ ಆದೇಶದ ವಿರುದ್ಧ ಟೆಲಿಕಾಂ ವಿವಾದಗಳ ಇತ್ಯರ್ಥ ಮತ್ತು ಮೇಲ್ಮನವಿ ಟ್ರಿಬ್ಯೂನಲ್ ಗೆ ಮೇಲ್ಮನವಿ ಸಲ್ಲಿಸಿತ್ತು. ಇದೀಗ ತೀರ್ಪು ಪ್ರಕಟಿಸಿರುವ ಟೆಲಿಕಾಂ ವಿವಾದಗಳ ಇತ್ಯರ್ಥ ಮತ್ತು ಮೇಲ್ಮನವಿ ಟ್ರಿಬ್ಯೂನಲ್ ಟ್ರಾಯ್ ಹೊರಡಿಸಿದ್ದ ಆದೇಶವನ್ನು ಎತ್ತಿ ಹಿಡಿದಿದೆ ಮತ್ತು ಆದೇಶವನ್ನು ಜಾರಿಗೊಳಿಸಲು ಹೇಳಿದೆ.

ಇದರರ್ಥ ಮುಂಬರುವ ದಿನಗಳಲ್ಲಿ, ಏಸ್ಸೆಮ್ಮೆಸ್ ಬಂಡಲ್ ಪ್ರಿಪೇಯ್ಡ್ ಪ್ಯಾಕ್‌ನೊಂದಿಗೆ ರೀಚಾರ್ಜ್ ಮಾಡುವ ಅಗತ್ಯವಿಲ್ಲದೇ ದೇಶದ ಎಲ್ಲಾ ಜನತೆಯು ತಮ್ಮ ನೆಟ್‌ವರ್ಕ್‌ಗಳಿಂದ ಉಚಿತವಾಗಿ ಮತ್ತು ಸುಲಭವಾಗಿ ಪೋರ್ಟ್ ಮಾಡಬಹುದಾಗಿದೆ. ಆದಾಗ್ಯೂ, ವೊಡಾಫೋನ್ ಐಡಿಯಾಗೆ ಈ ಆದೇಶವನ್ನು ಜಾರಿಗೆ ತರಲು ಸೂಕ್ತ ಸಮಯವನ್ನು ನೀಡುವಂತೆ [ಟ್ರಾಯ್](https://vijaykarnataka.com/topics/%E0%B2%9F%E0%B3%8D%E0%B2%B0%E0%B2%BE%E0%B2%AF%E0%B3%8D) ಗೆ ಟೆಲಿಕಾಂ ವಿವಾದಗಳ ಇತ್ಯರ್ಥ ಮತ್ತು ಮೇಲ್ಮನವಿ ಟ್ರಿಬ್ಯೂನಲ್ ಸೂಚಿಸಿದೆ. ಪ್ರಸ್ತುತ ದೇಶದಲ್ಲಿ ಜಿಯೋ ಮತ್ತು ಏರ್‌ಟೆಲ್‌ ಕಂಪೆನಿಗಳು ಸ್ವಲ್ಪ ಸುಸ್ಥಿತಿಯಲ್ಲಿ ಇರುವಂತೆ ಕಾಣುತ್ತಿದೆ. ಹಾಗಾಗಿ, ಈ ಆದೇಶವು ಖಂಡಿತವಾಗಿಯೂ ವೊಡಾಫೋನ್ ಐಡಿಯಾ ಗೆ ಹಾನಿಯನ್ನುಂಟು ಮಾಡಬಹುದು. ಕಳೆದ ಕೆಲ ವರ್ಷಗಳಲ್ಲಿ ಕೋಟ್ಯಾಂತರ ಚಂದಾದಾರರನ್ನು ಕಳೆದುಕೊಂಡಿರುವ ವೊಡಾಫೋನ್ ಐಡಿಯಾಗೆ ಪ್ರಸ್ತುತ ಗ್ರಾಹಕರನ್ನು ಉಳಿಸಿಕೊಳ್ಳುವುದೇ ದೊಡ್ಡ ಸವಾಲಾಗಿ ಪರಿಣಮಿಸಿದೆ.