ಕನ್ನಡದಾಗ ಲಿಪಿ ಯಾವು ಮತ್ತು ಯಾಕೆ?

ಕನ್ನಡದಾಗ ಯಾವ ಯಾವ ಲಿಪಿಗಳನ್ನು ಬಿಡಬೇಕು ಮತ್ತು ಒಟ್ಟು ಲಿಪಿ ವ್ಯವಸ್ತೆಯ ಸ್ವರೂಪ ಹೇಗಿರಬೇಕು ಎಂಬುದನ್ನು ಇಲ್ಲಿ ಮಾತಾಡಿದೆ.

ಕನ್ನಡದಾಗ ಎಶ್ಟು ಅಕ್ಕರಗಳು ಇವೆ ಎಂಬ ಮಾತುಕತೆ ಹೆಚ್ಚು ಕಡಿಮೆ ಕನ್ನಡಕ್ಕೆ ಮೊದಮೊದಲಿಗೆ ಲಿಪಿಯನ್ನು ಅಳವಡಿಸಿಕೊಳ್ಳುವ ದಿನಗಳಶ್ಟು ಹಳೆಯದು ಅಂದರೆ ಕ್ರಿಸ್ತಶಕದಶ್ಟು ಹಳೆಯದು.

ಕನ್ನಡದಾಗ ಬಹುದೊಡ್ಡ ಚರ‍್ಚೆಯ ವಿಶಯವೆಂದರೆ ಕನ್ನಡದಾಗ ಮಹಾಪ್ರಾಣ ಅಕ್ಕರಗಳು ಇವೆಯೆ ಎಂಬುದು. ಅದರೊಂದಿಗೆ ಇನ್ನೂ ಹಲವು ಅಕ್ಕರಗಳ ಬಗೆಗೆ ಕನ್ನಡದಲ್ಲಿ ಚರ‍್ಚೆ ಇದೆ. ಇಂದು ಹೆಚ್ಚು ಚರ‍್ಚೆಯಲ್ಲಿರುವ ಕನ್ನಡದ ಅಕ್ಕರಗಳು ಎಂದರೆ, ಋ, ಐ, ಔ, ಅಂ, ಷ್ ಮತ್ತು ರ್ ಅಕ್ಶರದ ಇನ್ನೊಂದು ಒತ್ತಕ್ಕರದ ರೂಪವಾದ ೯ ಮೊದಲಾದವು. ಇವುಗಳನ್ನು ಇಲ್ಲಿ ಸಣ್ಣದಾಗಿ ಮಾತಿಗೆತ್ತಿಕೊಂಡಿದೆ.

ಖ್,ಘ್,ಛ್,ಝ್,ಠ್,ಢ್,ಥ್,ಧ್,ಫ್,ಭ್: ಮಹಾಪ್ರಾಣ ಎಂದರೆ ದೊಡ್ಡ ಉಸಿರನ್ನು ಅಂದರೆ ದ್ವನಿಯ ಉಚ್ಚರಣೆಯ ಸಂದರ‍್ಬದಲ್ಲಿ ಉಸಿರನ್ನು ದೊಡ್ಡದಾಗಿ ಹೊರಬಿಟ್ಟು ಉಚ್ಚರಿಸುವ ದ್ವನಿ. ಹಾಗೆ ಕನ್ನಡದಲ್ಲಿ ದೊಡ್ಡ ಉಸಿರನ್ನು ಹಾಕಿ ಉಚ್ಚರಿಸುವುದು ಸಹಜವಾಗಿ ಇಲ್ಲ. ತರಬೇತಿ ಪಡೆದು ಉಚ್ಚರಿಸುವ ರೇಡಿಯೊ, ಟಿವಿ ಮೊದಲಾದ ಮಾದ್ಯಮಗಳಲ್ಲಿನ ವಾರ‍್ತೆ ಓದುವಲ್ಲಿಯೂ ಮಹಾಪ್ರಾಣದ ಸರಿಯಾದ ಉಚ್ಚರಣೆ ಕಂಡುಬರುವುದಿಲ್ಲ. ಕನ್ನಡದಲ್ಲಿ ಹತ್ತು ಇಂತಾ ಲಿಪಿಗಳನ್ನು ಇಟ್ಟುಕೊಂಡಿದೆ. ಕನ್ನಡದಲ್ಲಿ ಈ ದ್ವನಿಗಳು ಸಹಜವಾಗಿ ಇಲ್ಲವೆ ಇಲ್ಲ. ಹಾಗಾಗಿ ಬಹುತೇಕ (ವಾಸ್ತವದಲ್ಲಿ ಎಲ್ಲ) ಕನ್ನಡಿಗರು ಮಹಾಪ್ರಾಣವನ್ನು ಉಚ್ಚರಿಸಲಾರರು. ಹೀಗೆ ಉಚ್ಚರಣೆಯಲ್ಲಿ ಇಲ್ಲದ ದ್ವನಿಗಳಿಗೆ ಲಿಪಿಯನ್ನು ಮಾಡಿ ಅವುಗಳನ್ನು ಒತ್ತಾಯಪೂರ‍್ವಕವಾಗಿ ಕಲಿಯುವ ಅನಿವಾರ‍್ಯತೆ ತಂದು, ಕಲಿಕೆ ಸಾದ್ಯವಿಲ್ಲದ ಸ್ತಿತಿಗೆ ಮಕ್ಕಳನ್ನು ತಂದು ಅವರನ್ನು ಶಿಕ್ಶಣವಿಮುಕಿಯಾಗಿ ಬೆಳೆಯುವಂತೆ ಮಾಡುವುದು ಆ ಸಮಾಜ ತನ್ನ ಸದಸ್ಯರಿಗೆ ಮಾಡುವ ವಂಚನೆಯೆ ಸರಿ. ಈ ಕಾರಣಕ್ಕೆ ಮಹಾಪ್ರಾಣ ಲಿಪಿಗಳನ್ನು ಕನ್ನಡ ಲಿಪಿಯಿಂದ ಬಿಡಬೇಕು.

ಋ: ಕನ್ನಡ ಲಿಪಿಯ ಬದಲಾವಣೆ/ಸುದಾರಣೆಯನ್ನು ವಿರೋದಿಸುವ ‘ಪರಂಪರವಾದಿ’ಗಳು ಕೇಶಿರಾಜ ‘ಋ’ಕಾರವನ್ನು ಕನ್ನಡಕ್ಕೆ ಅನವಶ್ಯಕ ಎಂದು ಗೋಶಿಸಿ ಡಿಲಿಟ್ ಮಾಡಿರುವುದನ್ನು ಮರೆಯುತ್ತಾರೆ. ಆದುನಿಕ ಬಾಶಾವಿಗ್ನಾನ ಪಾರಂಪರಿಕ ವಿವರಣೆಯನ್ನು ಎತ್ತಿ ಹಿಡಿದು ಹೇಳುವಂತೆ, ಸ್ವರದ ಉಚ್ಚರಣೆಯಲ್ಲಿ ಬಾಯಲ್ಲಿನ ಯಾವುದೆ ಅಂಗ ಹೊರಬರುವ ಗಾಳಿಗೆ ತಡೆಯೊಡ್ಡದೆ ವಿವಿದ ಆಕಾರಗಳಲ್ಲಿ ನಿಂತು ಗಾಳಿ ಹೊರಹೋಗುವುದಕ್ಕೆ ಅನುವು ಮಾಡುತ್ತದೆ. ‘ಋ’ಕಾರದ ಉಚ್ಚರಣೆ ಕನ್ನಡಿಗರಿಗೆ ಸಾದ್ಯವೆ? ಅಂತದೊಂದು ಅನವಶ್ಯಕ ಚಿತ್ರವನ್ನು ಲಿಪಿಯಲ್ಲಿ ಇಟ್ಟುಕೊಂಡು ಕಲಿಯುವುದಕ್ಕೆ ಒತ್ತಡ ತರುವುದು ತಪ್ಪು.