ಚಕ್ರವ್ಯೂಹದ ಬದುಕು

“ಅವನು ವಿಕ್ರಮ. ವಿಕೃತಕಾಮಿ. ನೋಡಲು ಅರಸುಕುಮಾರನ ಸುಕುಮಾರ

ದೇಹ. ಮನಸ್ಸು ಕಾಡುಮೃಗದ್ದು. ಅವನಿಗೆ ವಯಸ್ಸು ಮೂವತ್ತೈದು ಮೀರಿಲ್ಲ.

ಹೆಂಡತಿಗೆ-ಸುಮಾರು ಇಪ್ಪತೆಂಟು ಇರಬಹುದು. ಆಕೆಯ ಹೆಸರು ಮೀರಾ.

ಅವಳು ಬಿ.ಎ. ಪದವೀಧರೆ. ಅವಳ ತಂದೆ ನಿವೃತ್ತ ಅಸಿಸ್ಟೆಂಟ್ ಕಮೀಷನರ್.

ಸುಖವಾಗಿಯೇ ಇದ್ದ ಸಂಸಾರದಲ್ಲಿ ಆಕೆ ಹುಟ್ಟಿದಳು. ವ್ರಿಕಮ ಬಿ.ಇ. ಪದವೀಧರ.

ನೀರಾವರಿ ಇಲಾಖೆಯಲ್ಲಿ ಸಹಾಯಕ ಇಂಜಿನಿಯರ್. ಲಕ್ಷ ಣವಾದ ಮೈಕಟ್ಟಿನವ,

ಬಂಗಾರದ ಮೈಬಣ್ಣದ ಚೆಲುವ. ಇದಕ್ಕಿಂತ ಹೆಚ್ಚಿನದು ಇನ್ನೇನು ಬೇಕು ತಂದೆ-

ತಾಯಿಯರ ಸಮ್ಮತಿಗೆ ಮೀರಾ ತನ್ನ ಒಪ್ಪಿಗೆಯನ್ನೂ ಸೇರಿಸಿದಳು.

ಕಲ್ಯಾಣಮಂಟಪದಲ್ಲಿ ಮದುವೆ ಅದ್ದೂರಿಯಾಗಿ ಜರುಗಿತು. “ಮೀರಾಳದು ಸುದೈವಿ

ಸಂಸಾರ” ಎಂದು ಬಂಧು-ಬಳಗದವರು ಕೊಂಡಾಡಿದರು .

ಮದುವೆಯ ನಂತರ ವಿಕ್ರಮನ ಇನ್ನೊಂದು, ಮೃಗೀಯ ಮುಖದ ಪರಿಚಯ

ಮೀರಾಳಿಗೆ ಆಗತೊಡಗಿತು. ವಿಕ್ರಮನದು ಸಂಶಯದ ಸ್ವಭಾವ. ಅವನು ದಿನಾಲೂ

ಹೆಂಡ ಕುಡಿಯುತ್ತಿದ್ದನು. ಚಿಕನ್, ಮಟನ್, ಬಿರಿಯಾನಿ ತಿನ್ನುತ್ತಿದ್ದನು . ದಿನದ

ಹನ್ನೆರಡು ಗಂಟೆ ಬಾಯೊಳಗೆ ಎಲೆ,ಅಡಿಕೆ,ಸುಣ್ಣ, ತಂಬಾಕು ಮಿಶ್ರಣ

ತುಂಬಿಕೊಂಡಿರುತ್ತಿದ್ದನು. ವ್ರಿಕಮನದು ಉಚ್ಛಕುಲ ಶ್ರೀರಾಘವೇಂದ್ರ ಸ್ವಾಮಿ ಅವರ

ಆರಾಧ್ಯ ದೈವ. ಅವನ ಕುಲದಲ್ಲಿ ಮಧ್ಯ, ಮಾಂಸ ಸೇವನೆ ನಿಷಿದ್ಧ. ಆದರೆ,

ಅವುಗಳನ್ನು ಬಿಟ್ಟು ಅವನು ಇರುತ್ತಿರಲಿಲ್ಲ. ಮದುವೆಯಾದ ಹತ್ತು ವರ್ಷಗಳ

ಅವಧಿಯಲ್ಲಿ ಇಬ್ಬರು ಹೆಣ್ಣು ಮಕ್ಕಳಾದರು. ಹಿರಿಯವಳು ಸೌಮ್ಯ’ ಒಂಭತ್ತು

ವರ್ಷ, ಕಿರಿಯವಳು ಶೀಲಾ” ಏಳು ವರ್ಷದವಳು. ಹಗಲು ಅವನು ಕೆಲಸದ

ಮೇಲೆ ಹೋಗುತ್ತಿದ್ದನು. ಹೊತ್ತು ಹ್ಯಾಗೋ ಕಳೆಯುತ್ತಿತ್ತು. ರಾತ್ರಿಯಾಗುತ್ತಿದ್ದಂತೆ

ವಿಕ್ರಂ ಮಾನವ ವೇಷ ಕಳಚಿ, ಸಿಂಹದ ಅವತಾರ ತಾಳುತ್ತಿದ್ದನು. ಹೆಂಡಕುಡಿದು,

ಮೀರಾಳನ್ನು ಬಗೆ-ಬಗೆಯಾಗಿ ಹಿಂಸಿಸುತ್ತಿದ್ದನು. ಮದುವೆಗೆ ಮುಂಚೆ ಆಕೆಗೆ

ಯಾರಾರ ಜೊತೆ ಸಂಪರ್ಕವಿತ್ತೆಂದು ವೃಥಾ ಕಿರಿ-ಕಿರಿ ಮಾಡುತ್ತಿದ್ದನು. ಆಕೆ

ಎಷ್ಟೇ ಸತ್ಯ ಹೇಳಿದರೂ ಸಹ ಅವನು ಸಮ್ಮನಾಗುತ್ತಿರಲಿಲ್ಲ. ಆ ಎಳೆಯ ಮಕ್ಕಳು

ನಿದ್ದೆಗಣ್ಣುಗಳಿಂದ. ನಿಸ್ಸಹಾಯಕರಾಗಿ, ಅಳುತ್ತಾ ನೋಡುತ್ತಿದ್ದವು. ಮಕ್ಕಳ ಅಳುವು

ಮೀರಾಳ ಚೀರಾಟ ಅವನು ಗಮನಿಸುತ್ತಿರಲಿಲ್ಲ. ಅದೆಲ್ಲ ಅವನಿಗೆ ನಗಣ್ಯವಾಗಿರುತ್ತಿತ್ತು.

ನಡುರಾತ್ರಿಯಲ್ಲಿ ಮೀರಾಳ ಚೀರಾಟವನ್ನು ಕೇಳಿ, ಸಹನೆ ಮೀರಿದ ಅಕ್ಕಪಕ್ಕದ

ನೆರೆಹೊರೆಯವರು, ವಿಕ್ರಂನ ಮನೆ ಬಾಗಿಲಿಗೆ ಬಂದು, “ಸರ್,ಸರ್” ಎಂದು

ಕೂಗಿದಾಗ, ಬೇಸರದಿಂದ ವಿಕ್ರಂ ಬಾಗಿಲು ತೆರೆದು, ಬರಿಮೈನಲ್ಲಿ, ಲುಂಗಿಯ

ಮೇಲೆ, ಬಾಗಿಲಲ್ಲಿ ನಿಂತುಕೊಂಡು, “ಯಾಕೆ ಏನಾಯ್ತು ನಿಮಗೆ ಮಾಡಲು

ಏನೂ ಕೆಲಸ ಇಲ್ಲೇನು ಅಂತಾ, ಒಳಸರಿದು, ಬಾಗಿಲು ಮುಚ್ಚಿ ಬಿಡುತ್ತಿದ್ದನು.

ಇದರಿಂದ ಅವಮಾನಿತರಾದವರು ಮತ್ತೊಮ್ಮೆ ಅವನ ಉಸಾಬರಿಗೆ ಬರುತ್ತಿರಲಿಲ್ಲ.

ವಿಕ್ರಂನಿಗೂ ಇದೇ ಬೇಕಾಗಿತ್ತು. ಅವನ ಬದುಕೆಂದರೆ, ಹೆಂಡ-ಚಿಕನ್, ಹೆಂಡತಿ

ಮತ್ತು ತಾನು ಇಷ್ಟಕ್ಕೆ ಸೀಮಿತವಾಗಿತ್ತು. ಮಿಕ್ಕೆಲ್ಲದ್ದಕ್ಕೂ ತನಗೂ ಯಾವುದೇ

ಸಂಬಂಧವಿಲ್ಲ ಎಂಬ ಹಾಗೆ ಅವನಿದ್ದನು. ಹಗಲು ಹೊತ್ತಿನಲ್ಲಿ ಮೀರಾ ನೆರೆ\_

ಹೊರೆಯ ಯಾರಮನೆಗೂ ಹೋಗುತ್ತಿರಲಿಲ್ಲ. ಯಾರೊಡನೆಯೂ ಮಾತಾಡುತ್ತಿರಲಿಲ್ಲ.

ವಿಕ್ರಂ ನ ದುರ್ವರ್ತನೆಯನ್ನು ತಿಳಿದವರು, ಅವರ ಯಾವುದೇ ಉಸಾಬರಿಗೆ

ಬರುತ್ತಿರಲಿಲ್ಲ. ಓಣಿಯಲ್ಲಿ ಜರುಗುತ್ತಿದ್ದ ಕುಬುಸದ ಕಾರಣಕ್ಕೆ, ಮಗುವಿನ

ನಾಮಕರಣಕ್ಕೆ, ಪೊಜೆ ಪುನಸ್ಕಾರಕ್ಕೆ ಮೀರಾ ಹೋಗುತ್ತಿರಲಿಲ್ಲ. ವಿಕೃತ ಕಾಮಿಯ

ಜೊತೆಗೆ ಬದುಕುವುದು ಮೀರಾಳಿಗೆ ಸಾಕಾಗಿತ್ತು. ಈ ಮಧ್ಯ ಅವಳ ತಂದೆ\_

ತಾಯಿ ತೀರಿಕೊಂಡರು. ಒಬ್ಪ ಅಣ್ಣನಿದ್ದಾನೆ. ಆದರೆ ಅವನು, ಅತ್ತಿಗೆಯೊಂದಿಗೆ

ಅಪರಿಚಿತನ ಹಾಗೆ ಜೀವಿಸುತ್ತಿದ್ದಾನೆ. ಅಣ್ಣ-ಮೀರಾಳ ಪಾಲಿಗೆ ಇದ್ದರೂ,

ಇಲ್ಲದಂತಾಗಿದ್ದನು. ಬದುಕು ಅಸಹ್ಯವಾದಾಗ, ಒಂದೆರಡು ಬಾರಿ ಆತ್ಮಹತ್ಯೆಗೂ

ಪ್ರಯತ್ನಿಸಿದಾಗ, ಮುದ್ದು ಮಕ್ಕಳು ತೆಕ್ಕೆ ಬಡಿದು ಅತ್ತಿದ್ದರು. ಮಕ್ಕಳು

ಅನಾಥರಾಗುವುದು ನೆನೆದಾಗ, ತನ್ನ ಬದುಕಿಗಿಂತ ಘೋರವೆನ್ನಿಸಿತು. ಅವಳು

ಆತ್ಮಹತ್ಯೆಯ ವಿಚಾರವನ್ನು ಮಕ್ಕಳಿಗಾಗಿ ಕೈಬಿಟ್ಟಳು. ಅವಳಿಗೆ ಬದುಕು ಬಲು

ಭಾರವಾಗಿದೆ. ಇದಕ್ಕೆ ಪರಿಹಾರವೇನಂದು ಯೋಚಿಸಿ. ಹೈರಾಣಾಗಿದ್ದಾಳೆ.

ಮುಂದಾದರೊಂದು ದಿನಗಂಡ ಪರಿವರ್ತನೆಯಾಗಬಹುದೆಂದು ನೆನೆಯುತ್ತಾಳೆ.

ನೆನೆದು ಸೋತಿದ್ದಾಳೆ. ಆ ಬಗ್ಗೆ ನಂಬಿಕೆ ಇರಲಿಲ್ಲ. ಇತ್ತಿತ್ತಲಾಗಿ ಅವಳು

ಮೌನದಿಂದಲೇ, ಕಲ್ಲಿನ ಹಾಗೆ ಗಂಡನ ಹಿಂಸೆಯನ್ನು ಅನುಭವಿಸುತ್ತಾಳೆ. ಮೊದಲಿನ

ಹಾಗೆ ಹೆಚ್ಚಿಗೆ ಚೀರಾಡುವುದಿಲ್ಲ. ಪ್ರತಿಭಟಿಸುವುದಿಲ್ಲ. ಕಳೆದ ಅನೇಕ ವರ್ಷಗಳಿಂದ

ಇದೆಲ್ಲ ರೂಢಿಯಾಗಿದೆ. ಅವಳಿಗೆ ಮಾತುಗಳೆಲ್ಲ ಮರೆತುಹೋಗಿವೆ. ಮೌನ ಅವಳಿಗೆ

ಧ್ಯಾನವಾಗಿದೆ. ವಿಕೃತಕಾಮಿ ಹಾಗೂ ನರಸಿಂಹನ ಜೊತೆ ಬದುಕು

ಅನಿವಾರ್ಯವಾಗಿದೆ. ನಿಸ್ಸಹಯಕಳಾಗಿ ಇಂದಿಗೂ ಗಂಡನ ದೌರ್ಜನ್ಯ, ಹಿ0ಸೆ

ಎಲ್ಲವನ್ನೂ ಸಹಿಸಿಕೊಂಡು ದಿನಕಳೆಯುತ್ತಿದ್ದಾಳೆ. ಚಕ್ರವ್ಯೂಹದ ಬದುಕಲ್ಲಿ

ನುಸುಳಿದ್ದಾಳೆ. ಹೊರಗೆ ಬರುವ ಮಾರ್ಗೋಪಾಯ ಕಾಣದವಳಾಗಿದ್ದಾಳೆ.