ನನ್ನವಳು ಹತ್ತಿರ ಬಂದು, ಗುಟ್ಟು ಹೇಳುವವಳ ಹಾಗೆ. ಪಿಸುಗುಟ್ಟುತ್ತಾ,

‘ಅಲ್ಲಾರಿ, ಇವಳ್ಯಾಕೆ ಇನ್ನೂ ಮದುವೆಯಾಗಿಲ್ವಂತೆ ಅವಳಿಗೇನಿಲ್ಲಾಂದ್ರೂ

ಮೂವತ್ತು ದಾಟಿದೆ. ಅವಳ ವಯಸ್ಸಿನಲ್ಲಿ ನನಗೆ ಮೊಮ್ಮಗಳು ಹುಟ್ಟಿದ್ದಳು,’ ತಲೆ

ಕೊರೆಯಲಾರಂಭಿಸಿದಳು. ಅವಳಿಗ್ಯಾವ ಸಮಸ್ಯೆ ಇದೆಯೋ ಏನೋ. ಬೇರೆಯವರ

ವಿಷಯ ನಮಗ್ಯಾಕೆ ಬೇಕೆ ಅಂದೆ. ಅವಳಿಗೆ ಸಮಾಧಾನವಿಲ್ಲ. ಅಲ್ಲಾರಿ, ಈ

ವಯಸ್ಸಿನಲ್ಲೂ ಗಂಡಸಿನ ಸುಖ ಇಲ್ದೇ ಅದ್ಯಾಂಗ ಇರೋಕೆ ಸಾಧ್ಯಾರೀ ಎಷ್ಟೆಂದರೂ

ಉಪ್ಪು , ಹುಳಿ, ಖಾರಾ ತಿಂದಮೇಲೆ..’ ಈಬಗ್ಗೆ ನನಗೆ ಮಾತು ಮುಂದುವರೆಸಲು

ಇಷ್ಟವಿರಲಿಲ್ಲ. ಮುಸುಗಿಕ್ಕಿ ಮಲಗಿಬಿಟ್ಟೆ. ಅವಳು ಎದ್ದು ಹೋದದ್ದು ಯಾವಾಗ

ಎ೦ದು ನನಗೆ ಗೊತ್ತಾಗಲಿಲ್ಲ. ನನ್ನವಳು ಹೇಳಿದ ಮಾತಿನಲ್ಲಿ ಅಸಂಭವವೇನೂ

ಇರಲಿಲ್ಲ. ಹ್ಯಾಗೆ, ಎಂತು ವಿಚಾರಗಳ ತಾಕಲಾಟದಲ್ಲಿ, ನಿದ್ದೆ ಅವರಿಸಿದ್ದು ಯಾವಾಗ

ಎಂದು ಗೊತ್ತಾಗಲಿಲ್ಲ. ನಮ್ಮ ಮನೆಯ ಹಿಂದಿನ ಜಾಗ ಬಯಲಾಗಿತ್ತು. ಅವಳು

ಮುಸುರೆ ನೀರು, ಮೇಲೆ ನಿಂತು ಎತ್ತರದಿಂದಲೇ ಎಸೆಯುತ್ತಿದ್ದಳು.

ಆಕಸ್ಮಿಕವಾಗಿ ಹಿಂಬದಿಯಲ್ಲಿ ನಾನು ಹೋದಾಗ, ಮುಸುರೆ ನೀರಿನ

ಮಧ್ಯದಲ್ಲಿದ್ದ ನಿರೋದ್ ಕಣ್ಣಿಗೆ ಬಿತ್ತು. ಹಂದಿಗಳು ಬಂದು, ಮುಸುರೆಯನ್ನೆಲ್ಲ

ಅಸ್ತವ್ಯ್ಯಸ್ತಗೊಳಿಸಿದಾಗ ಮಣ್ಣಿನೊಳಗೆ ಅದು ಮುಚ್ಚಿಹೋಯಿತು. ಈ ವಿಷಯ

ಗಂಭೀರ ಹಾಗೂ ಸೂಕ್ಷವ್ಮಾದದ್ದು ಅನ್ನಿಸಿ, ನನ್ನವಳೆದುರು ಹೇಳಲಿಲ್ಲ. ಗೊತ್ತಾದರೆ

ಮಹಾಭಾರತದ ಕಥೆ ಮಾಡುತ್ತಾಳೆನ್ನಿಸಿತು. ಈ ನಿರೋದ್ ನನ್ನ ತಲೆ

ಕೊರೆಯಲಾರಂಭಿಸಿತು. ಮರೆತೇನೆಂದರೂ, ಮರೆಯಲಾಗದ ವಿಷಯವಾಗಿತ್ತು.

ಒಮ್ಮೆ ನನ್ನವಳು ಬಹಳ ಕಾಲ ಹತ್ತಿಕ್ಕಿಕೊಂಡಿದ್ದನ್ನು ನನ್ನೆದುರು ಅಂದಳು.

‘ಎಷ್ಟಾದರೂ ಗಂಡನಿಲ್ಲದ ಒಂಟಿ ಹೆಂಗಸು. ಅವಳ ಜೊತೆ ಸಲುಗೆ ಇಟ್ಗೋಬೇಡಿ.

ನೀವು ಹುಷಾರಾಗಿರಿ.’ ಅನುಮಾನ ಹೆಣ್ಣಿಗೆ ಹುಟ್ಟಿನಿಂದಲೇ ಬಂದ ಸಹಜ

ಗುಣ. “ನನಗೀಗ 65 ವಯಸ್ಸು. ತಲೆಯೆಲ್ಲ ಬೆಳ್ಳಗಾಗಿದೆ. ನನ್ನ ಮೇಲೂ

ಅನುಮಾನವೇನು” ಅಂದೆ. ಗಂಡಸಿಗೆ ಎಷ್ಟಾದರೇನು ತನ್ನ ಕೋತಿ ಬುದ್ಧಿ

ಬಿಡೋದಿಲ್ಲ.’ ತನ್ನ, ಲೋಕಾನುಭವ ಬಿಚ್ಚಿದಳು. ಒಂದು ರಾತ್ರಿ ನಾನು ಮೂತ್ರಕ್ಕೆ

ಎದ್ದಾಗ, ಬೆಳಗಿನಜಾವ ನಾಲ್ಕು ಗಂಟೆಯಾಗಿರಬಹುದು. ಹಿಂದಿನ ಪಾವಟಿಗೆಗಳ

ಮೇಲೆ, ಹಗುರವಾದ ಹೆಚ್ಚೆ ಸಪ್ಪಳ ಕೇಳಿಸಿತು. ಗೇಟು ತೆಗೆದುಹೋದವನು ಗಂಡಸೆಂದು

ಅಸ್ಪಷ್ಟವಾಗಿ ತಿಳಿಯಿತು. ಈ ವಿಷಯ ವೈಯಕ್ತಿಕವಾಗಿ ನನಗೆ

ಸಂಬಂಧವಿರಲಿಲ್ಲವಾದರೂ ಯಾಕೋ ಇದು ನನ್ನ ಮನೆಯೊಳಗೆ ನಡೆಯುತ್ತಿರುವ

ಅನ್ಯೆತಿಕ ವ್ಯವಹಾರದಂತೆ ಅನ್ನಿಸತೊಡಗಿತ್ತು. ನನ್ನವಳಿಗೆ ಈ ವಿಷಯವನ್ನು

ಹೇಳಲಿಲ್ಲ. ಸುಧಾ ನನಗೆ ನಿಗೂಢವಾಗುತ್ತ ಸಾಗುವ ಮಹಿಳೆಯನ್ನಿಸತೊಡಗಿದಳು.

ರಹಸ್ಯವಾಗಿ, ತನ್ನ ಚೌಕಟ್ಟಿನ ಪರಿಧಿಯೊಳಗೆ ನಡೆಸಿಕೊಂಡು ಹೊರಟಿರುವ

ಪ್ರಣಯವನ್ನು ನಾನಾಗಿಯೇ ಬಯಲು ಮಾಡಲು ನನಗೆ ಇಷ್ಟವೆನಿಸಲಿಲ್ಲ. ಈ

ವಿಷಯವು ನನಗಿಂತ ಅವಳಿಗೆ ಮಾನಾಪಮಾನದ ಪ್ರಶ್ನೆಯಾಗಿತ್ತು. ನಾನು ಈ

ಕುರಿತು ಸುಮ್ಮನಿರುವುದೇ ನನ್ನ ಘನತೆ, ಗಾಂಭೀರ್ಯಕ್ಕೆ ತಕ್ಕುದೆನ್ನಿಸಿತು.

ರಾತ್ರಿಯ ವೇಳೆ ಯಾವನೋ ಒಬ್ಬ ರಹಸ್ಯವಾಗಿ ಸುಧಾಳ ಬಳಿ

ಬಂದುಹೋಗುತ್ತಿರುವ ವಿಷಯ ನನಗೆ ಖಾತ್ರಿಯಾಯಿತು. ಈ ವಿಷಯ

ಸುದೈವವಶಾತ್ ನನ್ನವಳಿಗೆ ಇದುವರೆಗೆ ಗೊತ್ತಾಗಿಲ್ಲ. ಆದರೆ ಇಂದಲ್ಲ ನಾಳೆ

ಗೊತ್ತಾಗಬಹುದಲ್ಲ! ಆಗ ಮನೆಯೆಂಬುದನ್ನು ರಣರಂಗ ಮಾಡುತ್ತಾಳೆ. ಈ

ವಿಷಯ ಸುಧಾಳ ವೈಯಕ್ತಿಕವಾಗಿದ್ದರೂ, ನನಗೆ ಸಂಬಂಧಿಸಿದ ಮನೆಯಲ್ಲಿ

ನಡೆಯುತ್ತಿರುವುದು, ನನ್ನ ನೆಮ್ಮದಿಯನ್ನು ಹಾಳು ಮಾಡಲಾರಂಭಿಸಿತು. ಈ

ಕುರಿತು ಅವಳನ್ನು ವಿಚಾರಿಸುವಂತಿಲ್ಲ. ಗೊಂದಲದಲ್ಲಿ ವರ್ಷವೇ ಉರುಳಿರಬಹುದು.

ಬೇಸಿಗೆ ರಜೆಯಲ್ಲಿ ಸುಧಾ ಊರಿಗೆ ಹೋದಳು. ಜೂನ್ ನಲ್ಲಿ ಕಾಲೇಜ್

ಪುನಾರಂಭವಾಗುವಾಗ ಬಂದಳು. ಅವಳ ಕತ್ತಿನಲ್ಲಿ ತಾಳಿಯಿತ್ತು. ಸೋಜಿಗವಾಯಿತು.

‘ವಿಶ್ ಯು ಹ್ಯಾಪಿ ಮ್ಯಾರಿಡ್ ಲೈಫ್ . ಮುಗುಳುನಗೆ ಬೀರುತ್ತಾ, ಶುಭಾಶಯ

ಹೇಳಿದೆ. “ಥ್ಯಾ0ಕ್ಸ್ ಅಂಕಲ್, ರಜೆಯಲ್ಲಿ ದಿಢೀರನೆ ಮದುವೆ ನಡೆದುಹೋಯ್ತು.

ನಿಮಗೆ ಮದುವೆ ಆಮಂತ್ರಣ ಕಳಿಸೋಕೋ ಆಗಲಿಲ್ಲ ಕ್ಷಮಿಸಿ’ ಅಂದಳು.

“ಅಪರಾಧಿ ಮನೋಭಾವನೆಯಿಂದ, ಯಾಕಮ್ಮ ಕ್ಷಮೆ ಕೇಳ್ಬೆಕು” ಒಳ್ಳೆಯ

ಕಾರ್ಯ ಶೀಘ್ರ ಮುಗಿದಷ್ಟೂ ಒಳ್ಳೆಯದು. ಒಟ್ಟಾರೆ ನಿಮ್ಮ ಮದುವೆಯಾದ.

ಸಮಾಚಾರ ಕೇಳಿ ತುಂಬಾ ಸಂತೋಷವಾಯ್ತಮ್ಮಾ” ಅಂದೆ.

“ನಿಮ್ಮ ಯಜಮಾನ್ರು ಏನ್ ಕೆಲಸ ಮಾಡ್ತಾರೆ”” ಎಂದು ಕೇಳಿದಾಗ

ಕ್ಷಣ ಹೊತ್ತು ತಬ್ಬಿಬ್ಬಾಗಿ, ತಡವರಿಸುತ್ತಾ. ‘ಅವರೂ ಉಪನ್ಯಾಸಕರಾಗಿದ್ದಾರೆ. ಸಿಂದಗಿಯ

ಖಾಸಗಿ ಸಂಸ್ಥೆಯ ಕಾಲೇಜಿನಲ್ಲಿ. ನನ್ನದೂ ಖಾಸಗಿ ಸಂಸ್ಥೆಯ ಕಾಲೇಜ್.

ನಾವಿಬ್ದರೂ ಒಟ್ಟಿಗೆ ಇರೋ ಭಾಗ್ಯ ಇಲ್ಲ ನೋಡಿ’ ಎಂದು ಮುಖ ಸಪ್ಪಗೆ

ಮಾಡಿದಳು.

‘ಬದುಕಿನಲ್ಲಿ ಇಂತಹದೆಲ್ಲ ಕಾಮನ್ ಬಿಡಮ್ಮಾ. ಒಟ್ಟು ಮದುವೆ ಆಯ್ತಲ್ಲಾ,

ಅದು ಮುಖ್ಯ. ಹ್ಯಾಂಗೋ ಅನುಸರಿಸಿಕೊಂಡು ಹೋಗಿ’ ಅನ್ನುತ್ತಾ ಮಾತು

ನಿಲ್ಲಿಸಿದೆ. ಒಂದು ಆಶ್ಚರ್ಯದ ಸಂಗತಿ ಅಂದ್ರೆ ಸುಧಾಳ ಗಂಡ ಎಂಬುವನು

ಒಂದು ಬಾರಿಯೂ ನನ್ನ ಕಣ್ಣಿಗೆ ಕಾಣಿಸಲೇ ಇಲ್ಲ. ರಜೆಯಲ್ಲಾದರೂ ಮಡದಿಯ

ಬಳಿ ಬರಬಹುದಾಗಿತ್ತು ಇದು ಒಂದು ಒಗಟಾಗಿ, ತಲೆ ತಿನ್ನತೊಡಗಿತು. ರಾತ್ರಿಯ

ವೇಳೆಯಲ್ಲಿ ಅನಾಮಿಕ ವ್ಯಕ್ತಿ ರಹಸ್ಯವಾಗಿ ಬಂದು ಹೋಗುವಾಗ, ಆಗಾಗ

ಕಾಣಿಸಿಕೊಳ್ಳುತ್ತಿದ್ದನು. ಕಾಲ ಕಳೆದಂತೆ ಸುಧಾಳ ಹೊಟ್ಟೆ ದೊಡ್ಡದಾಗಿ,

ಗರ್ಭಿಣಿಯೆಂಬುದನ್ನು ಪ್ರದರ್ಶಿಸತೊಡಗಿತು. ಕೊರಳಲ್ಲಿ ತಾಳಿಯಿರುವಾಗ, ಲೋಕದ

ಭಯವಿರಲಿಲ್ಲ. ಸಂದೇಹಿಸುವ ಮನಸ್ಸುಗಳಿಗೂ ಆಸ್ಪದವಿರಲಿಲ್ಲ. ನನ್ನವಳಿಗೆ

ಒಂದು ಸಮಾಧಾನ ಏನೆಂದರೆ , ಮುದುಕಿಯಾಗುವುದರೊಳಗಾಗಿ

ಮುತೈದೆಯಾದಳಲ್ಲ .ಮತ್ತೆ ಮಗುವಿನ ತಾಯಿ ಬೇರೆ ಆಗುತ್ತಿದ್ದಾಳೆ. ಆಕೆಯ

ನಶೀಬು ಚೆನ್ನಾಗಿದೆ’ ಅಂದಳು. ಹೆರಿಗೆಯ ಸಮಯ ಹತ್ತಿರವಾಗುತ್ತಿಂದ್ದತೆ

ಸೋಲಾಪುರದ ಮೆಟರ್ನಿಟಿ ಹೋಂ ಸೇರಿ, ಗಂಡುಮಗುವಿಗೆ ಜನ್ಮ ನಿಡಿದಳಂತೆ.

ಮಗುವಿಗೆ ಮೂರು ತಿಂಗಳು ತುಂಬುತ್ತಿದ್ದಂತೆ ಮತ್ತೆ ಕೆಲಸಕ್ಕೆ ಸೇರಿದಳು. ನನ್ನವಳು

ಈ ಸಮಯದಲ್ಲಿ ಮಗುವಿಗೆ ಉಪಚಾರ ಮಾಡುವಲ್ಲಿ ತನ್ನ ಸಹಾಯ ಸಹಕಾರ

ನಿಡಲಾರಂಭಿಸಿದಳು. ನನ್ನವಳದು ಮಾತೃ ಹೃದಯ. ಎರಡು ತಾಯಿ ಹೃದಯಗಳು

ಒಂದಾಗಿದ್ದವು.