ಆಸರೆಯಿಲ್ಲದ ಅನಾಥ ಬದುಕು.

ರಾತ್ರಿ ಹನ್ನೊಂದು ಗಂಟೆಯಾಗಿರಬಹುದು. ಸೋಮನಗೌಡ ಅದೇ ತಾನೇ

ಊಟ ಮಾಡಿ ಮಲಗಿದ್ದನಾದರೂ, ನಿದ್ದೆ ಹತ್ತಿರಲಿಲ್ಲ. ಪೋನು ರಿಂಗಾಯಿತು.

ನಿಶ್ಯಬ್ಧವಾಗಿದ್ದ ಸೂತಕ ಛಾಯೆ ಆವರಿಸಿದಂತಿದ್ದ ಆ ದೊಡ್ಡ ಮನೆಯಲ್ಲಿ, ಇಡೀ

ಹಳ್ಳಿಯ ಶಾಂತತೆಯನ್ನು ಕದಡುವಂತಿದ್ದ ಪೋನಿನ ಧ್ವನಿಯು ಕರ್ಕಶವಾಗಿ,

ಆತಂಕವನ್ನು ಮೂಡಿಸಿತು. ಸೋಮನಗೌಡ ನಿರೀಕ್ಷಿಸಿದಂತೆ, ಅದು ಮಗನ

ಧ್ವನಿಯಾಗಿತ್ತು. ಯಾರು ಮಾತಾಡೋದು ದರ್ಪದ ಧ್ವನಿಯಲ್ಲಿ ಕೇಳಿದನು.

‘ಅಪ್ಪಾ! ನಾ .ನಾನು!’ ಗೊತ್ತಾತು, ಎಲ್ಲಿಂದ ಮತಾಡ್ತೀ

‘ಮುಂಬಯಿಯಿಂದ’ ‘ಜೊತೆಗೆ ರಂಗಿಯು ಆದಾಳಿಲ್ಲ! ‘ಅ ಅದಾ ಅದಾಳಪ್ಪ

ಅಪ್ಪಾ ತಿಳೀಲಾರದ ನಾ ತಪ್ಪು ಮಾಡೀನಪ್ಪ ನನ್ನ ಕ್ಷಮಾ ಮಾಡು’ ‘ಇರ್ಲಿ!

ಪೋನ್ ಯಾಕ್ ಮಾಡಿದಿ ವಿಷಯ ಮೊದಲ ಹೇಳು’ ‘ಅಪ್ಪಾ ನನ್ಹತ್ರಾ ರೊಕ್ಕ

ಖಲಾಸ್ ಆಗ್ಯಾವು . ಅರ್ಜಂಟ್ ಒಂದಿಷ್ಟು ರೂಪಾಯಿ ಬೇಕಾಗ್ಯಾವ’ ‘ನೀ ಏನ್

ಗಾಬರಿ ಬೀಳ್ ಬ್ಯಾಡ. ಎಲ್ಲಿ ಇಳಕೊಂಡೀರಿ, ಅಡ್ರೆಸ್ ಹೇಳು. ನಾ ನಾಳಿಗಿ

ರೂಪಾಯಿ ತಗೊಂಡು ಬರ್ತೀನಿ.’ ‘ದಾದರ್ ರೇಲ್ವೆ ಸ್ಟೇಷನ್ ಎದುರಿನ, ಡಿಲಕ್ಸ್

ಲಾಡ್ಜ ರೂಂ ನಂಬರ 121.’ ಗಾಬರಿಯಾಗಿ ಎಲ್ಲೆರ ಹೋಗಬ್ಯಾಡ ಇಬ್ರೂ

ಅಲ್ಲೇ ಇರ್ರಿ ನಾನು ನಾಳೆ ಬೆಳಿಗ್ಯೆ ಹತ್ತುಗಂಟೆ ಸುಮಾರು ಬರ್ತೀನಿ .’ ಗೌಡನ

ಹೆಂಡತಿಗೆ ವಿಷಯ ಎಲ್ಲಾ ಗೊತ್ತಾತ್ತು. ಒಂದಿಷ್ಟು ನೂರರ ನೋಟುಗಳ ಕಟ್ಟು

ಬಚ್ಚಿಟ್ಟುಕೊಂಡು, ‘ನಾ ಮುಂಬಯಿಗೆ ಹೋದ ವಿಷಯ ಯಾರ ಮುಂದೂ

ಹೇಳ್ಬಾಡ ಯಾರಾರ ಕೇಳಿದ್ರ ಬೆಂಗಳೂರಿಗೆ ಹೋಗ್ಯಾರಂತ ಹೇಳು.’ ಕಾರು

ತಾವೇ ಓಡಿಸುತ್ತಾ, ಕತ್ತಲೆಯ ರಾತ್ರಿಯಲ್ಲಿ ಮಾಯವಾದರು. ಸೋಲಾಪುರದಲ್ಲಿ

ಪರಿಚಿತರ ಮನೆಯ ಮುಂದೆ ಕಾರು ನಿಲ್ಲಿಸಿ, ರಾತ್ರಿ ಟ್ರೇನು ಹತ್ತಿದರು ಮುಂಜಾನೆ

ಹತ್ತುಗಂಟೆಯ ಸುಮಾರು, ಗೌಡರು ಲಾಡ್ಜಿಂಗ್ ತಲುಪಿದರು. ಬೆಲ್ ಒತ್ತಿದಾಗ

ಮಗ ಬಾಗಿಲು ತಗೆದ. ರಂಗಿ ಮಳೆಯಲ್ಲಿ ತೋಯಿಸಿಕೊಂಡು, ನಡಗುತ್ತಾ ಕುಳಿತ

ಕೋಳಿಯ ಹಾಗೆ, ಮುದುಡಿ ಕುಳಿತಿದ್ದಳು. ಮಗನೂ ಅಪ ರಾಧಿಯಂತೆ ಹೆದರಿದ್ದನು.

ಸೋಮಗೌಡರು ಸಿಟ್ಟುಮಾಡದೇ, ಅವರ ತಪ್ಪು ಕ್ಷಮಿಸಿದವರಂತೆ ಸಮಾಧಾನದಿಂದ

ವರ್ತಿಸತೊಡಗಿದರು. ಮೂವರೂ ಕೆಳಗಿಳಿದು, ಚನ್ನಾಗಿ ನಾಷ್ಟಾ\_ಚಹಾ ಸೇವಿಸಿ

ಬಂದರು. ರೂಮಿಗೆ ಹಿಂತುರಿಗದ ಬಳಿಕ, ಸೋಮಗೌಡ ಸಮಾಧಾನದಿಂದ,

‘ತಿಳಿಯದೇ ಏನೋ ತಪ್ಪು ಮಾಡೀರಿ. ನಾನು ನಿಮ್ಮನ್ನು ಕ್ಷಮಿಸಿದ್ದೆ ನೆ. ನಿಂಗೂ,

ನನ್ನ ಮಾತು ಕೇಳು. ನೀನೀಗ ನೇರವಾಗಿ ಬೆಳಗಾವಿಗೆ ಹೊರಡು. ರಂಗಿ! ನಿನ್ನ

ತಾಯಿ ಬಾಳ ಚಿಂತಿ ಮಾಡ್ಲಾಕ ಹತ್ಯಾಳ!. ನೀ ಮನಿ ಬಿಟ್ಟು ಬಂದಾಗಿನಿಂದ,

ಊಟಾ-ನಿದ್ದಿ ಸರಿಯಾಗಿ ಮಾಡ್ತಾ ಇಲ್ಲ ನೀ ನನಗ ಮಗಳ ಸಮ. ನಾ ನಿನ್ನ

ಊರಿಗೆ ಕರಕೊಂಡ ಹೋಗ್ತೀನಿ. ಒಂದು ಸರಿಯಾದ ಹುಡುಗನ್ನ ನೋಡಿ

ಮದುವಿ ಮಾಡೋ ಜವಾಬ್ದಾರಿ ನನ್ನ ಮ್ಯಾಲಿರಲಿ, ಇಲ್ಲಿಯತನಕ ನಡದದ್ದನ್ನೆಲ್ಲಾ

ಮರತ ಬಿಡು. ನಿನ್ನ ಮದುವಿ ಖರ್ಚು ನಾ ನೋಡ್ಕೋತೀನಿ’ ಅಂದಾಗ,

ರಂಗಿ ಸೋಮಗೌಡರನ್ನು ತನ್ನ ಅಪತ್ಭಂಧವನೆಂದು ತಿಳಿದು, ಪ್ರೀತಿ\_

ಅಭಿಮಾನದಿಂದ, ಎದ್ದು ಬಂದು ಕಾಲಿಗೆ ನಮಸ್ಕರಿಸಿದಳು. ಇದರಿಂದ

ನಿಂಗಗೌಡನಿಗೂ ಸಮಾಧಾನವಾಯಿತು. ‘ನಿಂಗೂ, ಈಗ ಮೂರು ಸಾವೀರ

ತಗೊಂಡು ಹೋಗು. ಮುಂದಿನ ತಿಂಗಳು, ಮತ್ತೆ ಕಳಸ್ತೀನಿ.’ ಅನ್ನುತ್ತಾ,

ರೂಪಾಯಿಗಳನ್ನು ಕೊಟ್ಟನು. ‘ಲಾಡ್ಜಿಂಗ್ ರೂಮಿನ ಬಾಡಿಗೆ ನಾನು ಕೊಡ್ತೀನಿ .

ನಡೆ, ಮೂವರು ಬಸ್ ನಿಲ್ದಾಣಕ್ಕೆ ಹೋಗೋನ. ಅಲ್ಲಿ ಹತ್ತಿರದ ಹೋಟೆಲ್ಲಿನಲ್ಲಿ

ಊಟ ಮಾಡೋಣ’ ಎಂದು ಸೋಮನಗೌಡ ಮಗನನ್ನು ಬೆಳಗಾವಿಗೆ ಹೊರಡಲು

ಅಣಿಮಾಡಿದರು. ಊಟ ಮುಗಿಸಿ, ಬಸ್ ನಿಲ್ದಾಣಕ್ಕೆ ಬಂದಾಗ, ಬೆಳಗಾವಿಗೆ

ಹೊರಡಲಿರುವ ಬಸ್ ನಿಂತಿತ್ತು. ತಂದೆಯು ತಮ್ಮ ಅಪರಾಧ ಕ್ಷಮಿಸಿದ್ದಕ್ಕಾಗಿ,

ರಂಗಿ ಹಾಗೂ ನಿಂಗನಗೌಡನ ಮನಸ್ಸು ಹಗುರಾಗಿದ್ದವು. ನೆಮ್ಮದಿ ಮೂಡಿತ್ತು.

ಬಸ್ಸು ಮರೆಯಾಗುವತನಕ, ಎರಡು ಎಳೆಯ ಜೀವಗಳು ಕೈಬೀಸುತ್ತಲೇ ಇದ್ದವು .

ಸೋಮಗೌಡರು, ರಂಗಿಯೊಂದಿಗೆ, ಬಜಾರಿನಲ್ಲಿ ನಡೆಯುತ್ತಾ, ಒಂದು ದೊಡ್ಡ

ಜವಳಿ ಅಂಗಡಿಯೊಳಗೆ ನಡೆದರು. ರಂಗಿಗೆ ಹಸಿರು ಬಣ್ಣದ, ಬೆಲೆಬಾಳುವ ರೇಶ್ಮೆ

ಸೀರೆಯನ್ನು ಕೊಡಿಸಿದರು. ಅದಕ್ಕೊಪ್ಪುವ ರೆಡಿಮೇಡ್ ಜಂಪರು ತಗೆಸಿದರು.

ರಂಗಿಯ ಸಂತೋಷಕ್ಕೆ ಮೇರೆ ಇರಲಿಲ್ಲ. ಬಳಿಕ, ಸ್ವೀಟ್, ಖಾರಾ, ದ್ರಾಕ್ಷೆ ಹಣ್ಣು ,

ವ್ಹಿಸ್ಕಿ, ಬೀರ್….ಖರೀದಿಸಿದರು. ಗೌಡರ ಉದಾರತೆಯನ್ನು ಕಂಡು ರಂಗಿಯು

ಬೆರಗಾದಳು. ರೂಮಿಗೆ ಇಬ್ದರೂ ಬಂದಾಗ ಎರಡು ಗಂಟೆಯಾಗಿತ್ತು. ‘ರಂಗೀ!

ನೀನೀಗ ರೇಶ್ಮೆ ಸೀರೆ ಉಟ್ಕೋ, ಹೊಸಾ ಜಂಪರು ಹಾಕ್ಕೋ!. ನಿನ್ನ ಅಂದ

ಚಂದ ನಾ ಮನಸಾರೆ ನೋಡಬೇಕು!’ ಎಂಬ ಗೌಡರ ಆಗ್ರಹಕ್ಕೆ, ರಂಗಿ ಹೊಸಾ

ಸೀರೆ, ಜಂಪರು ತೊಟ್ಟುಕೊಂಡಳು. ಸೀರೆಯಲ್ಲಿ, ಹದಿನಾರರ ರಂಗಿ, ಮೂವತ್ತರ

ನಾರಿಯಂತೆ ಕಾಣಲಾರಂಭಿಸಿದಳು. ದ್ರಾಕ್ಷೆ,ಬಾಳೆ,ಸೇಬು ತಿನ್ನಲು ರಂಗಿಗೆ ಆಗ್ರಹ

ಮಾಡತೊಡಗಿದರು. ಸಂಕೋಚ, ನಾಚಿಕೆ, ಹೆದರಿಕೆಗಳಿಂದ ರಂಗಿ ಕುಗ್ಗಿದ್ದಳು.

ವಿಸ್ಕಿ ಬಾಟಲ್ ಓಪನ್ ಮಾಡಿ ತಾವು ಗುಟುಕರಿಸುತ್ತಾ, ಸ್ವಲ್ಪ ಸೇವಿಸಲು ರಂಗಿಯನ್ನು

ಒತ್ತಾಯಿಸತೊಡಗಿದರು. ಅವಳು ಒಲ್ಲೆ ಎಂದು ಬೇಡಿಕೊಂಡರೂ, ಬಲವಂತಾಗಿ,

ಒಂದೆರಡು ಪೆಗ್ ಕುಡಿಸಿದರು. ತಲೆ ಸುತ್ತಿ,ರಂಗಿ ಪ್ರಜ್ಞೆ ತಪ್ಪಿ ಮಂಚದ ಮೇಲೆ

ಮಲಗಿದಳು. ಗೌಡನೀಗ ಹಸಿದ ಹೆಬ್ಬುಲಿಯಾದನು. ರಂಗಿಯ ಮೈಮೇಲಿನ

ಬಟ್ಟೆಗಳೆಲ್ಲಾ. ಪಕ್ಕದ ಕುರ್ಚಿಯಮೇಲೆ ಎಸೆಯಲ್ಪಟ್ಟವು. ಹೆಬ್ಬುಲಿಯ ಬಲವಾದ

ಆ್ರಕಮಣದ ಚಲ್ಲಾಟದಲ್ಲಿ, ರಂಗಿ ಹುಲ್ಲೆಯ ಮರಿಯಾದಳು. ರಂಗಿಯ ಮೆಲ್ಲಗಿನ

ನರಳಾಟ, ಮಿಡುಕಾಟವು, ಗೌಡನ ಉತ್ಸಾಹವನ್ನು ಇಮ್ಮಡಿಸುತ್ತಿತ್ತು. ರಾತ್ರಿ ಎಂಟು

ಗಂಟೆಯ ಸುಮಾರು, ಕೆಳಗಿನ ಹೊಟೆಲಿಗೆ ಬಂದು ಊಟ ಮುಗಿಸಿ, ಮತ್ತೆ

ರೂಮು ಸೇರಿದರು. ರಾತ್ರಿ ಇಡೀ ಗೌಡ ನಿದ್ದೆ ಮಾಡಲಿಲ್ಲ. ರಂಗಿಯು ಅವನಾಡುವ

ಪಗಡೆಯಾಟದಲ್ಲಿ ಎಸೆಯುವ ದಾಳವಾಗಿದ್ದಳು. ಎರಡು ಹಗಲುಗಳು ಹಾಗೂ

ಮೂರು ರಾತ್ರಿಗಳು, ಸ್ವರ್ಗ ಸುಖದಲ್ಲಿ ಕಳೆದವು . ಗೌಡ ತುಂಬಾ ಬಳಲಿದಂತಾದ.

ಕಟ್ಟಿಕೊಂಡು ತಂದ ಹಣವೂ ಕರಗುತ್ತಾ ಬಂತು. ನಾಲ್ಕನೆಯ ದಿವಸ, ರೂಮು

ಖಾಲೀ ಮಾಡಿ, ರೂಮಿನ ಬಾಡಿಗೆ ಕೊಟ್ಟು, ಟಾಕ್ಷಿಯಲ್ಲಿ ರಂಗಿಯೊಂದಿಗೆ

ಹೊರಟನು. ರಂಗಿ ರೈಲ್ವೆ ಸ್ಟೇಷನ್ನಿಗೆ ಹೋಗುತ್ತಿರಬಹುದೆಂದು ಕೊಂಡಳು. ಅದು

ಕಿರಿದಾದ ದಾರಿಯುಳ್ಳ ಓಣಿಯಾಗಿತ್ತು. ರಂಗಿ ಕಣ್ಣು ಹಾಯಿಸಿದ ಕಡೆಗಳಲ್ಲಿ,

ಅನೇಕ ಹೆಂಗಸರು, ಎಲೆಯಡಿಕೆ ಮೆಲ್ಲುತ್ತಾ, ಸ್ನೋ-ಪೌಡರು, ಲಿಪ್ ಸ್ಟಿಕ್

ಲೇಪಿಸಿಕೊಂಡು, ವಿಚಿತ್ರ ಹಾಗೂ ಅಸಹ್ಯ ಹಾವ-ಭಾವಗಳಲ್ಲಿ ಕಾಣಿಸಿದರು. ಕೆಲ

ಹೊತ್ತು ರಂಗಿಯನ್ನು ಟಾಕ್ಷಿಯಲ್ಲಿ ಕುಳ್ಳಿರಿಸಿ, ಸೋಮನಗೌಡ ಒಂದು ಮನೆಯೊಳಗೆ

ಹೋದನು. ಹತ್ತಾರು ನಿಮಿಗಳ ಬಳಿಕ ಹೊರಬಂದು, ‘ರಂಗಿ!ಬಾ. ಈ ಮನೆಯಲ್ಲಿ

ಸ್ವಲ್ಪ ಹೊತ್ತು ಕುಳಿತಿರು. ನಾನು ಇಲ್ಲೇ ಸಮೀಪದ ಓಣಿಯಲ್ಲಿರುವ ನನ್ನ

ಪರಿಚಿತರೊಬ್ಪರನ್ನು ಭೇಟಿಯಾಗಿ ಬರ್ತೀನಿ ಊರಿಗೆ ಹೊಗೊನಂತ . ಚಿಂತಿ

ಮಾಡಭ್ಯಾಡ. ಅರ್ಧತಾಸಿನೊಳಗೆ ಬರ್ತೀನಿ’ ಅನ್ನುತ್ತಾ, ಹೊರಟು ಹೋದನು.

ಮುಗ್ದೆ, ವಂಚನೆಯರಿಯದ ರಂಗಿ, ಮುಖ ಸಣ್ಣದು ಮಾಡಿ, ‘ಲಗೂನ ಬರ್ರಿ

ಗೌಡ್ರ ಅಂದ ಮಾತು, ಬಹುಷಃ ಅವನಿಗೆ ಕೇಳಿಸಿರಲಿಕ್ಕಿಲ್ಲ. ಮಾಹಾನಗರದಲ್ಲಿ,

ಮರೆಯಾಗಿ ಹೋದನು.

ಸೋಮನಗೌಡ ಮನೆಗೆ ಬಂದಾಗ ರಾತ್ರಿಯಾಗಿತ್ತು. ಹೆಂಡತಿ ಕೇಳಿದಳು,

ನಿಂಗೂ ಈಗ ಎಲ್ಲಿದ್ದಾನೆ ‘ಅವ ಬೆಳಗಾವದಾಗ ಅದಾನ.’ ‘ಮತ್ತ ರಂಗಿ

ಹೆಣ್ಣುಗರಳು ಕುತೂಹಲದಿಂದ ಕೇಳಿತು. ‘ಆಕೀನ ಉಸಾಬಾರಿ ತಗೊಂಡ ನೀ

ಏನ್ ಮಾಡ್ತೀ. ಊರ ಉಸಾಬರಿ ಬೇಕಾಗಿಲ್ಲ, ಸುಮ್ಕಿರು.’ ಗೌಡರು ಊರಿಗೆ

ಬಂದಿರೋ ವಿಷಯ ಕೇಳಿ,ಜೀವ ತಡೀಯಲಾರದ, ರಂಗಿಯ ತಾಯಿ, ಮರುದಿವಸ

ಮತ್ತೆ ಬಂದು, “ಗೌಡ್ರ ರಂಗೀ ಎಲ್ಲೆದಾಳ, ಏನಾರೆ, ಗೋತ್ತಾತೇನು” ಜೀವ

ಕೈಯಲ್ಲಿ ಹಿಡಿದು ಕೇಳಿದಳು. ಗೌಡ ಸಿಟ್ಟಿಗೆದ್ದು, ‘ನೀ ಹಗಲೆಲ್ಲ ಬಂದು ರಂಗಿ

ಎಲ್ಲೆದಾಳ ಅಂತಾ ಕೇಳಿದ್ರ ನಾ ಏನ್ ಹೇಳಲಿ ಪಂಚಾಯ್ತಿ ಕೆಲಸಕ್ಕಂತ ನಾ

ಬೆಂಗಳೂರಿಗೆ ಹೋಗಿದ್ದೆ. ರಂಗಿಯ ವಿಷಯ ನನಗೆ ಗೊತ್ತಿಲ್ಲ!.’ ಒಂದುವಾರದಿಂದ,

ಮಗಳಿಗಾಗಿ ಜೀವ ಚಡಪಡಿಸುತ್ತಾ ಇತ್ತು. ಕಣ್ಣೀರು ಒರೆಸಿಗೋತಾ, ತನ್ನ \_ಕೇರಿಯ

ಕಡೆ ಹೊರಟಳು.

ಮಗ ಪಿಯೂ.ಸಿ.ಯೊಳಗೆ ಫೇಲ್ ಆಗಿರೋ ವಿಷಯ ಗೊತ್ತಾದ ಮ್ಯಾಲ,

ಸೋಮನಗೌಡ ಮಗನಿಗೆ ಅಲ್ಲಲ್ಲಿ ಕನ್ಯಾ ಹುಡುಕಲಾರಂಭಸಿದನು. ಇನ್ನೂರೆಕರೆ

ಜಮೀನು, ಕೆಜಿ.ಗಟ್ಟಲೆ ಬೆಳ್ಳಿ ಬಂಗಾರ, ಟ್ರಾಕ್ಟರ್, ಕಾರು… ಸಾಕಷ್ಟು ಆಳು-

ಕಾಳು ಇಂಥ ದೇಸಗತಿಯಂಥಹ ಮನಿಗ ಕನ್ಯಾ ಕೊಡದವರಾರು!. ಸೂಡಿಯ

ಸಿದ್ದಪ್ಪ ಸಾಹುಕಾರ ಆ ಭಾಗಕ್ಕ ದೊಡ್ಡ ಕುಳ. ಕನ್ಯಾ ಗಟ್ಟಿ ಮಾಡಿದ್ರು ಊರ

ತುಂಬಾ ಹಂದ್ರಹಾಕಿದ್ರು ಹತ್ತು ವರ್ಷದಾಗ, ಸುತ್ತಾ ಹತ್ತು ಊರಾಗ, ಎಲ್ಲೂ

ನಡೀದಂಥ ಸಡೆಗರದ ಮದುವಿ ನಡೀತು. ರಂಗಿ ಊರು ಬಿಟ್ಟು ಒಂದು ವರ್ಷ

ಕಳೆಯುದರಾಗ ಇತ್ತು. ದಿವಸ ಕಳದಂಗೆಲ್ಲಾ, ರಂಗಿ ಹಳ್ಳಿಯೊಳಗ ತನ್ನ ಹೆಸರು,

ನೆನಪು ಕಳಕೊಂಡಳು. ಉಂಡು ಬಿಸಾಕಿದ ಎಲೆಯಂತೆ ಅವಳ ಬದುಕಾಗಿತ್ತು.

ರಂಗಿ ಮತ್ತೆಂದೂ ಹಳ್ಳಿಕಡೆ ಬರ್ಲೇ ಇಲ್ಲ!. ಆಕಿ ಶಾಶ್ವತವಾಗಿ ಕಾಣೆಯಾಗಿದ್ದಳು!.