ವರ್ಷಗಳಿಂದ ಸ್ಮಶಾನದ ಕಾವಲುಗಾರಿಕೆ ಮಾಡಿದ, ಬಡ ಬಗ್ಗರಿಗೆ

ಉಚಿತವಾಗಿ ಕುಣಿ ಅಗೆದು ನೆರವು ನೀಡಿದ, ಅತ್ಯಂತ ಬಡವನಾದ ಸೂರ್ಯನಿಗೆ

‘ಬಕ್ಷೀಸು’ ಎಂದು ಬಿಟ್ಟು ಕೊಡಬೇಕೆಂಬ ಪ್ರಸ್ತಾವನೆಯನ್ನು ಒಬ್ದ ಸದಸ್ಯರು

ಮಂಡನೆ ಮಾಡಿದರು. ಸಾಕಷ್ಟು ಚರ್ಚೆಯಾಗಿ ಕೊನೆಗೆ, ನಾಮಿನಲ್ ಮೊತ್ತ

ಐದು ಸಾವಿರ ರೂಪಾಯಿಗಳನ್ನು ತುಂಬಿಸಿಕೊಂಡು ಸೂರ್ಯನಾರಾಯಣನಿಗೆ\_

ಸ್ಮಶಾನದ ಜಾಗೆಯನ್ನು ಬಿಟ್ಟುಕೊಡಬೇಕೆಂದು ಠರಾವು ಪಾಸಾಯಿತು. ಹಳೆಯ

ಸ್ಮಶಾನ ಜಾಗ ಒಂದೂವರೆ ಎಕರೆ ಸೂರ್ಯನ ಹೆಸರಿಗೆ ನೋಂದಣಿ ಆಯಿತು.

ಒಂದೇ ರಾತ್ರಿಯಲ್ಲಿ ಮೂರ್ನಾಲ್ಕು ಜೆಸಿಬಿ ಹಾಗೂ ಹತ್ತಾರು ಟಿಪ್ಪರುಗಳನ್ನು

ನಿಯಮಿಸಿ, ಇಡೀ ಸ್ಮಶಾನ ಜಾಗೆಯಲ್ಲಿಯ ಸುಮಾರು ಏಳು ಅಡಿಗಳಷ್ಟು ಆಳದ

ಮಣ್ಣು ಅಗೆದು ತೆಗೆಯಿಸಿ ದೂರ ಸಾಗಿಸಿ, ಹೊಸದಾದ ಗಟ್ಟಿ ಗರಸನ್ನು ಬೇರೆ

ಕಡೆಯಿಂದ ತರಿಸಿ ತುಂಬಿಸಿ ಲೆವಲ್ ಮಾಡಿ, ನೀರುಣಿಸಿ, ರೋಡ್ ರೋಲರ್ಗಳಿಂದ

ಗಟ್ಟಿಗೊಳಿಸಿದನು. ಸ್ಮಶಾನದಲ್ಲಿ ಅದುವರೆಗೆ ಹೊತಿದ್ದ ಹೆಣಗಳ ತಲೆಬುರುಡೆ

ಎಲುಬುಗಳನ್ನಲ್ಲಾ ದೂರಕ್ಕೆ ಸಾಗಿಸಲಾಯಿತು. ಮುಂದೆ ಕೆಲವೇ ತಿಂಗಳಲ್ಲಿ,

ರಸ್ತೆಗಳನ್ನು ಗುರ್ತು ಮಾಡಿ, ನಿವೇಶನಗಳನ್ನಾಗಿ ಮಾಡಿದನು. ರಸ್ತೆಗೆದುರಾಗಿ

ಮಾರಾಟದ ಮಳಿಗೆಗಳು ನಿರ್ಮಣವಾದವು. ಉಳಿದ ಜಾಗೆಯಲ್ಲಿ

ನಿವೇಶನಗಳಾದವು. ಪ್ರತಿಯೊಂದು ಚದುರಡಿಗೆ ದುಬಾರಿ ಬೆಲೆಯಲ್ಲಿ ಮಾರಾಟವಾಗಿ,

ಬಹುಬೇಗ ಬಹುಕೋಟಿಗಳೊಡೆಯನಾಗಿ ಸೂರ್ಯನಾರಾಯಣ ಗರಿಗರಿ ಬಿಳಿ

ವಸ್ತ್ರಗಳಲ್ಲಿ ರಾಜಕಾರಣಿಯ ಹಾಗೆ, ದುಬಾರಿ ಬೆಲೆಯ ಕಾರಿನಲ್ಲಿ

ತಿರುಗಾಡುವಂತಾಯಿತು.

ಹಳೆಯ ಸ್ಮಶಾನದಲ್ಲಿ ಸೂರ್ಯನಾರಾಯಣನ ‘ಲಕ್ಷ್ಮೀ ವೆಂಕಟೇಶ ಕೃಪಾ ’

ನಾಮ ಫಲಕದ ಭವ್ಯ ಬಂಗಲೆಯು ಎಲ್ಲರ ಗಮನ ಸೆಳೆಯುವ ಹಾಗೆ

ಕಂಗೊಳಿಸತೊಡಗಿತು. ಸೂರ್ಯನಾರಾಯಣ ತಿರುಪತಿಯ ದರ್ಶನ ಮಾಡಿ

ತನ್ನಕೇಶ ಒಪ್ಪಿಸಿ, ಕೆಲವು ಲಕ್ಷ ರೂಪಾಯಿಗಳನ್ನು ಹುಂಡಿಗೆ ಹಾಕಿದನು. ಬಳಿಕ

ಮಹಾನಗರ ಪಾಲಿಕೆಯ ಚುನಾವಣೆಗೆ ಸ್ಪರ್ಧಿಸಿ ಆಯ್ಕೆಯಾದನು.

ರಾಜಕಾರಣಿಗಳೊಂದಿಗೆ ಸಖ್ಯ ಹಾಗೂ ಸಂಪರ್ಕ ಹೆಚ್ಚಾಗಲಾರಂಭಿಸಿತು.

ಜನಸೇವೆಯನ್ನು ಮುಂದುವರೆಸಿಕೊಂಡು ತನ್ನ ಹೆಸರನ್ನು ಪ್ರಚಾರದಲ್ಲಿರಿಸಿದ್ದನು

ಕರ್ನಾಟಕದಲ್ಲಿ ಸೂರ್ಯನಾರಾಯಣ” ಒಬ್ಪ ಜನಪ್ರಿಯ ವ್ಯಕ್ತಿಯಾದನು ಮನುಷ್ಯ

ಎಷ್ಟು ಎತ್ತರಕ್ಕೆ ಬೆಳೆದರೂ ಕಡಿಮೆಯೇ! ಆಡಳಿತ ಸರ್ಕಾರ ಆಕಸ್ಮಿಕವಾಗಿ ಬಿದ್ದು

ಹೋಯ್ತು . ರಾಜ್ಯ ವಿಧಾನಸಭೆಯ ಚುನಾವಣೆ ಘೋಷಣೆಯಾಯ್ತು.

ಸುರ್ಯನಾರಾಯನನನ್ನು ಅಭಿಮಾನಿಗಳು ಚುನಾವಣೆಗೆ ನಿಲ್ಲಲು

ಒತ್ತಾಯಿಸಲಾರಂಭಿಸಿದರು. ಸೂರ್ಯನಾರಾಯಣನಿಗೂ ಮನಸಿತ್ತು. ರಾಜಕೀಯಕ್ಕೆ

ಹೊಸಬನಾದುದರಿಂದ ಪ್ರಮುಖ ಪಕ್ಷಗಳು ಟಿಕೆಟ್ ನೀಡಲು ನಿರಾಕರಿಸಿದವು.

ಪಕ್ಷೇತರ ಅಭ್ಯರ್ಥಿಯಾಗಿ ಸ್ಪರ್ಧಿಸಿದನು. ಭಾರಿ ಮತಗಳ ಮುನ್ನಡೆಯಿಂದ

ಶಾಸಕನಾಗಿ ಆಯ್ಕೆಯಾದನು. ಪ್ರಮುಖ ಪಕ್ಷಗಳ ತುರುಸಿನ ಪೈಪೋಟಿಯಿಂದಾಗಿ,

ಯಾವ ಪಕ್ಷವೂ ಸ್ಪಷ್ಟ ಬಹುಮತ ಪಡೆಯಲಿಲ್ಲ. ಇವುಗಳಲ್ಲಿ ಒಂದು ಪಕ್ಷವು

ಮತದಾರರ ಅನುಕಂಪದ ಕೃಪಕಟಾಕ್ಷದಿಂದಾಗಿ, 110 ಸ್ಥಾನಗಳನ್ನು ಪಡೆದು,

ಪಕ್ಷೇತರ ಅಭ್ಯರ್ಥಿಗಳ ಬೆಂಬಲದೊಂದಿಗೆ ಸರ್ಕಾರ ರಚಿಸುವ ಹಂತಕ್ಕೆ ಬಂದಿತು.

ದೈವದ ಅನುಗ್ರಹವೋ! ಪೂರ್ವಜನ್ಮದ ಪುಣ್ಯವೂ ಸೂರ್ಯನಾರಾಯಣನಿಗೆ

ಪ್ರಮುಖ ಮಂತ್ರಿ ಖಾತೆ ದೊರೆಯಿತು. ವಿದ್ಯೆ ಇರದವರಿಗೂ ರಾಜಕಾರಣದಲ್ಲಿ

ಅವಕಾಶಗಳಿವೆ ಎಂಬುದಕ್ಕೆ ಇವನು ಉದಾಹರಣೆಯಾದನು.

ಗಂಡಸಿಗೆ ದೊಡ್ಡ ಅಧಿಕಾರ, ಲೈಂಗಿಕ ಕಾರ್ಯಕರ್ತೆಗೆ ಉಕ್ಕುವ

ಪ್ರಾಯವಿದ್ದರೆ ಹಣ ಗಳಿಸುವುದು ಬಲು ಸುಲಭ. ನೋಟಿನ ಕಂತೆಗಳಿಂದ

ತುಂಬಿದ ಸೂಟ್ಕೇಸುಗಳು ನಿರಾಯಾಸವಾಗಿ ಕುಳಿತಲ್ಲಿಯೇ ಬಂದು

ಬೀಳಲಾರ0ಭಿಸಿದವು . ಐದು ವರ್ಷಗಳ ಅಧಿಕಾರಾವಧಿಯಲ್ಲಿ

ಸೂರ್ಯನಾರಾಯಣನ ಆಸ್ತಿ ಸುಮಾರು ಎಪ್ಪತ್ತು ಕೋಟಿಗಳು! ಮುಂದಿನ

ಚುನಾವಣೆಗೆ ನಾಮಿನೇಶನ್ ತುಂಬುವಾಗ, ಸೂರ್ಯನಾರಾಯಣ ಅಧಿಕೃತವಾಗಿ

ಸಲ್ಲಿಸಲು ಸಿದ್ಧಪಡಿಸಿದ ಆಸ್ತಿ ವಿವರವಿದು. ರಾಜಕಾರಣಿಯ ಗಳಿಕೆಯನ್ನು ಪ್ರಶ್ನಿಸಲು

ಕಾನೂನಿನಲ್ಲಿ ಅವಕಾಶವಿಲ್ಲ! ಸೂರ್ಯನಾರಾಯಣನಿಗೆ ತನ್ನ ಬಾಲ್ಯದ ದಿನಗಳನ್ನು

ನೆನಸಿಕೊಂಡರೆ, ಮನಸ್ಸಿಗೆ ಕೆಲ ಸಮಯ ಮಂಕು ಕವಿಯುತ್ತದೆ. ಹಾಗೂ

ಸಂಕೋಚವಾಗುತ್ತದೆ. ಅದನ್ನು, ಯಾರ ಮುಂದೆಯೂ ಹೇಳಿಕೊಳ್ಳಲು ಇಚ್ಚಿಸುವುದಿಲ್ಲ .

ಅದೆಲ್ಲ ಒಂದು ಕೆಟ್ಟ ಕನಸು ಅಥವಾ ಹಿಂದಿನ ಜನ್ಮದಲ್ಲಿ ಕಳೆದಿರಬಹುದಾದ

ದರಿದ್ರ ಬದುಕಾಗಿರಬಹುದೆನಿಸುತ್ತದೆ. ಈಗ ಸೂರ್ಯನಾರಾಯಣ ಪ್ರಮುಖ

ವ್ಯಕ್ತಿಗಳ ಶವಯಾತ್ರೆಯಲ್ಲಿ ಪಾಲ್ಗೊಂಡು ಹೊಸ ಸ್ಮಶಾನಕ್ಕೆ ಹೋಗುತ್ತಾನೆ. ಅಲ್ಲಿ

ರಾಶಿಗಟ್ಟಲೆ ಬೀಳುವ ಹೊವಿನ ಹಾರಗಳನ್ನು ಕಂಡಾಗ ಕಾಡುವ ಹಿಂದಿನ

ನೆನಪು ಕನಸುಗಳೆನಿಸುವುದಿಲ್ಲ. ಈ ಹೊ ಹಾರಗಳಿಗಾಗಿ ಕಾತರಿಸುವ ಅಜ್ಜಿ

ಹಾಗೂ ಅವ್ವ ಕಣ್ಮುಂದೆ ಬಂದು ನಿಲ್ಲುತ್ತಾರೆ! ಇಂಥ ಸಂದರ್ಭದಲ್ಲಿ ಸಂಕಟದಿಂದ

ಮುಖ ಕೆಳಗೆ ಮಾಡಿ ನಿಲ್ಲುತ್ತಾನೆ. ಇಲ್ಲಿ ಬಿದ್ದಿರುವ ಹೊ ಹಾರಗಳನ್ನಾಯ್ದುಕೊಳ್ಳಲು,

ಇನ್ನೊಬ್ಬ ಸೂರ್ಯನಾರಾಯಣ ಇರಬಹುದೇ! ಎಂದು ಸುತ್ತಲೂ ಕತ್ತು ತಿರುಗಿಸಿ

ನೋಡುತ್ತಾನೆ. ಛೇ! ತನ್ನ ನಂತರ ಇನ್ನೊಬ್ಬ ಸೂರ್ಯ ಎಂದೂ ಹುಟ್ಟದಿರಲಿ!

ಎಂದು ಕಣ್ಣು ಮುಚ್ಜಿ ದೇವರಲ್ಲಿ ಪ್ರಾರ್ಥಿಸುತ್ತಾನೆ. ತನಗೆ ಅರಿವಿಲ್ಲದೇ ಕೆಲವು

ಹನಿಗಳು ಕಣ್ಣುಗಳಿಂದ ಜಾರಿ ನೆಲಕ್ಕೆ ಬೀಳುತ್ತವೆ. ಯಾರಾದರೂ

ಗಮನಿಸಬಹುದೆಂಬ ಆತಂಕರಿಂದ ಕತ್ತು ಬಾಗಿಸಿ ಕೈವಸ್ತ್ರದಿಂದ ಕಣ್ಣೊರೆಸಿಕೊಳ್ಳುತ್ತಾನೆ .

ಪಶ್ಚಿಮದಲ್ಲಿ ನೋಡುತ್ತಾನೆ. ಎತ್ತರದ ಬೆಟ್ಟಗಳ ಶಿಖರವೇರಿದ ಸೂರ್ಯನನ್ನು

ಕಂಡು ಸಂತೋಷ, ಅಭಿಮಾನವುಕ್ಕಿ ಬರುತ್ತದೆ. ಬೆಟ್ಟದ ತುದಿಯೇರಿದ ಸೂರ್ಯನಿಗೆ

ಏಣಿಯೇ ಇಲ್ಲ. ಈ ಸೂರ್ಯನು ಬದುಕಿನ ಶಿಖರವೇರಲು ಉಪಯೋಗಿಸಿದ

ಏಣಿ ದೈವವಿತ್ತ ಕಾಣಿಕೆಯೇ ಸರಿ ಎಂದು ನಿಟ್ಬುಸಿರು ಬಿಡುತ್ತಾನೆ.