ನಿರಾಶೆ

ಮೂರ್ತಿಯವರಿಗೆ ರಾಜ್ಯದ ತುಂಬಾ ಒಳ್ಳೆಯ ಹೆಸರಿದೆ. ಕನ್ನಡ, ಇಂಗ್ಲಿಷ್

ಹಿಂದಿ ಹಾಗೂ ಉರ್ದು ಭಾಷೆಗಳನ್ನು ಚೆನ್ನಾಗಿ ಬಲ್ಲವರು. ಬಹುಭಾಷಾ

ಕೋವಿದರೆಂಬ ಹೆಗ್ಗಳಿಕೆಗೆ ಪಾತ್ರರಾದವರು. ಕಳೆದ 25 ವರ್ಷಗಳಿಂದ ಉಪನ್ಯಾಸಕ

ವೃತ್ತಿಯಲ್ಲಿದ್ದವರು. ವಿದ್ಯಾರ್ಥಿ ಜೀವನವನ್ನು ಸ್ಪರ್ಧಾತ್ಮಕವಾಗಿ ಸ್ವೀಕರಿಸಿದವರು

ಕಾಲೇಜು ಮಟ್ಟದಲ್ಲಿ ಹೀಗೆ ಸುವರ್ಣ ಪದಕಗಳನ್ನು ಪಡೆಯದೇ ಪಾಸಾಗದಿದ್ದರೆ,

ಎಂ.ಎ.ಪಿ.ಹೆಚ್ .ಡಿ ಗಳು ಅವರಿಗೆ ಸಿಗುತ್ತಿರಲಿಲ್ಲ. ಹುಟ್ಟಿನಿಂದಲೂ ಬಡತನದ ಬದುಕು

ಮೂರ್ತಿಯವರ ತಂದೆ, ಚಿಕ್ಕದೊಂದು ಕಿರಾಣಿ ಅಂಗಡಿಯ ವ್ಯಾಪಾರದೊಂದಿಗೆ

ಬದುಕು ಸವೆಸಿದರು. ಮೂರ್ತಿಯವರಿಗೆ ಬಾಲ್ಯದಿಂದ ಬಡತನದ ಅರಿವು ಇತ್ತು.

ಹಗಲಿರುಳು ಪರಿಶ್ರಮದಿಂದ ಅಭ್ಯಾಸ ಮಾಡಿದ ಫಲದಿಂದ, ಇಂದು ಒಬ್ದ

ಉತ್ತಮ ಪ್ರೊಫೆಸರ್ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಕನ್ನಡ ಉಪನ್ಯಾಸಕರಾಗಿ

ವೃತ್ತಿಗೆ ಸೇರಿದಾಗ ಅವರಿಗೆ 28 ವಯಸ್ಸು, ಕೆಂಪು ವರ್ಣ, ಎತ್ತರದ ಆಕರ್ಷಕ

ನಿಲುವು. ಉತ್ತಮ ವಾಕ್ ಚಾತುರ್ಯದಿಂದಾಗ ವಿದ್ಯಾರ್ಥಿ, ವಿದ್ಯಾರ್ಥಿನಿಯರ

ಮೆಚ್ಚುಗೆಗೆ ಬೇಗನೆ ಪಾತ್ರರಾದರು. ತುಂಬಾ ರಸಿಕರು. ದುಷ್ಯ೦ತ \_ಶಕುಂತಲೆಯ

ಪಾಠ ಮಾಡುವಾಗ, ಶಕುಂತಲೆಯ ಅಂಗಾಂಗಳ ಚಲುವಿನ ವರ್ಣನೆ ಮಾಡಲು,

ಎರಡು ಪಿರಿಯಡ್ಡು ಬೇಕು. ಇವರ ರಸಿಕತನಕ್ಕೋ ಅಥವಾ ವಾಕ್ ಚಾತುರ್ಯಕ್ಕೋ

ತಿಳಿಯದು, ಬಿ.ಎ. ಅಂತಿಮ ವರ್ಷದಲ್ಲಿ ಓದುತ್ತಿದ್ದ ಮೇರಿಯ ಹೃದಯದಲ್ಲಿ

ಪ್ರೀತಿ ಮೊಳಕೆಯೊಡೆದು, ಮರವಾಗತೊಡಗಿತು. ತನಗೆ ತಿಳಿಯದ ಪ್ರಶ್ನೆಗಳ

ಉತ್ತರಗಳನ್ನು ಕೇಳಲು ಮೇರಿ, ಮೂರ್ತಿಯವರ ರೂಮಿಗೆ, ಒಬ್ಪಳೇ

ಬರಲಾರಂಭಿಸಿದಳು. ವಿವಾಹವಾಗಲು ಉಭಯತರು ಸಮ್ಮತಿಸಿದರು.ಅಪ್ಪಟ

ಆಚಾರವಂತ. ಧಾರ್ಮಿಕ ಸಂಪ್ರದಾಯಸ್ಥ ಅಪ್ಪ ಬದುಕಿದ್ದರೆ, ಈ ಕ್ರಿಶ್ಚಯನ್

ಸಂಬಂಧವನ್ನು ಖಂಡಿತ ಒಪ್ಪುತ್ತಿರಲಿಲ್ಲ. ಆಗ ಅಪ್ಪತೀರಿ ಎರಡು ವರ್ಷಗಳಾಗಿದ್ದವು.

ಪಾಪ! ಬಡಜೀವಿ, ನಿರಕ್ಷರಿ ಮುದಿತಾಯಿ ಏನು ಮಾಡೀತು ಬಾಯಿಗೆ ಸೆರಗು

ಮುಚ್ಚಿಕೊಂಡು ಕೆಲವು ದಿವಸ ಕಣ್ಣೀರು ಹಾಕಿ ಸುಮ್ಮನಾಯಿತು. ಬಿ.ಎ. ಪರೀಕ್ಷೆ

ಮುಗಿಯುತ್ತಲೇ, ಮೇರಿ ಮೂರ್ತಿಯವರ ಧರ್ಮಪತ್ನಿಯಾಗಿ ಮನೆ ಸೇರಿಕೊಂಡಳು.

ಮೂರ್ತಿಯವರು ಪಾಶ್ವಾತ್ಯ ಅಚಾರ ವಿಚಾರಗಳ ಆರಾಧಕರು. ಕುಲ\_ಗೋತ್ರ,

ಪೂಜೆ ಪುನಸ್ಕಾರಗಳಲ್ಲಿ ನಂಬಿಕೆ ಇಲ್ಲದವರು. ನಾಸ್ತಿಕತೆಯನ್ನು ಶೇಕಡಾ 90 ರಷ್ಟು

ಒಪ್ಪಿಕೊಂಡವರು. ಕಮ್ಯನಿಸಂ ಅಂದರೆ ಬಲು ಪ್ರೀತಿ, ಕನ್ನಡ ಹಾಗೂ ಆಂಗ್ಲ

ಭಾಷೆಗಳಲ್ಲಿ ಕೆಲವು ವೈಚಾರಿಕ ಗ್ರ೦ಥಗಳನ್ನು ಬರೆದರು. ವಿಮರ್ಶಕರ ಅಪಾರ

ಮೆಚ್ಚುಗೆ ಗಳಿಸಿ,ರಾಜ್ಯ ಹಾಗೂ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಗಳು ಲಭ್ಯವಾದವು.

ಈ ಹಂತವನ್ನು ತಲುಪಿದಾಗ ಮೂರ್ತಿಯವರಿಗೆ ಒಂದು ಗಂಡು ಮಗುವಾಗಿ,

ಅವನು 4 ನೆ ತರಗತಿಯಲ್ಲಿ ಓದುತ್ತಿದ್ದನು. ಮೂರ್ತಿಯವರಿಗೆ ಈಗ ನಲ್ವತ್ತರ,

ಸಂಭ್ರಮದ ಕಾಲ. ವಿದೇಶದಲ್ಲಿ ಉಪನ್ಯಾಸಗಳಿಗೆ ಅಹ್ವಾಸ ಬರಲಾರಂಭಿಸಿದವು.

ಇದರಿಂದಾಗಿ ಮೂರ್ತಿಂತುವರು ಸಾಹಿತ್ಯ ಕ್ಷೇತ್ರದಲ್ಲಿ ದಟ್ಟವಾಗಿ

ಗುರ್ತಿಸಿಕೊಳ್ಳುವದಲ್ಲದೇ. ರಾಜಕಾರಣಿಗಳಿಗೂ ಪರಿಚಯವಾದರು. ಇದರಿಂದಾಗಿ,

ಶ್ರೇಷ್ಟ ಪ್ರಶಸ್ತಿ ಪಡೆಯುವಲ್ಲಿ ಸಫಲರಾದರು. ಈ ಹೊತ್ತಿಗೆ ಅವರು ಒಂದು ಸ್ವಂತ

ಕಾರನ್ನು ಕೊಂಡುಕೊಂಡರು. ಪ್ರೊಫೆಸರ್ ’ ಎಂದು ಪದೋನ್ನತಿ ಹೊಂದಿದರು.

ಮೂರ್ತಿಯವರ ಮಗ ಸಾಫ್ಟ್ ವೇರ್ ಇಂಜಿಯರಾಗಿ ಅಮೇರಿಕೆಗೆ ಹೋಗಿ

ಡಾಲರಿನಲ್ಲಿ ಸಂಪಾದಿಸಲಾರಂಭಿಸಿದನು. ಅವನ ನ೦ತರ ಜನಿಸಿದ ಮಗಳು,

ಸ್ನೇಹಾ ವೈದ್ಯಕೀಯದಲ್ಲಿ ಪದವಿ ಪಡೆದು, ಆಸ್ಟ್ರೇಲಿಯಾಗೆ ಹೋಗಿ ವೃತ್ತಿ

ಆರಂಭಿಸಿದಳು. ಅವಳು ಹುಟ್ಟಿದಾಗ ಅವಳಿಗೆ ಕ್ರಿಶ್ಚಿಯನ್ ಹೆಸರಿಡಬೇಕೆಂದು,

ಮೇರಿ ಹಠ ಹಿಡಿದಾಗ ಕವಿ ಹೃದಯಗಳಾದ ಮೂರ್ತಿಯವರು, ಸ್ನೇಹಾ’

ಎಂದು ಹೆಸರಿಡುವಲ್ಲಿ ಯಶಸ್ವಿಯಾಗಿದ್ದರು. ಮಗ ಕನ್ನಡದ ವಧುವನ್ನು

ಮದುವೆಯಾದನು. ಮಗಳು ಆಸ್ಟ್ರೇಲಿಯಾದ ವರನನ್ನು ಆಯ್ಕೆಮಾಡಿಕೊಂಡು

ಮದುವೆಯಾಗುವ ಇಚ್ಛೆಯನ್ನು ವ್ಯಕ್ತ ಪಡಿಸಿದಾಗ, ವಿಶಾಲ ಹೃದಯಿಗಳಾದ

ಮೂರ್ತಿಯವರು ಮೇಲ್ನೋಟಕ್ಕೆ ಒಪ್ಪಿಗೆ ಸೂಚಿಸಿದ್ದರಾದರೂ, ಯಾಕೋ,

ಶ್ವಾಸಕೋಶದಲ್ಲಿ ಒಂದಿಷ್ಟು ಚುಳುಕ್ ಎಂದಂತಾಗಿ, ಎದೆ ಒತ್ತಿಕೊಂಡು ಸ್ವಲ್ಪ

ಹೊತ್ತು- ಸುಸ್ತಾದವರಂತೆ ಕುಳಿತರು. ಹೌದು! ಈ ಆದರ್ಶವೆನ್ನುವುದು

ಉಪದೇಶಿಸಲು ಮಾತ್ರ ಯೋಗ್ಯವಾಗಿದೆ. ಆದರೆ ಸ್ವಯಂ ಆಚರಣೆಗೆ ಅಲ್ಲ!

ಮಗಳ ವರ್ತನೆ ಸರಿ ಬರಲಿಲ್ಲ. ಯಾರ ಮುಂದೆಯೂ ಹೇಳಿಕೊಳ್ಳದೇ, ಒಳಗೊಳಗೇ

ಸಂಕಟ ಪಡಲಾರಂಭಿಸಿದರು. ಕಾಲ ಕಳದ೦ತೆ ಈ ನೋವು

ಕಡಿಮೆಯಾಗಲಾರಂಭಿಸಿತು. ಮಗನಾದರೂ ತಾನು ಆಯ್ಕೆಮಾಡಿದ ಕನ್ಯೆಯನ್ನು

ಮದುವೆಯಾದದ್ದು ಸಂತೋಷ ಉಂಟುಮಾಡಿತ್ತು.

ಮೇರಿಗೆ ಬ್ಲಡ್ ಕ್ಯಾನ್ಸರ್ ಎಂದು ಗೊತ್ತಾದಾಗ, ಮುರ್ತಿಯವರಿಗೆ ಅಪಾರ

ದುಃಖವಾಯಿತು. ಎಷ್ಟೇ ಖರ್ಚು ಮಾಡಿದರೂ ಮೇರಿ ಉಳಿಯಲಿಲ್ಲ. ಆಕೆ

ತೀರಿಕೊಂಡಾಗ ಮೂರ್ತಿಯವರಿಗೆ 50 ವಯಸ್ಸು ಮೇರಿ ಇನ್ನು ಹತ್ತಾರು

ವರ್ಷ ಬದುಕಿದ್ದರೆ, ಈ ಬಯಕೆಯೆಂಬುದು ಬತ್ತಿಹೋಗಬಹುದಿತ್ತು, ಎಂದು

ಮೂರ್ತಿಯವರಿಗೆ ಅನ್ನಿಸಿತು. ತಾನು ಒಬ್ಪಂಟಿಯಾದೆ! ಎಂದು ಮರುಗುವ

ಕಾಲದಲ್ಲಿ, ಬದುಕು ಒಂದು ವಿಚಿತ್ರ ತಿರುವು ಪಡೆಯಿತು. ಅಮೇರಿಕೆಯಲ್ಲಿದ್ದ

ಮಗ ಆಕಸ್ಮಿಕವಾಗಿ, ಕಾರು ಅಪಘಾತದಲ್ಲಿ ತೀರಿಕೊಂಡನು. ಅಲ್ಲಿ ಒಬ್ಬಳೆ

ಇರಲಾಗದೇ, ಸೊಸೆ ಮಾವನ ಮನೆಗೆ ಬಂದು ನೆಲೆಸಿದಳು. ಈ ಮದ್ಯೆ ಅವಳಿಗೊಂದು

ಹೆಣ್ಣು ಮಗುವಾಗಿತ್ತಾದರೂ, ಅದು ಯಾವುದೋ ಕಾಯಿಲೆಯಿಂದ ತೀರಿಕೊಂಡಿತ್ತು.

ಮತ್ತೆ ಮಕ್ಕಳಾಗಿರಲಿಲ್ಲ. ಈಗ ಅವಳಿಗೆ 28 ವಯಸ್ಸು, ಆಕೆ ಎಂ.ಎಸ್.ಸಿ. ಪದವಿ

ಪಡೆದಿದ್ದಳು. ಮನೆಯಲ್ಲಿ ಹೊತ್ತು ಕಳೆಯಲಾಗದೆ ಅವಳು ಯಾವುದದಾರೂ

ಪ್ರೌಢಶಾಲೆಯಲ್ಲಿ ಅಥವಾ ಕಾಲೇಜಿನಲ್ಲಿ ಕೆಲಸ ಮಾಡುವ ಇಚ್ಛೆಯನ್ನು ವ್ಯಕ್ತ

ಪಡಿಸಿದಾಗ, ಮೂರ್ತಿಯವರು, ಬೇಡ! ಇಲ್ಲಿ ನಿನಗೇನು ಕಡಿಮೆಯಾಗಿದೆ”!

ಸ್ವಂತ ಮನೆಯಿದೆ, ಬಂಗಾರದ ಒಡವೆಗಳಿವೆ, ವಸ್ತ್ರಗಳಿವೆ ಜೀವನದ ನಿರ್ವಹಣೆಗೆ

ಯಾವುದೇ ಕೊರತೆಯಿಲ್ಲವಲ್ಲ!’ ಎಂದು ವಾದಿಸಿದರು. ವಿಧವೆಯಾದ ಹರೆಯದ

ಸೊಸೆ ಹೊರಗೆ ಹೋಗುವದು, ಮೂರ್ತಿಯವರಿಗೆ ಸರಿಬರಲಿಲ್ಲ. ಅವಳು

ಕೇಳದಿದ್ದರೂ, ಹೊಸ ಸೀರೆ, ಆಭರಣಗಳನ್ನು ಕೊಡಿಸಲಾರಂಭಿಸಿದರು. ಸೊಸೆಯ

ತಾಯಿ ಕೆಲವು ದಿವಸ ಮಗಳ ಬಳಿಯಿದ್ದು, ಗಂಡತೀರಿಕೊಂಡ ನೋವು ಮರೆಯಲಿ

ಎಂಬ ಕಾರಣದಿಂದ, ಕೆಲವು ದಿನಗಳವುಟ್ಟಿಗೆ, ತವರಿಗೆ ಕರೆದುಕೊಂಡು

ಹೋಗುವಾಗ, ಮೂರ್ತಿಯವರು, ‘ಇಲ್ಲಿ ಅಡುಗೆ ಮಾಡುವವರು ಯಾರೂ

ಇಲ್ಲ! ಆದಷ್ಟು ಬೇಗ ಕಳಿಸಿಕೊಡಿ’ ಎಂದು ಆಗ್ರಹಿಸಿದರು. ಮೂರ್ತಿಯವರಿಗೆ

ಮನೆ ಬಿಕೋ ಅನ್ನಿಸತೊಡಗಿತು. ರಾತ್ರಿ ಬಹಳ ಹೊತ್ತಿನವರೆಗೆ ನಿದ್ದೆ ಬರಲಾರದೇ

ಉರುಳಾಡುತ್ತಿದ್ದರು. ವ್ಹಿಸ್ಕಿ ಕುಡಿದರೂ, ವ್ಯಸನ ಕಡಿಮೆಯಾಗುತ್ತಿರಲಿಲ್ಲ. ಹರೆಯದ

ದಿನಗಳ ಚಲ್ಲಾಟದಲ್ಲಿ ಪಾಲ್ಗೊಳ್ಳುತ್ತಿದ್ದ ಮೇರಿಯು ನೆನಪಾಗಿ ಉದ್ರೇಕಗೊಳ್ಳುತ್ತಿದ್ದರು.

ಮೇರಿ ಇಷ್ಟು ಬೇಗ ಸಾಯಬಾರದಿತ್ತು’ ಎಂದು ಹೇಳುತ್ತಾರೆ. ಬಯಕೆ ಹೆಡೆಯೆತ್ತಿ

ಕಾಡುವಾಗಲೆಲ್ಲ ಲೈಂಗಿಕ ಕಾರ್ಯಕರ್ತೆಯರು ನೆನಪಾಗುತ್ತಾರೆ. ಛೆ!ಅಲ್ಲಿ ಪರಿಚಿತರು

ಕಂಡರೆ ತನ್ನ ಘನತೆಗೌರವಗಳು ಮಣ್ಣು ಪಾಲಾಗುವ ಸಾಧ್ಯತೆಗಳಿವೆ. ಅಷ್ಟಕ್ಕೂ,