ಚಿಗುರಿದ ಬಳ್ಳಿ

ಕೇಶವ ಭಟ್ಟರು ಕುಮಟದಿಂದ ಮೂರು ಕಿಲೋ ಮೀಟರು ದೂರವಿರುವ

ಚಿಕ್ಕ ಗ್ರಾಮದಲ್ಲಿರುತ್ತಿದ್ದರು. ಉತ್ತರ ಕನ್ನಡ ಜಿಲ್ಲೆಯ ನಾಲ್ಕಾರು ಊರುಗಳ

ಪ್ರಾಥಮಿಕ ಶಾಲೆಗಳಲ್ಲಿ ಶಿಕ್ಷಕರಾಗಿ 35 ವರ್ಷಗಳ ದೀರ್ಘ ಸೇವೆ ಸಲ್ಲಿಸಿ ನಿವೃತ್ತಿ

ಹೊಂದಿದ್ದರು. ವೇದ ಪುರಾಣ, ಗೀತೆಗಳ ಅಧ್ಯಯನ ಮಾಡಿದವರು. ಅಪಾರ

ಜ್ಞಾನ ಪಡೆದವರು. ‘ವಿದ್ಯಾ ವಾಚಸ್ಪತಿ’ ಎಂಬ ಪ್ರಶಸ್ತಿಗೆ ಭಾಜನರಾದವರು.

ಲೋಕಾನುಭವವುಳ್ಳವರು. ಹಿರಿಯರು ಕಟ್ಟಿಸಿದ ದೊಡ್ಡಮನೆಯು, ಆ ಚಿಕ್ಕ ಹಳ್ಳಿಯಲ್ಲಿ

ಅರಮನೆಯಂತಿತ್ತು. ಪಿತ್ರಾರ್ಜಿತವಾದ ಮೂರೆಕರೆ ಜಮೀನಿನಲ್ಲಿ ಭತ್ತ ಬಾಳೆ,

ತೆಂಗು ಬೆಳೆಯುತ್ತಿದ್ದರು. ತಮ್ಮ ಸ್ವ ಸ0ಪಾದನೆಯಿಂದ ಮತ್ತೆ ಎರಡೆಕರೆ ಗದ್ದೆ

ಖರೀದಿಸಿದ್ದರು. ಪಿಂಚಣಿಯ ಜೊತೆಗೆ, ಕೃಷಿಯಿಂದ ಬರುವ ಆದಾಯವೂ

ಚನ್ನಾಗಿತ್ತು, ಸುತ್ತಲಿನ ಹಳ್ಳಿಗಳಲ್ಲಿ ಗಟ್ಟಿ ಕುಳವೆನಿಸಿಕೊಂಡಿದ್ದರು. ಭಟ್ಟರಿಗೆ

ತಾಲ್ಲೂಕಿನಲ್ಲಿಯೇ ಒಳ್ಳೆಯ ಹೆಸರಿತ್ತು. ಪೊಜೆ, ಆಚಾರ, ಧರ್ಮ ವ್ರತ, ಸಿದ್ದಾಂತಗಳನ್ನು

ಕಟ್ಟುನಿಟ್ಟಾಗಿ ಪಾಲಿಸುತ್ತಾ ಬಂದವರು. ಮಡದಿ ತೀರಿಕೊಂಡಾಗ ಭಟ್ಟರಿಗೆ ಐವತ್ತು

ವರ್ಷ. ಬಂಧುಗಳಲ್ಲಿ ಕೆಲವರು, ಮರು ಮದುವೆಯಾಗಲು ಸಲಹೆ ಮಾಡಿದರು.

ಈ ಸಲಹೆಗೆ ಪ್ರಮುಖ ಕಾರಣವೆಂದರೆ ಭಟ್ಟರಿಗೆ ಗಂಡು ಸಂತಾನವಿರಲಿಲ್ಲ.

ಮರು ಮದುವೆಯಾದರೆ, ಈ ಕೊರತೆ ನೀಗಬಹುದೆಂಬ ಭರವಸೆ ಆದರೆ,

ಭಟ್ಟರು ಮರು ಮದುವೆಗೆ ಮನಸ್ಸು ಮಾಡಲೇ ಇಲ್ಲ. ಇದಕ್ಕೆ ಭಟ್ಟರ ಮೊದಲನೆಯ

ಆತಂಕವೆಂದರೆ, ಈ ಇಳಿ ವಯಸ್ಸಿನಲ್ಲಿ ಹರೆಯದ ಹೆಂಡತಿಗೆ ಎಷ್ಟರಮಟ್ಟಿಗೆ

ದೈಹಿಕ ಸುಖ ನೀಡಬಲ್ಲೆನೆಂಬ ಹಿಂಜರಿಕೆ. ಇನ್ನೊಂದು ಆತಂಕವೆಂದರೆ ತಮ್ಮ

ಜೊತೆಯಲ್ಲಿಯೇ, ಕಳೆದ ಕೆಲವು ವರ್ಷಗಳಿಂದ ಜೀವಿಸುತ್ತಿರುವ ವಿಧವೆ ಮಗಳ

ನೆಮ್ಮದಿಗೆ ಭಂಗ ಬರಬಹುದು. ಪ್ರಭಾಳಿಗೂ ಮಕ್ಕಳಿರಲಿಲ್ಲ. ಆಕಾಲದಲ್ಲಿ ಗಂಡ

ಸತ್ತಾಗ, ಅವಳಿಗೆ ಕೇವಲ ಇಪ್ಪತ್ನಾಲ್ಕು ವರ್ಷ. ಮಗಳಿಗೆ ಮರು ಮದುವೆ

ಮಾಡಲು, ಭಟ್ಟರು ಬಹಳಷ್ಟು ಪ್ರಯತ್ನ ಮಾಡಿದರು ಆದರೆ, ತಮ್ಮ ಕಟ್ಟಾ

ಧಾರ್ಮಿಕ ಮೂಲಭೂತವಾದಿಗಳಲ್ಲಿ ಒಬ್ಬರೂ, ಮದುವೆಯಾಗಲು ಮುಂದೆ

ಬರಲಿಲ್ಲ. ಇದರಿಂದಾಗಿ, ಪ್ರಭಾ ತನ್ನೆಲ್ಲಾ ಬಯಕೆ, ಆಕಾಂಕ್ಷೆಗಳನ್ನು ಅದುಮಿಕೊಂಡು

ನಿಸ್ಸಹಾಯಕತೆಯಿಂದ ಕಾಲಕಾಳೆಯುತ್ತಿದ್ದಳು. ಪ್ರಭಾ ಒಬ್ಬ0ಟಿಯಾಗಿ ಕುಳಿತಾಗ

ಅನೇಕ ಯೋಚನೆಗಳು, ಸಮುದ್ರದ ಅಲೆಗಳಂತೆ ನಿರಂತರವಾಗಿ ತಲೆಯೊಳಗೆ

ಹರಿಯುತ್ತವೆ. ತನ್ನ ಧಾರ್ಮಿಕ ಆಚರಣೆ, ಬಿಗಿಯಾದ ಕಟ್ಟಲೆಗಳನ್ನು ರೂಪಿಸಿರುವ

ಮೂಲಭೂತವಾದಿಗಳ ಮೇಲೆ ಅವಳಿಗೆ ಕೋಪ ಉಕ್ಕಿ ಬರುತ್ತದೆ. ಅರಿವುಳ್ಳ

ಗೊಡ್ಡು ಸಂಪ್ರದಾಯದ ಕುಲದಲ್ಲಿ ಹುಟ್ಟುವದಕ್ಕಿಂತ, ಯಾವುದಾದರೂ ಪಶು-

ಪಕ್ಷಿಯಾಗಿ ಹುಟ್ಟಿದ್ದರೆ, ಸುಖ-ಸಂತೋಷಗಳಿಂದ ಜೀವಿಸಬಹುದಿತ್ತೇನೋ! ಎಂಬ

ಭಾವನೆ ಸುಳಿದಿವೆ. ಪ್ರಭಾ ಹೆಚ್ಜಾಗಿ ಮನೆ ಬಿಟ್ಟು ಹೊರಗೆ ಹೋಗುತ್ತಿರಲಿಲ್ಲ.

ಕೇಶವ ಭಟ್ಟರ ಅಕ್ಕ ರಾಧಾ, ಗಂಡ ತೀರಿಕೊಂಡ ಬಳಿಕ ಮೂರನೆಯವಳಾಗಿ

ಭಟ್ಟರ ಮನೆಯಲ್ಲಿ ಉಳಿದುಕೊಂಡರು. ಮನೆಗೆ ಬೇಕಾದ ಸಾಮಾನುಗಳನ್ನು,

ಪೇಟೆಯಿಂದ ರಾಧಕ್ಕನೇ ತರುತ್ತಿದ್ದಳು. ಇದರಿಂದಾಗಿ, ಪ್ರಭಾಳ ನೆಮ್ಮದಿಗೆ, ಸುರಕ್ಷತೆಗೆ

ಅನುಕೂಲವಾಗಿತ್ತು. ಪ್ರಭಾಳನ್ನು ಮುಂದೆ ಓದಿಸಿ, ಯಾವುದಾದರೂ ಉದ್ಯೋಗಕ್ಕೆ

ಸೇರಿಸಲು, ಕೆಲವರು ಭಟ್ಪಂಗೆ ಉಪದೇಶ ಮಾಡಿದರು. ಪ್ರಭಾ ಮೊದಲಿನಿಂದಲೂ

ಸ್ವಲ್ಪ ಮಂದಮತಿ. ಓದು ಬರಹ ಅಷ್ಟೊಂದು ತಲೆಗೆ ಹತ್ತಲಿಲ್ಲ. ಪ್ರಭಾ ಈ ಬಗ್ಗೆ

ಆಸಕ್ತಿ ತೋರಲಿಲ್ಲ. ಇದನ್ನರಿತ ಭಟ್ಟರು, ಈ ಬಗ್ಗೆ ಆಲೋಚನೆಯನ್ನು ಕೈಬಿಟ್ಟರು.

ಭಟ್ಟರಿಗೆ ವಯಸ್ಸಾಗುತ್ತ ಬಂತು. ಕಳೆದ ಯುಗಾದಿಗೆ ಅವರಿಗೆ 75 ತುಂಬಿದವು.

ಮೊದಲಿನಂತೆ, ಹೊಲ, ಗದ್ದೆಗಳ ವ್ಯವಸಾಯಗಳನ್ನು ಕೂಲಿಯಾಳುಗಳನ್ನು ಹಚ್ಚಿ

ಸ್ವಂತ ವ್ಯವಸಾಯ ಮಾಡಿಸುವದು ಕಷ್ಟವಾಗಲಾರಂಭಿಸಿತು. ಹೊಲ-ಗದ್ದೆಗಳಿಗೆ

ಮೊದಲಿನ ಹಾಗೆ ಹೋಗಿ ಬರಲಾಗುವುದಿಲ್ಲ. ದೇಹ ದುರ್ಬಲವಾಗತೊಡಗಿತು.

ತಮ್ಮ ವ್ಯವಸಾಯದ ಉಸ್ತುವಾರಿ ನೋಡಿಕೊಳ್ಳಲು ಒಬ್ಬ ಆಳನ್ನು ಜೀತಕ್ಕಿಟ್ಟು

ಕೊಳ್ಳುವುದು ಲೇಸೆನಿಸಿತು. ತನ್ನಂತಹ ಮುದುಕನಾದರೆ ವ್ಯವಸಾಯಾಕ್ಕೆ

ಪ್ರಯೋಜನವಿಲ್ಲ. ಮೈಯಲ್ಲಿ ಕಸುವುಳ್ಳವನಾದರೆ ಲೇಸೆನಿಸಿತು. ರಾಧಕ್ಕನ ಗಂಡನ

ಮನೆಯವರ ಬಳಿ ಹೋಗಿ, ವ್ಯವಸಾಯ ನೋಡಿಕೊಳ್ಳಲು, ಸೂಕ್ತ ಮನುಶ್ಯನನ್ನು

ಹುಡುಕಲು ದುಂಬಾಲು ಬಿದ್ದರು. ತಮ್ಮ ಜಾತಿಯ ಜನರಲ್ಲಿ ಒಬ್ಬರೂ ಸಿಗಲಿಲ್ಲ.

ಕೊನೆಯಲ್ಲಿ ಯೋಗ್ಯ ಆಳು ಎನಿಸಕೊಂಡವನೇ ಅಂಬಿಗ ಕುಲದ ನಾಯ್ಕ.

ಅವನಿಗೆ ಸುಮಾರು ನಲವತ್ತು ವರ್ಷ ಪ್ರಾಯ. ಆರೋಗ್ಯವಂತ ಸ್ವಲ್ಪ ಕಪ್ಪು

ವರ್ಣದವ. ಆದರೆ ಹುರಿಯುಳ್ಳ ಮೈಕಟ್ಟಿನ ಶರೀರದವ, ಊಟ, ಬಟ್ಟೆ ಕೊಟ್ಟು