ಕರೊನಾದ ಬಗ್ಗೆ ಜಾಗೃತಿ ಮೂಡಿಸುವುದು, ಅದು ಹರಡದಂತೆ ತಡೆಯುವ ವಿಧಾನಗಳನ್ನು ಜನರಿಗೆ ತಿಳಿಸುವುದು ಅತ್ಯಗತ್ಯ. ಕೆಲವು ದಿನಗಳ ಹಿಂದೆ ಸರ್ಕಾರ ರಿಂಗ್‌ಟೋನ್‌ ಮೂಲಕ ಈ ಕೆಲಸ ಮಾಡಿತ್ತು. ಅದರಿಂದಾಗಿ ನೀವು ಯಾರಿಗಾದರೂ ಫೋನ್‌ ಮಾಡಿದರೆ ಮೊದಲು ಕೇಳಿಸುತ್ತಿದ್ದದ್ದು ಕರ್ಕಶ ಕೆಮ್ಮಿನ ಶಬ್ದ. ಆರಂಭದಲ್ಲಿ ನಾನು ಕರೆ ಸ್ವೀಕರಿಸಿದ ನನ್ನ ಪ್ರೀತಿಪಾತ್ರರೇ ಕೆಮ್ಮುತ್ತಿದ್ದಾರೆಂದು ಭಾವಿಸಿ ಗಾಬರಿಯಾಗಿದ್ದೆ. ಆಮೇಲೆ ಆ ಕೆಮ್ಮು ಅವರದ್ದಲ್ಲ ಸರ್ಕಾರದ್ದು ಎಂದು ಗೊತ್ತಾಯಿತು. ಕೊನೆಕೊನೆಗೆ. ಈ ಕಡ್ಡಾಯ ಕೆಮ್ಮನ್ನು ಕೇಳಿ ಕೇಳಿ ರೋಸಿ ಹೋದ ಕೆಲವರು ನನ್ನ 'ಕವಿತಾ ಪಢನೆ ದೋ ಹಮ್ಮೊ ಆಮೇಲ್‌ ಬೇಕಾರ್‌ ಕೆಮ್ಕೊ ಎಂಬ ಚುಟುಕನ್ನು ನೆನೆದು ಅದೇ ರೀತಿಯಲ್ಲಿ 'ಫೋನ್‌ ಕರನೆ ದೊ ಹಮ್ಕೊ ಆಮೇಲ್‌ ಬೇಕಾದ್ರೆ ಕೆಮ್ಕೊ ಎಂದು ತಮಾಷೆ ಮಾಡಿದ್ದರು.

ಏಪ್ರಿಲ್‌ ಒಂದು ಮೂರ್ವರ ದಿನಾಚರಣೆ. ನಮ್ಮನ್ನು ನೋಡಿ ನಾವು ನಗುವ, ಅದಾಗದಿದ್ದರೆ ಇನ್ನೊಬ್ಬರ ಮೂರ್ಹತನವನ್ನು ಕಂಡು ಹಲ್ಲು ಕಿಸಿಯುವ ದಿನ. ಇಷ್ಟು ವರ್ಷ ನಗರದ ಅನೇಕ ಕಡೆಗಳಲ್ಲಿ ನಗೆಹಬ್ಬವನ್ನು ಏರ್ಪಡಿಸುವ ಮೂಲಕ ಮೂರ್ಬರ ದಿನ ಭರ್ಜರಿಯಾಗಿ ಆಚರಿಸಲಾಗುತ್ತಿತ್ತು. ಈ ಬಾರಿ ಕರೊನಾ ಲಾಕ್‌ಡೌನ್‌ನಿಂದಾಗಿ ಅದು ಸಾಧ್ಯವಿಲ್ಲ. ಮೂರ್ಬರ ದಿನದಂದು. ಮನೆಯೊಳಗೇ ಇದ್ದುಕೊಂಡು ಗಂಡ ತನ್ನ ಹೆಂಡತಿಯನ್ನು, ಹೆಂಡತಿ ತನ್ನ ಗಂಡನನ್ನು ನೋಡಿ ನಗಬೇಕಾದ ಅನಿವಾರ್ಯತೆ ಬಂದಿದೆ. ಹಾಗೆ ನೋಡಿದರೆ ಜನರ ಮೂರ್ಮತನವನ್ನು ನೋಡಿ ನಗಲು ಏಪ್ರಿಲ್‌ ಒಂದಕ್ಕೆ ಕಾಯಬೇಕಾಗಿಲ್ಲ. ಕೆಲವರು ಅದನ್ನು ಆಗಾಗ ಪ್ರದರ್ಶಿಸುತ್ತಲೇ ಇರುತ್ತಾರೆ. ಮಾರ್ಚ್‌ 22ರಂದು ಬೆಳಗ್ಗೆ ಏಳರಿಂದ ರಾತ್ರಿ ಒಂಬತ್ತರವರೆಗೆ ಜನತಾ ಕರ್ಫ್ಯೂ ಆಚರಿಸುವಂತೆ ಪ್ರಧಾನಿಯವರು ದೇಶದ ಜನರಿಗೆ ಕರೆ ನೀಡಿದ್ದರು. ಅಂದು ಸಂಜೆ ಐದು ಗಂಟೆಗೆ ಮನೆಯ ಕಿಟಕಿ ಅಥವಾ ಬಾಲ್ಕನಿಯಲ್ಲಿ ನಿಂತು ಐದು ನಿಮಿಷಗಳ ಕಾಲ ಚಪ್ಪಾಳೆ ತಟ್ಟಿ, ಗಂಟೆ ಬಾರಿಸಿ ಕರೊನಾ ತಡೆಗಟ್ಟಲು ಶ್ರಮಿಸುತ್ತಿರುವವರಿಗೆ ಕೃತಜ್ಞತೆ ಸಲ್ಲಿಸುವಂತೆಯೂ ಅವರು ಸೂಚಿಸಿದ್ದರು. ಆದರೆ ಆದದ್ದೇನು? ಹಲವು ಕಡೆ ನೂರಾರು ಜನರು ಗುಂಪುಗುಂಪಾಗಿ. ಜಾಗಟೆ ಬಾರಿಸುತ್ತ, ಶಂಖನಾದ ಮಾಡುತ್ತ ಬೀದಿಗಿಳಿದು ಕುಣಿದಾಡಿದರು. ಸಾಮಾಜಿಕ ಅಂತರವನ್ನು ಕಾದುಕೊಳ್ಳುವ ಕರ್ಫ್ಯೂವಿನ ಮೂಲ ಉದ್ದೇಶವನ್ನೇ ಹಾಳುಮಾಡಿ ತಮ್ಮ ಮೂರ್ಪುತನವನ್ನು ಜಗಜ್ಜಾಹೀರು ಮಾಡಿದರು.

ಈಗ ದೇಶಾದ್ಯಂತ ಲಾಕ್‌ಡೌನ್‌ ಘೋಷಿಸಲಾಗಿದೆ. ಅಗತ್ಯ ವಸ್ತು ಹಾಗೂ ಸೇವೆಗಳ ಪೂರೈಕೆಗೆ ಸೂಕ್ತ ವ್ಯವಸ್ಥೆ ಮಾಡಿದ್ದಾರೆ. ದಿನದ ದುಡಿಮೆಯನ್ನೇ ನಂಬಿ ಬದುಕುತ್ತಿರುವವರ ಕಷ್ಟಕ್ಕೂ ಸರ್ಕಾರ ಸ್ಪಂದಿಸುತ್ತದೆ. ಹೀಗಾಗಿ ಎಲ್ಲರೂ ಲಾಕ್‌ಡೌನ್‌ ಮುಗಿಯುವವರೆಗೆ ಮನೆಯೊಳಗೆ ಕುಳಿತು ಕರೊನಾ ವಿರುದ್ಧದ ಹೋರಾಟದಲ್ಲಿ ಸರ್ಕಾರಕ್ಕೆ ಸಹಕಾರ ನೀಡುವುದು ಅಷ್ಟೇನೂ ಕಷ್ಟವಲ್ಲ. ಇದು ನಮ್ಮ ಅಳಿವು ಉಳಿವಿನ ಪ್ರಶ್ನೆ. ಇರಾನ್‌ ಮತ್ತು ಇರಾಕ್‌ ನಡುವೆ ಯುದ್ಧ ನಡೆಯುತ್ತಿದ್ದಾಗ ವೈಎನ್‌ಕೆ ಸುಮ್ನೆ ಇರಾಣ ಅಂದ್ರೆ ಇರಾಕ್‌ ಬಿಡಂಗಿಲ್ಲ ಅಂದಿದ್ದರು. ಈ ಸಂದರ್ಭದಲ್ಲಿ ಅದನ್ನು ತುಸು ಬದಲಾಯಿಸಿ ಹೀಗೆ ಹೇಳೋಣ ಸುಮ್ನೆ ಮನೆಯೊಳಗೆ ಇರೋಣ, ನಾಶವಾಗಲಿ ಕರೊನ.