ಈ ರೀತಿ ನೋಡಿದರೆ ಮಾಧವಾಚಾರ್ಯರಿಗೆ ಸಮ್ಮತವಾದ ರಾಜ್ಯವ್ಯವಸ್ಥೆಯು ನಿರಂಕುಶ ಪ್ರಭುತ್ವವೆಂದು

ಎಷ್ಟುಮಾತ್ರವೂ ಎನ್ನಿಸಿಕೊಳ್ಳಲಾರದೆಂಬುದು ಸ್ಪ ಸ್ಪಷ್ಟವಾಗುತ್ತದೆ. ಅದರಲ್ಲಿ ರಾಜನು ಸ್ವೇಚ್ಛಾವರ್ತಿಯಾಗದೆ, ಧರ್ಮಶಾಸ್ತ್ರ

ತದ್ವಿಹಿತವಾದ ಮಂತ್ರಾಲೋಚನಾ ಸಭೆ-ಆವೆರಡು ಅಂಕುತಗಳಿಗೂ "ಒಳಪ ಟ್ವವನಾಗಿರುವನು. ಈ ಎರಡರಲ್ಲಿ ಒಂದು

ಅವನಿಂದ ನಿರ್ಮಿತವಾದುದೇ ಅಲ್ಲ; ಮತ್ತೊಂದು ಅವನಿಂದ ನಿಯಮಿತವಾದರೂ ಅದರ ನಿರ್ಮಾಣಕ್ರಮವು

ಅವನದಲ್ಲವಾದ ಕಾರಣದಿಂದಲೂ, ಶಾಸ್ತ್ರರೀತ್ಯಾ ಅದರ ಅವಯವರೂಪರಾದವರು ಜ್ಞಾನಿಗಳೂ ಕ್ರೋಧ ಲೋಭ

ವಿವರ್ಜಿತರೂ ನಿಷ ಸ್ವಕ್ಚಪಾತಿಗಳೂ ನಿರ್ಭಾತರೂ ಆಗಿರುವ ಕಾರಣದಿಂದಲೂ ಈ ಗಅಂಕುತ”ವೂ ರಾಜನ

ವಶವರ್ತಿಯಾಗುವಂತಿಲ್ಲ ಹೀಗಿದ್ದ ಮೇಲೆ, ಈ ರಾಜ್ಯಕ್ರಮವನ್ನು ಸಾಂಕುಶ ಪ್ರಭುತ್ವವೆಂದೇ ಹೇಳಬೇಕಾಗುವುದು.

ಮೇಲೆ ವರ್ಣಿತರಾದಂತಹ ಮಂತ್ರಿಗಳ ಸಹಾಯದಿಂದ ರಾಜನು ಧರ್ಮವನ್ನು ನಿಶ್ಚಯಿಸಿ ಪ್ರಜೆಗಳ

ವ್ಯವಹಾರಗಳನ್ನು ನಿರ್ಣಯಿಸಬೇಕು. ವ್ಯವಹಾರ ಭಾಗವು ಸ್ವಲ್ಪ ವಿಸ್ತಾರವಾದುದಾದ ಕಾರಣ ಅದನ್ನು ವಿವರಿಸುವುದಕ್ಕೆ

ಮುಂಚೆ ಮಾಧವಾಚಾರ್ಯರಿಗೆ ಸಮ್ಮತವಾದ ರಾಜಾದಾಯ ರೀತಿಯನ್ನು ತೋರಿಸಬಹುದು:

ಪುಷ್ಪಮಾತ್ರಂ ವಿಚುನುಯಾತ್‌ ಮೂಲಚ್ಛೇದಂ ನಕಾರಯೇತ್‌ ।

ಮಾಲಾಕಾರ ಇವಾರಾಮೇ ನಯಥಾಂಗಾರಕಾರಕಃ ॥

[ತೋಟದಲ್ಲಿ ಮಾಲೆಗಾರನು ಮಾಡುವಂತೆ (ರಾಜನು ತೆರಿಗೆಯೆಂಬ) ಹುವ್ಹನ್ನು ಮಾತ್ರ ಬಿಡಿಸಿಕೊಳ್ಳಬೇಕು:

ಇದ್ದಲು ಮಾಡುವವನಂತೆ (ಪ್ರಜೆಯೆಂಬ ಮರದ) ಬುಡವನ್ನು ಕಡಿಯಬಾರದು]

ಹೃದ್ಯವಾಗಿರುವ ಈ ಶ್ಲೋಕಕ್ಕೆ ವ್ಯಾಖ್ಯಾನ ಮಾಡುವುದರಲ್ಲಿ ಮಾಧವಾಚಾರ್ಯರು ಅದರ ಅರ್ಥವನ್ನು ಚೆನ್ನಾಗಿ

ವಿವರಣಮಾಡಿರುವರು :

ಯಥಾಮಾಲಾಕಾರಃ: ಆರಾಮೇ ಯದಾ ಯದಾ ಯದ್ಯತ್ಸುಷ್ಟ ನ್ವ೦ ವಿಕಸತಿ ತದಾ ತದಾ ತದ್ವಿಚಿನೋತಿ-

ನತು ಪುಷ್ಪಲತಾಮನ್ಮೂಲಯತಿ, ತಥಾ ಪ್ರಜಾಭ್ಯಃ ಕರಮಾದದಾನೋ ರಾಜಾ ಯಥೋದಯಂ ಷಷ್ಠಭಾಗಂ

ಗೃಹ್ಟಿ ಹ್ರೀಯಾತ್‌ । ಅಂಗಾರಕಾರಕಸ್ತು ವೃಕ್ಷಮುನ್ಮೂಲ್ಯ ಸರ್ವಾತ್ಮನಾ ದಹತಿ ನ ತು ತಥಾ ಪ್ರಜಾಃ ಪೀಡಯೇತ್‌ ॥

[ಹಾರಮಾಡುವವರು ಹೇಗೆ ತೋಟದಲ್ಲಿ ಯಾವ ಯಾವ ಕಾಲಕ್ಕೆ ಯಾವ ಯಾವ ಹುವ್ಚು ಅರಳುವುದೋ

ಆಗಾಗ ಆಯಾಯ ಹುವ್ಪನ್ನು ಮಾತ್ರ ಬಿಡಿಸಿಕೊಳ್ಳುವರೋ-ಅಲ್ಲದೆ ಹೂ ಬಳ್ಳಿಯನ್ನೇ ಗಿಡಮಟ್ಟ ಕೀಳುವುದಿಲ್ಲವೋ,

ಹಾಗೆಯೇ ಪ್ರಜೆಗಳಿಂದ ಕಪ್ಪ ತೆಗೆದುಕೊಳ್ಳುವ ರಾಜನು ಅವರ ವರಮಾನಕ್ಕೆ ತಕ್ಕಂತೆ ಅದರ ಆರುಭಾಗದಲ್ಲೊಂದನ್ನು

ತೆಗೆದುಕೊಳ್ಳಬೇಕು. ಇದ್ದಲು ಮಾರುವವನು ಮರವನ್ನು ಬುಡಮಟ್ಟ ಎಬ್ಬಿಸಿ ಸಂಪೂರ್ಣವಾಗಿ ಸುಟ್ಟುಬಿಡುವನು.

ರಾಜನು ಹಾಗೆ ಪ್ರಜೆಗಳನ್ನು ಪೀಡಿಸಬಾರದು.]

ಇದೇ ನೀತಿಯನ್ನು ಶಾಂತಿಪರ್ವದಿಂದಲೂ ಮನು ಮಾರ್ಕಾಂಡೇಯಾದಿಗಳ ವಚನದಿಂದಲೂ ಪುಷ್ಟೀಕರಿಸಿ

ರಾಜನಾದವನು ಸರ್ವಪ್ರಯತ್ನದಿಂದಲೂ ಪ್ರಜೆಗಳಿಗೆ ಬಾಧೆಯಾಗದಂತೆ ಉಪಾಯದಿಂದಲೇ ಕಂದಾಯ ಕವಳಿಗೆಗಳನ್ನು

ತೆಗೆದುಕೊಳ್ಳಬೇಕೆಂದು ಹೇಳಿದ ಬಳಿಕ-

"ಏತಚ್ಚ ಕರಾದಾನಂ ಮಾಲಾಕಾರ ದೃಷ್ಟಾಂತೇನ ಪ್ರತಿಪಾದಿತಂ ಇತರೇಷಾಮಪಿ ಸರ್ವೇಷಾಂ ರಾಜಧರ್ಮಾಣಾಂ

ಉಪಲಕ್ಷಣಂ"

[ಹುವ್ಹಾಡಿಗನ ದೃಷ್ಟಾಂತದಿಂದ ಹೇಳಿದ ಈ ತೆರಿಗೆಯನ್ನು ತೆಗೆದುಕೊಳ್ಳುವ ರೀತಿಯು ಇತರ ರಾಜಧರ್ಮಗಳಿಗೆಲ್ಲ

ಉಪಲಕ್ಷಣವಾಗಿದೆ.]

ಎಂದು ಮಾಧವಾಚಾರ್ಯರು ಬರೆದಿದ್ದಾರೆ. ಇದರಿಂದ, ಹುವ್ವಾಡಿಗನು ಹೇಗೆ ಗಿಡಗಳಿಗೆ ಬೇಕಾದ ಗೊಬ್ಬರ ಹಾಕಿ

ನೀರೆರೆದು ಅವುಗಳನ್ನು ವೃದ್ಧಿಗೊಳಿಸುತ್ತಾನೆಯೋ ಹೇಗೆ ಬೇಲಿಹಾಕಿ ಕಳೆಕಿತ್ತು ಅವುಗಳನ್ನು ಕಾಪಾಡುತ್ತಾನೆಯೋ

ರಾಜನು ಪ್ರಜೆಗಳ ವಿಷಯದಲ್ಲಿ ಹಾಗೆ ನಡೆಯಬೇಕೆಂದು ಅವರೇ ಸೂಚಿಸಿದಂತಾಯಿತು. ತೋಟಗಾರನು ಹೇಗೆ ಗಿಡಗಳ

ಹುವ್ಚು ಹಣ್ಣುಗಳನ್ನು ಬಿಡಿಸಿಕೊಳ್ಳುವುದರಲ್ಲಿ ಅವುಗಳ ಪಕ್ಚಾಪಕ್ಟ ಸ್ಥಿತಿಗಳನ್ನರಿತು ನಡೆಯುವನೋ ರಾಜನು ಹಾಗೆಯೇ

ಪ್ರಜೆಗಳಿಂದ ಯಾವ ಕೆಲಸವನ್ನು ಮಾಡಿಸಬೇಕಾದರೂ ಅವರ ಮನೋಬುದ್ಧಿಗಳ ಸ್ಥಿತಿಯನ್ನೂ ಬಲಾಬಲಗಳನ್ನು

ತಿಳಿದು ನಡೆಯಬೇಕು-ಈ ಅಭಿಪ್ರಾಯವನ್ನೂ ಮಾಧವಾಚಾರ್ಯರ ಮಾತು ಒಳಗೊಂಡಿರುವಂತೆ ಕಾಣುತ್ತದೆ.

ಮಾಧವಾಚಾರ್ಯರು ಅಷ್ಟೆಲ್ಲಾ ಹೇಳಿ ಉಪಸಂಹಾರ ಭಾಗದಲ್ಲಿ, ರಾಜನಾದವನು ದೇವ ಬ್ರಾಹ್ಮಣ ಪೂಜೆಯಲ್ಲಿ

ಸದಾ ಆಸಕ್ಕನಾಗಿರಬೇಕೆಂದೂ ಯುದ್ಧಕ್ಕೆ ಹೊರಟಮೇಲೆ ಹಿಮ್ಮೆಟ್ಟದೆ ಆರಬೇಕೆಂದೂ ಬೇಟೆ ಜೂಜು "ಸ್ತ್ರೀಲೋಲುಪತೆ

ಹೊಳ್ಳುಹರಟಿ ಮೊದಲಾದ ವ್ಯಸನಗಳಿಗೆ ಎದೆಗೊಡಬಾರದೆಂದೂ. ದಾನಶೀಲನಾಗಿರ ಬೇಕೆಂದೂ ಬೋಪನಿಸಲು ಅನೇಕ

ಪ್ರಮಾಣವಚನಗಳನ್ನು ದಾಹರಿಸಿರುವರು. ಅವರ ಶಿಷ್ಯ ಬುಕ್ಕರಾಜನು ತನ್ನ ಮಗ ಕಂಪನಿಗೆ ಇದೇರೀತಿ

ಉಪದೇಶಮಾಡಿದನೆಂದೂ ಗಂಗಾದೇವಿಯು "ಮಧುರಾ. ವಿಜಯ'ದಲ್ಲಿ (ಮೂರಣೆಯ ಸರ್ಗ, ೨೧ರಿಂದ ೪೧ನೆಯ

ಪದ್ಯದವರೆಗೂ, ಪದ್ಯಗಳು ಬಹು ಶ್ಲಾಘ್ಯವಾಗಿವೆ. ಉದಾಹರಿಸಲು ಇಲ್ಲಿ ಸ್ಥಳವಿಲ್ಲ.)ಹೇಳಿರುವುದರಿಂದ,

ಮಾಧವಾಚಾರ್ಯರು ಹೇಳಿದ ನೀತಿಯೆಲ್ಲವೂ ಗ್ರಂಥಸ್ಥ ಮಾತ್ರವಾಗಿರದೆ ಸ್ವಲ್ಪಮಟ್ಟಿಗಾದರೂ ಆ ಕಾಲದ ರಾಜರ

ಅನುಷ್ಠಾನಕ್ಕೆ ಬಂದಿತ್ತೆಂದು ನಾವು ಊಹಿಸಬಹುದು. ಅವರು ಮಾಡಿರುವ ಬುಕ್ಕರಾಜ ಗುಣವರ್ಣನೆಯಿಂದಲೂ ಅವರ

ಕಾಲದ ರಾಜರು ಸ್ಮತ್ಯುಕ್ತ ಧರ್ಮಗಳಿಗೆ ವಿಧೇಯರಾಗಿ, ಸದಾಚಾರಶೀಲರಾಗಿದ್ದರೆಂದು ತೋರಿಬರುತ್ತದೆ.

ಇನ್ನು ವ್ಯವಹಾರ ವಿಚಾರಕ್ಕೆ ಹೋಗೋಣ. "ವ್ಯವಹಾರ ಮಾಧವೀಯ”ವು"ಪರಾಶರ ಮಾಧವೀಯ” ದಂತೆ

ವ್ಯಾಖ್ಯಾನವಲ್ಲ; ಸ್ವತಂತ್ರ ಗ್ರಂಥ. ಅದು "ಪರಾಶರ ಮಾಧವೀಯ'"ದ ಪರಿಶಿಷ್ಠ ಅಥವಾ ಅನುಬಂಧವೆಂದು ಹೇಳಬಹುದು.

ಪರಾಶರರು ತಮ್ಮ ಸ್ಮತಿಯಲ್ಲಿ ವ್ಯವಹಾರ ಭಾಗವನ್ನು ಹೇಳಿಲ್ಲ. ಅದಕ್ಕೆ ಮಾಧವಾಚಾರ್ಯರು ಹೇಳಿರುವ

ಕಾರಣವೇನೆಂದರೆ

ನ ತತ್ರ ಚೋದನಾಗಮ್ಯೇ ವ್ಯವಹಾರೇಷಿ ಧರ್ಮತಾ ।

ಅಸ್ತೀತಿಚೇದಸ್ತು ಸಾತು ಲೋಕೇಸ್ಮಿನ್ನುಪಯುಜ್ಯತೇ ॥

ಕಾರೀರ್ಯಾದಿ ಶ್ರೌತಧರ್ಮೋವೃಷ್ಟ್ಯೈಕ ಫಲಕೋ ಯಥಾ ।

ಲಾಭಷೂಜಾ ಖ್ಯಾತಿಮಾತ್ರ ಫಲಾ ವ್ಯವಹೃತಿಸ್ತಥಾ ॥

ಜೇತುರ್ಲಾಭಾದಿಕಂ ತದ್ದತ್ಪರಾಜೇತುಶ್ಚ ದಂಡನಂ ।

ತಾವೇವ ಸ್ವರ್ಗ ನರಕ್‌ ವಿಹಿತ ಪ್ರತಿಷಿದ್ಧಚೌ

ಶೇ ಶೇ ಶೇ

ಪರಾಜಯ ನಿಮಿತ್ತೇನ ಪ್ರಾಯಶ್ಚಿತ್ತಂ ನಚಸ್ಮತಂ ।

ಖಣಾದೌ ನರಕೋಕ್ತಿರ್ಯಾ ಸಾಪ್ಯಾಚಾರ ನಿಬಂಧನಾ ॥

ಅಸ್ತು ವಾ ನರಕಂ ಶಾಸ್ತ್ರವಿರುದ್ಧವ್ಯವಹಾರಿಣಃ |

ಪರಲೋಕ ಪ್ರಧಾನತ್ಸಮೇವಾಸ್ಮಾಭಿರ್ನಿವಾರ್ಯತೇ ॥

ಏತಲ್ಲೋಕ ಪ್ರಧಾನೋಯಃ ಪರಲೋಕೋಪಸರ್ಜನಃ ।

ಸಧರ್ಮೋ ವ್ಯವಹಾರಸ್ಸಾ ಶ್ವ್ಯದಾಚಾರಸ್ತು ವಿಷರ್ಯಯೇ ॥

ಪ್ರಾಧಾನ್ಯೇಷ್ಯಸ್ಯ ಲೋಕಸ್ಯ ಸ್ಯಾದೇವಾಮ್ನಾಯ ಮೂಲತಾ ।

ಗಾಂಧರ್ವಾದ್ಯುಪವೇದೇಷು ತಾದೃಶೇಷು ತದೀಕ್ಷಣಾತ್‌ ॥

ಕಿಂ ಬಹೂಕ್ತಾ ್ಛ(ಯಮಾಚಾರ್ಯಃ ಪರಲೋಕೈಕ ದೃಷ್ಟಿಮಾನ್‌ |

ವ್ಯವಹಾರಂತು ನಾವೋಚತ್ಠಿಂತು ಸೂಚಿತವಾನಮುಂ ॥

ರಾಜಧರ್ಮೇ ಪ್ರಸಂಗೇನ ಕ್ಲಿತಿಂ ಧರ್ಮೇಣ ಪಾಲಯೇತ್‌ ।

ಅತಿ ಬ್ರುವನ್‌ ರಾಜದೃಶ್ಯಂ ವ್ಯವಹಾರಮಸೂಚಯತ್‌ ॥

[ವ್ಯವಹಾರವೆಂಬುವುದು (ವೇದಶಾಸ್ತ್ರಗಳ) ವಿಧಿವಾಕ್ಯಗಳಿಂದ ತಿಳಿಯತಕ್ಕುದಾದರೂ ಅದಕ್ಕೆ "ಧರ್ಮತೆ"”ಯು

ಉಂಟಾಗುವುದಿಲ್ಲ: ಒಂದು ವೇಳೆ ಅದನ್ನು ಧರ್ಮವೆಂದೇ ಇಟ್ಟುಕೊಂಡರೂ ಅದರ ಉಪಯೋಗವು ಈ ಲೋಕದಲ್ಲಿ

ಮಾತ್ರವೇ. "ಕಾರೀರೀ” ಎಂಬ ಯಜ್ಞವು ವೃಷ್ಟಿಮಳೆ) ಯನ್ನುಂಟುಮಾಡುವ ಒಂದೇ ಫಲವುಳ್ಳುದಾದಂತೆ ವ್ಯವಹಾರವು

ಲಾಭ, ಪೂಜೆ, ಖ್ಯಾತಿ ಎಂಬ (ಐಹಿಕ)ಫಲಗಳನ್ನು ಮಾತ್ರ ಕೊಡತಕ್ಕುದು. (ವ್ಯವಹಾರದಲ್ಲಿ?ಗೆದ್ದವನಿಗೆ ಯಾವ

ಲಾಭವೂ ಸೋತವನಿಗೆ ಯಾವ ದಂಡನೆಯೂ ಉಂಟಾಗುತ್ತದೆಯೋ ಅವುಗಳೇ ವಿಹಿತ ನಿಷಿದ್ಧಾಚರಣೆಗಳಿಂದ

ಉಂಟಾಗುವ ಸ್ವರ್ಗ ನರಕಗಳು(ಬೇರೆ ಅಲ್ಲ). ಸೋತವನಿಗೆ ಯಾವ ಪ್ರಾಯತ್ಚಿತ್ತವನ್ನೂ ಹೇಳಿಲ್ಲ. ಸಾಲ

ಮೊದಲಾದವುಗಳಿಗಾಗಿ ಹೇಳಿರುವ ನರಕಾದಿ ಶಿಕ್ಷೆಯು ಆಚಾರ ನಿಮಿತ್ತವಾದುದು. ಶಾಸ್ತ್ರವಿರುದ್ಧವಾದ

ವ್ಯವಹಾರವುಳ್ಳವನಿಗೆ ನರಕವಾಗುವುದೆಂದು ಹೇಳಿದರೂ ಅದರಲ್ಲಿ ಪರಲೋಕ ಫಲವೇ ಮುಖ್ಯಫಲವೆಂಬುದನ್ನು ನಾವು

ಒಪ್ಪಿಕೊಳ್ಳುವುದಿಲ್ಲ. ಯಾವ ನಡವಳಿಕೆಗೆ ಈ ಲೋಕದ ಫಲವೇ ಮುಖ್ಯವೋ ಪರಲೋಕ ಫಲವು ಯಾದೃಚ್ಛಿಕವೋ

ಅದು ವ್ಯವಹಾರವೆನ್ನಿಸಿಕೊಳ್ಳುತ್ತದೆ. ಯಾವ ನಡವಳಿಕೆಗೆ (ಇದಕ್ಕೆ ಪ್ರತಿಯಾಗಿ) ಐಹಿಕ ಫಲವು ಅಮುಖ್ಯವೋ ಆಮುಷ್ಠಿಕ

ಫಲವು ಮುಖ್ಯವೋ ಅದು ಆಚಾರವೆನ್ನಿಸಿಕೊಳ್ಳುತ್ತದೆ. ಹೀಗಿದ್ದರೂ ಐಹಿಕ ಫಲ ಪ್ರಧಾನವಾದ ವ್ಯವಹಾರಕ್ಕೂ ವೇದವೇ

ಮೂಲ: ಗಾಂಧರ್ವ ಮೊದಲಾದ ಉಪವೇದಗಳು ಐಹಿಕ ಫಲ ಪ್ರಧಾನಗಳಾಗಿರುವುದೇ ಅದಕ್ಕೆ ದೃಷ್ಟಾಂತ. ಬಹು

ಮಾತಿನಿಂದೇನು ? ಈ (ಪರಾಶರ) ಗುರುವರ್ಯರು ಪರಲೋಕದಲ್ಲಿಯೇ ದೃಷ್ಟಿಯಿಟ್ಟವರಾದ ಕಾರಣ ವ್ಯವಹಾರ

ವಿಷಯವನ್ನು ವಿವರಿಸದೆ ಸೂಚನೆ ಮಾತ್ರ ಮಾಡಿರುವರು. ರಾಜಧರ್ಮ ಪ್ರಸಂಗದಲ್ಲಿ. "ಭೂಮಿಯನ್ನು ಧರ್ಮದಿಂದ

ಪಾಲಿಸಬೇಕು” ಎಂದು ಮಾತ್ರ ಹೇಳಿ, ರಾಜನು ವ್ಯವಹಾರಗಳನ್ನು ನೋಡಬೇಕೆಂಬುದನ್ನು ಸೂಚಿಸಿದ್ದಾರೆ.]

ಆದರಿಂದ, ಆಚಾರಕ್ಕೂ ವ್ಯವಹಾರಕ್ಕೂ ಆರುವ ಭೇದವನ್ನು ವಿಶದಗೊಳಿಸಿ, ವ್ಯವಹಾರವೂ

ವೇದಮೂಲವಾದುದೆಂದು ಸಿದ್ಧಾಂತಮಾಡಿ, ವ್ಯವಹಾರ ನಿರ್ಣಯವು. ರಾಜಧರ್ಮದ ಮುಖ್ಯಾಂಗವೆಂದು ತೀರ್ಮಾನಿಸಿದಂತಾಯಿತು. ಪರಾಶರ ಮಾಧವೀಯದಲ್ಲಿಯ ಈ ತೀರ್ಮಾನವನ್ನು ವ್ಯವಹಾರ ಮಾಧವೀಯದ ಉಪೋದ್ಧಾತ ಪ್ರಕರಣದಲ್ಲಿ ಪುನಃ ಸ್ಕರಿಸಿ-"ಯಣಾದಾನಾದಿ (ಸಾಲಕೊಡುವುದು ತೆರುವುದು ಮೊದಲಾದ)

ವಿಚಾರಣೆಯೇ ರಾಜೋತ್ಪತ್ತಿಯ ಪ್ರಯೋಜನವೆಂದು ಬೃಹಸ್ಪತಿಗಳು ವಿಶೇಷವಾಗಿ ಅಭಿಪ್ರಾಯಪಟ್ಟು, ಆ ವಿಚಾರ

ಯೋಗ್ಯತೆಯನ್ನು ತೋರಿಸುವುದಕ್ಕಾಗಿಯೇ ರಾಜನಿಗೆ ಇಂದ್ರಾದಿದೇವಕಾತ್ಮಕತೆಯನ್ನು ಹೇಳಿರುವರು.”-ಎಂದು

ಮಾಧವಾಚಾರ್ಯರು ಬರೆದಿದ್ದಾರೆ. ಇಂದ್ರ ಚಂದ್ರ ವರುಣ ಕುಬೇರ ಅಗ್ನಿ ವಾಯು ಮೊದಲಾದ ಎಲ್ಲ ದೇವತೆಗಳ

ಗುಣಗಳೂ ಅಧಿಕಾರಗಳೂ ರಾಜನಲ್ಲಿ ಸೇರಿರುವುವು : ಆದುದರಿಂದಲೇ ಆತನು ವ್ಯವಹಾರ ವಿಚಾರಣೆಗೆ ಶಕ್ತನೂ

ನ್ಯಾಯ ಪರಿಷಾಲನೆಯೇ ಕರ್ತವ್ಯವಾಗಿ ಉಳ್ಳವನೂ ಆಗುತ್ತಾನೆ. -ಹೀಗೆಂದು ಬೋಧಿಸುವ ವಾಕ್ಯಗಳನ್ನು ಉದಾಹರಿಸಿ,

"ಯಾವಾಗ ಧರ್ಮವು ವಿಚ್ಛಿನ್ನವಾಗುತ್ತದೆಯೋ ಆಗ ವಿವಾದ ಹುಟ್ಟುತ್ತದೆ ; ಧರ್ಮಕ್ಕೆ ಹಾನಿ ಬಾರದಿದ್ದರೆ ವ್ಯವಹಾರಕ್ಕೆ

ಅವಕಾಶವೇ ಇಲ್ಲ : ಇದಕ್ಕೆ ದೃಷ್ಟಾಂತವಾಗಿ, ಮನು ಚಕ್ರವರ್ತಿಯು ಆಳುತ್ತಿದ್ದ ಕಾಲದಲ್ಲಿ ಎಲ್ಲರು ಸತ್ಯಸಂಧರೂ

ಧರ್ಮಿಷ್ಠರೂ ಆಗಿದ್ದರು: ಆಗ ದ್ವೇಷಾಸೂಯೆಗಳಿರಲಿಲ್ಲ ; ಆದುದರಿಂದ ವ್ಯವಹಾರವೂ ಆರಲಿಲ್ಲ' ಎಂದು ನಾರದ

ಬೃಹಸ್ಪತ್ಯಾದಿಗಳು ಅಪ್ಪಣೆ ಕೊಡಿಸಿರುವರು”-ಎಂಬುದಾಗಿ ಮಾಧವಾಚಾರ್ಯರು ತಿಳಿಸಿರುವರು.

ಬಳಿಕ ವ್ಯವಹಾರ ಶಬ್ದಾರ್ಥವನ್ನು ವಿವರಿಸತೊಡಗಿ (ವಿ 3- ಅವ -- ಹಾರ)-'ವಿ” ಎಂಬುದರಿಂದ "ನಾನಾ”

ಎಂದೂ "ಅವ" ಎಂಬುದರಿಂದ "ಸಂದೇಹ”ವೆಂದೂ "ಹಾರ" ಎಂಬುದರಿಂದ "ಪರಿಹಾರ”ವೆಂದೂ ನಿಶ್ಚಯಿಸಿರುವರು.

ಈ ವ್ಯವಹಾರ ವಿಚಾರವು ಪರಾಶರರಿಂದ ಸೂಚಿತವಾಗಿ ಮಾತ್ರ ಇರುವಕಾರಣ, ತಾವು "ಯಥಾಶಕ್ತಿ ಸ್ಮತ್ಯಂತರಗಳನ್ನೂ

ಅವುಗಳ ನಿಬಂಧನೆಗಳನ್ನೂ ಅನುಸರಿಸಿ, ಆ ವಿಚಾರವನ್ನು ನಿರೂಪಿಸುವುದಾಗಿ ಹೇಳಿ ಉಪೋದ್ಧಾತವನ್ನು

ಮುಗಿಸಿರುವರು. ಇನ್ನು, ಗ್ರಂಥಾಂಶಗಳನ್ನು ಸಂಕ್ಷೇಪವಾಗಿ ಸೂಚಿಸುವೆವು. ವಿವಾದ ನಿರ್ಣಯವು ನಾಲ್ಕು ಪ್ರಕಾರವಾದುದು:

(೧)ವಾದಿ ಪ್ರತಿವಾದಿಗಳು(ಫಿರ್ಯಾದಿ ಅಪರಾಧಿಗಳು) ಪರಸ್ಪರ ವಾಗ್ದಾದದಿಂದಲೇ ಧರ್ಮಾಭಿಮುಖರಾಗಿ,

ಪ್ರತಿವಾದಿಯು ಖಣವನ್ನೊಪ್ಪಿಕೊಂಡು ವಾದಿಯು ತನಗೆ ಸಲ್ಲಬೇಕಾದುದನ್ನು ಪಡೆದುಕೊಂಡುದಾದರೆ ಅದಕ್ಕೆ

"ಧರ್ಮ”ವೆಂದು ಹೆಸರು.