ಗೋಖಲೆಯವರ ಕಾರ್ಯಪ್ರಕಾರ-ಮೂರು ಬಗೆಯ ಪ್ರಕೃತಿಗಳು-ಮಿತವರ್ತನೆಯ ಗುಣಗಳು

ಗೋಖಲೆಯವರ ಕಾರ್ಯಪ್ರಕಾರವನ್ನು ವರ್ಣಿಸುವುದಕ್ಕೆ ಇದು ತಕ್ಕ ಸಂದರ್ಭವಾಗಿದೆ. ಜನರಲ್ಲಿ ಸಾಮಾನ್ಯವಾಗಿ

ಮೂರು ತೆರದ ಸ್ವಭಾವಗಳವರುಂಟು. ಕೆಲವರು ಲೋಕದಲ್ಲಿರುವ ಕೆಡಕು ಕುಂದಕಗಳನ್ನು ಹೋಗಲಾಡಿಸಲು ನಾವು

ಏನನ್ನೂ ಮಾಡಲಿಕ್ಕಾಗುವುದಿಲ್ಲವೆನ್ನುವವರು ; ಇನ್ನು ಕೆಲವರು ಎಲ್ಲ ಕೆಡಕು ಕುಂದಕಗಳನ್ನೂ ನಾವು

ಮನಸ್ಸುಮಾಡಿದಾಕ್ಚಣವೇ ನಿಶ್ಶೇಷವಾಗಿ ಹೋಗಲಾಡಿಸಲಾಗುವುದೆನ್ನುವರು ; ಮತ್ತೆ ಕೆಲವರು-ಸ್ವಲ್ಪ ಮಂದಿ ಮಾತ್ರ-

ಸಮಾಜದ ಕುಂದು ಕೆಡಕುಗಳನ್ನು ಬಹುದಿನಗಳ ಪ್ರತೀಕಾರ ಪ್ರಯತ್ನಗಳಿಂದ,-ತಾಳ್ಮೆಯೊಡನೆ ಮಾಡುವ

ಉಪಾಯಗಳಿಂದ,-ಸ್ವಲ್ಪ ಸ್ಪಲ್ಪವಾಗಿ ಕಡಮೆಮಾಡಲಾದೀತೆನ್ನು ವವರು. ಮೊದಲನೆ ಬಗೆಯವರು ಯಾವ

ಪ್ರಯತ್ನವನ್ನೂ ಮಾಡದೆ ಇದ್ದ ಸ್ಥಿತಿಯಲ್ಲಿಯೇ "ಕುಳಿತಿರ” ಬೇಕೆನ್ನುವರು ; ಎರಡನೆಯ ಬಗೆಯವರು ಮಾತ್ರ ನಾವು

ಜಾಗರೂಕತೆಯಿಂದ ದೃಢವಾಗಿ ಹೆಜ್ಜೆಯೂರಿ ಕ್ರಮ ಕ್ರಮವಾಗಿ ಮುಂದಕ್ಕೆ "ನಡೆ”ಯಬೇಕೆನ್ನುವರು. ಮೊದಲನೆಯವರು

ಅತಿ ಮಂದಚಾರಿಗಳು ; ಎರಡನೆಯವರು ಅತಿ ತೀವ್ರಚಾರಿಗಳು ; ಮೂರನೆಯವರು ಅತಿ ಮಂದವಾಗದೆಯೂ ಅತಿ

ತೀವ್ರವಾಗದೆಯೂ ಸಮಗತಿಯಿಂದ ಹೋಗತಕ್ಕವರು. ಮೊದಲನೆಯವರನ್ನು ಯಥಾಸ್ಥಿತಿವಾದಿ (ಕನ್ಸ್‌ರ್ಹೆಟಿವ್‌)

ಗಳೆಂದೂ, ಎರಡನೆಯವರನ್ನು ಅತಿ ವೇಗವಾದಿ (ಎಕ್ಸ್‌ಟ್ರೀಮಿಸ್ಟ್‌)ಗಳೆಂದೂ, ಮೂರನೆಯವರನ್ನು ಮಿತವೇಗವಾದಿ

(ಮಾಡರೆಟ್‌)ಗಳೆಂದೂ ನಾವು ಕರೆಯಬಹುದು. ಗೋಖಲೆಯವರು ಈ ಮೂರನೆಯ ಪಂಗಡಕ್ಕೆ ಸೇರತಕ್ಕವರು. ತಮ್ಮ

ದೇಶವು ಸ್ವಾತಂತ್ರ್ಯ ಸೌಭಾಗ್ಯಗಳಲ್ಲಿ ಮುಂಬರಿಯಬೇಕೆಂಬ ಆಸೆಯು ಇತರರಿಗಿರುವಂತೆಯೇ ಅವರಿಗೂ

ಅತಿಶಯವಾಗಿತ್ತು. ಆದರೆ. ಇತರ ಕೆಲವರು ಮರೆತ ಕೆಲವು ಸಂಗತಿಗಳನ್ನು ಅವರು ಸಂತತವಾಗಿ

ನೆನಪಿನಲ್ಲಿಟ್ಟುಕೊಂಡಿದ್ದರು. ಬ್ರಿಟಿಷರು ಬಲಿಷ್ಠರು ; ಭಾರತೀಯರು ಬಲಹೀನರು. ಬ್ರಿಟಿಷರು ಐಕಮತ್ಯವುಳ್ಳವರು ;

ಭಾರತೀಯರು ಜಾತಿ ಮತ ಭೇದಗಳನ್ನು ವಿಪರೀತಮಾಡಿಕೊಂಡು ಐಕಮತ್ಯವನ್ನು ನೀಗಿಕೊಂಡಿರುವವರು. ಬ್ರಿಟಿಷರು

ಲೌಕಿಕಪರಿಜ್ಜಾನ ಕಾರ್ಯವಿಚಕ್ಷಣೆಗಳುಳ್ಳವರು : ಭಾರತೀಯರು ನೂರಾರು ವರ್ಷಗಳಿಂದ ಪರಾಧೀನದಲ್ಲಿದ್ದವರಾದ

ಕಾರಣ, ಲೋಕ ವ್ಯವಹಾರದ ಸ್ವತಂತ್ರಾನುಭವವನ್ನೂ ಕಾರ್ಯಯೋಗ್ಯತೆಯನ್ನೂ ಇನ್ನೂ ಸಂಪಾದಿಸಬೇಕಾಗಿರುವವರು.

ಹೀಗಿರವಲ್ಲಿ. ನಮ್ಮ ದೇಶಕ್ಕೆ ಲಭಿಸಬೇಕೆಂದು ನಾವು ಬಯಸುವ ಅಧಿಕಾರ ಸಂಪತ್ತುಗಳೆಲ್ಲವೂ ಒಂದೇ ಬಾರಿ-

ಒಂದೆರಡು. ವರ್ಷಗಳಲ್ಲಿ-ಸಂಪೂರ್ಣವಾಗಿ ಬರಬೇಕೆಂದು ಆತುರಪಡುವುದೂ, ಬ್ರಿಟಿಷರ ವಿಷಯದಲ್ಲಿ

ಕಠಿನೋಕ್ತಿಗಳನ್ನಾಡಿ ಒಣ ರೋಷಾವೇಶವನ್ನು ತೋರಿಸುವುದೂ ಪ್ರಯೋಜನಕರವಾಗದೆಂದೂ, ಅನರ್ಥಕಾರಿ

ಯಾಗಬಹುದೆಂದೂ ಅವರು ತಿಳಿದುಕೊಂಡಿದ್ದರು. ನಿಷ್ಠುರ ವಾಕ್ಯಗಳಿಂದ ಉಭಯ ಪಕ್ಷಗಳಲ್ಲಿಯೂ ಮನಸ್ಪ

ಮಾಧಾನವು ತಪ್ಪಿಹೋಗುವುದು ; ಕ್ರೋಧವು ಹೆಚ್ಚುವುದು ; ಹಟ ಮುಷ್ಕರಗಳು ಬೆಳೆದು ಉಭಯತ್ರರಿಗೂ

ಹಾನಿಯಾಗುವುದು. ಇದಕ್ಕೆ ಅವಕಾಶಕೊಡುವುದಕ್ಕಿಂತ, ಬ್ರಿಟಿಷರ ಉತ್ತಮಗುಣಗಳನ್ನೊಪ್ಪಿಕೊಂಡು, ಅವರಲ್ಲಿರುವ

ಲೋಪಗಳನ್ನು ಸ್ನೇಹದ ರೀತಿಯಲ್ಲಿ ತೋರಿಸಿಕೊಟ್ಟು, ಕೂಡಿದಷ್ಟುಮಟ್ಟಗೆ ಅವರನ್ನು ಒಳ್ಳೆಯ ವರನ್ನಾಗಿ

ಮಾಡಿಕೊಂಡರೆ, ಅದರಿಂದ ಆಗುವ ಲಾಭವು ಸದ್ಯಕ್ಕೆ ಸ್ವಲ್ಪವಾಗಿ ಕಂಡರೂ ಶಾಶ್ಚತವಾಗಿ ನಿಲ್ಲತಕ್ಕದ್ದಾಗಿ, ಮತ್ತಷ್ಟು

ಲಾಭಕ್ಕೆ ದಾರಿ ಬಿಡಿಸುವುದಾಗುವುದು-ಹೀಗೆಂದು ಗೋಖಲೆಯವರು ನಂಬಿದ್ದರು. ನಮ್ಮ ಮನೋರಥಗಳನ್ನು

ಮಿತಿಯಿಲ್ಲದೆ ಇಟ್ಟುಕೊಂಡಿರೋಣ ; ಆದರೆ ಕಾರ್ಯ ಸಮಯದಲ್ಲಿ ಮಾತ್ರ ಅವುಗಳನ್ನು ಸಂದರ್ಭಕ್ಕೆ ತಕ್ಕಂತೆ ಒಂದು

ಪರಿಮಿತಿಗೆ ಇಳಿಸಿರೋಣ-ಎಂಬುದೇ ಅವರ ಮತ. ಮಿತಿಯಿಲ್ಲದೆ ಎಲ್ಲವೂ ಒಂದೇ ಸಲ ಬೇಕೆನ್ನುವವರಿಗೆ ಸ್ವಲ್ಪವೂ

ದೊರೆಯದೆ ಹೋಗುವುದೂ, ಸ್ಪಲ್ಪ ಸ್ಪಲ್ಪ ಕೊಟ್ಟರೆ ಸಾಕೆನ್ನುವವರಿಗೆ ಕ್ರಮೇಣ ಎಲ್ಲವೂ ದೊರೆಯುವುದೂ ಲೋಕದಲ್ಲಿ

ಸರ್ವರಿಗೂ ಅನುಭವಕ್ಕೆ ಬಂದಿರುವ ಸಂಗತಿ. ನಮಗೆ ಸಲ್ಲಬೇಕಾದದ್ದರಲ್ಲಿ ನಾವು ಕೊಂಚ ಬಿಡುವೆವೆಂದರೆ ನಮಗೆ

ಕೊಡಬೇಕಾದವರು ಕೊಂಚವನ್ನಾದರೂ ಕೊಡುವರು ; ನಾವು ಏನನ್ನೂ ಬಿಡೆವೆಂದರೆ ಅವರು ನಮಗೆ ಏನನ್ನೂ

ಕೊಡೆವೆನ್ನುವರು. ಕೊಟ್ಟು ತೆಗೆಯುವುದರ ಈ ಲೌಕಿಕ ನೀತಿಯನ್ನು ಗೋಖಲೆಯವರು ಚೆನ್ನಾಗಿ ಅರಿತಿದ್ದ ಕಾರಣ,

ಅವರು ಸದುಪಾಯಗಳಿಂದ ಸ್ವಲ್ಪವನ್ನಾದರೂ ಸಾಧಿಸಿಕೊಳ್ಳುವುದಕ್ಕೆ ಮನಸ್ಸು ಕೊಟ್ಟಿದ್ದರೇ ವಿನಾ. ಬರಬೇಕಾದು ದೆಲ್ಲವೂ

ಕೇಳಿದ ಕೂಡಲೆ ಬಂದುಬಿಡಬೇಕೆಂಬ ಆರ್ಭಟದಿಂದ ತೃಪ್ತರಾಗುತ್ತಿರಲಿಲ್ಲ. ಅವರು ತಮ್ಮ ಮನೋವೃತ್ತಿಯನ್ನು

ಸೂಚಿಸಲು ಇಂಗ್ಲಿಷ್‌ ಭಾಷೆಯ ಒಂದು ಭಗವತ್ಬಾರ್ಥನೆಯ ವಾಕ್ಯವನ್ನು ಪದೇ ಪದೇ ಉದಾಹರಿಸುತ್ತಿದ್ದರು.

ಪಂಡಿತನೂ ಕವಿಯೂ ಆಗಿ ಪ್ರಸಿದ್ಧನಾಗಿದ್ದ ಕಾರ್ಡಿನಲ್‌ ನ್ಯೂಮನ್‌ ಎಂಬ ಕ್ರೈಸ್ತ ಭಕ್ತತ್ರೇಷ್ಠನು ದೇವರನ್ನು ಕುರಿತು-

"ದಯಾಮಯನಾದ ಪರಂಜ್ಯೋತಿಯೆ, ನನ್ನನ್ನು ನಿನ್ನ ಕಡೆಗೆ ನಡೆಯಿಸಿಕೋ, ನನಗೆ ಬಹು ದೂರದಲ್ಲಿರುವ ನಿನ್ನ ದಿವ್ಯ

ಸಾನ್ನಿಧ್ಯದ ದರ್ಶನವು ಇಂದೇ ಸಂಪೂರ್ಣವಾಗಿ ಬೇಕೆಂದು ನಾನು ಕೇಳುವವನಲ್ಲ ; ನನ್ನನ್ನು ಒಂದು ಹೆಚ್ಚೆ ಮಾತ್ರ

ನಿನ್ನ ಕಡೆಗೆ ಕರೆದುಕೊಂಡರೂ ನಾನು ಧನ್ಯನೇ”-ಎಂದು ಮೊರೆಯಿಟ್ಟಿರುವನು. ತಮ್ಮ ಬೇಡಿಕೆಯೂ ಅಷ್ಟು ಮಟ್ಟಿನದೇ

ಎಂದು ಗೋಖಲೆಯವರು ತಿಳಿಸಿ,

"ಹೇಳಿ ನನ್ನಡಿಯಿಡಿಸು : ಬಲುದೂರ ನೋಟವನು

ಕೇಳೆನೊಡನೆಯೆ ;-ಸಾಕು ನನಗೊಂದು ಹೆಚ್ಚೆ” [ಇದು "ಶ್ರೀ" ಯವರು ಮಾಡಿರುವ ಭಾವಾನುವಾದ]

ಎಂಬ ವಚನವನ್ನು ಪದೇ ಪದೇ ಸರಿಸುತ್ತಿದ್ದರು.

ಅವರ ಕಾರ್ಯವಿಧಾನಕ್ಕೆ ದೃಷ್ಟಾಂತವಾಗಿ ಒಂದು ಸಂಗತಿಯನ್ನು [ಈ ಸಂಗತಿಯು ಇದುವರೆಗೂ ಬೇರೆ ಯಾವ

ಪುಸ್ತಕದಲ್ಲಿಯೂ ಪ್ರಸಿದ್ಧಿಗೊಂಡಂತೆ ಕಾಣುವುದಿಲ್ಲ] ಇಲ್ಲಿ ತಿಳಿಸಬಹುದು. ೧೯೧೦ನೆಯ ಇಸವಿಯಲ್ಲಿ, ಲಾರ್ಡ್‌

ಮಿಂಟೋ ಅವರು ವೈಸ್‌ರಾಯರಾಗಿದ್ದಾಗ, ವೃತ್ತಪತ್ರಿಕೆಗಳ ಸ್ವಾತಂತ್ರ್ಯವನ್ನು ಕಡಮೆ ಮಾಡುವ ಬಗೆಗೆ ಒಂದು

ಕಾನೂನನ್ನು ರಚಿಸುವ ಪ್ರಯತ್ನ ನಡೆಯುತ್ತಿತ್ತು ಆ ಕಾನೂನಿನ ಮೊದಲನೆಯ (ಅಸಲ್‌-ಕರಡು) ಮಸೂದೆಯು ಶಾಸನ

ಸಭೆಗೆ. ಬಂದಾಗ ಅದರಲ್ಲಿದ್ದ ಷರತ್ತು ಶಿಕ್ಷೆಗಳು ಪ್ರಜಾಭಿಮಾನಿಗಳಿಗೆ ಭಯೋತ್ಪಾದಕಗಳಾಗಿದ್ದವು. ಆಗಿನ

ಸರಕಾರವಾದರೋ ಅಂಥ ಕಾನೂನನ್ನು ಮಾಡಿಯೇ ತೀರಬೇಕೆಂದು ಹಟ ಹಿಡಿದಿತ್ತು. ಆಗ ಶಾಸನ ಸಭೆಯಲ್ಲಿ

ಪ್ರಜಾಪಕ್ಷದ ಸದಸ್ಯರುಗಳ ಸಂಖ್ಯೆ ಕಡಿಮೆಯಾಗಿ, ಸರಕಾರದ ಸದಸ್ಯರುಗಳೇ ಹೆಚ್ಚು ಮಂದಿ ಇದ್ದದ್ದರಿಂದ, ಆ ಕಾನೂನು

ಹೇಗಾದರೂ ಅ೦ಗೀಕೃತವೇ ಆಗುತ್ತಿತ್ತು ಆ ಸಂದರ್ಭದಲ್ಲಿ ಪ್ರಜಾಪಕ್ಷಿ ೀಯರಿಗೆ ಏನು ಮಾಡಬೇಕೆಂಬುದೂ ತೋರಲಿಲ್ಲ.

ಆಗ ವೈಸ್‌ ರಾಯವರ (ಎಕ್ಸೆಕ್ಯುಟಿವ್‌ ಕೌನ್ಸಿಲ್‌) ಮಂತ್ರಿ ಮಂಡಲದಲ್ಲಿ, ಲಾರ್ಡ್‌ ಸಿಂಹರೆಂದು ಆ ಬಳಿಕ ಪ್ರಸಿದ್ಧರಾದ

ಸರ್‌ ಸತ್ಯೇಂದ್ರ ಪ್ರಸನ್ನ ಸಿಂಹರವರು ಶಾಸನ ವಿಧಾಪನದ ("ಲಾ" ಅಥವಾ ಕಾನೂನುಗಳಿಗೆ ಸಂಬಂಧಪಟ್ಟ) ಇಲಾಖೆಯ

ಮಂತ್ರಿಯಾಗಿದ್ದರು. ಸಿಂಹರವರು ದೇಶಾಭಿಮಾನಿಗಳೆಂಬುದು ದಿಟವಾದರೆ ಅವರು ಆ ತಮ್ಮ ಪದವಿಗೆ ರಾಜೀನಾಮೆ

ಕೊಟ್ಟು, ಸರಕಾರವು ಸಂಕಲ್ಪಿಸಿದ್ದ ಶಾಸನದ ವಿಷಯದಲ್ಲಿ ತಮ್ಮ ಪ್ರತಿಷೇಧವನ್ನು ಆ ಮೂಲಕ ಪ್ರಕಾಶಗೊಳಿಸಲಿ-ಎಂದು

ಕೆಲವರು ಸೂಚಿಸುತ್ತಿದ್ದರು. ಗೋಖಲೆಯವರು ಅದನ್ನೊಪ್ಪಲಿಲ್ಲ. ಸಿಂಹರವರು ಮಂತ್ರಿಮಂಡಲವನ್ನು ಬಿಡುವುದರಿಂದ

ಸರಕಾರದ ಹಟವು ಮತ್ತಷ್ಟು ಹೆಚ್ಚುವುದೇ ಹೊರತು ತಮಗೆ ಯಾವ ಪ್ರಯೋಜನವೂ ಆಗದೆಂದೂ, ತಮ್ಮ ಪರವಾಗಿ

ಸರಕಾರದಲ್ಲಿ ಮಾತನಾಡುವುದಕ್ಕಿಂತ ಆ ಒಬ್ಬರನ್ನೂ ಅಲ್ಲಿಂದ ಈಚೆಗೆ ಸೆಳೆದುಬಿಟ್ಟರೆ ತಮ್ಮ ಕೈ ಮತ್ತಷ್ಟು

ದುರ್ಬಲವಾಗುವುದೆಂದೂ ಅವರು ತಿಳಿದು ಕೊಂಡಿದ್ದರು. ಅವರು ಬೇರೊಂದು ಉಪಾಯವನ್ನು ಯೋಚಿಸಿದರು. ಆ

ಕಾಲದಲ್ಲಿ ವೈಸ್‌ರಾಯರವರ ರಾಜಧಾನಿಯೂ ಇಂಡಿಯಾ ಸರಕಾರದ ಕೇಂದ್ರಸ್ಥಾನವೂ ಕಲ್ಕತ್ತಾ ಪಟ್ಟಣದಲ್ಲಿದ್ದುವಷ್ಟೆ ?

ಕಲ್ಕತ್ತೆಯ ಹೈ ಕೋರ್ಟಿಗೆ (ಮುಖ್ಯನ್ಯಾಯಸ್ಥಾನಕ್ಕೆ) ಸರ್‌ ಲಾರೆನ್ಸ್‌ ಚೆನ್ಶಿನ್ಸ್‌ ಎಂಬವರು ಆಗ ಅಧ್ಯಕ್ಷರಾಗಿದ್ದರು. ಅವರು

ಭಾರತೀಯರ ವಿಷಯದಲ್ಲಿ ಅಭಿಮಾನಿಗಳೆಂದೂ ನ್ಯಾಯನಿಷ್ಠರೆಂದೂ ಪ್ರಸಿದ್ಧರಾಗಿದ್ದರು. ಆಗ ಇಂಗ್ಲೆಂಡಿನಲ್ಲಿ ಇಂಡಿಯಾ

ಸರಕಾರವನ್ನು ನಡಸತಕ್ಕ (ಸೆಕ್ರೆಟರಿ) ಮಂತ್ರಿಯಾಗಿದ್ದ ಲಾರ್ಡ್‌ ಮಾರ್ಷೇಯರವರಿಗೆ ಸರ್‌ ಲಾರೆನ್ಸ್‌ ರವರಲ್ಲಿ

ಅತಿಶಯವಾದ ವಿಶ್ವಾಸವಿತ್ತು ; ಅಲ್ಲದೆ ಸರ್‌ ಲಾರೆನ್ಸ್‌ ರವರ ಮಾತಿನಲ್ಲಿ ವೈಸ್‌ರಾಯ್‌ ಲಾರ್ಡ್‌ ಮಿಂಟೋ ಅವರಿಗೂ

ಆಂಡಿಯಾ ಸರಕಾರದ ಇತರ ಮುಖ್ಯಸ್ಥರಿಗೂ ಹೆಚ್ಚಾಗಿ ಗೌರವವಿತ್ತು. ಇಂಥ ಸರ್‌ ಲಾರೆನ್ಸ್‌ ಚೆನ್ಶಿನ್ಸ್‌ ರವರ

ಸಹಾಯವನ್ನು ಸಂಪಾದಿಸಿದರೆ ಅವರ ಮಧ್ಯಸ್ಥಿಕೆಯ ಪ್ರಭಾವದಿಂದ ವೃತ್ತಪತ್ರಿಕೆಗಳ ಕಾನೂನಿನ ವಿಷಯದಲ್ಲಿ ದೇಶಕ್ಕೆ

ತಕ್ಕಮಟ್ಟಿಗೆ ಅನುಕೂಲವಾಗಬಹುದೆಂದು ಗೋಖಲೆಯವರಿಗೆ ತೋರಿತು. ಅದರಂತೆ ಅವರೂ, ಆಗ ಸಾರ್ವದೇಶೀಯ

ಶಾಸನಸಭೆಯಲ್ಲಿ ಅವರ ಸಹೋದ್ಯೋಗಿಗಳಾಗತಿದ್ದ ಪಂಡಿತ ಮದನ ಮೋಹನ ಮಾಳವೀಯರೂ, ಇತರ

ಪ್ರಜಾಪಕ್ಷೀಯ ಸದಸ್ಯರು ಕೆಲಮಂದಿಯೂ ಸರ್‌ ಲಾರೆನ್ಸ್‌ ಚೆನ್ಶಿನ್ಸ್‌ ರವರ ಬಳಿಗೆ ಹೋಗಿ, ಅವರು ತಮಗೂ

ಸರಕಾರದವರಿಗೂ ಮಧ್ಯಸ್ಥರಾಗಿದ್ದುಕೊಂಡು ವಾಕ್ಷಹಾಯ ಮಾಡಬೇಕೆಂದು ಬೇಡಿದರು. ಆ ಮಹಾಶಯರು ಅದಕ್ಕೊಪ್ಪಿ,

ಅಂಡಿಯಾ ಸರಕಾರದ ಮುಖ್ಯಸ್ಥರೂ ಪ್ರಜಾಪಕ್ಷದ ಮುಖ್ಯಸ್ತರೂ, ತಮ್ಮೆದುರಿಗೆ ಆಗಾಗ ರಹಸ್ಯವಾಗಿ ಸ್ನೇಹಭಾವದಿಂದ

ಕಲೆತು, ಕಾನೂನಿನ ಅಂಶಗಳನ್ನು ಚರ್ಚಿಸುವಂತೆ ಏರ್ಪಡಿಸಿದರು. ಅದರಂತೆ ಆ ಗುಪ್ತಸಮ್ಮೇಳನಗಳು ಅನೇಕ ದಿನ

ನಡೆದವು. ಅಧಿಕಾರಿಗಳು ತಮ್ಮ ಪಕ್ಷವನ್ನು ಹಿಡಿದು ನಿರ್ದಾಕ್ಷಿಣ್ಯವಾಗಿ ಮಾತನಾಡಿದರು ;: ಗೋಖಲೆಯವರೂ

ಇತರರೂ ಅವರಿಗೆ ಪ್ರತಿ ಹೇಳಬೇಕಾಗಿದ್ದದ್ದನ್ನೆಲ್ಲ ಮುಚ್ಚುಮರೆಯಿಲ್ಲದೆ ಹೇಳಿದರು. ಸರ್‌ ಲಾರೆನ್ಸ್‌ ಜೆನ್ಶಿನ್ಸ್‌ ರವರು

ಮಧ್ಯೇ ಮಧ್ಯೇ ಉಭಯತ್ರರಿಗೂ ಸಮಾಧಾನ ಹೇಳುತ್ತಾ, ಉಭಯರ ವಾಗ್ದಾದ ವೇಗವನ್ನೂ ತಡೆಯುತ್ತಾ, ಉಭಯ

ಪಕ್ಷಗಳವರೂ ಒಂದು ಒಡಂಬಡಿಕೆಗೆ ಬರುವಂತೆ ಪ್ರೋತ್ಸಾಹಿಸಿ ಪ್ರೇರಿಸಿದರು. ಕಡೆಗೆ ಅವರ ಹಿತವಾದದ ಮೇರೆಗೆ

ಅಧಿಕಾರಿಗಳು ಕೆಲವು ಅಂಶಗಳನ್ನು ಬಿಟ್ಟುಕೊಡಬೇಕಾಯಿತು ಪ್ರಜಾಪಕ್ಷೀಯರು ಕೆಲವು ಅಂಶಗಳನ್ನು

ಒಪ್ಪಿಕೊಳ್ಳಬೇಕಾಯಿತು ; ಪಂಚಾಯತಿಯಿಂದ ಜಗಳವನ್ನು ತೀರ್ಮಾನಮಾಡಿಸುವ ರೀತಿ ಹೀಗೆಯೇ ತಾನೆ ? ಸರ್‌

ಲಾರೆನ್ಸ್‌ ರವರು ಮಾಡಿಸಿದ "ರಾಜಿ' ಯಿಂದ, ಸರಕಾರದವರು ಮಾಡಬೇಕೆಂದಿದ್ದ ವೃತ್ತಪತ್ರ ಶಾಸನವು ಮೊದಲಿನ

ತೀಕ್ಷ್ಣತೆಯನ್ನು ತಕ್ಕಮಟ್ಟಿಗೆ ನೀಗಿ ಸೌಮ್ಯವಾಯಿತು. ಅದನ್ನು ಆ ಸುಮುಖ ರೂಪದಲ್ಲಿ ಅಂಗೀಕರಿಸುವುದು

ಪ್ರಜಾಪಕ್ಷೀಯರ ಕರ್ತವ್ಯವಾಯಿತು. ಏಕೆಂದರೆ ಸರ್‌ ಲಾರೆನ್ಸ್‌ ಚೆನ್ಶಿನ್ಸ್‌ ರು ಮಾಡುವ ತೀರ್ಮಾನಕ್ಕೆ ತಾವೂ

ಬದ್ಧರಾಗಿರುವಂತೆ ಅವರು ಮೊದಲೇ ಒಡಂಬಟ್ಟಿದ್ದರಲ್ಲವೆ ? ಕ್ರಮ ನಿಯಮಗಳ ನಿರ್ಬಂಧವಿಲ್ಲದ ಗುಪ್ತ ಸಭೆಗಳಲ್ಲಿ

ಮೊದಲು ಪಂಚಾಯತಿ ಮಾಡಿಸಿ, ಸಾಧ್ಯವಾದ ಅನುಕೂಲ್ಯ ಸೌಕರ್ಯಗಳನ್ನೆಲ್ಲಾ ಪ್ರತಿಕಕ್ಷಿಯಿಂದ

ಸಂಪಾದಿಸಿಕೊಳ್ಳುವುದು ; ಆಮೇಲೆ ಕ್ರಮವಾಗಿ ಬಹಿರಂಗದಲ್ಲಿ ನಡೆಯುವ ಸಭೆಯಲ್ಲಿ ಆ ಪಂಚಾಯತಿಯ

ಸುದ್ದಿಯನ್ನೆಲ್ಲ ಮರೆತು, ಪ್ರತಿಕಕ್ಸ್ಷಿಯಮೇಲೆ ಪುನಃ ಕಲಹವನ್ನು ಆರಂಭಿಸಿ, ಆ ಕಕ್ಷಿಯ ಮಾತು ಒಂದೂ

ನಡೆಯಕೂಡದೆನ್ನುವುದು-ಈ ಬಗೆಯ ನಡತೆಯು ಸರ್ವಥಾ ನ್ಯಾಯವೆನಿಸದು. ಒಂದು ಸಲ ಮಧ್ಯಸ್ಥರ

ಮಾತನ್ನೊಪ್ಪಿಕೊಳ್ಳುವೆವೆಂದು ಒಪ್ಪಿ, ಅವರು ಹೇಳಿದಂತೆ ನಮ್ಮ ಪ್ರತಿಪಕ್ಷದವರು ತಮ್ಮ ಉದ್ದೇಶದ ಕೆಲವು ಭಾಗಗಳನ್ನು

ತ್ಯಜಿಸಿಬಿಟ್ಟ ಬಳಿಕ, ಉಳಿದ ಭಾಗವನ್ನು ಆ ಮಧ್ಯಸ್ಥರು ಹೇಳಿದ ಮೇರೆಗೆ ನಾವು ಅಂಗೀಕರಿಸುವುದೇ ನಮಗೆ ನ್ಯಾಯ.

ಈ ನ್ಯಾಯಕ್ಕೆ ಗೋಖಲೆಯವರು ಕಟ್ಟುಬಿದ್ದು, ಸರ್‌ ಲಾರೆನ್ಸ್‌ ಜೆನ್ಶಿನ್ಸ್‌ ರವರ ಮೂಲಕ ರಹಸ್ಯ ಸಭೆಗಳಲ್ಲಿ ತಿದ್ದಲ್ಪಟ್ಟ

ವೃತ್ತಪತ್ರಗಳ ಕಾನೂನನ್ನು ಪ್ರಕಾಶವಾಗಿ ಶಾಸನ ಸಭೆಯಲ್ಲಿ ಒಪ್ಪಿಕೊಳ್ಳಬೇಕಾಯಿತು. ಅವರು ಹಾಗೆ ಮಾಡದೆ ಇದ್ದಿದ್ದರೆ,

ಯಾವ ಅಧಿಕಾರಿ ವರ್ಗದ ವಿಶ್ವಾಸ ಸಹಾಯಗಳು ತಮ್ಮ ದೇಶಕಾರ್ಯಗಳಿಗೆ ಅತ್ಯಂತಾವಶ್ಯಕವಾಗಿದ್ದುವೋ, ಆ

ಪ್ರಬಲವರ್ಗದ ನಂಬಿಕೆಯು ಗೋಖಲೆಯವರಿಗೆ ತಪ್ಪಿಹೋಗಿ, ಸವ್ಯವಹಾರ ಯೋಗ್ಯರಲ್ಲವೆಂಬ ಅಪವಾದವು ಅವರ

ಮೇಲೆ ಬೀಳುತ್ತಿತ್ತು. ಇದನ್ನೆಲ್ಲ ಯೋಚಿಸಿ, ಗೋಖಲೆಯವರು ಆ ಕಾನೂನಿಗೆ ತಾವು ಬಹಿರಂಗದಲ್ಲಿ ವಿಶೇಷವಾಗಿ ಪ್ರತಿ

ಹೇಳದೆ, ಸರ್‌ ಸತ್ಯೇ೦ದ್ರಸಿಂಹರವರನ್ನು ಅಧಿಕಾರದಿ೦ದ ಬಿಡಿಸದೆ, ಅವರು ವೈಸ್‌ರಾಯವರ ಮಂತ್ರಿ ಮಂಡಲದಲ್ಲಿಯೇ

ಇರುವಂತೆ ಪ್ರೇರಿಸಿದರು. ಇದರ ಮರ್ಮವನ್ನರಿಯದ ಜನರು ಗೋಖಲೆಯವರು ಸರಕಾರದ ಕಡೆ ಸೇರಿಕೊಂಡರೆಂದೂ,

ದೇಶವನ್ನು ಮಾರಿಬಿಟ್ಟರೆಂದೂ ಅವರನ್ನು ದೂರಿದರು. ಸರಕಾರದವರೇನೋ ಹೇಗಿದ್ದರೂ ಆ ಕಾನೂನನ್ನು ಮಾಡಿಯೇ

ಮಾಡುತಲಿದ್ದರು. ಅದು ಬಾಂಬ್‌ ಗುಂಡುಗಳ ಹೆದರಿಕೆಯ ಕಾಲ. ಆ ರಾಜ್ಯ ವಿಪ್ಲವ ಪ್ರಯತ್ನದ ಪ್ರಾಚುರ್ಯಕ್ಕೆ

ವರ್ತಮಾನ ಪತ್ರಿಕೆಗಳೇ ಕಾರಣವೆಂದು ಸರಕಾರದವರು ನಂಬಿದ್ದರು. ಆದಕಾರಣ, ಸಿ೦ಂಹರವರು ಅಧಿಕಾರವನ್ನು ಬಿಟ್ಟು

ಬಿಟ್ಟಿದ್ದರೂ, ಮತ್ತು ಗೋಖಲೆ ಮೊದಲಾದ ಪ್ರಜಾಪ್ರತಿನಿಧಿಗಳು ಶಾಸನ ಸಭೆಯನ್ನು ಬಿಟ್ಟಿದ್ದರೂ, ಸರಕಾರದ ಬಲ

ಮುಷ್ಕರಗಳೇನೂ ತಗ್ಗುತ್ತಿರಲಿಲ್ಲ. ಆದದ್ದರಿಂದ,

ಸರ್ವನಾತಶೇ ಸಮುತ್ಪೆನ್ನೇಹ್ಯರ್ಧಂ ತ್ಯಜತಿ ಪಂಡಿತಃ ।

ಅರ್ಧೇನ ಕುರುತೇ ಕಾರ್ಯಂ ಸರ್ವನಾಶೋ ಹಿ ದುಸ್ಪಹಃ ॥

(ಎಲ್ಲವೂ ಹಾಳಾಗುವ ಸ್ಥಿತಿಯು ಬಂದಿರುವಲ್ಲಿ, ಬುದ್ಧಿಶಾಲಿಯಾದವನು ಅದರಲ್ಲರ್ಧವನ್ನು ಬಿಟ್ಟು ಮಿಕ್ಕರ್ಧವನ್ನಾದರೂ

ಉಳಿಸಿಕೊಳ್ಳುವನು. ಆ. ಅರ್ಧವಾದರೂ ಉಳಿದರೆ ಕೆಲಸಗಳು ನಡೆಯುವುವು. ; ಎಲ್ಲವೂ ಹೋದರೆ

ಸಹಿಸಲಾಗುವುದಿಲ್ಲ.)

-ಎಂಬ ಪ್ರಾಚೀನ ನ್ಯಾಯವನ್ನನುಸರಿಸಿ ಗೋಖಲೆಯವರು ವರ್ಶಿಸಿದರು. ಸಾಧ್ಯವಿದ್ದವರೆಗೂ ವೃತ್ತಪತ್ರಗಳ ಪಕ್ಷವನ್ನು

ವಹಿಸಿ, ಪ್ರಜಾ ಸ್ವಾತಂತ್ರ್ಯಕ್ಕೆ ವಿರೋಧವಾದ ಆ ಕಾನೂನು ಆಗಲೇ ಕೂಡದೆಂದು ಬಹುವಿಧವಾಗಿ ತಾಸನ ಸಭೆಯ

ವಾದಿಸಿದರು. ಆದರೆ ತಮ್ಮ ಮಾತು ಸಾಗದೆಂದು ಕಂಡುಬಂದ ಬಳಿಕ, ಪತ್ರಿಕೆಗಳ ಸ್ವಾತಂತ್ರ್ಯವೆಲ್ಲವನ್ನೂ

ಕಳೆದುಕೊಳ್ಳುವುದಕ್ಕಿಂದ ಸ್ವಲ್ಪವನ್ನಾದರೂ ಉಳಿಸಿಕೊಳ್ಳೋಣವೆಂದು ಅವರು ಬೇರೊಂದು ಸದುಷಾಯವನ್ನು

ಹುಡುಕಿದರು. ರಾಜ್ಯ ಪರಿಷ್ಕಾರ ಕಾರ್ಯದಲ್ಲಿ ಹೀಗೆ ಕೊಟ್ಟು ತೆಗೆದುಕೊಳ್ಳುವ, ಅಥವಾ ಬಿಟ್ಟು ಉಳಿಸಿಕೊಳ್ಳುವ,

ಉಪಾಯವೇ ನಿಜವಾಗಿ ಕಾರ್ಯಸಾಧಕವಾದದ್ದು ಜನರ ಸಾಮಾನ್ಯ ವ್ಯವಹಾರಗಳಲ್ಲಿಯೂ ಸಹ 'ರಾಜಿ” ಯಿಂದ-

ಅಥವಾ "ಒಪ್ಪಂದ"ದಿಂದ-ವ್ಯಾಜ್ಯಗಳನ್ನು ಹರಿಸಿಕೊಳ್ಳುವುದೇ ಉತ್ತಮ ಮಾರ್ಗವೆಂಬುದನ್ನು ಅನುಭವಸ್ಥರೆಲ್ಲರೂ

30/8

ಸ್‌

ಬಲ್ಲರು. ನಮ್ಮ ಉದ್ದೇಶ ಆಶಯಗಳೆಲ್ಲವೂ ಇಂದೇ ಪೂರ್ತಿಯಾಗಿ ನಡೆಯಬೇಕೆಂದರೆ ನಮ್ಮ ವಿರೋಧಿಗಳು ಅದನ್ನು

ಆಗಗೊಳಿಸುವುದಿಲ್ಲ. ಅವು ನಾಳೆಯೋ ನಾಳಿದ್ದೋ ಪೂರ್ತಿಯಾಗಿ ನೆರವೇರಲಿ ; ಇಂದು ಅವು ಸ್ವಲ್ಪದೂರ

ನೆರವೇರಿದರೆ ಸಾಕು-ಎಂದು ನಾವು ಹೇಳಿದರೆ ನಮ್ಮ ವಿರೋಧಿಗಳು ಹಾಕುವ ತಡೆಯು ಅಷ್ಟು ತೀವ್ರವಾಗಿರದು.

ಇದರಿಂದಲೇ ಗೋಖಲೆಯವರು ಮಿತವೇಗವಾದಿಗಳಾಗಿದ್ದರು.

ಅವರ ಮಿತವಾದಿತ್ದಕ್ಕೆ ಇನ್ನೂ ಕೆಲವು ಕಾರಣಗಳಿದ್ದವು : (೧) ನಮ್ಮ ದೇಶದ ಜನಸಾಮಾನ್ಯರಲ್ಲಿ ರಾಜಕೀಯ

ವಿಚಾರಾಸಕ್ತಿಯು ಈಗಿರುವಷ್ಟು ಮಟ್ಟಿಗೆ ಗೋಖಲೆಯವರ ಕಾಲದಲ್ಲಿ ಇರಲಿಲ್ಲ ಜನಪದ ಮಹಾಸಭೆಯ (ಕಾಂಗ್ರೆಸ್‌)

ಅಂಗಗಳಾಗಿ ಪ್ರಾಂತೀಯ ಸಭೆಗಳೂ ಗ್ರಾಮಸಭೆಗಳೂ ಈಗಿರುವಂತೆ ಆಗ ಇರಲಿಲ್ಲ. ಆಗ ಆ ಸಭೆಯ

ಸಮಾರಂಭಗಳಲ್ಲಿ ಸೇರುತ್ತಿದ್ದವರು ಮುಖ್ಯವಾಗಿ ದೊಡ್ಡ ದೊಡ್ಡ ಪಟ್ಟಣಗಳ ದೊಡ್ಡ ವಿದ್ಯಾವಂತರು,-ಲಾಯರುಗಳು

ಮೊದಲಾದವರು. ಇಂಗ್ಲಿಷನ್ನರಿಯದ ಹಳ್ಳಿಯ ಹಳ್ಳಿಯ ಪ್ರಾಂತದ ಸಾಮಾನ್ಯ ಜನರಿಗೆ ರಾಜಕೀಯ ಜಾಗೃತಿಯು ಆಗ

ಇನ್ನೂ ಹರಡಿರಲಿಲ್ಲ. ಇಂಥ ಅಪ್ರಬುದ್ಧ ಜನರೇ ದೇಶದ ಪ್ರಜೆಯಲ್ಲಿ ಬಹು ಹೆಚ್ಚಿನ ಸಂಖ್ಯೆಯವರಾಗಿದ್ದ ಕಾರಣ, ಅವರ

ರಾಜಕೀಯ ಯೋಗ್ಯತೆಗೆ ತಕ್ಕಷ್ಟು ಅಧಿಕಾರವನ್ನು ಮಾತ್ರ ಬಯಸುವುದೇ ಆ ಕಾಲಕ್ಕೆ ಉಚಿತವಾಗಿತ್ತು. ಅದಕ್ಕೆ ಮೀರಿದ

ರಾಜ್ಯಾಧಿಕಾರವನ್ನು ಪ್ರಜಾಪಕ್ಷದವರಿಗೆ ಕೊಡಬೇಕೆಂದು ಕೇಳಿದ್ದಿದ್ದರೆ ಅದು ಸಾರ್ಥಕವಾಗುತ್ತಿರಲಿಲ್ಲ. ಪ್ರಕೃತೋಷಯುಕ್ತ

ವಾದಷ್ಟನ್ನು ಮಾತ್ರ ಸಂಪಾದಿಸಿಕೊಳ್ಳುವುದು ರಾಜ್ಯ ಪರಿಷ್ಕಾರಕರ್ತರ ಉದ್ದೇಶವಾಗಿರಬೇಕೇ ಹೊರತು, ಮುಂದೆ ಯಾವ

ಕಾಲಕ್ಕೋ ಬೇಕಾಗಬಹುದಾದ ವಿಶೇಷಾಧಿಕಾರವೂ ತಮ್ಮ ಕೈಗೇ ದೊರೆಯಬೇಕೆಂದು ಹೊಡೆದಾಡುವುದು ಅವರ

ಕರ್ತವ್ಯವಲ್ಲ. ಪ್ರಜೆಗಳಿಗೋಸ್ಕರವೇ ತಾವು ವಾದಿಸುತ್ತಿರುವಂತೆ ಹೇಳಿಕೊಳ್ಳುವ ದೇಶಾಭಿಮಾನಿಗಳ ಮಾತನ್ನು

ಜನವಾಕ್ಯವೂ ಪ್ರಬಲವಾಗಿ ಪುಷ್ಟೀಕರಿಸುತ್ತಿದ್ದರೆ ತಾನೆ ಆಗ ಅವರ ಮಾತಿಗೆ ಬೆಲೆ ಬಂದೀತು ? ಹಾಗಿಲ್ಲದೆ

ಪ್ರಜಾಭಿಮಾನಿಯ ಕೋರಿಕೆಯು ಪ್ರಜಾತಾತ್ಪರ್ಯಕ್ಕಿಂತ ಹೆಚ್ಚಿನದಾಗಿದ್ದರೆ, ಸರಕಾರದವರು ಆ ಕೋರಿಕೆಯನ್ನು

ನಿರಾಕರಿಸಿ, ಆ ಪ್ರಜಾಭಿಮಾನಿಯನ್ನು ಅಧಿಕಾರಕಾಮಿಯೆಂದು \_ ಹೀಯಾಳಿಸಿಯಾರು. ಈ ಕಾರಣದಿಂದ

ಗೋಖಲೆಯವರು ತಮ್ಮ ಕಾಲದ ಜನಜಾಗ್ಯತಿಗೆ ತಕ್ಕಷ್ಟು ಮಟ್ಟನ ರಾಜ್ಯ ಸಂಸ್ಕಾರಗಳನ್ನು ಮಾತ್ರವೇ ಸಾಧಿಸುವುದಕ್ಕೆ

ಹೆಚ್ಚಾಗಿ ಗಮನ ಕೊಟ್ಟಿದ್ದರು.

(೨) ರಾಜ್ಯಭಾರ ನಿರ್ವಹಣ ಕಾರ್ಯವು ಸುಲಭವಾದದ್ದೇನೂ ಅಲ್ಲ. ಅದಕ್ಕೆ ವಿವಿಧವಾದ ಅನುಭವವೂ

ಸಾಮರ್ಥ್ಯವೂ ವಿಚಕ್ಷಣೆಯೂ ಇರಬೇಕು. ತತ್ರಾಪಿ, ಪ್ರಜಾಪ್ರತಿನಿಧಿ ಸಂಸ್ಥೆಗಳ ಮೂಲಕ ನಡೆಯಬೇಕಾಗಿರುವ

ರಾಜ್ಯಯಂತ್ರದ ಚಾಲನೆಗೆ ದೇಶದಲ್ಲಿ ಪ್ರಜಾಧರ್ಮವು ಚೆನ್ನಾಗಿ ನೆಲೆಗೊಂಡು, ಸಾರ್ವಜನಿಕ ಹಿತಚಿಂತನೆಯ ಅಭ್ಯಾಸವು

ಎಲ್ಲರಲ್ಲಿಯೂ ಬೇರೂರಿರಬೇಕು. ಗೋಖಲೆಯವರ ದಿವಸದಲ್ಲಿ ಈ ಪ್ರಗತಿಲಕ್ಷಣ ಇಂಡಿಯಾ ದೇಶದಲ್ಲಿ ಬೇಕಾದಷ್ಟು

ಮಟ್ಟಿಗೆ ಬೆಳೆದಿತ್ತೆಂದು ಹೇಳಲಾಗುವುದಿಲ್ಲ. ಪ್ರಜಾಧರ್ಮಗಳು ಬೆಳೆದು ಜನರಲ್ಲಿ ಸಾರ್ವಜನಿಕ ಕಾರ್ಯ ಶ್ರದ್ಧೆಯು

ಹೆಚ್ಚಬೇಕಾದರೆ ಯಾಬ ವಿಧವಾದ ರಾಜಕೀಯ ಸೌಕರ್ಯಗಳಿರಬೇಕೋ ಅವು ಈ ದೇಶದಲ್ಲಿ ಉಂಟಾಗುತ್ತಿರುವುದು

ಈಚೀಚೆಗೆ. ಸಾವಧಾನವಾದ ಪರಿಶ್ರಮದಿಂದಲೂ ಅನುಭವ ದಿಂದಲೂ ನಮ್ಮ ಜನರು ತಮಗಿರುವ ರಾಜಕೀಯ

ಕಾರ್ಯಯೋಗ್ಯತೆಯನ್ನು ಇನ್ನೂ ಸಂಪಾದಿಸಿಕೊಳ್ಳ ಬೇಕಾಗಿದೆ. ಅದಕ್ಕೆ ಕಾಲವು ಅವಶ್ಯಕ. ನಾವು ಬಿತ್ತುವ ಬೀಜವು

ಎಷ್ಟೇ ಒಳ್ಳೆಯದಾದರೂ, ನಮ್ಮ ನೆಲವು ಎಷ್ಟೇ ಸಾರವುಳ್ಳದ್ದಾದರೂ, ನಮ್ಮ ವ್ಯವಸಾಯ ರೀತಿಯು ಎಷ್ಟೇ

ಉತ್ತಮವಾದದ್ದಾದರೂ, ಆ ಬೀಜವು ಮೊಳೆತು ಪೈರಾಗಿ ಫಲ ಕೊಡಲು ಕೆಲವು ವಾರಗಳಾದರೂ ಆಗಬೇಕಲ್ಲವೇ ?

ಅದರ ವಿಷಯದಲ್ಲಿ ಆತುರ ಪಟ್ಟರೆ ಫಲವು ಕೈಗೂಡದು. ಜನರ ಯೋಗ್ಯತೆ ಬೆಳೆಯುವುದಕ್ಕೂ ಕಾಲಬೇಕು. ಅದನ್ನು

ಮರೆತು, ಅವರು ಸರಿಯಾಗಿ ಉಪಯೋಗಿಸಿಕೊಳ್ಳಲಾರದಷ್ಟು ದೊಡ್ಡ ಅಧಿಕಾರವನ್ನು ಅವರ ಕೈಗೆ ಕೊಟ್ಟರೆ, ಅದು

ಅನರ್ಥಗಳಿಗೇ ಕಾರಣವಾಗಬಹುದು. ರಾಜಕೀಯಾಧಿಕಾರವು. ಒಂದು ಹರಿತವಾದ ಕತ್ತಿಯಂತೆ. ತಕ್ಕ ಶಕ್ತಿ

ಅನುಭವಗಳುಳ್ಳವರು ಅದನ್ನು ಹಿಡಿದಾಗ ತಮ್ಮ ಕ್ಲೇಮವನ್ನೂ ಜಯವನ್ನೂ ಅದರಿಂದ ಸಾಧಿಸಿಕೊಳ್ಳ ಲಾದೀತು.

ಅನನುಭವಸ್ಥರೂ ಅಶಕ್ತರೂ ಆ ಕತ್ತಿಯನ್ನು ತಿರುಗಿಸುವುದರಲ್ಲಿ ಕೈತಪ್ಪಿ, ತಮಗೆ ತಾವೇ ಹಾನಿ ಮಾಡಿಕೊಳ್ಳಬಹುದು.

ಆದದ್ದರಿಂದ ಪ್ರಜಾಯೋಗ್ಯತೆಗೆ ತಕ್ಕಷ್ಟು ರಾಜ್ಯಾಧಿಕಾರವನ್ನು ಮಾತ್ರವೇ ಸದ್ಯಕ್ಕೆ ಅವರ ಪರವಾಗಿ ಬಯಸಿ, ಅವರ

ಯೋಗ್ಯತೆಯು ಬೆಳೆದಂತೆಲ್ಲ ಅವರ ಸ್ಪಶಕ್ತಿಯಿ೦ದಲೇ ಇನ್ನೂ ಹೆಚ್ಚು ಅಧಿಕಾರವನ್ನು ಸಂಪಾದಿಸಿಕೊಳ್ಳಲಾಗುವಂತೆ

ಮಾಡುವುದೇ ಒಟ್ಟಿನ ಮೇಲೆ ಶ್ರೇಯಸ್ಕರವಾದ ಮಾರ್ಗ. ಈ ತತ್ತ್ವವನ್ನು ಗೋಖಲೆಯವರು ಮನಸ್ಸಿನಲ್ಲಿಟ್ಟು-ಸದ್ಯಕ್ಕೆ

ಒಂದು ಹೆಜ್ಜೆಯನ್ನು ಮುಂದಕ್ಕಿಡೋಣ : ಅದು ನಮಗೆ ಆಯಾಸವನ್ನುಂಟುಮಾಡದೆ, ಆ ಹೆಜ್ಜೆ ತಪ್ಪು ಹೆಚ್ಜೆಯಾಗದೆ

ಇದ್ದರೆ ಇನ್ನೊಂದಡಿಯಿಡೋಣ ; ಅದೂ ಗಟ್ಟ ನೆಲದಲ್ಲಿ ಸರಿಯಾದ ದಿಕ್ಕಿಗೆ ಬಿದ್ದರೆ ಮತ್ತೊಂದಡಿ ಮುಂದೆ

ಹೋಗೋಣ ; ಈ ರೀತಿ ನಡೆದರೆ ದಿನೇ ದಿನೇ ಮುಂದು ಮುಂದಕ್ಕೆ ಸಾಗಿ ಅಪಾಯವಿಲ್ಲದೆ ಉದ್ದಿಷ್ಟ ಸ್ಥಾನವನ್ನು

ಸೇರುವೆವು-ಎಂದು ಹೇಳುವವರಾಗಿ, ಮಿತಪದಚಾರಿಗಳಾಗಿದ್ದರು.

(೩) ಗೋಖಲೆಯವರ ಮಿತವರ್ತನೆಯಲ್ಲಿ ಇನ್ನೂ ಒ೦ದು ಮರ್ಮವುಂಟು. ನಾವು ನಮ್ಮ ಸಾಮಾಜಿಕವಾದ ಮತ್ತು

ರಾಜಕೀಯವಾದ ಸಂಸ್ಥೆಗಳಲ್ಲಿ ಸಂಪ್ರದಾಯಗಳಲ್ಲಿಯೂ ಯಾವ ವ್ಯತ್ಯಾಸಗಳನ್ನು ನಡಸಬೇಕಾಗಿದ್ದರೂ, ಆ

ವ್ಯತ್ಯಾಸಗಳು ಕೂಡಿದ ಮಟ್ಟಿಗೂ ನಮ್ಮ ಸದ್ಯಃ ಸ್ಥಿತಿಗೆ ಅನುಸ್ಯೂತ ವಾದವುಗಳಾಗಿರುವುದೇ ಶ್ರೇಯಸ್ಕರ. ಹಾಗಿಲ್ಲದೆ

ನಾವು ಮಾಡುವ ವ್ಯತ್ಯಾಸಗಳು ನಮ್ಮ ವರ್ತಮಾನ ಸ್ಥಿತಿಗೆ ಸಂಬಂಧಪಡದವುಗಳಾಗಿಯೂ, ನಮಗೆ ಹಿಂದಿನಿಂದ

ಬಂದಿರುವ ಸಂಸ್ಥೆ ಸಂಪ್ರದಾಯಗಳನ್ನು ಸಂಪೂರ್ಣವಾಗಿ ನಿರ್ಮೂಲಮಾಡತಕ್ಕವುಗಳಾಗಿಯೂ ಇದ್ದರೆ, ಅಂಥ

ಮಾರ್ಪಾಟುಗಳು ಪರಿಣಾಮದಲ್ಲಿ ಹಿತಕರಗಳೆನಿಸ ಲಾರವು. ಎಳೆಯ ಮಗು ಬೆಳೆದು ದೊಡ್ಡವನಾಗಿ ಮುಷ್ಲ್ಟಿಗೆ

ಬರುವವರೆಗೂ-ಆಮೇಲೂ ಕೂಡ-ಅವನ ಅಂಗಾಂಗಗಳಲ್ಲಿ ವಿಧವಿಧವಾದ ವ್ಯತ್ಯಾಸಗಳು ನಡೆಯುತ್ತಲೇ ಇರುತ್ತವಲ್ಲವೆ

? ಅವುಗಳಲ್ಲಿ ಒಂದು ಮತ್ತೊಂದರಿಂದ ಸ್ವಾಭಾವಿಕವಾಗಿಯೇ ಉಂಟಾಗಬೇಕಾದದ್ದು. ಹಲ್ಲಿಲ್ಲದ ಬಾಯಲ್ಲಿ ಹಲ್ಲು ಹುಟ್ಟಿ.

ಬಿದ್ದು, ಮತ್ತೆ ಹುಟ್ಟಿ, ಮತ್ತೆ ಬೀಳುವುದು. ಕೂದಲು ಕಾಣದ ಕಡೆ ಕೂದಲು ಹುಟ್ಟುವುದು, ಇದ್ದ ಕಡೆ

ಉದುರಿಹೋಗುವುದು, ನರೆಯುವುದು. ಇಂಥ ಹೆಚ್ಚು ಕಡಮೆಗಳು ಇನ್ನೂ ಎಷ್ಟೋ ತಾವಾಗಿಯೇ ನಮ್ಮ

ಬೆಳವಣಿಗೆಯಲ್ಲಿ ಆಗುತ್ತಿರುತ್ತವೆ. ಅವುಗಳಲ್ಲಿ ಒಂದು ಅವತರಣಾನುಕ್ರಮವು, ಅಥವಾ ರೂಪದವಿಕಾಸಕ್ರಮವು,

ಕಾಣಬರುತ್ತದೆ. ನಮ್ಮ ಅವಯವಗಳ ಯೌವನದ ಸ್ಥಿತಿಯು ಬಾಲ್ಯದ ಸ್ಥಿತಿಯಿಂದ ಹುಟ್ಟಿದ್ದು :ಮುಪ್ಟಿನ ಸ್ಥಿತಿಯು

ಯೌವನದ ಸ್ಥಿತಿಯಿಂದ ಹುಟ್ಟತಕ್ಕದ್ದು ಈ ಲಕ್ಷಣ ವ್ಯತ್ಯಾಸದ ಪರ೦ಪರಾಕ್ರಮವನ್ನು, ಅಥವಾ ಕ್ರಮಿಕ ಪರಿಣಾಮವನ್ನು,

ಇಂಗ್ಲೀಷಿನಲ್ಲಿ "ಎವೊಲ್ಯೂಷನ್‌” ಎಂದು ಕರೆಯುತ್ತಾರೆ. ಅದೇ ಬಗೆಯ ರೂಪಾಂತರ ಪಾರಂಪರ್ಯವೇ ನಮ್ಮ

ಸಾಮಾಜಿಕ ಸಂಸ್ಕಾರ ರಾಜಕೀಯ ಸಂಸ್ಕಾರಗಳಲ್ಲಿಯೂ ಕಾಣಬಂದರೆ, ಆಗ ಆ ಸಂಸ್ಕಾರಗಳು ಸ್ವಾಭಾವಿಕಗಳೆನಿಸಿ

ಹಿತಕಾರಿಗಳಾಗುತ್ತವೆ. ಆದರೆ ಇದರಲ್ಲೊಂದು ವಿಶೇಷವುಂಟು. ದೇಹದಲ್ಲಿ ನಡೆಯುವ ವ್ಯತ್ಯಾಸಗಳೆಲ್ಲವೂ

ಪ್ರಕೃತಿಸಿದ್ಧಗಳಾಗಿ-ಎಂದರೆ ಹೊರಗಿನವರ ಪ್ರಯತ್ನವಿಲ್ಲದೆ-ನಡೆಯತಕ್ಕದ್ದೆಂದು ನಾವು ಹೇಳಿದರೂ, ಅವುಗಳಿಗೆ

ಹೊರಗಿನವರ ಸಂಬಂಧವು ಯಾವ ಸಂದರ್ಭದಲ್ಲಿಯೂ ಉಂಟಾಗಬಾರದೆಂದು ಹೇಳಿದಂತಾಗಲಿಲ್ಲ. ಮಗುವನ್ನು

ತಾಯಿ ದಾದಿಯರು ಎತ್ತಿಹಿಡಿದು, ನಿಲ್ಲಿಸಿ, ನಡೆಯಿಸಿ, ಆ ಮೂಲಕ ಅದರ ಕಾಲಿಗೆ ಬರ ಬರುವಂತೆ ಮಾಡುತ್ತಾರೆ.

ದೊಡ್ಡವರಿಗೆ ಆಹಾರದೋಷದಿಂದಲೋ, ಕೆಟ್ಟ ಗಾಳಿಯಿಂದಲೋ ಮತ್ತಾವ ಬಾಹ್ಯಕಾರಣದಿಂದಲೋ ರೋಗ ಬಂದು,

ಯಾವ ಅಂಗವಾದರೂ ದುರ್ಬಲವಾಗಿ ತನ್ನ ಕೆಲಸವನ್ನು ಮಾಡದಿದ್ದರೆ, ವೈದ್ಯರು ಅದಕ್ಕೆ ಚಿಕಿತ್ಸೆಮಾಡಿ ಆ ಅಂಗವನ್ನು

ಸರಿಪಡಿಸುತ್ತಾರೆ. ಹೀಗೆ ಮಕ್ಕಳ ಬೆಳವಣಿಗೆಗೂ ರೋಗಿಷ್ಟರ ಆರೋಗ್ಯ ಸಂಪಾದನೆಗೂ ಇತರರು ಕೊಡುವ ಕೃತಕ

ಸಹಾಯವೂ ಅತ್ಯಾವಶ್ಯಕವಾಗಿದೆ. ಆದರೆ ಈ ಹೊರಗಿನಿಂದ ಬರತಕ್ಕ ಸಹಾಯವು ಮಗುವಿನ ಅಥವಾ ರೋಗಿಯ

ವಯಸ್ಸಿಗೂ, ಪ್ರಕೃತಿಗೂ, ಶಕ್ತಿಗೂ ಅನುಗುಣವಾಗಿರಬೇಕು. ಈ ತತ್ತ್ವವನ್ನು ರಾಜ್ಯ ಸಂಸ್ಕಾರಕರೂ ಸಮಾಜ

ಸಂಸ್ಕಾರಕರೂ ನೆನಪಿನಲ್ಲಿಟ್ಟುಕೊಳ್ಳುವುದು ಒಳ್ಳೆಯದು. ಏಕೆಂದರೆ ಮಗುವಿಗೆ ದಾದಿಯೂ, ರೋಗಿಗೆ ವೈದ್ಯನೂ

ಹೇಗೋ, ಸಮಾಜಕ್ಕೆ ಅಥವಾ ರಾಜ್ಯಕ್ಕೆ, ಸಂಸ್ಕಾರಕರ್ತನು ಹಾಗೆ. ಅವರು ಮಾಡುವಂತೆ ಆತನು ನಿನ್ನಿನ ಸ್ಥಿತಿಯನ್ನರಿತು

ಈ ದಿನದ ಚಿಕಿತ್ಸೆಯನ್ನು ನಿಶ್ಚಯಿಸಬೇಕು. ಈ ಹೊತ್ತಿನ ಸ್ಥಿತಿಯನ್ನು ನೋಡಿ ನಾಳಿನ ಕೆಲಸವನ್ನು ಗೊತ್ತು ಮಾಡಬೇಕು.

ನಾಳಿನ ಸ್ಥಿತಿಯಿಂದ ನಾಳಿದ್ದಿನ ಕರ್ತವ್ಯವನ್ನು ನಿಷ್ಕರ್ಜೆಮಾಡಬೇಕು. ಹಾಗೆ ಮಾಡದೆ ಒಂದೇ ದಿನದಲ್ಲಿ ಸರ್ವ

ಸಲ್ಲಕ್ಷಣಗಳನ್ನೂ ಸಮಾಜಕ್ಕೆ ಉಂಟಾಗಿಸಬೇಕೆಂದರೆ, ಅದರಿಂದ ವಿಷರೀತ ಪರಿಣಾಮಗಳುಂಟಾದಾವು. ನಿಲ್ಲುವುದಕ್ಕೆ

ಬಾರದ ಮಗುವನ್ನು ಓಡಿಸುವೆನೆಂದಾಗಲಿ, ಐದಾರು ಹೆಜ್ಜೆ ಯಿಡಬಲ್ಲ ಮಗುವನ್ನು ಒಂದೆರಡು ಮೈಲಿ

ನಡಿಸುವೆನೆಂದಾಗಲಿ ಪ್ರಯತ್ನಿಸುವ ದಾದಿಯ ಕೆಲಸವು ಕೀರ್ತಿಗೆ ಕಾರಣವಾಗದು. ಹಾಲನ್ನು ಅರಗಿಸಿಕೊಳ್ಳುವುದಕ್ಕೆ

ಕಷ್ಟಪಡುತ್ತಿರುವ ರೋಗಿಗೆ ಹಿಟ್ಟನ್ನು ತಿನ್ನಿಸುವೆನೆಂದು ಹೊರಡುವ ವೈದ್ಯನ ಕೆಲಸವೂ ಹಾಗೆಯೇ ಸರಿ. ರಾಜಕೀಯ

ವಿಚಾರಗಳಲ್ಲಿ ಆತುಪಡುವವರ ಬಾಳೂ ಅಷ್ಟೇ.

ನಮ್ಮ ಉಡಿಗೆತೊಡಿಗೆಗಳ ವಿಷಯದಲ್ಲಿಯೂ, ನಮ್ಮ ಭಾಷೆಯ ವಿಷಯದಲ್ಲಿಯೂ, ನಮ್ಮ ಆಹಾರದ

ವಿಷಯದಲ್ಲಿಯೂ, ನಮ್ಮ ವ್ಯವಹಾರ ಪದ್ಧತಿಗಳ ವಿಷಯದಲ್ಲಿಯೂ ನಾವು. ಆಗಾಗ ಮಾಡಿಕೊಳ್ಳುವ

ಬದಲಾವಣೆಗಳನ್ನು ಕಾಲಾನುಸಾರವಾಗಿ ಎಷ್ಟುಮಟ್ಟಿಗೆ ಅವಶ್ಯಕವೋ ಅಷ್ಟು ಮಾತ್ರ ಮಾಡಿಕೊಳ್ಳುವವೇ ಹೊರತು,

ಪೂರ್ವದಿಂದ ಬಂದದ್ದನ್ನೆಲ್ಲ ಸಂಪೂರ್ಣವಾಗಿ ತೊರೆದುಬಿಟ್ಟು, ಎಲ್ಲ ಬೇರೆಯಾದ ಉಡಿಗೆ ತೊಡಿಗೆ, ಎಲ್ಲ

ಬೇರೆಯಾದ ಆಹಾರ, ಎಲ್ಲ ಬೇರೆ ಭಾಷೆ, ಎಲ್ಲ ಬೇರೆ ನ್ಯಾಯಪದ್ಭತಿಗಳನ್ನು ನಾವು. ಹೊಸದಾಗಿ

ಸೃಷ್ಟಿಮಾಡಿಕೊಳ್ಳುವುದಿಲ್ಲ. ಪೂರ್ವಿಕರು ಮಾಡಿಟ್ಟಿದ್ದನ್ನು ನಮ್ಮ ಪ್ರಕೃತಕ್ಕೆ ತಳಹದಿಯಾಗಿಟ್ಟು ಕೊಳ್ಳುತ್ತೇವೆ. ನಾವು ಇಂದು

ಮಾಡುವುದು ನಮ್ಮ ಮುಂದಿನವರಿಗೆ ತಳಹದಿಯಾಗಬೇಕೆನ್ನುತ್ತೇವೆ. ಹೊಸ ಸೃಷ್ಟಿಯು ನಮಗೆ ಸಾಧ್ಯವಲ್ಲ ; ಅಲ್ಪ ಸ್ವಲ್ಪ

ವ್ಯತ್ಯಾಸಗಳು ಮಾತ್ರವೇ ಸಾಧ್ಯ ಆದಕಾರಣ ಹಿಂದಿನ ಸಂಸ್ಥೆ ಸಂಪ್ರದಾಯಗಳನ್ನು ಆದಿನ ವ್ಯವಸ್ಥೆಗೆ

ಆಧಾರವಾಗಿಟ್ಟುಕೊಂಡು, ಇಂದಿನ ಪರಿಷ್ಕಾರಗಳನ್ನು ಮುಂದಿನ ವ್ಯವಸ್ಥೆಗೆ ಆಧಾರವಾಗುವಂತೆ' ಮಾಡುವುದೇ ಉಚಿತ,

ಅಂಥ ಧಾರಾಕಾರವಾದ ಬದಲಾವಣೆಗಳಲ್ಲಿ ಅಪಾಯ ಕಡಮೆ, ಅನುಕೂಲ ಹೆಚ್ಚು ; ಏಕೆಂದರೆ ಅವು ಅನುಭವದಿಂದ

ಹುಟ್ಟತಕ್ಕವು. ಇಂದು ನಾವು ನಡಸುವ ಕೊಂಚದ ಬದಲಾವಣೆಯು ನಾಳೆ ನಡಸಜೇಕೆಂದಿರುವ ಹೆಚ್ಚಿನ ಬದಲಾವಣೆಗೆ

ನಮ್ಮನ್ನು ತಯಾರುಮಾಡುತ್ತದೆ ; ನಾಳೆ ನಾವು ಮಾಡುವ ಬದಲಾವಣೆಯು ನಾಳಿದ್ದು ಬರಬೇಕಾದ ಬದಲಾವಣೆಗೆ

ನಮ್ಮನ್ನು ಸಿದ್ಧಪಡಿಸುವುದು. ಹೀಗೆ ದಿನೇ ದಿನೇ ನಮ್ಮ ಅಭ್ಯಾಸ ಸಿದ್ಧತೆ ಹೆಚ್ಚುತ್ತದೆ. ಹೀಗಲ್ಲದೆ, ಸದ್ಯಃ

ಇರತಕ್ಕದ್ದನ್ನೆಲ್ಲವನ್ನೂ ಒಂದೇ ಸಲ ಸಂಪೂರ್ಣವಾಗಿ ತೊಡೆದುಹಾಕಿಬಿಟ್ಟರೆ, ಮುಂದೆ ಅದರ ಸ್ಥಾನದಲ್ಲಿ ಯಾವುದನ್ನು

ಏರ್ಪಡಿಸಬೇಕೆಂದಿರುವೆವೋ ಅದರ ಅನುಭವವು ನಮಗಿಲ್ಲದಿರುವ ಕಾರಣ, ಅದರಿಂದ ಅವ್ಯವಸ್ಥೆ ಹುಟ್ಟಿ ನಮ್ಮ

ಜೀವನವೆಲ್ಲವೂ ಅನನ್ವಯಕ್ಕೆ ಬರಬಹುದು. ಈ ಕಾರಣದಿಂದ, ಅನುಭವಾನುಸಾರವಾಗಿ ಕ್ರಮಶಃ ನಡೆಯುವ ವ್ಯತ್ಯಾಸ

ಅಥವಾ ಪರಿಷ್ಕಾರಗಳೇ ಒಟ್ಟಿನ ಮೇಲೆ ಕ್ಲೇಮಪ್ರದಗಳೆಂದು ಗೋಖಲೆಯವರು ದೃಢವಾಗಿ ನಂಬಿದ್ದರು. ಕಾಂಗ್ರೆಸ್ಸಿನ

ಉದ್ದೇಶ ನಿರೂಪಣೆಯಲ್ಲಿ (ಪುಟ ೧೧೫) 'ಈಗಿರುವ ರಾಜ್ಯಪದ್ಧತಿಯನ್ನು ಕ್ರಮಕ್ರಮವಾಗಿ ಮಾಹ ೯ಡಿಸಿಕೊಂಡು

ಬರುವುದರಿಂದ" ಸ್ವರಾಜ್ಯವನ್ನು ಸಾಧಿಸತಕ್ಕದ್ದು-ಎಂದು ನಿರ್ಣಯಿಸಿರುವುದಕ್ಕೆ 'ಸೋಖಲೆಯವರು ನಂಬಿದ್ದ ಕ್ರಮಿಕ

ಸಂಸ್ಕಾರ ತತ್ತ್ವವೇ ಕಾರಣ. ಆ ತತ್ತ್ವವನ್ನೇ ಅವರು ಮಾರ್ಲೇಯವರ ಸುಧಾರಣೆಗಳನ್ನು ಕುರಿತು ಮಾಡಿದ

ಉಪನ್ಯಾಸದಲ್ಲಿಯೂ ಸೂಚಿಸಿರುವರು.