ಮಾಧವಾಚಾರ್ಯರು ಪೂರ್ವಾಚಾರ ಪರವಠರಾಗಿರಲಿಲ್ಲವೆಂದೂ, ಅವರು ಸ್ವದೇಶ ಸ್ವಕಾಲಗಳ ಸ್ಥಿತಿ

ರೀತಿಗಳನ್ನು ಗಣನೆಯಲ್ಲಿಟ್ಟುಕೊ೦ಡು ಅವುಗಳ ಯೋಗ್ಯತಾಯೋಗ್ಯತೆಗಳನ್ನು ವಿಚಾರಮಾಡಿಯೇ ಧರ್ಮಶಾಸ್ತ್ರಗಳನ್ನು

ಬರೆದರೆಂದೂ ಇದರಿಂದಲೂ ಕಾಣಬರುತ್ತದೆ.

ವಿದ್ಯಾರಣ್ಯರ ಆಡಳಿತದಲ್ಲಿ ರಾಜ್ಯಯಂತ್ರದ ರಚನೆ ಹೇಗಿತ್ತು. ಅದ೦ರ ದಿನಚರಿಯ ಕ್ರಮ ಹೇಗಿತ್ತು ಅದರ

ಇಲಾಖೆಗಳೆಷ್ಟು. ಸಿಬ್ಬಂದಿ ಎಷ್ಟು ಮಂದಿ, ಅವರನ್ನು ನಿಯಮಿಸುತ್ತಿದ್ದ ಕ್ರಮವಾವುದು, ಅವರ ಆದಾಯವೆಷ್ಟು.

ವೆಚ್ಚವೆಷ್ಟು-ಇದೇ ಮೊದಲಾಗಿ ನಮ್ಮ ಕಾಲದವರು ಕೇಳಬಹುದಾದ ಪ್ರಶ್ನೆಗಳಿಗೆ ತಕ್ಕ ಉತ್ತರವನ್ನು ಕೊಡಲು

ಆಧಾರಗಳಾವುವೂ ಇದುವರೆಗೆ ದೊರೆತಿಲ್ಲ. ವೈಸ್‌ರಾಯ್‌” ಅಥವಾ "ಗವರ್ನರ್‌" ಎಂದೆನಿಸಿಕೊಳ್ಳಬಹುದಾದ

ಮಂಡಲೇಶ್ಚರರು ಅಥವಾ ಪ್ರಾಂತಾಧಿಕಾರಿಗಳು ವಿಜಯನಗರ ಸ ಸಾಮ್ರಾಜ್ಯದಲ್ಲಿ ಅನೇಕ ಮಂದಿ ಇದ್ದರೆಂದು ಗೊತ್ತಾಗಿದೆ.

ಅವರೆಲ್ಲರೂ ವೇದಶಾಸ್ತ್ರಜ್ವರಾದ ಪಂಡಿತರೊಡನೆ ಮಂತ್ರಾಲೋಚನೆ ಮಾಡಿಯೇ ರಾಜ್ಯಭಾರ ನಡೆಸುತ್ತಿದ್ದರೆರದೂ

ಗೊತ್ತಾಗಿದೆ. ವಿಜಯನಗರದ ಕೊನೆಯ ಚಕ್ರವರ್ತಿ ರಾಮರಾಯನು ದುರ್ಗಾಧ್ಯಕ್ಷ, ಬಿಲಾಧ್ಯಕ್ಷ, ಧರ್ಮಕರ್ತ,

ಸೇನಾಧಿಪತಿ, ಕೋಶಾಧ್ಯಕ್ಷ, ಷುರಾಧ್ಯಕ್ಷ. ದೇವಸ್ಥಾನಾಧ್ಯಕ್ಷರೆಂಬ ಅಷ್ಟಾಮಾತೃರಿಂದೊಡಗೂಡಿದ್ದ ಕಾರಣ, ವಿದ್ಯಾರಣ್ಯರ

ಕಾಲದಲ್ಲಿಯೂ ಸ್ಮೃತಿ ವಿಹಿತವಾದಂತೆ ಅಷ್ಟಪ್ರಧಾನಮಂಡಲಿ ಇದ್ದಿತೆಂದು ಊಹಿಸಬಹುದು. "'ಎದ್ಯಾರಣ್ಯರೇ ಮುಖ್ಯ

ಪ್ರಧಾನಿಯಾಗಿದ್ದ ಕಾಲದಲ್ಲಿ ಉಳಿದ ಪ್ರಧಾನಿಗಳು ವಿದ್ವಾಂಸರೂ: ಸಮರ್ಥರೂ ಆಗಿದ್ದಿರಬೇಕೆಂಬುದನ್ನೂ, ಅವರು

ಶಾಸ್ತ್ರಸಲ್ಲಿಸುವುದಕ್ಕೆ ಮಾತ್ರವಿರದೆ ಅವರ ಮಾತು ರಾಜನ ಮನ್ನಣೆಯನ್ನು ಪಡೆಯುತ್ತಿದ್ದಿರಬೇಕೆಂಬುದನ್ನೂ ನಾವೇ

ಊಹಿಸಬಹುದು. ಉಳಿದ ಭಾಗಗಳಲ್ಲಿ ರಾಜ್ಯದ ಕಟ್ಟುಪಾಡು. ಬಹುಶಃ ಹಿಂದೆ ಕದಂಬ ಗಂಗ 'ಚಾಲುಕ್ಯ

ಹೊಯಳಾದಿಗಳ ಕಾಲದಲ್ಲಿದ್ದಂತೆಯೇ ಇದ್ದಿರಬೇಕು. ಪ್ರಜೆಗಳು ಕೊಡಬೇಕಾದ ತೆರಿಗೆ ಸುಂಕಗಳೂ ದಂಡಗಳೂ

ಹಿಂದಿನಿಂದ ಬಂದವುಗಳಾಗಿರಬೇಕು. ಸಾಮಾನ್ಯವಾಗಿ “ಭೂಮಿಯಿಂದ ಬೆಳೆದು ಬಂದುದರಲ್ಲಿ ರಾಜ ಭಾಗವು

ಷಷ್ಠಾಂಶವೆಂಬ ಮನುಮತವನ್ನೇ ಪೂರ್ವ ಕಾಲದ ರಾಜರೆಲ್ಲರೂ ಅನುಸರಿಸಿದ್ದರು. ಸರ್ಕಾರದ ಭೂಮಿಯನ್ನು

ಸಾಗುವಳಿಗಾಗಿ ರೈತರಿಗೆ "ಶ್ರಯ” ರೀತಿಯಲ್ಲಿ ಕೊಡುವ ಪದ್ಧತಿಯು ಹರಿಹರರಾಯನ ಕಾಲದಲ್ಲಿಯೇ ಇತ್ತೆಂದು ರೈಸ್‌

ಅವರು ಸೂಚಿಸಿರುವರು. ವ್ಯವಸಾಯಕ್ಕೆ ಬಾರದೆ ಪಾಳು ಬಿದ್ದಿದ್ದ ಅಥವಾ ಕಾಡು ಬೆಳೆದಿದ್ದ ಭೂಮಿಯನ್ನು ಸಾಗುವಳಿಗೆ

ತಂದು ಕಳ್ಳಕಾಕರನ್ನೊ ್ನೀಡಿಸಿ, ಊರುಗಳನ್ನು ಕಟ್ಟಿ, ತೋಷು ಕೆರೆಗಳನ್ನು ನಿರ್ಮಾಣ ಮಾಡುವುದಕ್ಕೆ ವಿಜಯನಗರದ

ಅರಸರು 'ತಮ್ಮ ಅಧಿಕಾರಿಗಳಲ್ಲಿ ಸಮರ್ಥರಾದವರನ್ನು ನಿಯಮಿಸುತ್ತಿದ್ದರೆಂದೂ ಆವರು ಪಾಳೆಯಗಳನ್ನು ಕಟ್ಟಿ

ಪಾಳೆಯಗಾರರೆನ್ಸಿಸಿಕೊಳ್ಳುತ್ತಿದ್ದರೆಂದೂ ರೈಸ್‌ ಅವರು ಸೂಚಿಸಿದ್ದಾರೆ. [ಮೈಸೂರು ಗೆಜೆಟಿಯರ್‌ ಪು.೫೭೮). ರಾಜ್ಯ

ವಿಸ್ತರಣಕ್ಕೂ ದೇಶಾಭ್ಯುದಯಕ್ಕೂ ಸಾಧಕರಾದ ಈ ಏರ್ಪಾಟು ಬುಕ್ಕರಾಯನ ದಿನಗಳಲ್ಲಿಯೇ ಆರಂಭವಾಗಿದ್ದಿರಬೇಕು.

ವಿಜಯನಗರದ ದಿನದಲ್ಲಿ ರೈತಜನರ ಭೂಮಿಗಳ ಚೆಕ್ಕುಬಂದಿ, ಅಕಾರ ಮೊದಲಾದ "ರೆವಿನ್ಯೂ' ವಿಷಯಗಳನ್ನು

"ರಾಯರೇಖೆ" ಎಂಬ ಲೆಕ್ಕದ ಪುಸ್ತಕದಲ್ಲಿ ಬರೆದಿಡುತ್ತಿದ್ದರಂತೆ. "ರೆವಿನ್ಯೂ' ಆಲಾಖೆಗೆ "ಅಟ್ಟವಣೆ” » "ಸೀಮಮೂಲ”

ಎಂದೂ, 'ಮಿಲಿಟೆರಿ" ಇಲಾಖೆಗೆ ಕಂದಾಚಾರ” ಎಂದೂ ಹೆಸರುಗಳಿದ್ದವು. ಗ್ರಾಮಗಳ ಒಳ ಆಡಳಿತವು

"ಆಯಕಟ್ಟ'ನಿಂದ ನಡೆಯುತ್ತಿತ್ತು ಶಾನುಭೋಗ, ಗೌಡ, ಪಟೇಲ, ಕಮ್ಮಾರ, ಬಡಗಿ, ಅಗಸ, ನಾಯಿಂದ, ಮಾದಿಗ,

ಅಕ್ಕಸಾಲೆ, ತಳಾರಿ, ನೀರುಗಂಟಿ, ಕುಂಬಾರ, ಜೋಯಿಸ-ಈ ಹನ್ನೆರಡು ಮಂದಿಯೂ ಆಯಗಾರರು ; ಅವರಿಗೆ

"ಬಾರಾ ಬಲೂತಿ” ಎಂಬ (ಉರ್ದು) ಹೆಸರೂ ಉಂಟು. ಈ ಆಯಕಟ್ಟು ಪೂರ್ವಕಾಲದಿಂದ ಬಂದುದಾಗಿರಬೇಕು.

ಅದನ್ನು ಕ್ರಮಪಡಿಸಿ, ಗ್ರಾಮಾಧಿಕಾರಿಗಳ ಮಾನ್ಯಮಿರಾಶಿಗಳನ್ನೂ ಅವರ ಅಧಿಕಾರ ಜವಾಬ್ದಾರಿಗಳನ್ನೂ

ಗೊತ್ತುಮಾಡಿದವರು ವಿದ್ಯಾರಣ್ಯರೇ ಎಂಬ ಹೇಳಿಕೆಯು ಈಗಲೂ ಉಂಟು.

ಆ ಕಾಲದ ಜನರಲ್ಲಿ ಗ್ರಾಮಾಭಿಮಾನವೂ ಐಕಮತ್ಯವೂ ವಿಶೇಷವಾಗಿದ್ದುವೆಂದು ತೋರುತ್ತದೆ. ಗ್ರಾಮಕ್ಕೆ

ಸಂಬಂಧಪಟ್ಟ ಯಾವ ಕೆಲಸಕ್ಕೂ ಗ್ರಾಮಸ್ಥರೆಲ್ಲರ ಅನುಮತಿಯನ್ನೂ ಪಡೆಯುವ ಪದ್ಧತಿಯು ಆಗ ಬಲವಾಗಿದ್ದಿರಬೇಕು.

ಗ್ರಾಮದ ಭೂಸ್ವತ್ತುಗಳನ್ನು ಕ್ರಯಕ್ಕೆ ಮಾರುವ ಅಥವಾ ದಾನವಾಗಿ ಕೊಡುವ ಅಧಿಕಾರವು ಗೌಡ ಪಜೆ'ಗಳಿಗೇ

ಸೇರಿತ್ತೆಂಬುದನ್ನು ಅನೇಕ ಶಾಸನಗಳು ತೋರಿಸುತ್ತವೆ. ಕೆಲವನ್ನಿಲ್ಲಿ ಉದಾಹರಿಸುವೆವು:

ಸ್ಚಸ್ತಿ ಶ್ರೀ ವಿಜಯಾಭ್ಯುದಯ ಶಕ ವರುಷ ೧೩೧೯ನೆಯ ಧಾತು ಸಂವತ್ಸರದ ಶು ೧೫ ಬು ಸೋಮೋಹಪರಾಗ

ಪುಣ್ಯಕಾಲದಲ್ಲಿ ಶ್ರೀಮನ್ಮಹಾರಾಜಾಧಿರಾಜ ರಾಜಪರಮೇಶ್ವರ ಶ್ರೀ ವೀರ ಹರಿಹರರಾಯರು ವಿಜಯನಗರಿಯ

ಪಟ್ಟಣದೊಲು ಸುಖಸಂಕಥಾ ವಿನೋದದಿಂ ಸಾಮ್ರಾಜ್ಯಂಗೆಯಿಳಾತ್ತಿದಲ್ಲಿ ಆರಗರಾಜ್ಯ . .. ಮಹಾಜನ ಸಮಸ್ತ ಗವುಡು

ಪ್ರಜೆಗಳು ಸಗರದ ಹೊಂನಯಂಗಳ . . . ನಮ ಮುದುವಂಕ ನಾಡ ಸಮಸ್ತ ನಾಡವರು ತಂಮರೊಳು . . .

-ಐಕಸ್ತರಾಗಿ ದೇವರ ಸಂನಿಧಿಯೊಲು ಕುಳ್ಳಿರ್ದು ವಸಿಷ್ಠಗೋತ್ರೋದ್ಧವರಪ್ಪ ರುಕುಶಾಖೆಯ . . . ಮಾಯಣಂಗಳ

ಮಕ್ಕಳು ವಿರೂಪಂಣಗಳಿಗೆ ಕೊಟ್ಟ ಭೂದಾನ ಶಾಸನಕ್ರಮವೆಂತೆಂದಡೆ . . . -ತೀರ್ಥಹಳ್ಳಿಯ ಎಂಟನೆಯ ಶಾಸನ.

ಸ್ಚಸ್ತಿ ಶ್ರೀ... .ಶಾ। ಶಕ ೧೩೨೫ನೆಯ ಸಂದು ವರ್ತಮಾನ ಸ್ವಭಾನು ಸಂವತ್ಸರದ ಫಾಲ್ಗುಣ ಶು೧೫ಬುಶ್ರೀ.

ಹರಿಹರ ಮಹಾರಾಯರು ವಿಜಯನಗರಿಯಲು ವರ್ಣಾಶ್ರಮ ಧರ್ಮಂಗಳ ಪಾಲಿಸುತ್ತಲ . . . .

ಸಾಮ್ರಾಜ್ಯಂಗೆಯ್ಯುತ್ತಿಹಲ್ಲಿ ಆ ರಾಯರ ನಿರೂಪದಿಂ ಆರಗದ ರಾಜ್ಯವನು . . . ವೀರಪ್ಪ ಒಡೆಯರು ಪಾಲಿಸುತ್ತಿಹಲ್ಲಿ

ಆರಗದ ವೇಂಶೆಯದ ಹದಿನೆಂಟು ಕಂಪಣದ ಸಮಸ್ತನಾಡು ಮೂರು ಪಟ್ಟಣದ ಸಮಸ್ತ ಹಲರೂ ತಾಉ

ಸರ್ವೈಕಮತ್ಯವಾಗಿ ಸರ್ವಾನುಮತದಿಂ ಆರಗದ ಮೂಲ ಸ್ಥಾನ ಶ್ರೀಕಲಿನಾಥದೇವರ ಅಮೃತಪಡಿಗೆ. 11 ದ

ತೀರ್ಥಹಳ್ಳಿಯ ಒಂಭತ್ತನೆಯ ಶಾಸನ

ತಾರಣ ಸಂ। ಕಾರ್ತೀಕ ಶು ೧೦ ಬು ಶ್ರೀಮತು ಆರಗದ ಕಲಿನಾಥ ದೇವರಿಗೆ ಬೊಂದಿಯ ಗ್ರಾಮದ ಬಯಚಣ್ಣ

ಹೆಗ್ಗಡೆ... (ಮೊದಲಾದ). . . .ಮಂದಿ ನಾಡವರು ತಮ್ಮೊಳೇಕಮತ್ಯವಾಗಿ ಕೊಟ್ಟ ವೀಳೆಯ ಕ್ರಮವೆಂತೆಂದರೆ. . . .

-ತೀರ್ಥಹಳ್ಳಿಯ ಹತ್ತನೆಯ ಶಾಸನ

ಶಕವರ್ಷ ೧೨೯೧ ಕೀಲಕ ಸಂವತ್ಸರದ ಕಾರ್ತಿಕ ಶುದ್ಧ ೧ ಭಾನುವಾರದೊಲು ಶ್ರೀಮನ್‌ . . . . ವೀರ

ಬುಕ್ಕರಾಯನ ಶ್ರೀಮನ್‌ ಮಹಾಪ್ರಧಾನ ಮಾದರಸ ಒಡೆಯರಿಗೆ ಬನವಾಸೆಯನಾಡ ಪನ್ನೀರ್ಛಾಸಿರದ ಒಳಗಣ ಗುತ್ತಿಯ

ರಾಜ್ಯದ ಹದಿನೆಂಟು ಕಂಪಣಕ್ಕೆ ಮುಖ್ಯರಪ್ಪರು೦ . . . ಸಕಲ ಗುಣಾಲಂಕೃತರು೦ ನುಡಿದುತಪ್ಪರುಂ

ಧರ್ಮಪ್ರತಿಪಾಲಕರುಮಪ್ಪ ಎಡೆನಾಡ ಶ್ರೀಮದನಾದಿಯ ಪಿರಿಯಗ್ರಹಾರದ ಯಲಸಿಯ ರಾಮಣ್ಣ (ಮೊದಲಾದವರು)

ಒಳಗಾದ ಸಮಸ್ತ ಗೌಡಪ್ರಜೆಗಳು ತಮ್ಮೊಳು ಸರ್ವಸಮ್ಮತರಾಗಿ ಮಾದರಸ ಒಡೆಯರು ಮಾಡುವ ಧರ್ಮನಿಮಿತ್ತವಾಗಿ

ಕೊಟ್ಟ ಕ್ರಯಪತ್ರದ ಕ್ರಮವೆಂತೆಂದರೆ. . . . . ಹದಿನೆಂಟು ಕಂಪಣದ ಮೇಲೆ ಹೆಸರಿಸಿ ಬರೆಸಿಕೊಂಡು ಮಾದರಸ

ಒಡೆಯರು ಮಾಡುವ ಧರ್ಮಕ್ಕೆ ನಾವು ಕೊಟ್ಟೆವು. ಮಾದರಸ ಒಡೆಯರು ಮಾಡಿದ ಈ ಅಗ್ರಹಾರವನು

ಆಚಂದ್ರಾರ್ಕವಾಗಿ ನಮ್ಮ ಮಕ್ಕಳು ಮಕ್ಕಳು ತಪ್ಪದೆ ಪಾಲಿಸಿ ಬಹೆವೆಂದು ಎಲ್ಲರೂ ಸರ್ವಸಮ್ಮತವಾಗಿ

ಸಹಿರಣ್ಯೋದಕದಾನ ಧಾರಾಪೂರ್ವಕವಾಗಿ ಮಾದರಸ ಒಡೆಯರಿಗೆ ಕೊ (ಟ್ವೆವು. . . . . ಇಂತಪ್ಪುದಕ್ಕೆ ನಮ್ಮ

ಹದಿನೆಂಟು ಕಂಪಣದ ಗೌಡಗಳ ಸ್ವಹಸ್ತದ ಒಪ್ಪ -ಶಿಕಾರಿಪುರದ ೨೮೨ನೆಯ ಶಾಸನ.

ಕೆಲವು ಶಾಸನಗಳಲ್ಲಿ 'ಗೌಡಪ್ರಭು'ಗಳು ಎಂದುಕೂಡ ಬರೆದಿದೆ.ಮಾದರಸರು ದೊಡ್ಡ ರಾಜ್ಯಾಧಿಕಾರಿಯಾಗಿ

ಪ್ರಭುತ್ವ ಮಾಡುತ್ತಿದ್ದವರಾದರೂ, ಗ್ರಾಮ ಭೂಮಿಗಳನ್ನು ಸ್ಪಕಾರ್ಯಕ್ಕೆ ವಿನಿಯೋಗಿಸಿಕೊಳ್ಳುವ ಪ್ರಯತ್ನವನ್ನು ಆತನು

ಮಾಡಲಿಲ್ಲವೆಂಬುದೂ, ಆತನೂ ತನ್ನ ದಾನಧರ್ಮಗಳಿಗೆ ಬೇಕಾದ ಭೂಮಿಯನ್ನು ಕ್ರಯಕೊಟ್ಟು

ಪಡೆದುಕೊಂಡನೆಂಬುದೂ, -ರಾಜ್ಯ ವಿಷಯವೇ ಬೇರೆ, ರಾಜ್ಯಾಧಿಕಾರಿಯ ಮನೆಯ ವಿಷಯವೇ ಬೇರೆ ಎಂಬ

ಯುಕ್ತಾಯುಕ್ತ ವಿವೇಚನೆಯು ಆ ಕಾಲದಲ್ಲಿಯೂ ಇತ್ತೆಂಬುದನ್ನ ತೋರಿಸುತ್ತದೆ : ಅಲ್ಲದೆ ಗೌಡ ಪ್ರಜೆಗಳಿಗೆ ಎಲ್ಲ

ವಿಷಯಗಳಲ್ಲಿಯೂ ಇದ್ದ ಪ್ರಾಬಲ್ಯವನ್ನೂ ತೋರಿಸುತ್ತದೆ. ನ್ಯಾಯವಿಮರ್ಶಾಕಾರ್ಯದಲ್ಲಂತೂ ಸ್ಥಳೀಯ ಜನರ,

ಅಥವಾ ಕುಲಸ್ತರ ಮಾತಿಗೆ ಮನ್ನಣೆಯಿತ್ತೆಂಬುದನ್ನು ಮೇಲೆ ನೋಡಿದೇವೆ. ಹೀಗೆ ಎಲ್ಲ ವಿಚಾರಗಳನ್ನೂ

ಸಾವಧಾನವಾಗಿ ನೋಡಿದರೆ, ಸ್ಮೃತಿ ಪರಿಷ್ಕಾರ ವಿಷಯದಲ್ಲಿ ಹೇಗೆಯೋ ರಾಜ್ಯ ಯಂತ್ರ ಪರಿಷ್ಕಾರ ವಿಷಯದಲ್ಲಿಯೂ

ಹಾಗೆಯೇ ವಿದ್ಯಾರಣ್ಯರ ಕಾಲವು ನೂತನ ಮಾರ್ಗ ಪ್ರವರ್ತಕವಾಗಿದ್ದಿತೆಂದೂ, ಹಿಂದೂಗಳ ಸ್ವಾತಂತ್ರ್ಯವು ಕ್ಷೀಣಿಸದೆ

ಹೋಗಿದ್ದಿದ್ದರೆ ಅವರ ರಾಜ್ಯ ಪರಿಪಾಲಕ್ರಮವೂ ಬಗೆಬಗೆಯಾಗಿ ಬೆಳೆದು ಬರುತ್ತಿದ್ದಿತೆಂದೂ ನಾವು ಊಹಿಸಬಹುದು.

ವಿದ್ಯಾರಣ್ಯರು ಲೌಕಿಕವೇ ಬೇರೆ, ವೈದಿಕವೇ ಬೇರೆ, ಧಾರ್ಮಿಕವೇ ಬೇರೆ, ರಾಜಕೀಯವೇ ಬೇರೆ, ಅವುಗಳಿಗೆ

ಅನ್ಯೋನ್ಯ ಸಂಬಂಧವಿಲ್ಲ-ಎಂದು ಭಾವಿಸಿಕೊ೦ಡಿದ್ದವರಲ್ಲ. ತಮ್ಮ ಗುರುಗಳಾದ ವಿದ್ಯಾತೀರ್ಥರೂ ತಮ್ಮ ಶಿಷ್ಯನಾದ

ಬುಕ್ಕ ಮಹಾರಾಯನೂ ಇಬ್ಬರೂ ಒಂದೇ ಕೆಲಸದ ಎರಡು ಭಾಗಗಳನ್ನು ಮಾಡತಕ್ಕವರು; ಒಬ್ಬರ ರೂಪಾಂತರವೇ

ಮತ್ತೊಬ್ಬರು; ಅವರಿರ್ವರೂ ಶಿವವಿಷ್ಣುಗಳಂತೆ ಸನ್ನಿವೇಶ ಭೇದದಿಂದ ಎರಡಾಗಿ ತೋರತಕ್ಕವರು : ಅಥವಾ ಯಾವ

ಪರಮಧರ್ಮಕ್ಕೆ ವಿದ್ಯಾತೀರ್ಥರು ಸೂಕ್ಷ್ಮದೇಹದಂತೆ ಇರುವರೋ ಅದಕ್ಕೆ ಬುಕ್ಕರಾಜನು ಸ್ಥೂಲದೇಹದಂತೆ ಆರುವನು;

ಅರ್ಥಾತ್‌, ಧರ್ಮಕ್ಕೆ ಗುರುಪೀಠವು ಅಂತರಂಗದಂತೆಯೂ ರಾಜ್ಯವೆಂಬುದು ಬಹಿರಂಗದಂತೆಯೂ ಇರುವುವು-

ಹೀಗೆಂದು ವಿದ್ಯಾರಣ್ಯರು ತಿಳಿದುಕೊಂಡಿದ್ದರು. ಇದೇ ಅರ್ಥವನ್ನೇ ಸೂಚಿಸುವ ಅವರ ವಾಕ್ಯವನ್ನುದಾಹರಿಸಿ ಈ

ಪ್ರಕರಣವನ್ನು ಮುಗಿಸುವೆವು:

ಯದ್ದಹ್ಮ ಪ್ರತಿಪಾದ್ಯತೇ ಪ್ರ ಪ್ರಗುಣಯತ್ತತ್ಪಂಚಮೂರ್ತಿಪ್ರಥಾಂ ।

ತತ್ರಾಯಂ 'ಸ್ಥಿತಿಮೂರ್ತಿಮಾಕಲಯತಿ ಶ್ರೀ ಬುಕ್ಕಣಕ್ಷ್ಟಾಃ ಪತಿಃ ॥

ವಿದ್ಯಾತೀರ್ಥಮುನಿಸ್ತದಾತ್ಮನಿ ಲಸ ಸನ್ಮೂತ್ರಿಸ್ತ್ಯ ನುಗ್ರಾಹಿಕಾ” |

ತೇನಾಸ ಸ್ವಗುಣೈರಖಂಡಿತಪದಂ ಸ ಸಾರ್ವಜ್ಞ ಮುದ್ದೊ ತತೇ ॥

ತ ೈಮಿನೀಯ ನ್ಯಾಯಮಾಲಾ ವಿಸ್ತರ

[ಯಾವ ಬ್ರಹ್ಮವಸ್ತುವಿನ ಅವತಾರಗಳು ಸಬ್ಜಿ ಸ್ಥಿತಿ, ಸಂಹಾರ, ನಿರೋಧನ, ಅನುಗ್ರಹ ಎಂಬ ಐದು

ಕಾರ್ಯಗಳಿಗನುಸಾರವಾಗಿ ಐದೆಂದು ಉಪನಿಷತ್ತುಗಳು ಹೇಳುತ್ತವೆಯೋ ಆ ಬ್ರಹ್ಮದ ಲಕ್ಷಣಗಳಲ್ಲಿ ಎರಡು

ಬುಕ್ಕರಾಜನಲ್ಲಿ ಕಾಣಬರುತ್ತವೆ. ಆತನು ಲೋಕದ ಸ್ಥಿತಿಗೆ ಕಾರಣನಾಗಿರುವುದರಿಂದ ಆತನನ್ನು ಪರಬ್ರಹ್ಮನ ಸ್ಥಿತಿಮೂರ್ತಿ

ಎನ್ನಬಹುದು. ಲೋಕಾನುಗ್ರಹನಿರತರಾದ ವಿದ್ಯಾತೀರ್ಥ ಶ್ರೀಚರಣರು ಆತನ ಹೃದಯದಲ್ಲಿ ನೆಲಸಿರುವುದರಿಂದ

ಪರಬ್ರಹ್ಮನ ಅನುಗ್ರಹಮೂರ್ತಿತ್ವವೂ ಆತನಲ್ಲಿ ಉಂಟಾಗಿದೆ ಎನ್ನಬಹುದು. ಹೀಗೆ ನೋಡಿದರೆ ಆತನ ಗುಣಗಳಿಂದ

ಆತನಲ್ಲಿ ಸ ಸರ್ವಜ್ಯ(” ಸರ್ವಜ್ಞ ಎಂಬ ಬಿರುದು ಸ ಸರ್ವಜೃಶ್ತಓಮಾಧವಃ ಎಂಬ ಸ್ವೋಕ್ತಿಯಂತೆ ವಿದ್ಯಾ ರಣ್ಯರದಾದ ಕಾರಣ

ತಮ್ಮ ಗುಣಗಳೆಲ್ಲವೂ ತಮ ಶಿಷ್ಠ ್ಯನಲ್ಲುಂಟಾಗಿದ್ದುವೆಂಬ ಅಂತರ್ಭಾವವಿದ್ದರೂ ಇರಬಹುದು.) ತೆಯು ಕಂಗೊಳಿಸುತ್ತದೆ]

ಬುಕ್ಕರಾಜನ ಒಂದು. ಶಾಸ ಸನದಲ್ಲಿಯ ವಾಕ್ಯವೊಂದರಿಂದ ಈ ಅಭಿಪ್ರಾಯವು ಸ್ಥಿರಪಡುತ್ತದೆ :

ಕ್ಲೋಣೀಂ ಸಾಗರಮೇಖಲಾಂ ಸ ಕಲಯನ್‌ ಭೂಕ್ಷೆ. ೇೀಪ ಮಾತ್ರೇಸ್ಥಿತಾಂ |

ವಿದ್ಯಾತೀರ್ಥ ಮುನೇಃ ಕೃಪಾಂಬುಧಿತಶೀ ಭೋಗಾವತಾರೋ 'ಭವತ್‌ ॥

[ಆ 'ಕ್ಕಮಹಾರಾಯನು ಸಾಗರಪರಿವೃತವಾದ ಭೂಮಿಯನ್ನು ಸ್ವಾಧೀನ ಮಾಡಿಕೊಂಡು, ವಿದ್ಯಾತೀರ್ಥರ

ಕೃಪೆಯೆಂಬ ಸಮುದ್ರಕ್ಕೆ ಚಂದ್ರನಂತೆಯೂ ಅವರಿಗೆ ಇಷ್ಟವಾದ ಲೌಕಿಕ ಕಾರ್ಯಗಳನ್ನು ನಡೆಯಿಸಲು ತಕ್ಕ ಸ್ಥೂಲ

ಶರೀರದಂತೆಯೂ ಇದ್ದನು.]