ಬೆಳಕು ಚೆಲ್ಲಿದ

ಬದುಕು

ಅರಿಕೆ

ಕನ್ನಡದ ಜನಪ್ರಿಯ 'ಸುಧಾ' ವಾರಪತ್ರಿಕೆಯಲ್ಲಿ ವಾರವಾರವೂ ನಾನು ಬರೆಯುತ್ತ ಬಂದಿರುವ ವ್ಯಕ್ತಿಚಿತ್ರಗಳ ಪೈಕಿ ಕೆಲವನ್ನು ಆಯ್ದು ಈ ಬೃಹತ್‌ ಸಂಪುಟದ ರೂಪದಲ್ಲಿ ಸಹೃದಯರಿಗೆ ಒಪ್ಪಿಸಲು ನನಗೆ ಸಂತೋಷವಾಗುತ್ತದೆ. ಇದು“ಸುಧಾ'ದಲ್ಲಿ ಪ್ರಕಟವಾದಾಗ ಇದನ್ನು ಮೆಚ್ಚಿಕೊಂಡ ಅಭಿಮಾನಿ ಓದುಗರು ಈ ಸಂಕಲನವನ್ನು ಸ್ಥಾಗತಿಸುವರೆಂದು ನಾನು ನಂಬಿದ್ದೇನೆ.

“ಸುಧಾ' ಪತ್ರಿಕೆಯ ಸಂಪಾದಕರಾಗಿದ್ದ ಇ. ಆರ್‌. ಸೇತೂರಾ೦ ಅವರೂ ಸಹಾಯಕ ಸಂಪಾದಕರಾಗಿದ್ದ ಎಂ. ಬಿ. ಸಿಂಗ್‌ ಅವರೂ ನಾನು "ವಾರದ ವ್ಯಕ್ತಿ ಮತ್ತು 'ವಾರದಿ೦ದ ವಾರಕ್ಕೆ ಎಂಬ ಅಂಕಣಗಳನ್ನು ನಡೆಸಿಕೊಡಬೇಕೆಂದು ಕೇಳಿದಾಗ ಆರಂಭದಲ್ಲಿ ನನ್ನ ಮನಸ್ಸಿನಲ್ಲಿ ಅಳುಕುಂಟಾಗಿತ್ತು. ನಾನು ಈ ಅಂಕಣಗಳನ್ನು ಯಶಸ್ವಿಯಾಗಿ ನಡೆಸಬಲ್ಲೆನೇ ಎಂಬ ಸಂದೇಹವಿತ್ತು. ಆದರೆ ಈ ಎರಡೂ ಅಂಕಣಗಳು ಬಲು ಬೇಗ ಬಹಳ ಜನಪ್ರಿಯವಾದುವು. ವಾರವಾರದ ವಿದ್ಯಮಾನಗಳನ್ನು ಸಮೀಕ್ಷಿಸುವುದು “ವಾರದಿಂದ ವಾರಕ್ಕೆ' ಅಂಕಣದ ಉದ್ದೇಶವಾಗಿದ್ದರೆ, ಆಯಾ ವಾರದಲ್ಲಿ ಪ್ರಮುಖನೆನಿಸಿದ ವ್ಯಕ್ತಿಯನ್ನು ಚಿತ್ರಿಸುವುದು "ವಾರದ ವ್ಯಕ್ತಿ' ಅಂಕಣದ ಉದ್ದೇಶವಾಗಿತ್ತು. ಹಾಸ್ಯ ಬೆರೆತ, ಸಾಹಿತ್ಯದ ಲಕ್ಷಣದಿ೦ದ ಲೇಪಿತವಾದ, ನೇರ ಸರಳ ಶೈಲಿ “ವಾರದಿಂದ ವಾರಕ್ಕೆ' ಅಂಕಣದ್ದು. “ವಾರದ ವ್ಯಕ್ತಿ' ಯದು ಮಿಂಚಿನ ಶೈಲಿ. ಒಂದು ಪುಟದ ಮಿತಿಯೊಳಗೆ ಒಬ್ಬ ವ್ಯಕ್ತಿಯ ಬದುಕು ಸಾಧನೆಗಳನ್ನು "ವಾರದ ವ್ಯಕ್ತಿ' ಅಂಕಣದಲ್ಲಿ ಪರಿಚಯಿಸುತ್ತಿದ್ದೆ. ಮಾತು ಮಿತ, ನೇರ, ನೇರ ಸರಳ. ಕೆಲವೇ ರೇಖೆಗಳಲ್ಲಿ ವ್ಯಕ್ತಿಯ ಚಿತ್ರವನ್ನು ಮೂಡಿಸುವ ಕುರಿತು, ಅವನ ಬದುಕಿನ ತಿರುವು. ಅವನ ಕನಸು-ಕನವರಿಕೆ, ಸಾಧನೆ-ವೈಫಲ್ಯ, ಅವನು ಆರಿಸಿಕೊಂಡ ಕಾರ್ಯಕ್ಷೇತ್ರಕ್ಕೆ ಅವನ ವಿಶಿಷ್ಟ ಕೊಡುಗೆ-ಹೀಗೆ, ಉಜಿತವೆನಿಸಿದ ಎಲ್ಲವನ್ನೂ ಅಡಕವಾಗಿ ಅಭಿವ್ಯಕ್ತಿಸುವಾಗ ಅದಕ್ಕೆ ಬಲಸುವ ಭಾಷೆ ಶಕ್ತಿಪೂರ್ಣವಾಗಿರಬೇಕಾಗುತ್ತದೆ. ಕಾವ್ಯಗುಣದಿ೦ದಲೂ ಕೂಡಿರಬೇಕಾಗುತ್ತದೆ.

ಕಿರಿದರಲ್ಲಿ ಪಿರಿದರ್ಥವನ್ನು ಸೂಚಿಸಬೇಕಾಗುತ್ತದೆ. ಅನಾವಶ್ಯಕವೆನಿಸುವ, ಅದು ಇಲ್ಲದಿದ್ದರೂ ನಡೆದೀತು ಎನಿಸುವ ಪದವನ್ನು ಬಿಡಬೇಕಾಗುತ್ತದೆ. ನಾವು ತಂತಿಯ ಮೂಲಕ ಸುದ್ದಿ ಮುಟ್ಟಸುವಾಗ ಎಷ್ಟು ಅತ್ಯಗತ್ಯವೋ ಅಷ್ಟೆ ಪದಗಳನ್ನು ಬಳಸುತ್ತೇವೆ. ಏಕೆಂದರೆ ಪ್ರತಿ ಪದಕ್ಕೂ ನಾವು ಅಲ್ಲಿ ಶುಲ್ಕ ತೆರಬೇಕಾಗುತ್ತದೆ. ಕನಿಷ್ಠ ಪದಗಳ ಬಳಕೆಯಿಂದ ಗರಿಷ್ಠ ಅರ್ಥದ ಅಭಿವ್ಯಕ್ತಿ. ಸಂದೇಹಕ್ಕೆ ಆಸ್ಪದವಿಲ್ಲದ.. ರೀತಿಯಲ್ಲಿ. ಪದಗಳ ಬಳಕೆ-ಂದು ತಂತಿ. ಸಂದೇಶದ ಶೈಲಿ. ಆಧುನಿಕ ಗದ್ಯ ಸಾರ್ಥಕವೆನಿಸಿಕೊಳ್ಳಕೊಬೇಕಾದರೆ ನಾವು ಈ ಸೂತ್ರವನ್ನು ಅನುಸರಿಸಬೇಕು. ಕ್ರಿಯೆಯೇ ಇಲ್ಲದ ಎಡೆಯಲ್ಲಿ ಕ್ರಿಯಾಪದವನ್ನು ಬಿಡುವುದು, ಒಂದು ಪದವನ್ನು ಬಳಸದಿದ್ದರೂ ಅರ್ಥಕ್ಕೆ, ಸಮಗ್ರತೆಗೆ ಕುಂದುಂಟಾಗದು ಎನಿಸಿದಾಗ ಆ ಪದದ ತ್ಯಾಗ, ಅನಾವಶ್ಯಕವೆನಿಸಿದೆಡೆ ಕರ್ತೃ, ಪದದ ವಿಸರ್ಜನೆ.

ಅಧ್ಯಾಹಾರ- ಹೀಗೆ ನಾನಾ ಪ್ರಯೋಗಗಳನ್ನು ಮಾಡಬೇಕಾಗಿ ಬಂತು. ಈ ಬಗೆಯ ಶೈಲಿ ಕನ್ನಡದ ಜಾಯಮಾನಕ್ಕೆ ಒಗ್ಗುವಂಥದೇ. ಹರಿಹರ, ಕುಮಾರವ್ಯಾಸರೂ ಈ ನಿಟ್ಟನಲ್ಲಿ ನಮಗೆ ಹಾದಿ

ಮಾಡಿಕೊಟ್ಟದ್ದಾರೆ. ಆಧುನಿಕರ ಪೈಕಿ ಸದ್ಧವನಹಳ್ಳಿ ಕೃಷ್ಣಶರ್ಮರು ತಮ್ಮದೇ ಆದ ಒಂದು ಶೈಲಿಯನ್ನು ರೂಪಿಸಿಕೊಂಡುದ್ದರು. ಎಸ್‌. ವಿ. ರಂಗಣ್ಣವನರು ಕೂಡ ಕನ್ನಡದ ಗದ್ಯ ಶೈಲಿಗೆ ಹೊಸತನವನ್ನು ದೊರಕಿಸಿಕೊಡಲು ಯತ್ನಿಸಿದರೆನ್ನಬೇಕು. ಮಾಸ್ತಿಯವರ ಸರಳ ಸುಲಭ ಶೈಲಿಯನ್ನು ಮೆಚ್ಚದವರು ಯಾರು? ಇವರೆಲ್ಲರು ತೋರಿಸಿದ ದಿಕ್ಕಿನಲ್ಲೇ ನಾನು ನಡೆದಿದ್ದೇನೆ. ಈ ಬಗೆಯ ವ್ಯಕ್ತಿ ಚಿತ್ರಕ್ಕೆ ಅಗತ್ಯವಾದ, ಉಚಿತವಾದ, ಸಮರ್ಥವಾದ ಗದ್ಯಶೈಲಿಯೊಂದನ್ನು ಕಡೆಯಲು ಯತ್ನಿಸಿದ್ದೇನೆ. ಎಲ್ಲೂ ನಾನು ವ್ಯಾಕರಣದ ನಿಯಮಗಳನ್ನು ಮುರಿದಿಲ್ಲ; ಕನ್ನಡದ ಜಾಯಮಾನವನ್ನು ಬಿಟ್ಟು ನಡೆದಿಲ್ಲ. ಗದ್ಯಕಾವ್ಯಕ್ಕೆ ಅಗತ್ಯವಾದ ಮಾಧುರ್ಯವನ್ನೂ ಓಜಸ್ಸನ್ನೂ ಪ್ರಸಾದಗುಣವನ್ನೂ ಸಾಧಿಸಲು ಯತ್ನಿಸಿದ್ದೇನೆ ಎಂದು ನಂಬಿದ್ದೇನೆ. ಅನೇಕ ಓದುಗರು ಈ ಶೈಲಿಯನ್ನು ಮೆಚ್ಚಿಕೊಂಡಿದ್ದಾರೆ; ಒಳ್ಳೆಯ ಮಾತುಗಳನ್ನಾಡಿ ನನ್ನನ್ನು ಹುರಿದುಂಬಿಸಿದ್ದಾರೆ. ಈ ಸ೦ದರ್ಭದಲ್ಲಿ ಅವರೆಲ್ಲರಿಗೂ ಕೃತಜ್ಞತೆ ವ್ಯಕ್ತಪಡಿಸುತ್ತೇನೆ.

`ಸುಧಾ' ಪತ್ರಿಕೆಗಾಗಿ ಬರೆಯುವುದಕ್ಕಿಂತ ಮೊದಲಿನಿಂದಲೂ ನಾನು ವ್ಯಕ್ತಿಚಿತ್ರಗಳನ್ನು ಬರೆಯುತ್ತ ಬಂದಿದ್ದೇನೆ. ನನ್ನ ಮೊದಮೊದಲ ವ್ಯಕ್ತಿ ಚಿತ್ರಗಳು ಐವತ್ತೈದು ವರ್ಷಗಳಿಗೂ ಹಿಂದೆ ಕನ್ನಡ ಸಾಹಿತ್ಯ ಪರಿಷತ್ತಿನ `ಕನ್ನಡ ನುಡಿ' ವಾರಪತ್ರಿಕೆಯಲ್ಲಿ ಪ್ರಕಟವಾಗುತ್ತಿದ್ದವು. ಆಚಾರ್ಯ ಬಿ.ಎಂ. ಶ್ರಿ ಅವರು ನನ್ನ ಬರವಣಿಗೆಯನ್ನು ಮೆಚ್ಚಿ ಪ್ರೋತ್ಸಾಹ ನೀಡಿದ್ದನ್ನು ನಾನು ಎಂದೂ ಮರೆಯಲಾರೆ. ಅವರೊಮ್ಮೆ ಸಭೆಯಲ್ಲಿ ವೇದಿಕೆಯಿಂದ ಕೆಳಗೆ ಇಳಿದು ಬ೦ದು ನನ್ನ ಬೆನ್ನು ತಟ್ಟಿ ಹೇಳಿದ ಮಾತು ಈಗಲೂ ನನ್ನ ನೆನಪಿನಲ್ಲಿ ನಿಚ್ಚಳವಾಗಿ ಉಳಿದಿದೆ. ಕನ್ನಡದಲ್ಲಿ ಮಾಡಬೇಕಾದ ಕೆಲಸ ಬೇಕಾದಷ್ಟಿದೆ. ಎಷ್ಟೋ ಕ್ಷೇತ್ರಗಳನ್ನು ಸಾಹಿತ್ಯ ನಿರ್ಮಾಣ ಆಗಬೇಕಾಗಿದೆ. ಇಂಥ ಕ್ಷೇತ್ರಗಳನ್ನು ಆರಿಸಿಕೊ೦ಡು ನೀನು ಬರೆಯಬೇಕು ಎ೦ದು ಅವರು ಹೇಳಿದರು. ಅವರು ಅ೦ದು ನೀಡಿದ ದೀಕ್ಷೆಯನ್ನು ನಾನು ಪ್ರಾಮಾಣಿಕವಾಗಿ ನಿರ್ವಹಿಸುತ್ತ ಬ೦ದಿದ್ದೇನೆ೦ಬ ನಂಬಿಕೆ ನನ್ನದು. ಅವರ ದಿವ್ಯಸ್ಮತಿಗೆ ಈ ಪುಸ್ತಕವನ್ನು ಅತ್ಯಂತ ಗೌರವದಿಂದ ಅರ್ಪಿಸುತ್ತಿದ್ದೇನೆ. ನಲವತ್ತರ ದಶಕದಲ್ಲಿ ಶ್ರೀ ಬಿ. ಎಸ್‌. ವೆ೦ಕಟರಾ೦ ಅವರ ನೇತೃತ್ವದಲ್ಲಿ ಪ್ರಕಟವಾಗುತ್ತಿದ್ದ "ದೇಶಬಂಧು' ಮತ್ತು “ಛಾಯಾ' ಪತ್ರಿಕೆಗಳಿಗಾಗಿಯೂ ಕೆಲವು ವರ್ಷ ಕೆಲಸಮಾಡಿದೆ. ಆಧುನಿಕ ಪತ್ರಿಕಾ ಕ್ಷೇತ್ರದ ಅನೇಕ ಸ್ನೇಹ ನನಗೆ ದೊರಕಿದ್ದು ಆಗಲೇ. ಅವರೆಲ್ಲರಿ೦ದಲೂ ನಾನು ತ೦ಬ ಪ್ರಭಾವಿತನಾಗಿದ್ದೇನೆ. “ದೇಶಬ೦ಧು' ಮತ್ತು 'ಛಾಯಾ' ಪತ್ರಿಕೆಗಳಿಗಾಗಿ ನಿಯತವಾಗಿ ಹಾಗೂ ಅನಿಯತವಾಗಿ ಎಷ್ಟೋ ಅಂಕಣಗಳನ್ನು ನಿರ್ವಹಿಸಿದ್ದೇನೆ. ಆ ಪತ್ರಿಕೆಗಳಿಗಾಗಿಯೂ ನಾನು ವ್ಯಕ್ತಿಚಿತ್ರಗಳನ್ನು ಬರೆಯುತ್ತಿದ್ದೆ. 'ಪ್ರಜಾವಾಣಿ' ಪತ್ರಿಕೆ ಆರಂಭವಾದ ಮೇಲೆ ಅದಕ್ಕಾಗಿ ನಾನು ವರೆಯುತ್ತ ಬಂದಿದ್ದೇನೆ. 'ಸುಧಾ' ಪ್ರಕಟವಾಗತೊಡಗಿದ ಮೇಲೆ ಈ ಬಾಂಧವ್ಯ ಇನ್ನಷ್ಟು ಬೆಸೆದುಕೊಂಡಿತು, ಈ ಎರಡೂ ಪತ್ರಿಕೆಗಳ ಬೆಳವಣಿಗೆಯೊಂದಿಗೆ ನಾನು ಬಹಳ ಮಟ್ಟಿಗೆ ಬೆಳೆದಿದ್ದೇನೆಂದು ಹೇಳಿಕೊಲ್ಫಲು ನನಗೆ ಬಹು ಸ೦ತೋಷವಾಗುತ್ತದೆ. ಈ ಪತ್ರಿಕೆಗಳು ಲಕ್ಟಾಂತರ ಓದುಗರ ಪ್ರೀತಿ ಅಬಿಮಾನಗಳನ್ನು ನನಗೆ ದೊರಕಿಸಿಕೊಟ್ಟಿವೆ. ಈ ಪತ್ರಿಕೆಗಳ ಆರಂಭದಿಂದ ಇಂದಿನವರೆಗೆ ಈ ಬಳಗದ ಇಲ್ಲ ಸ್ನೇಹಿತರೂ ನನ್ನನ್ನು ತು೦ಬ ಪ್ರೀತಿಯಿಂದ ನಡೆಸಿಕೊಂಡಿದ್ದಾರೆ. ನಾನು ಈ ಬಳಗಕ್ಕೆ ಸೇರಿದವನೇ ಎಂಬ ನಂಬಿಕೆ ಮೂಡಿಸಿದ್ದಾರೆ.

ಇವರೆಲ್ಲರ ಉಪಕಾರವನ್ನು ಇಲ್ಲಿ ಕೃತಜ್ಞತೆಯಿಂದ ನೆನೆಯುವುದು ನನ್ನ ಕರ್ತವ್ಯ. ೧೯೬೫ ರಿಂದ ೧೯೮೦ ವರೆಗೆ 'ಸುಧಾ' ಪತ್ರಿಕೆಯಲ್ಲಿ ವಾರವಾರವೂ ಪ್ರಕಟವಾಗುತ್ತ ಬ೦ದ ಎಲ್ಲ ಲೇಖವಗಳನ್ನೂ ಈ ಸಂಪುಟದಲ್ಲಿ ಸೇರಿಸುವುದು ಸಾಧ್ಯವಾಗಿಲ್ಲ. ಅವೆಲ್ಲವನ್ನೂ ಪ್ರಕಟಿಸುವುದಾದರೆ ಇಂಥ ಹಲವು ಸಂಪುಟಗಳೇ ಆಗುತ್ತವೆ. ಸಾಹಿತ್ಯ. ಸಂಸ್ಕೃತಿ, ಕಲೆ, ಅಧ್ಯಾತ್ಮ ಶಿಕ್ಷಣ, ಸ೦ಗೀತ, ಕಾನೂನು, ಆಡಳಿತ ಮುಂತಾದ ಕೆಲವೇ ಕ್ಷೇತ್ರಗಳ ಪ್ರಮುಖ ವ್ಯಕ್ತಿಗಳನ್ನು ಈ ಸಂಪುಟಕ್ಕಾಗಿ ಆರಿಸಿಕೊಳ್ಳಲಾಗಿದೆ. ಮುಂದೆ ಅವಕಾಶ ಒದಗಿದರೆ ಉಳಿದ ಕ್ಷೇತ್ರಗಳ ಪ್ರಮುಖ ವ್ಯಕ್ತಿಗಳ ಚಿತ್ರಗಳನ್ನೂ ಸಂಕಲನರೂಪದಲ್ಲಿ ತರಬಹುದು. ಈ ಬೃಹತ್‌ ಸಂಪುಟವನ್ನು ಪ್ರಕಟಿಸುವ ಸಾಹಸ ಮಾಡುತ್ತಿರುವವರು ನನ್ನ ಮಿತ್ರರೂ ನನ್ನಎದ್ಯಾರ್ಥಿಯಾಗಿದ್ದವರೂ ಆದ ಶ್ರೀ ಟಿ. ಎಸ್‌. ಛಾಯಾಪತಿ ಅವರು. ಸುಪ್ರಸಿದ್ಧ ತಳುಕಿನ ವೆಂಕಣ್ಣಯ್ಯ ಸ್ಮಾರಕ ಗ್ರಂಥಮಾಲೆಯ ಅಡಿಯಲ್ಲಿ ಇದು ಬೆಳಕು ಕಾಣುತ್ತಿರುವುದು ನನಗೆ ತುಂಬ ಹೆಮ್ಮಯೆನಿಸುತ್ತದೆ. ಛಾಯಾಪತಿ ಅವರ ತಂದೆಯವರಾದ ಡಾ. ತ. ಸು. ಶಾಮರಾಯರು ತಮ್ಮ ಅಣ್ಣವನರ ಹೆಸರಿನಲ್ಲಿ ಆರಂಭಿಸಿದ ಈ ಗ್ರಂಥಮಾಲೆಯನ್ನು ಛಾಯಾಪತಿಯವರು ಅಪಾರವಾದ ಶ್ರದ್ಧೆ ಉತ್ಸಾಹಗಳಿ೦ದ ಬಹುಮುಖವಾಗಿ ಬೆಳಸುತ್ತಾ ಬಂದಿದ್ದಾರೆ; ಕನ್ನಡದ ಸಿದ್ಧಪ್ರಸಿದ್ಧ ಕೃತಿಗಳನ್ನು ಪ್ರಕಟಿಸಿ ತಮ್ಮ ಅಸಾಧಾರಣವಾದ ಸಾಮರ್ಥ್ಯವನ್ನು ಮೆರೆದಿದ್ದಾರೆ. ಸುಮಾರು ಒ೦ದು ಸಾವಿರ ಪುಟಗಳ ಇಂಥಕೃತಿಯೊಂದನ್ನು ಹೊರತರುವುದೇನು ಹುಡುಗಾಟದ ಮಾತಲ್ಲ. ಕೇವಲ ಸಾಹಿತ್ಯ ಪ್ರೀತಿಯಿ೦ದ, ನನ್ನ ಮೇಲಿನ ಅಭಿಮಾನದಿಂದ ಅವರು. ಈ ಸಾಹಸದಲ್ಲಿ ತೊಡಗಿದ್ದಾರೆ. ಇವರ ಪ್ರೀತಿ ವಿಶ್ವಾಸಗಳಿಗಾಗಿ ಇವರಿಗೆ ಕೃತಜ್ಞತೆ ಹೇಳುತ್ತೇನೆ. ಉದ್ಯಮದಲ್ಲಿ ಇವರಿಗೆ ಯಶಸ್ಸು ದೊರಕಲೆಂದು ಹಾರೈಸುತ್ತೇನೆ... ಈ ಕೃತಿಯ ಅಕ್ಷರಜೋಡಣೆಯ ಕಾರ್ಯವನ್ನು ಶ್ರದ್ಧೆಯಿಂದ ನಿರ್ವಹಿಸಿರುವ ಎ. ವಿ. ವಿ. ಕಂಪ್ಯೂಗ್ರಾಫಿಕ್ಸ್‌ ಅವರನ್ನೂ, ಪುಸ್ತಕದ ಹೊದಿಕೆಗಾಗಿ ಉತ್ತಮ ಭಾವಚಿತ್ರವನ್ನು ತೆಗೆದುಕೊಟ್ಟ ಶ್ರೀ ಎಸ್‌. ತಿಪ್ಪೇಸ್ವಾಮಿ ಅವರನ್ನೂ, ಹೊದಿಕೆಯ ವಿನ್ಯಾಸವನ್ನು ಆಕರ್ಷಕವಾಗಿ ರಚಿಸಿಕೊಟ್ಟ ಶ್ರೀ ಸುಧಾಕರ ದರ್ಬೆ ಅವರನ್ನೂ, ಸುಂದರವಾಗಿ ಮುದ್ರಿಸಿರುವ ಕಮಲ್‌ ಇಂಪ್ರೆಷನ್ಸ್‌ ಅವರನ್ನೂ ವಂದಿಸಿತ್ತೇನೆ. ೧೯೬೫ ರಲ್ಲಿ 'ಸುಧಾ' ಆರಂಭವಾದಾಗಿನಿಂದ ೧೯೮೦ರವರೆಗೆ ಪ್ರಕಟವಾದ ವಾರದ ವ್ಯಕ್ತಿ ಲೇಖನಗಳ ಜೊತೆಗೆ ನಮ್ಮ ಸುಪ್ರಸಿದ್ಧ ವ್ಯಂಗ್ಯ ಚಿತ್ರಕಾರರಾದ 'ಮೂರ್ತಿ' ಅವರ ರೇಖಾಚಿತ್ರಗಳೂ ಪ್ರಕಟವಾಗುತ್ತಿದ್ದುವು. ಲೇಖನಗಳೊಂದಿಗೆ ಅವನ್ನೂ ಬಳಸಿಕೊಳ್ಳಲು ಅನುಮತಿ ನೀಡಿದ 'ಸುಧಾ'ದ ಕಾರ್ಯನಿವಾಹಕ ಸಂಪಾದಕರಾದ ಶ್ರೀ ಜಿ. ಎನ್‌. ರಂಗನಾಹರಾವ್‌ ಅವರಿಗೆ ನಾನು ತು೦ಬ ಕೃತಜ್ಞನಾಗಿದ್ದೇನೆ. ಆದರೆ ಪುಸ್ತಕದ ಗಾತ್ರ ಬಹಲ ದೊಡ್ಡದಾಗುವುದೆ೦ಂಬ ಕಾರಣದಿಂದ ಈ ರೇಖಾಚಿತ್ರಗಳನ್ನು ಸೇರಿಸುವ ಯೋಜನೆಯನ್ನು ಕೈಬಿಡಬೇಕಾಯಿತು. 'ಸುಧಾ' ಪತ್ರಿಕೆಯ ಹಿಂದಿನ ಎಲ್ಲ ಸಂಪಾದಕರಂತೆ ಈಗಲೂ ನನ್ನಲ್ಲಿ ಅಪಾರವಾದ ಪ್ರೀತಿ ಸ್ನೇಹ ಕಳೆದಿರುವ ಶ್ರೀ ಜಿ. ಎನ್‌. ರಂಗನಾಥರಾವ್‌ ಅವರು ನನ್ನ ಬಗ್ಗೆ ಸಂದರ ವ್ಯಕ್ತಿಚಿತ್ರತೊ೦ದನ್ನು ಸುಮಾರು ಎರಡೂವರೆ ವರ್ಷಗಳ ಹಿಂದೆ ಬರೆದಿದ್ದರು. ನನ್ನ ಸನ್ಮಾನ ಸಮಾರಂಭದ ಸಂದರ್ಭದಲ್ಲಿ ಪ್ರಕಟಿಸಲಾದ ಈ ಲೇಖನವನ್ನು ಈ ಸಂಕಲನದೊಂದಿಗೆ ಸೇರಿಸಲು ಅವರು ಒಪ್ಪಿಗೆ ನೀಡಿದ್ದಾರೆ. ಇದಕ್ಕಾಗಿ ನಾನು ಅವರಿಗೆ ತು೦ಬ ಯುಣಿಯಾಗಿದ್ದೇನೆ. ಅವರಿಗೆ ವಂದನೆ ಸಲ್ಲಿಸುತ್ತೇನೆ. ೧೯೮೦ರ ವರೆಗೆ 'ವಾರದ ವ್ಯಕ್ತಿ' ಅಂಕಣದಲ್ಲಿ ಒಂದು ಪುಟದ ಮಿಶಿಯಲ್ಲಿ ವಾರವಾವೂ ಒಬ್ಬೊಬ್ಬರೇ ವ್ಯಕ್ತಿಯ ಬಗ್ಗೆ ನಾನು ಬರೆಯುತ್ತಿದ್ದೆ. ಇದೂ, “ವಾರದಿಂದ ವಾರಕ್ಕೆ” ಅಂಕಣಿವೂ ಪತ್ರಿಕೆಯ ಆರಂಭದ ಪುಟಗಳಲ್ಲೇ ಪ್ರಕಟವಾಗುತ್ತಿದ್ದವು. ಅಸಂಖ್ಯಾತ ಓದುಗರು ಇವೆರಡೂ ಅಂಕಣಗಳನ್ನು ಬಹುವಾಗಿ ಮೆಚ್ಚಿಕೊಂಡಿದ್ದರು. ೧೯೮೦ರಲ್ಲಿ ಸುಧಾ ಸಂಪಾದಕರ ಬದಲಾವಣೆಯಾದಾಗ ಹೊಸ ಸಂಪಾದಕ ಪತ್ರಿಕೆಯ ವಿನ್ಯಾಸದಲ್ಲಿ ಅನೇಕ ಬದಲಾವಣೆಗಳನ್ನು ತ೦ದರು. "ವಾರದಿಂದ ವಾರಕ್ಕೆ'ಅಂಕಣವನ್ನು ನಿಲ್ಲಿಸಲಾಯಿತು. “ವಾರದ ವ್ಯಕ್ತಿ ವಷಯ” ಎಂದು ಆ ಅಂಕಣಕ್ಕೆ ಅವರು ನಾಮಕರಣ ಮಾಡಿದರು.

ಅದು ಕೊನೆಯ ಪುಟಗಳಲ್ಲೊಂದಕ್ಕೆ ವರ್ಗವಾಯಿತು. ಒಬ್ಬ ವ್ಯಕ್ತಿಯ ಬದಲು ಇಬ್ಬರ ಬಗ್ಗೆ ಬರೆಯಬೇಕೆ೦ಬುದು ಅವರ ಅಪೇಕ್ಷೆಯಾಗಿತ್ತು. ಒಬ್ಬ ವ್ಯಕ್ತಿಯ ಸಮಗ್ರ ಸಾಧನೆಯನ್ನು, ಅವನ ವ್ಯಕ್ತಿತ್ವದ ಏಕಾಸದ ಕಥೆಯನ್ನು ಒ೦ದು ಪುಟದಲ್ಲಿ ನೀಡುವುದು ಸಾಧ್ಯವಾಗುವಂತೆ ಅರ್ಧರ್ಧ ಪುಟದಲ್ಲಿ ಇಬ್ಬರು ಬದುಕು ಸಾಧನೆಗಳನ್ನು ಒಕ್ಕಣಿಸುವುದು ಕಷ್ಟವೆನಿಸಿತು. ವಿಷಯವನ್ನು ಇನ್ನಿಷ್ಟು ಸಂಗ್ರಹಿಸಬೇಕಾಯಿತು. ಬರವಣಿಗೆಯ ರೀತಿ, ದೃಷ್ಟಿ ಧೋರಣೆಗಳನ್ನು ಬದಲಿಸಬೇಕಾಯಿತು. ಹಳೆಯಅಂಕಣಗಳನ್ನು ಕೈಬಿಟ್ಟಿದ್ದಕ್ಕಾಗಿ ಅನೇಕರು ತಮ್ಮ ಅತೃಪ್ತಿಯನ್ನು ವ್ಯಕ್ತಪಡಿಸಿದರು. ಆದರೆ ಬದಲಾದ ರುಚಿಧರ್ಮಕ್ಕೆ ತಕ್ಕಂತೆ ಬದಲಾಗಬೇಕೆಂಬುದು ಸಂಪಾದಕರ ಅಭಿಪ್ರಾಯವಾಗಿತ್ತು. ಸಂಪಾದಕರದೇ ಯಾವಾಗಲೂ ಕೊನೆಯ ಮಾತು ಅಲ್ಲವೇ? ಈ ಸವಾಲನ್ನು ಸ್ವೀಕರಿಸುವುದು ಉಜಿತವೆ೦ದು ನನಗೆ ಅನಿಸಿತು. ಅಂತೆಯೇ ಈಗ 'ವ್ಯಕ್ತಿ ವಿಷಯ' ಅಂಕಣವನ್ನು ಅನೇಕ ಓದುಗರು ಮೆಚ್ಚಿ ಅದರ ಬಗ್ಗೆ ಒಳ್ಳೆಯ ಮಾತುಗಳನ್ನು ಹೇಳುತ್ತ ಬಂದಿದ್ದಾರೆ. ಇದಕ್ಕಾಗಿ ಈ ಎಲ್ಲ ಓದುಗರಿಗೂ ನಾನು ಕೃತಜ್ಞತೆಯನ್ನು ವ್ಯಕ್ತಪಡಿಸುತ್ತೇನೆ. ನನ್ನ ಲೇಖನಗಳನ್ನು ಬಿಡಿಬಿಡಿಯಾಗಿ ಓದಿ ಸ೦ಂತೋಷಪಟ್ಟ ಅಭಿಮಾನ ಓದುಗರು ಈ ಸ೦ಕಲನವನ್ನು ತುಂಬಿದ ಹೃದಯದಿಂದ ಬರಮಾಡಿಕೊಳ್ಳುವರೆ೦ದು ನಂಬಿದ್ದೇನೆ. ಅವರೆಲ್ಲರಿಗೂ ವಂದನೆಗಳು.