ಡಿ. ವಿ. ಜಿ.

ಡಿ.ವಿ.ಜಿ. ಅವರಿಗೆ ಈಗ ಎಂಬತ್ತು ವರ್ಷ. ಈ ವಯಸ್ಸಿನಲ್ಲೂ ಅವರ ಲೇಖನಿಯಿ೦ದ ವಿಪುಲವಾಗಿ ಹರಿಯುತ್ತಿರುವ ನಿಶಿತ ವಿಚಾರಧಾರೆಯನ್ನೋದುವುದು ನಮ್ಮೆಲ್ಲರ ಅದೃಷ್ಟ ಡಿ.ವಿ.ಜಿ. ಅವರ ತು೦ಬು ಜೀವನದ ಸಮಗ್ರ ದರ್ಶನ ಮಾಡಿ ಒಕ್ಕಣಿಸುವುದು ತು೦ಬ ಕಷ್ಟ. ಬೆಟ್ಟದಲ್ಲಿ ಹುಟ್ಟಿ. ತಗ್ಗಿನೆಡೆಗೆ ಜಾರಿ, ಸುತ್ತಿ ಹರಿಯುವ ನದಿಯ ಮಾರ್ಗವನ್ನು ಅನುಸರಿಸುನ ತರಹ. 'ಒಲವೇ೦ ಸ೦ಭ್ರಮವೇಂ ಲಾವಣ್ಯಮೇಂ ಲೀಲೆಯೇಂ, ಮುಳಿಸೇಂ ಸಾಹಸಮೇಂ೦ ಮಹಾ ಗರುವಮೇಂ ಯಾತ್ರಾವ್ರತೋತ್ಸಾಹಮೇಂ, ಬಲಮಂ೦ ತೋರುವ ಠೀವಿಯೇಂ, ಚಪಲಮೇ೦ ಮಂದಾತ್ಮರಂ ನಿಂದಿಪಾ ಚಲಮೇನ್‌ ಈ ಪರಿ ಧಾವಿಸುತ್ತಲಿಹುದೇಂ' ಎಂಬುದಾಗಿ ಕಾವೇರಿ ರಾಜೇಶ್ವರಿಯನ್ನು ಕಂಡುಪಡುವ ರೀಶಿಯ ಅಚ್ಚರಿ. ಬೆಟ್ಟಯಮೀಮೆಯಿಂದ ಕಡಲ ಕರೆಯ ವರೆಗೆ ಬಗೆಬಗೆಯ ಸೀಮೆಯಲ್ಲಿ ಹಾದು ಹರಿಯುವ ಹೊಳೆಯಂತೆ ಡಿ.ಎ.ಜಿ.ಯವರ ಬಾಳು ಬಗೆಬಗೆಯಾಗಿ ಸಾರ್ಥಕ 'ಅದ್ಭುತಮ೦ಂ ಔದಾರ್ಯಮಂ೦ ಶಾಂತಿಯನ್‌ ಪ್ರಿಯತೆಯಂ ಗಾಂಭೀರ್ಯಮಂ೦ ಸಂ೦ತತ೦ ಬೋಧಿಸುತಿರ್ಪಿರಲ್ತೆ ಗುರುವೆ. 9' ಎಂಬುದಾಗಿ ಕನ್ನಡ ನಾಡಿನಲ್ಲನೇಕರಿಗೆ ಅವರಲ್ಲಿ ಆರಾಧನಾಭಾವ. ಪತ್ರಿಕೆಯಿಂದ ಪರಮಾರ್ಥದವರೆಗೂ, ಸಾಹಿತ್ಯಸೃಷ್ಟಿಯಿ೦ದ ಸೌಂದರ್ಯ ದೃಷ್ಟಿಯವರೆಗೂ, ರಾಜಕಾರಣದಿಂದ ಕಾಡು ಹರಟೆಯವರೆಗೂ ಅನೇಕಾನೇಕ ಕ್ಷೇತ್ರಗಳಲ್ಲಿ ಕೈಯಾಡಿಸಿ ಕೌಶಲ ಮೆರೆದಿರುವ ಡಿ.ವಿ.ಜಿ.ಅವರದು ಬಹುಮುಖ ಸಿದ್ಧಿ. ಆನೆ ನಡೆದಲ್ಲಿ ಹಾದಿ ಹೇಗೋ ಹಾಗೆ ಡಿ.ವಿ.ಜಿ. ಸಾಗಿದಲ್ಲಿ ರಾಜಮಾರ್ಗ. ಕನ್ನಡ ನಾಡಿನ ನವೋದಯ ಕಾಲದಿಂದಲೂ ಅದರ ಮೇಲೈಗಾಗಿ ದುಡಿಯುತ್ತಲೇ ಇರುವ ಡಿ.ವಿ.ಜಿಯವರು ಕನ್ನಡದ ಹಿರಿಯ.

ಐಶ್ವರ್ಯವಂತರಲ್ಲದಿದ್ದರೂ ನೆಮ್ಮದಿವಂತರ ಸುಸಂಸ್ಕೃತ ಸಂಸಾರದಲ್ಲಿ ಹುಟ್ಟಿಬೆಳೆದ ಡಿ.ವಿ.ಜಿ.ಯವರು ಬೆ೦ಗಳೂರಿನಲ್ಲೇ ಇದ್ದು ನಾಡಿನಾದ್ಯಂತ ಕೀರ್ತಿ ಹಬ್ಬಿಸಿದ್ದೊಂದು ಐತಿಹ್ಯ. ಕನ್ನಡ ಸಾಹಿತಿಗಳಲ್ಲಿ ಬೆ೦ಗಳೂರಿನೊಂದಿಗೆ ಇಷ್ಟೊಂದು ಬೆರೆತವರು ಬಹುಶಃ ಬೇರೊಬ್ಬರಿಲ್ಲ. ಹಡಿದ ಕೆಲಸವೆಷ್ಟೇ ಚಿಕ್ಕದಾಗಿರಲಿ, ಲಾಭದಾಯಕವಲ್ಲದಿರಲಿ, ಅದನ್ನು ಕೊನೆ ಮುಟ್ಟಿಸಿಯೇ ನೋಡುವುದು ಡಿ.ವಿ.ಜಿ. ಯವರ ವಿಧಾನ ಪತ್ರಿಕೋದ್ಯಮ, ರಾಜಕಾರಣ, ಸಾಹಿತ್ಯ, ಜೀವನ ಧರ್ಮ-ಎಲ್ಲದರಲ್ಲೂ ಡಿ.ವಿ.ಜಿ.ಯವರ ಈ ಹಸ್ತಗುಣ. ಕನ್ನಡ ನಾಡಿನ ಪತ್ರಿಕೋದ್ಯಮದ ಆದ್ಯ ಪ್ರವರ್ತಕರ ಸಾಲಿನಲ್ಲಿ ನಿಲ್ಲಬಲ್ಲವರಾದ ಡಿ.ವಿ.ಜಿ.ಯವರು ಪತ್ರಿಕಾ ವೃತ್ತಿಯ ಘನತೆ ಗೌರವಗಳನ್ನು ಹೆಚ್ಚಿಸುವುದಕ್ಕಾಗಿ ಮಾಡಿದ ದುಡಿಮೆ ಉಲ್ಲೇಖನಾರ್ಹ. ಬ್ರಿಟಿಷರ ಕಾಲದ ಭಾರತದಲ್ಲಿ ವಂಗವಿಭಜನೆಯ ಮುಖಭಂಗದಿಂದ ಭುಗಿಲೆದ್ದ ವಾತಾವರಣದಲ್ಲಿ ಡಿ.ವಿ.ಜಿ. ಅವರ ಪ್ರಪ್ರಥಮ ಪತ್ರಿಕಾ ಸಾಹಸ."ಭಾರತಿ' ಎಂಬ ಹೆಸರಿನಿಂದ ಅವರು ಹೊರತರುತಿದ್ದ ಪತ್ರಿಕೆಯಲ್ಲಿ ಕ್ರಾಂತಿಯ ಸ್ವರ. ಭಾರತದಲ್ಲಿದ್ದ ಬ್ರಿಟಿಷರಿಗೆ ಆಗಿನ ಪರಿಸ್ಥಿತಿಯಲ್ಲಿ ಎಲ್ಲೆಲ್ಲೂ ಸಂಶಯ. ಹೊಸ ಹುರುಪಿನ ಮೆದು ಮೊಳಕೆಯನ್ನು ಕಂಡಲ್ಲೆಲ್ಲಾ ಚಿವುಟುವ ದೌರ್ಜನ್ಯ ಸರಕಾರದ ಭೀಮ 'ದೆಗೆ ಸಿಕ್ಕಿ ಡಿ.ವಿ.ಜಿ ಯವರ ಪತ್ರಿಕೆ ನುಜ್ಚುನೂರಾದದ್ದರಲ್ಲಿ ಏನೇನೂ ಆಶ್ಚರ್ಯವಿಲ್ಲ. ಸುಲಭಕ್ಕೆ ಸೋಲೊಪ್ಪುವುದು ಡಿ.ವಿ.ಜಿ ಯವರ ಜಾಯಮಾನವಲ್ಲ. ಸತ್ತ ಪತ್ರಿಕೆಯ ಸ್ಥಾನದಲ್ಲಿ ಹೊಸದರ ಆರಂಭ.

“ಕರ್ಣಾಟಕ' ವೆ೦ಬ ಆಂಗ್ಲ ಭಾಷೆಯ ಈ ದ್ವೈವಾರಪತ್ರಿಕೆಗೂ 'ಭಾರತ'ಯ ಹಣೆ ಬರಹ. ಆದರೂ ಅಪೂರ್ಣವಾಗಿ ನಾಶವಾಗೆಂದು ಆ ಪತ್ರಿಕೆಯ ಹಠ ಮಾಸಪತ್ರಿಕೆಯಾಗಿ ಮುಂದುವರಿದು ಕೊನೆಗೆ ಅದೂ ಸಾಧ್ಯವಾಗದಾದಾಗಲೇ ಅದು ಅದೃಶ್ಯ. ಕೆಲ ಕಾಲವೇ ಬಾಳಿದರೂ ಶಾಶ್ವತವಾದ ಹೆಸರು ಗಳಿಸಿಕೊಂಡ ಈ ಪತ್ರಿಕೆಗಳು ಡಿ.ವಿ.ಜಿ.ಯವರ ಜೀವನನಿಷ್ಠೆಯ ಸಂಕೇತ. 'ಜನಕೆ ಸಂಸತವೀವ ಘನನು ನಾನೆಂದೆಂಬ ಎಣಿಕೆ ತೋರದೆ ಜಗದ ಪೊಗಳಿಕೆಗೆ ಬಾಯ್‌ ಬಿಡದ' ಈ ಹಿರಿಯ ವ್ಯಕ್ತಿಯಲ್ಲಿ ಕನ್ನಡ ಪತ್ರಿಕಾ ಜಗತ್ತಿಗೆ ಅಪ್ರತಿಮ ಗೌರವ. ೧೯೨೮ರಲ್ಲಿ ಬಾಗಲಕೋಟೆಯಲ್ಲಿ ನಡೆದ ಅಖಿಲ ಕರ್ಣಾಟಕ ವೃತ್ತಪತ್ರಿಕಾ ಸಮ್ಮೇಳನದ ಅಧ್ಯಕ್ಷಪೀಠದಿಂದ ಅವರು ಅಪ್ಪಣೆ ಕೊಡಿಸಿದ ಸುದೀರ್ಫ ಭಾಷಣವಿಂದೂ ಪತ್ರಕರ್ತರಿಗೆಲ್ಲ. ತೋರುಗ೦ಂಬ. ಆಗಿನ ಕಾಲದಲ್ಲಿ ಪತ್ರಿಕೋದ್ಯಮದಲ್ಲಿ ನಿಂತು ಗೆಲ್ಲಬೇಕಾದವನು ಬಹುಶ್ರುತನೂ ನಿಗರ್ವಿಯೂ ನಿಷ್ಠಾ ್ಕ\_ವಂತನೂ ಕಷ್ಟಸಹಿಷ್ಣುವೂ ಆಗಿರಬೇಕಾಗಿದ್ದದ್ದು ಅನಿವಾರ್ಯ. ಈ ಗುಣಗಳನ್ನೆಲ್ಲಾ ಧಾರಾಳವಾಗಿ ಧಾರಣಮಾಡಿಕೊಂಡಿದ್ದ ಡಿ.ವಿ.ಜಿ. ಯವರ ಮನಸ್ಸು ಸಾರ್ವಜನಿಕ ಕ್ಷೇತ್ರದ ಕಡೆಗೆ ಹರಿದದ್ದು ಕನ್ನಡಿಗರ ಅದೃಷ್ಟ. ಗೋಪಾಲಕೃಷ್ಣ ಗೋಖಲೆಯವರೂ, ರೈಟ್‌ ಆನರಬಲ್‌ ಶ್ರೀನಿವಾಸಶಾಸ್ತ್ರಿಯವರೂ ಈ ನಿಟ್ಟಿನಲ್ಲಿ ಡಿವಿ.ಜ.ಯವರ ಆದರ್ಶ. ಪಾಶ್ಚಾತ್ಯ ಪೌರ್ವಾತ್ಯ ಪಂಡಿತವರೇಜ್ಕರ ಗ್ರಂಥಾವಲೋಕನದಿಂದ ಪೆಡಿಮೂಡಿ ಜ್ಞಾನ ವಿವೇಕಗಳ ಪ್ರತೀಕಗಳಾಗಿರುವ ಮಸ್ತಗಳನೇಕವನ್ನು ರಚಿಸಿಕೊಟ್ಟಿರುವ ಡಿ.ವಿಜಿ ಯವರ ಹೆಸರು ಈ ಕ್ಷೇತ್ರದಲ್ಲೂ ಶಾಶ್ವತ. ಬೆಂಗಳೂರಿವಲ್ಲಿ ಅವರು ಸ್ಥಾಪಿಸಿ ಚೆಳೆಸಿರುವ ಗೋಖಲೆ ಸಾರ್ವಜನಿಕ ವಿಚಾರ ಸಂಸ್ಥೆ ಮಾಡುತ್ತಿರುವ ಕೆಲಸ ಎಲ್ಲರಿಗೂ "ಪರಿಚಯವಿಲ್ಲದಿದ್ದರೂ ಖಂಡಿತವಾಗಿಯೂ ಶ್ರೇಯಸ್ಕರ. ವಿಶ್ವೇಶ್ವರಯ್ಯನವರ ಅಧಿಕಾರ ಕಾಲದಿ೦ದಲೂ ಮೈಸೂರಿನ ಪ್ರಜಾಜೀವನದಲ್ಲಿ ಹಾಸುಹೊಕ್ಕಾಗಿ ವ್ಯಾಪಿಸಿರುವ ಇವರ ರಾಜಕಾರಣವೆಲ್ಲ ನಿಷ್ಠಳಂಕ. ಉಗ್ರವಾದಿಗಳಲ್ಲದ ಡಿ.ವಿ.ಜಿ.ಯವರು ಆ ತಲೆಮಾರಿನ ಶಾಸನಸಭಾಸದಸ್ಯ ವಿಶ್ವವಿದ್ಯಾನಿಲಯದ ಆಡಳಿತ ಮಂಡಲಿಯೂಲ್ಲೂ ಸಂಸ್ಥಾನದ ಸುಧಾರಣಾ ರಾಜ್ಯಾಂಗ ಸುಧಾರಣಾ ಸಮಿತಿಯಲ್ಲೂ ಇದ್ದ ಅವರಿಗೆ ನಾಡಿನ ಆಗು- ಹೋಗುಗಳೆಲ್ಲ ಜೆನ್ನಾಗಿ ಪರಿಚಯ. ಹಿರಿಯ ಜೀವಿಗಳ ಅನುಕರಣೀಯ ಬಾಳುಗಳನ್ನು ಅನುಸಂಧಾನ ಮಾಡಿ ಅವರ ಬರೆದಿರುವ ಜೀವನ ಚರಿತ್ರೆಗಳು ಸರ್ವಜನಾದರಣೀಯ. ಅವುಗಳನ್ನು ಓದುವುದೆಂದರೆ ತೀರ್ಥಯಾತ್ರೆ ಮಾಡಿದ ಅನುಭವ. ಮನಸ್ಸು ಅಷ್ಟೊಂದು ಪುನೀತ. ಬೆಳೆಯಬಯಸುವ ಜನಕ್ಕೆಲ್ಲಾ ಅವು ಅನುಪಮವಾದ ಅನುಪಾನ. ಸಾಹಿತ್ಯ ಕ್ಷೇತ್ರದಲ್ಲಿ ಡಿ.ಎ.ಜಿ. ಅವರ ಕೆಲಸ ಅನನ್ಯ, ಅಸದೃಶ. ವಸ೦ತ ಕುಸುಮಾಂಜಲಿಯಿಂದ ಮಂಕುತಿಮ್ಮನ ವರೆಗೆ ಅನಸ್ಯೂತ. 'ಬಿದಿಯ ಅದ್ಭುತಕಾಯಾರ್ಥಗನ' ವನ್ನು ವಿಧವಿಧವಾಗಿ ಬಣ್ಣಿಸುವ ಚಮತ್ಕಾರ. 'ಬುದ್ಧಿಭಾವಗಳ ವಿದ್ಯುದಾಲಿಂಗನ ದಿಂದ” ಆವಿರ್ಭವಿಸುವ ಪ್ರತಿಭಾ' ಎಶೇಷ. ಸುಪ್ರ ಪ್ರಸಿದ್ಧ ಪಾರಸೀಕವಿಯಾದ ಉಮರನ ಒಸಗೆಯೊಂದಿಗೆ ಮಂಕುತಿಮ್ಮನ ಜೀವನ ವೇದಾಂತದ ಸಾಮರಸ್ಯ. 'ತೋಯಿಸುತ ಬೇಯಿಸುತ ಹೆಚ್ಚುತ್ತ ಕೊಚ್ಚುತ್ತ ಕಾಯಿಸುತ ಕರಿಯುತ್ತ ಹುರಿಯುತ್ತ ಸುಡುತ್ತ'ಈ ಜಗತ್ತಿನ ಒಲೆಯಲ್ಲಿ ನಮ್ಮ ಬಾಳನ್ನು 'ಅಟ್ಟು ಬಾಯ ಜಚಪ್ಪರಿಸುವ' ವಿಧಿಯ ಲೀಲಾವಿಲಾಸವನ್ನೂ ಬೇಲೂರಿನ

ಶಿಲಾಬಾಲಿಕೆಯ “ಶ್ರವಣಕೆ ಸಿಲುಕದ ಲಲಿತಾರವ' ಸುಖವನ್ಮೂ, ಎವೆಯಿಕ್ಕದ ನಯನಗಳಿಂದ ಸವಿಯುವ ಬೆಡಗನ್ನು ಅನಾಯಾಸವಾಗಿ ಬಣ್ಣಿಸುವ ಕಲೆಯಲ್ಲಿ ಡಿ.ವಿ.ಜಿ. ಅಸದೃಶ. ಈ ಎಲ್ಲಕ್ಕೂ ಕಲಶವಾಗಿರುನ 'ಜೀವನಧರ್ಮಯೋಗ'. 'ಓದಿಸುತ್ತ ಓದಿಸುತ್ತ ತುತ್ತ ತುದಿಯಲಿ ತನ್ನ ವಿಸ್ತರದ ದರ್ಶನಕ್ಕೆ ಕೈ ಮುಗಿಯಿಸುವ' ಪುಸ್ತಕ. ಗೀತಾಗಾ೦ಭೀರ್ಯವನ್ನು ಇಂದಿನ ಪರಿಸರದ ಕು೦ದಣದಲ್ಲಿಡುವ ದಿವ್ಯಪ್ರಯೋಗ.

'ಕನ್ನಡ ಮಾಡಿನ ಕುತುಕಂ ।

ಕನ್ನಡಿಗರ ಸಾಹಸಕ್ಕೆ ಕನ್ನಡಿ ಮೇಣೀ ॥

ಕನ್ನಡಿಗರ ಭಾಗ್ಯನಿಧಿ ।

ಯುನ್ನತಿಯಂ ಪಡೆದು ಬಾಳ್ಗೆ ॥

ಎಂದು ಪ್ರಾರ್ಥಿಸುವುದರಲ್ಲೇ ಅವರಿಗಿಂತ ಕಿರಿಯರಾದವರಿಗೆಲ್ಲ ಅತಿಶಯವಾದ ಸಂತೋಷ.

(೧೯೭೦)