**ವಿ.ಸೀ**

'ನಾನು ವೀ. ಸಿ. ಅಲ್ಲ, ವಿ. ಸೀ. ;- ಇಂಗ್ಲಿಷ್‌ ಕನ್ನಡ ಬೆರೆಕೆ! ಹೆಸರು. ಇದು 'ಸಾಧಾರಣ್ಯ'ದ ಹೆಸರೇನೂ ಅಲ್ಲ ;ಹಾಗಿದ್ದಿದ್ದರೆ ಇದನ್ನು ಹೇಳಲು ಇವರು ಇಷ್ಟೊಂದು ಕಾಮ, ಅರ್ಧವಿರಾಮ, ಪೂರ್ಣವಿರಾಮ, ಅಡ್ಡಗೀಟು, ಆಶ್ಚರ್ಯ ಚಿಹ್ನೆಗಳನ್ನು ಬಳಸುತ್ತಿರಲಿಲ್ಲ.

ವಿ. ಸೀ ಅಚ್ಚಕನ್ನಡ ಮೂರ್ತಿ ; ಹೊಳಪು ಗುಂಡಿಯ ಮುಚ್ಚೆದೆಯಂಗಿ. ತೀಡಿದ ಕಚ್ಚೆ. ಕಪ್ಪು ಕಟ್ಟಿನ ದುಂಡು ಕನ್ನಡಕ. ಮೈಸೂರು ರುಮಾಲು-ಗಾಧಿಕ್‌ ವಾಸ್ತುಶೈಲಿಯ ಜೂಪು ಕಮಾನು. ಅಧಿಕಾರದಲ್ಲಿದ್ದಾಗಲೂ ಇಲ್ಲದಾಗಲೂ ಇದೇ ಉಡುಪು. ಮುಪ್ಪು ಕೂಡ ಅಪ್ಪಣೆ ಪಡೆದೇ ಒಳಗೆ ಬರಬೇಕು. ಕೆಲವರು ಕಾಲಾನುಗುಣವಾಗಿ ಬದಲಾಗುತ್ತಾರೆ. ಇವರೇ ಅವರೇ? ಎನಿಸುವಷ್ಟು ವ್ಯತ್ಯಾಸ ಹೊಂದುತ್ತಾರೆ. ಸಾಹಿತ್ಯದ ಮಹೋನ್ನತಿಯ ಶಿಖರವೇರಿ ಪ್ರಜ್ವಲಿಸಿ ಕೆಳಗಿಳಿಯುತ್ತಾರೆ. ಇನ್ನು ಕೆಲವರು ಸಣ್ಣಗೆ ತೊಡಗಿ ಬಿಮ್ಮನೆಖ್ಯಾತಿಯ ಮೆಟ್ಟಲೇರುತ್ತಾರೆ. ವಿ.ಸೀ. ಈ ಎರಡು ಗುಂಪುಗಳಲ್ಲಿ ಯಾವುದಕ್ಕೂ ಸೇರಿದವರಲ್ಲ. ಬದುಕಿನಲ್ಲಾಗಲಿ ಇವರು ಮತ್ತು ಬರಿಸುವ ಎತ್ತರವನ್ನೆಂದಿಗೂ ಏರಲಿಲ್ಲ. ನಾಳೆಯ ನಿರೀಕ್ಷೆಯಲ್ಲಿ ಇಂದು ತಲೆ ಕೆಡಿಸಿಕೊ೦ಡವರಲ್ಲಿ. ಉಡುಪು, ಊಟ, ಕಾವ್ಯಸೃಷ್ಟಿ, ಪುಸ್ತಕ ಪ್ರಕಾಶನ-ಎಲ್ಲದರಲ್ಲೂ ಓರಣ. ನಾಳೆಯ ಮಾತು ಹಾಗಿರಲಿ. ನೋಡಿದ ಕೂಡಲೇ ಮೆಚ್ಚಿ ಕೈಗೆತ್ತಿಕೊಳ್ಳುವಂತೆ ಪ್ರಕಟಿಸಬೇಕು. ಕಷ್ಟವೂ ವೆಚ್ಚವೂ ಲೆಕ್ಕಎಲ್ಲ. ಉಳಿದದ್ದರ ಮಾತೇಕೆ "ಸುಡಿಯ ಕುಡಿಯಪ್ಟೆ ಗಾತ್ರ ಅದರ ನೆರಲು. ಸೂರ್ಯನಿಗೊ, ಹಗಲು ಬೆಳಕು; ಇರುಳು ನೆಳಲು. ದೇವರೊಬ್ಬನಿಗಂತೆ ನೆಳಲಿಲ್ಲದಿಹ ಬೆಳಕು.' ಜೆನ್ನಾಗಿದೆಯಲ್ಲವೆ ೨ಇದು ವಿ. ಸೀ. ಕವನದ ಹೊಳಪು. ವಿ.ಸೀ. ಗೊತ್ತಾಗಿ ಬರೆಯತೊಡಗಿದಾಗ ಹೆಚ್ಚು ಮಂದಿ ಹೊಸ ಕವಿತೆ ಬರೆದವರಿಲಿಲ್ಲ?'

ಕೆಲವರು ಹಿರಿಯರು ಆಗ ತಾನೆ ಹೊಸ ಮಾರ್ಗದಲ್ಲಿ ಹೆಜ್ಜೆಯಿಟ್ಟಿದ್ದರು. ಆಮೇಲೆ ಬ೦ದವರನೇಕರು ಖ್ಯಾತನಾಮ ರಾದರು... ಈ ಎರಡು ಹೀಳಿಗೆಗಳ' ನಡುವೆಯ ಕಾಲದವನು ನಾನು ; ಮಯಸ್ಸಿನಲ್ಲಿ ಲೌಕಿಕ ಸ್ಥಿತಿಯಲ್ಲಿ; ಹಾಗೇ ಬರೆವಣಿಗೆಯಲ್ಲಿ. ಕಾಲೇಜಿನಲ್ಲಿ ಕಲಿಯಬೇಕಾಗಿದ್ದ ಪ್ರೌಢಚಂಪೂ ಕಾವ್ಯಗಳ ವಷಯ, ರೀತಿ, ಆರ್ಭಟ, ಶ್ಲೇಷ, ವಿರೋಧಾಬಾಸ, ವ್ಯತಿರೇಕ್ನ ಯಮಕ, ಅನುಪ್ರಾಸಗಳ ಕೃತಕತೆಯಿಂದ ಬೇಸರಗೊಂಡು ನಿರಲಂಕೃತ ರೀತಿಯಲ್ಲಿ ಬರೆಯತೊಡಗಿದ ವಿ.ಸೀ. 'ಯಾವ ಉಕ್ತಿ ರಜಾನಾ ಸೂತ್ರಕ್ಕೂ ತಂತ್ರಕ್ಕೂ ಬಂದಿ'ಯಾದವರಲ್ಲ. ಸಪ್ಪೆಗೂ ಸ್ಥಾನವುಂಟೆಂದು ತುಪ್ಪಾನ್ನವನ್ನೇ ಬಡಿಸುವುದು ಎ.ಸೀ. ಪದ್ಧತಿ. ರಾಗದ್ವೇಷದ ನೆಲಗಟ್ಟನಿಂದ ಮೇಲೆದ್ದು, ಬುದ್ಧಿಯ ಚುರುಕನ್ನೂ ಯುಕ್ತಿ ವಿವೇಕಗಳ ಬದುಕನ್ನೂ ದಾಟಿ ಆತ್ಮದ ಸೀಮೆಯನ್ನೇ ಸೂರೆಗೊಳ್ಳುವ ಇವರ ಕವಿತೆಗಳ 'ಸೃಷ್ಟಿ ಸಂರಂಭ ವಿಮೋಹಕವಾದದ್ದು, ವಿಮೋಚಕವಾದದ್ದು. ಪರಸ್ಪರ ವಿರುದ್ಧವಾದ ದಿಕ್ಕುಗಳಲ್ಲಿ ನೆಲಸುಳ್ಳದ್ದು'' ಕುವೆಂಪು ಕವಿತೆಗಳಲ್ಲಿ ಕಂಡುಬರುವ ನಿಸರ್ಗವಿಲಾಸವಾಗಲಿ, ಬೇಂದ್ರೆಯವರ ಕವಿತೆಗಳಲ್ಲಿ ಕಂಡುಬರುವ ಜನಜೀವನದ ಗತ್ತಾಗಲಿ, ಪು.ತಿ.ನ ರ ಕವಿತೆಗಳಲ್ಲಿ ಮೈವೆತ್ತು ನಿಂತ ವೇದಾಂತಿಯ ರಸದೃಷ್ಟಿಯಾಗಲಿ ವಿ. ಸೀ. ಕವಿತೆಗಳಲ್ಲಿ ಇಲ್ಲವೆಂದು ಡಾ. ಹಾ.ಮಾ. ನಾಯಕ ಬರೆದಿರುವ ಮಾತು ನಿಜ. ಆದರೆ' ಅವರು ಸೂಕ್ಷ್ಮ ಸಂವೇದಿಯಾದ ಕವಿ. ಪದಪದಗಳನ್ನು ಅರ್ಥಮಯವಾಗಿ ನಾದಮಯವಾಗಿ ಜೋಡಿಸುವ ಕುಶಲಶಿಲ್ದಿ' ಎಂದು ಅವರೇ ಬರೆದಿರುವ ಮಾತೂ ಅಷ್ಟೇ ನಿಜ. 'ಯುವಕರ ರಕ್ತ ಕುದಿಸುವ ದೇಶಾಭಿಮಾನ ಮತ್ತು ಪ್ರೇಮ; ಪ್ರಕೃತಿಮಾತೆಯ ಭಯಂಕರ ಸೌಮ್ಯದರ್ಶನ, ಖತುಗಳ ಕುಣಿತ, ದೇವತಾ ವಿಷಯದಲ್ಲಿ ಮನಸ್ಸು ತೂಗಾಡಿಸುವ ಸಂದೇಹ, ಭಕ್ತಿ: ಪಾಪದ ಭಯ; ಧರ್ಮವಪ್ರೀತಿ. ಸೂಕ್ಷ್ಮ ಉದಾರ ವಿರ್ಮಲ ಮನಸ್ಸು. 'ಶ್ರೀಯವರಂಥ ಸಹಾನುಭೂತಿಯ ಜನಕ್ಕೆ ಕವಿಯ ಈ ಮನೋಧರ್ಮ ಯಾವಾಗಲೂ ನಿಚ್ಚಳ.

ವಿ.ಸೀ. ಗದ್ಯವೂ ಹೃದ್ಯ "ವೀಣೆ ಶೇಷಣ್ಣನವರ ಕಲ್ಯಾಣಿಯಂತೆ' ಅದು “ಅವರ ಖಾಸಾರಾಗ'. ಅದನ್ನು ಅವರು ನಡಸುವ, ನಡಿಸುವ, ಹೆಣೆಯುವ ರೀತಿ ಅವರದೇ ಸರಿ... ಉದಾಹರಣೆಗೆ ಮೈಸೂರು ರುಮಾಲು ನೋಡಿ.'ಹೆಣ್ಣು''ದೋಸೆ'.'ಕಾಯಿಲೆಗಳು'- ಇವುಗಳಲ್ಲಿ ಯಾವುದು ಹೆಚ್ಚು ರಮ್ಯ ?ಪಂಪಾಯಾತ್ರೆ'ಯ ಅನುಭವವನ್ನಂತೂ ಮರೆಯುವಂತೆಯೇ ಇಲ್ಲ. ನಾಟಕದಲ್ಲೂ ವಿಮರ್ಶೆಯಲ್ಲೂ ಇವರದೇ ದಾರಿ. ಎಪ್ಪತ್ತರ ಅನುಭವದಾಳದಿ೦ದ ಮೊಗೆದು ತೆಗೆದು ನೆನಪುಗಳ ಹನಿಗಳಂತಿರುವ 'ಮಹನೀಯರ' ವ್ಯಕ್ತಿ ಚಿತ್ರಗಳು ಇವರ ಇತ್ತೀಜಿನ ಕೃತಿ. ಅರ್ಥಶಾಸ್ತ್ರದಲ್ಲೊಂದು ಹೆಜ್ಜೆಯನ್ನೂ ಸಾಹಿತ್ಯದಲ್ಲಿನ್ನೊಂದು ಇಟ್ಟು ಕಲೆಯಲ್ಲೂ ತಲೆಯಲ್ಲಾಡಿಸಬಲ್ಲವರಾಗಿರುವ ಅಧ್ಯಾಪಕ ವಿ. ಸೀ. ಯವರ ವ್ಯಕ್ತಿತ್ವದ ಸುತ್ತಲೂ ಥಳಥಳಿದುವ ಪ್ರಭಾವಳಿ. ಇವರು ಕನ್ನಡವನ್ನೂ ಇಂಗ್ಲಿಷಿನಲ್ಲಿ ಪಾಠ ಹೇಳುತ್ತಾರೆ೦ಂಬುದು ಹಳೆಯ ಪ್ರತೀತಿ. ಪಾಠವೊ೦ದೇ ಏಕೆ? ಭಾಷಣದಲ್ಲೂ ಇವರ ಖ್ಯಾತಿ. ಬರಹದ್ದೊಂದು ಮಡಿಯಾದರೆ ಭಾಷಣದ್ದೇಳು ಮಡಿ. ಅದಕ್ಕೂ ಆಳವಾದ ಮನೋಲೋಕದಲ್ಲೇ ಹುದುಗಿದ್ದು ಹಲವಾರು ಮಡಿ.

“ಹತ್ತು ಕಟ್ಟುವ ಬದಲು ಮುತ್ತು ಕಟ್ಟು' ಎ೦ಬ ಹಾಗೆ ಏ. ಸೀ. ನಡೆಯಲ್ಲೂ ನುಡಿಯಲ್ಲೂ ಅಜ್ಚು ಕಟ್ಟಾದರೂ ಇವರ ಬರವಣಿಗೆ ಮಾತ್ರ ದೇವರಿಗೇ ಪ್ರೀತಿ. ಅದು ಬ್ರಹ್ಮಲಿಪಿ. ವೈದ್ಯರ ಔಷಧ ಜೀಟಿಯನ್ನೇ ನಾಚಿಸುವ ಪರಿ. ಇದು ಇವರ ದೃಷ್ಟಿ ಬೊಟ್ಟು.

ವಿ.ಸೀ. ಬಲು ಧಾರಾಳಿ ಎ೦ಬುದು ಇನ್ನೊಂದು ಪ್ರತೀತಿ. ಕೈಲಿದ್ದ ಹಣವನ್ನು ಎಗ್ಗಿಲ್ಲದೆ ಖರ್ಚು ಮಾಡುವುದಿವರ ರೀತಿ. `ಅಚ್ಚುಕಟ್ಟಗಾಗಿ ಇವರು ತುಂಬ ದುಂದುವೆಚ್ಚ ಮಾಡುತ್ತಾರೆಂದು' ಹೇಳುವವರಿಗೆ ಕಾಣಿಸುವುದು ಇದೊಂದೇ ಮೈಯಿ. ಸಣ್ಣತನಕ್ಕೂ ವಿ.ಸೀಗೂ ಎಣ್ಣೆ ಸೀಗೇಕಾಯಿ. "ನನ್ನ ಹುಟ್ಟುವವರಿಗೆಲ್ಲ ಅಣ್ಣ, ಬೆಳೆಯುವವರಿಗೆಲ್ಲ ತಮ್ಮ ಎಂದರು ನನ್ನನ್ನು ಸಾಕಿದ ತಾಯಿಯರು. ಹುಟ್ಟಿದವರೆಲ್ಲ ನನ್ನ ಅಣ್ಣಂದಿರಾಗಿ ಬೆಳೆಯಲಿ ಎಂಬುದು ನನ್ನ ಹಾರೈಕೆ. ಈ ನಡುವೆ ನನ್ನದೂ ಒಂದು ಕಿರಿಜೀವ'-ಎನ್ನವುದು ವಿ. ಸೀಯವರ ದೊಡ್ಡ ವ್ಯಕ್ತಿತ್ವ. ಕಷ್ಟದಲ್ಲಿರುವವರನ್ನು ಕಂಡರೆ ನೋಯುವ ಜೀವ. ಬಡ ಕಾಲೇಜಿನ ಹಿರಿಯ ಪ್ರಿನ್ಸಿಪಾಲರಾಗಿದ್ದಾಗ ಅಧ್ಯಾಪಕರಿಗೆ ಸ೦ಬಳ ಬಾರದಿದ್ದರೆ ತಮ್ಮ ಖರ್ಜೆಗಾಗಿ ಇಟ್ಟಿದ್ದ ಹಣವನ್ನೇ ಜೇಬಿನಿಂದೆತ್ತಿಕೊಡುವಷ್ಟು ಮಟ್ಟಿಗಿನ ಧಾರಾಳ. ಕಿರಿಯ ಸಹೋದ್ಯೋಗಿಗಳಲ್ಲಿ ಇವರಿಗೆ ಬಲುನೇಹ. ಒಟ್ಟು ಕುಟುಂಬದ ಯಜಮಾನನ ತ್ಯಾಗಭಾವ. 'ಸ್ಪರ್ಗದೊಳಗೀ ಸ್ನೇಹ ದೊರೆವುದೇನು? ಈ ಪರಿಯ ಸೌಭಾಗ್ಯ ಕೆಳೆಯ ವೈಭವವು? ಇಲ್ಲದಿರೆ ಎನಗಿಲ್ಲೆ ನೂರು ಜನ್ಮಗಳಿರಲಿ ಎಲ್ಲ ಪರಿ ಮಮತೆಗಳ ಸತ್ಯಜೀವನವು' ಎನ್ನುವುದಿವರ ಸ್ವಭಾವ.

'ಒ೦ದೇ ತ೦ತಿಯ ನೀವಿದೇಶಕೆ ನುಡಿಸುತಿರುವರಿ ಸುಮ್ಮನೆ ೨

ನಾಲ್ಕು ತ೦ಶತಿಯ ಮೀಟಿ ಕೆರಳಿಸಿ ಎಲ್ಲ ತಾಳಕು ನುಡಿಸಿರಿ.'

ಎಂಬುದು ವಿ.ಸೀ. ಜೀವನರಾಗ.

'ಈ ಕಂಬದಿಂದ ಬಹುಕಾಲ ತೂಗಿರಲಿ ದೀಪಗಳು,

ಈ ಹ೦ದರದಿಂದ ಬಹುಕಾಲ ತೂಗಿರಲಿ ದ್ರಾಕ್ಷಿಗಳು,

ನುಡಿಯ ಮುಡಿಯನು ಸುತ್ತಿ ಬಹು ಕಾಲ ಸಿಂಗರಿಸಿರಲಿ

ಈ ಮೈಸೂರ ರುಮಾಲು'

ಎಂಬುದು ಎಕ್ಕುಂಡಿ ಭಾವವೇ ಎಲ್ಲರಲ್ಲಿ.