**ಸುಭೋಧ ಯಂ. ರಾಮರಾವ್‌**

ಈ ಲೋಕದಲ್ಲಿ ಕೆಲವರಿಗೆ ಮನೆತನ ಬಲ, ಆಸ್ತಿಯ ವಲ, ಸ್ಥಾನ ಬಲ; ಇನ್ನು ಕೆಲವರಿಗೆ ತಾರಾಬಲ, ಚ೦ದ್ರಬಲ. ಸುಭೋಧ ಯಂ. ರಾಮರಾಯರಿಗಾದರೋ. ಸ್ವಂತದ್ದೇ ಬಲ. ಇಂಥ ಊರಿನವರೆಂದೋ, ಇಂಥವರ ಮಗನೆಂದೋ, ಇಂಥವರ ಅಳಿಯನೆಂದೋ ಹೇಳಿಕೊಳ್ಳುವುದಷ್ಟೇ ಅನೇಕರ ಹಿರಿತನ. ಆದರೆ ಈ ರಾಯರದು ಇಲ್ಲಯೂ ವೈಶಿಷ್ಟ್ಯ. ರಾಮರಾಯರ ಹೆಸರು ಸರ್ವರಿಗೂ ಸುಬೋಧ. ಸೀತಾರಾಮ ಶಾಸ್ತ್ರಿಗಳು 'ವೀರಕೇಸರಿ' ಹೇಗೋ ಹಾಗೆ ರಾಮರಾಯರಿಗೆ 'ಸುಬೋಧ'ವೇ ಸಾರ್ಥಕ ನಾಮ. \*ೆ ರಾಯರಿಗೂ ಸುಬೋಧಕ್ಕೂ ಅರ್ಥ ಶತಮಾನದ ಮೇಲೆ ಅರ್ಧ ದಶಕದ ಸ್ನೇಹ. 'ಸುಜೋಧ'ವೇ ಅವರಿಗೆ ಸಿಕ್ಕ ರಾಷ್ಟ್ರ ಪ್ರಶಸ್ತಿ, ಪದ್ಮಭೂಷಣ, ನಜವಿದ್ಯಾಲಯದ ಗೌರವ ಪದವಿ. ಸನಾತನ ಮುಖಮುದ್ರೆ. ದುಂಡು ಕನ್ನಡಕ. ಕಮಾನಾಗಿ ಕೆಳ ಬಾಗಿದ ವೈದಿಕ ಮೀಸೆ. ನಿಷ್ಠುರ ನೇಮ. ಈ ಸನಾತನ ವಿದ್ಯಾವಾಚಸ್ಪತಿಗೆ ಕನ್ನಡದಲ್ಲಿ ಎರಡಿಲ್ಲದ ಪ್ರೇಮ. ಪ್ರತಿಫಲದ ಆಸೆ ಬಿಟ್ಟು ದುಡಿದ ನಿಸ್ಸೀಮ.

ಬೆಂಗಳೂರ ಬಸವನಗುಡಿ ನಾಗಸಂದ್ರ ರಸ್ತೆಯಲ್ಲಿ 'ಸುಬೋಧ' ರಾಮರಾಯರ 'ಶ್ರೀರಾಮಕೃಪಾ'. ಚಿಕ್ಕಮಗಳೂರಿವಲ್ಲಿ ಹುಟ್ಟಿ ಹೊನ್ನಾಳಿಯಲ್ಲಿ ಬೆಳೆದು ಬೆಂಗಳೂರಿಗೆ ಬ೦ದು ರಾಯರು ಬಾಳು ಉದ್ದಕ್ಕೂ ಶ್ರೀ ಕೃಷ್ಣಾರ್ಪಣ;'ಓ೦ದು ದಲ ಶ್ರೀ ತುಲಸಿ, ಬಿಂದು ಗಂ೦ಂಗೋದಕ'. ಈ ಕ್ಷೇಶಕರ ಸಂಸಾರದಲ್ಲಿ ಹೇಗೆ ವಾಸಿಸಬೇಕು. ಈ ಮಹಾಶರಧಿಯಲ್ಲಿ ಈಜಿಕೊಂಡು ಹೇಗೆ ಸುರಕ್ಷಿತವಾಗಿ ಪಾರಾಗಬೇಕು, ಎ೦ಬ ವಿಚಾರದಲ್ಲಿ ಮಾನವನಿಗೆ ಒಂದು ಅನುಕರಣೀಯ ಪಾಠವನ್ನು ಬೋಧಿಸಲೋಸುಗವೋ ಎಂ೦ಂಬಂತೆ' ರಾಯರಾಯರ ಜೀವನ. ಅವರ ಇಡೀ ಬಾಳೇ ಭಗವನ್ನಾಮ ಸಂಕೀರ್ತನ.ರಾಮರಾಯರಿಗೆ ಎಳೆ ವಯಸ್ಸಿನಲ್ಲಿ ಕರ್ಪೂರ ಶ್ರೀನಿವಾಸರಾಯರಿಂದ ಕನ್ನಡ ಉಪದೇಶ. ಹೀಗೆ ಸ್ವಧರ್ಮನಿರತರಾದ

ರಾಮರಾಯರು ಮೊದಲು ವೃತ್ತಿಯಲ್ಲಿ ಉಪಾಧ್ಯಾಯ. ಬಾಳ ತಕ್ಕಡಿಯ ಒಂದು ಬದಿಯಲ್ಲಿ ಬೋಧನೆಯನ್ನೂ ಇನ್ನೊಂದು ಬದಿಯಲ್ಲಿ ಬರವಣಿಗೆಯನ್ನೂ ಇಟ್ಟು ತೂಗಾಟ. ಆಗಲೇ ಪ್ರಾರಂಭ; ಕುಸುಮಾ೦ಜಲೀ ಮಾಲೆಯ ಸುಬೋಧ ಸಾಹಿತ್ಯ. ಹೊಸಗನ್ನಡ ನಿಬ್ಬೆಳಗಿವ ಕಣ್ಣು ಇನ್ನೂ ಚೆನ್ನಾಗಿ ತೆರೆಯದಿದ್ದ ಕಾಲದಲ್ಲೇ ರಾಮರಾಯರ `ಚಂ೦ದ್ರಹಾಸ' ,"ಜನಾ೦ಗ ವಿದ್ಯಾಭ್ಯಾಸಕ್ಕೆ ಅಳಿಲು ಭಕ್ತಿ, ಸೇವೆ' ಇದು "ಅಜೀರ್ಣ ಪೀಡಿತರಿಗೆ ನೀಡಿದ ಬೀಗರೌತಣವಲ್ಲ, ಹಸಿದು ಕಂಗಾಲಾದವರಿಗೆ' ಕೈ ತುತ್ತಿನ ಕೈಂಕರ್ಯ. ಬಡವರ ದುಡಿಮೆಯ ಎರಡಾಣೆಯ ಮುಡಿಪಿಗೆ ಪ್ರತಿಯಾಗಿ ಸುಪ್ರೀತಿಯಿಂದ ಮನೆಗೆ ಬರುತ್ತಿದ್ದ.ಸುಬೋಧ ಸಾಹಿತ್ಯ, ;ಮತ, ಧರ್ಮ, ಪುರಾಣ, ಇತಿಹಾಸ, ದೇಶ ವಿದೇಶಗಳ ಪ್ರಾಚೀನ-ಅರ್ವಾಜೀನ ಆದರ್ಶ ಸಮಚ್ಚಯ. ರಾಯರ ಕ್ಷೇತ್ರ ಬಲು ವಿಶಾಲ. ಎಡಗಾಲಿನಲ್ಲಾರು ಬೆರಳಿದ್ದ "ಚ೦ದ್ರಹಾಸ'ನಿಗೆ ನಿತ್ಯಗಂಡ. ಸುಧಾಮೀಕ ರಾಜನ ಮಗನಾದರೂ ಮೂಲಾ ನಕ್ಷತ್ರ ಅರಿಷ್ಟಾಂಶದಲ್ಲಿ ಹುಟ್ಟಿದ್ದರೆ ಕಟು ಫಲ.

ದುಷ್ಟಬುದ್ಧಿಗಳಾದ ಬ್ರಿಟಿಷರ ಕಾಲದಲ್ಲಿ ಹೊಸ ಹುಟ್ಟು ತಳೆದು ಬೆಳೆದ ಈ ಚಂದ್ರಹಾಸ ಸಾಹಿತ್ಯಕ್ಕೆ ಮೊದಮೊದಲು ಮಂದಗಮನ. ಮುಂದೆ ಓದುಗರ ಹೃದಯ ರಾಜ್ಯದಲ್ಲಿ ಶಾಶ್ವತ ಸ್ಥಾನ. ಬಾಳ ಬಟ್ಟಲಿನಲ್ಲಿ ವಿಷವನ್ನೇ ಕುಡಿದರೂ ವಿಷಯೆಯ ಕ್ರೈ ಹಿಡಿದಿದ್ದರ ಪುಣ್ಯಫಲ. ಜತೆಗೆ ಗಾ೦ಂಧಿಯವರಿಂದಾರಂಭವಾದ ಸ್ಥಾತಂತ್ರ್ಯಾಂದೋಲನದ ಪ್ರಭಾವ. ಕೆಲಸದಿಂದ ಕ್ರೈ ಕೊಡವಿಕೊ೦ಡ ರಾಯರ ಬಾಳು ಮುಂದೆ ಬರವಣಿಗೆಗೇ ದಂತ್ರ. ಪುರಾಣಗಳಲ್ಲೂ ಇತಿಹಾಸದಲ್ಲೂ ಅಸ್ತವ್ಯಸ್ತವಾಗಿ ಜೆದರಿದ್ದ ವ್ಯಕ್ತಿ ಶಕ್ತಿಗಳಿಗೆಲ್ಲ ರಾಮರಾಯರ ಲೇಖನಿಯ ಚುಂಬಕ ಗುಣದಿ೦ದ ಕನ್ನಡ ಮುಖ. ತಿ೦ಗಳಿಗೊ೦ದು ಪುಸ್ತಕ. ಅಡುಗೂಲಜ್ಜಿಯ ಕತೆಯ ನಿದ್ರಾಸುಂದರಿಯ ರಾಜ್ಯದ ಪ್ರಜೆಗಳಂತೆ ಸ್ಮೃತಿತಪ್ಪಿ ಮಲಗಿದ್ದ ಸನಾತನ ಸಂಸ್ಕೃತಿಗೆ ಕನ್ನಡ ನವಜೇತನ; ಹೊಸ ಕನ್ನಡ, ಹೊಸತನ, ಕನ್ನಡ ಸಾಹಿತ್ಯದ ನವೋದಯದ ಮೆರವಣಿಗೆಗೆ ಮುನ್ನಾದಿನದ ಸಂಜೆಯಲ್ಲಿ ರಥಬೀದಿಯ ಓರಣ, ತೋರಣ.

“ಭಾರತೀಯ ಗ್ರಂಥಕಾರರೂ ಕವಿಗಳೂ ಚಿತ್ರಕಾರರೂ ಪುರಾಣಗಳನ್ನೇ ಅನುಸರಿಸಿ ತಮ್ಮ ಕೃತಿಗಳನ್ನು ರಚನೆಮಾಡುತ್ತಾ ಬಂದರೆಂಬುದಕ್ಕೆ ಉತ್ತರವನ್ನು ಪ್ರತ್ಯೇಕ ಹೇಳಬೇಕಾದುದು ಅನಾವಶ್ಯಕ. ಭಾರತ ದೇಶದ ಧ್ಯೇಯ ಅಧ್ಯಾತ್ಮಿಕ ತತ್ಹಸಾಧನೆಯಲ್ಲದೆ ಕೇವಲ ಭೌತಿಕ ವಿಮರ್ಶನೆಯಲ್ಲ. ಲೌಕಿಕವಾಗಿ ನಡೆಯಿಸುವ ಯಾವ ವಿಚಾರವಾದರೂ, ಅಭಿವೃದ್ಧಿ ಕಾರ್ಯವಾದರೂ ಅದು ಪಾರಲೌಕಿಕ ಪುರುಷಾರ್ಥಸಾಧನೆಗೆ ಒಂದು ಅ೦ಗವಾಗಿರಬೇಕೆಂದಲ್ಲದೆ. ತಮ್ಮ ಆ ಕಾರ್ಯದ ಆದಿಯೂ ಅ೦ತ್ಯವೂ ಫಲ ಪ್ರಯೋಜನಗಳೂ ಇಲ್ಲಿಯೇ ಹುಟ್ಟಿ ಇಲ್ಲಿಯೇ ನಶಿಸಬೇಕೆಂಬುದಲ್ಲ. ಕವಿಗಳ, ಗ್ರಂಥಕರ್ತರ ಮತ್ತು ಚಿತ್ರಕಾರರ ವೃತ್ತಿಧರ್ಮವಾದರೂ ಏನು? ಜನಾಂಗದ ಎದುರಿಗೆ ಅದರ ಧ್ಯೇಯವೇನೆಂಬುದನ್ನು ತ೦ದಿಟ್ಟು ಆ ಧ್ಯೇಯ ಸಾಧನೆಗೆ ಉಪಾಯಗಳನ್ನು ಸೂಚಿಸುವುದೇ ಅಲ್ಲವೇ?' ಎಂದು ಅವರು ನಲವತ್ತು ವರ್ಷ ಹಿಂದೆ ತಮ್ಮ ಕೃತಿಗಳ ಸಮರ್ಥನೆಯಾಗಿ ಬರೆದ ಮಾತು ಇಂದಿಗೂ ಸತ್ಯ ಇದೇ ಅವರ ಸಾಹಿತ್ಯ ಗುಣ.

ರಾಮರಾಯರು ಸ್ವಧರ್ಮಪ್ರೇಮಿಯಾಗಿದ್ದರೂ ಅನ್ಯಧರ್ಮದ್ವೇಷಿಯಲ್ಲ. ಸ್ವಂತ ತಾಯಿಯ ಪ್ರೀತಿಯೇನೆಂಬುದರಿತವರಿಗೆ ಅನ್ಯರ ತಾಯಿಯರ ಬಗ್ಗೆ ತಾತ್ಸಾರ ಸಾಧ್ಯವಿಲ್ಲ. ಯೇಸು, ಪೈಗ೦ಬರ್‌, ಗುರುನಾನಕ್‌-ಎಲ್ಲರಿಗೂ ಇವರ ಲೇಖನಿಯಿಂದ ಗೌರವ. ಆ ಮತಾನುಯಾಯಿಗಳಿಗೂ ರಾಮರಾಯರ ಬರವಣಿಗೆ ಆಪ್ಯಾಯಕರ. ಪಾಶ್ಚಾತ್ಯ ಸಾಧಕರೂ ಸಾಹಸಿಗಳೂ ಆದ ಹೆಲೆನ್‌ ಕೆಲರ್‌, ಹೆನ್ರಿ ಫೋರ್ಡ್‌ ಮುಂತಾದವರಿಗೂ ರಾಮರಾಯರ ಲೇಖನಿಯ ಗೌರವಾದರ. ನಲವತ್ತೈದು ವರ್ಷ ಹಿಂದೆ ರಾಮರಾಯರಾರಂಭಿಸಿದ "ಸುಬೋಧ' ಪತ್ರಿಕೆಯೂ ಒಂದು ದೊಡ್ಡ ಸಾಹಸ.ಕುಸುಮಾ೦ಂಜಲಿಯ ಲಕ್ಷಣವೇ ಇಲ್ಲಿಯೂ ಸುವ್ಯಕ್ತ. ಕತೆ, ಕವನ, ಪ್ರಬ೦ಧ. ಸಾಹಿತ್ಯ. ಕಷ್ಟವೆಷ್ಟಿದ್ದರೂ ಪತ್ರಿಕೆ ನಡೆಸುವ ಹಟ. ಈ ಎರಡರ ಜತೆಗೆ ರಾಮರಾಯರ ಗೀಳಿಗೆ ಪಕ್ಕಾದ ದಾಸಸಾಹಿತ್ಯ. ಇವರು ಹರಿದಾಸ ತರಂಗಿಣಿಯಲ್ಲಿ ಮಿಂದು ಪವಿತ್ರ. ದಾಸ ಸಾಹಿತ್ಯವನ್ನು ಒಟ್ಟೈಸಿ ಪ್ರಕಟಿಸುವ ಕೆಲಸ ಕೈಕೊ೦ಡವರಲ್ಲಿ ರಾಯರೇ ಪ್ರಥಮ. ಇದು ಕೂಡ ಅವರ ಅನಂತರವೂ ಶಾಶ್ಚತವಾಗಿ ಉಳಿಯುವ ಕೆಲಸ.

ಗಾಂಧಿಯ ಬೆನ್ನು ಹತ್ತಿದ ಸುಬೋಧ ರಾಮರಾಯರಿಗೆ ರಾಜಕೀಯವೂ ಸಮಾಜ ಸೇವೆಯೂ ತಕ್ಕಮಟ್ಟಗೆ ಪರಿಚಯ. ಬೆಂಗಳೂರಿನ ನಗರಪಿತೃವಾಗಿ ಸಾಕಷ್ಟು ಅನುಭವ. ಜನೆಗೆ ಮಾಡ್ದ ಮಹಾ ಮಂಡಲ. ಮಾಧ್ವ ಯುವಜನರ ಹಿರಿಯಾಳಾಗಿ ಇವರು ಸ್ಥಾಪಿಸಿದ ವಿದ್ಯಾರ್ಥಿನಿಲಯ. ಸೋಲಿಗೆ ಜಗ್ಗದ್ದು ಸುಬೋಧ ರಾಮರಾಯರ ಜಾಯಮಾನ. "ಈಸಬೇಕು.ಇದ್ದು ಜೈಸಬೇಕು” ಎಂಬ ವ್ರತವನ್ನು ಕೊನೆಯವರೆಗೂ ಕಟ್ಟುನಿಟ್ಟಾಗಿ ಪಾಲಿಸಿಕೊ೦ಡು ಬ೦ದ ರಾಯರು ಬಾಳು ಸಾರ್ಥಕ.