**ಪ್ರೋ. ದೆ. ಜವರೇಗೌಡ**

ಕರ್ನಾಟಕ ರಾಜ್ಯದಲ್ಲಿ ಮೈಸೂರು ವಿಶ್ವವಿದ್ಯಾನಿಲಯದ್ದು ಮಹತ್ವದ ಸ್ಥಾನ. ವಿಶ್ವವಿದ್ಯೆಯನ್ನು ಕನ್ನಡದ ತೇರಿನ ಮೇಲೆ ಮೆರೆಸಿ ಕನ್ನಡಿಗರ ಮೇಲ್ಮೆ ಸಾಧಿಸಬೇಕೆಂಬುದೇ ಸ್ಥಾಪಕರಿಂದ ಅದಕ್ಕೆ ದತ್ತವಾಗಿರುವ ಕಾರ್ಯಭಾರ. ಸ್ಥಾಪಕರಿ೦ದ ಗಡಿ ಜಿನ್ನದ ದಾಂಗುಡಿಯಿಟ್ಟು ಮುನ್ನಡೆಯುತ್ತಿರುವ ಈ ತೇರಿಗೆ ಇಂದು ಎಷ್ಟರ ಮಟ್ಟಿಗಿನ ಕನ್ನಡತನ ಇದೆಯೆಂಬುದು ಸಂದೇಹಾಸ್ಪದ. ತೇರಿನ ಮೈತುಂಬ ಅಂದ ಜೆಂದ. ಆದರೆ ಬೊಂಬೆಗಳದು ಪರಂಗಿ ವೇಷ. ವೈರಮುಡಿಯ ವೇಳೆಗಾದರೂ ತೇರಿಗೆ ಅಪ್ಪಟ ಕನ್ನಡ ರೂಪ ಬರಲೆಂಬುದು ಸರ್ವರ ಹಂಬಲ. ಇದು ಅಭಿಮಾನಕ್ಕೆ ಸಂಬಂಧಿಸಿದ ಸಂಗತಿ ಮಾತ್ರವಲ್ಲ, ಅನುಕೂಲದ ವಿಚಾರ. ಆದರೆ ಈ ಕೆಲಸ ತಿಳಿದಷ್ಟು ಸುಲಭವಲ್ಲ. ಇದಕ್ಕೆ ಬೇಕಾದ್ದು ಸಹನೆ, ಕೌಶಲ; ಎರಡು ಹೆಜ್ಜೆ ಹಂದಕ್ಕೆ ಇಟ್ಟಂತೆ ನಟಿಸಿ ಮೂರು ಹೆಜ್ಜೆ ಮುಂದೆ ಸಾಗುವ ವಿವೇಕ. 'ಸತ್ತಂತಿಹರನು ಬಡಿದೆಚ್ಚರಿಸುತ, ಕಚ್ಚಾಡುವರನು ಕೂಡಿಸಿ ಒಲಿಸುತ, ಹೊಟ್ಟೆಯಕಿಚ್ಛಿಗೆ ಕಣ್ಣೀರ್‌ ಸುರಿಸುತ, ಒಟ್ಟಿಗೆ ಬಾಳುವ ತೆರದಲ್ಲಿ” ನಡೆಯುವ ಸಮದರ್ಶಿತನ, ಬೈದು ಹೇಳಿದರೂ ಬದುಕಲು ಹೇಳಿದರೆಂದು ನಡೆಯುವ ಸಮಾಧಾನ. ಮೈಸೂರು ವಿಶ್ವವಿದ್ಯಾನಿಲಯದ ಇತಿಹಾಸದ ಸಂಧಿಕಾಲದಲ್ಲಿ ಮತ್ತೆ ಮೂರು ವರ್ಷ ಅದರ ತಲೆಹೊರೆಯನ್ನು ಶಿರಸಾವಹಿಸಿರುವ ದೇಜಗೌ ಅವರದು ನೂರು ಉಳಿಗಳ ಪೆಟ್ಟು ತಾಕಿ ರೂಪುಗೊಂಡ ವ್ಯಕ್ತಿತ್ವ ಪರಿಸರದೊಂದಿಗೆ ಹೋರಾಡುತ್ತ ನಭಕ್ಕೇರಿದ ಸಾಹಸ. ಅತ್ಯಂತ ಉನ್ನತಿಯೇ ಪತನಕ್ಕೆಹೇತು-ಎನ್ನತ್ತದೆ ಸಂಸ್ಕೃತ ವಾಕ್ಯ. ಅಂತಸ್ಮನ್ನೇರಿದಂತೆಲ್ಲ ಅಡಿಪಾಯಕ್ಕೆ ಅಪಾಯ. ಆದರೆ ದೇಜಗೌಗಿಲ್ಲ ಈ ಭಯ. ಕಾಲಾವಧಿಯನ್ನೇರಿ ನಿಂತು ಮಹಡಿಯ ಮುಖಕ್ಕೆ ಸಾಗಣೆ ಕಾರಣೆ ಮಾಡುವ ಬಣ್ಣಗಾರನ ಹಾಗೆ ಕಣ್ಮುಂದಿನ ಕೆಲಸದಲ್ಲೇ ನೆಟ್ಟ ಮನ, ಕೈಕಾಲು ದೃಢ. ಜವರೇಗೌಡರಿಗೆ ಸರ್ವದಾ ರಕ್ಷೆಯಾಗಿರುವುದೆಂದರೆ ಅವರ ವಿನಯ. ತಮ್ಮ ಸಾಧನೆ ಸಿದ್ಧಿಯೆಲ್ಲ ಗುರ್ವನುಗ್ರಹ. ಕನ್ನಡಿಗರ ಪ್ರೀತಿಯ ಫಲ. ತಾವು ಸೊನ್ನೆ; ಇವರೆಲ್ಲ ಬೆ೦ಂಗಡೆಯ ಅಂಕಿಯ ತರಹ. ಅಂಕಿಯಿಂದಾಗಿಯೇ ಸೊನ್ನೆಗೆ ಮಹತ್ವ ತಾವು ಬಿದಿರಿನ ಕೊಳಬೆ. ಉಸಿರೆಲ್ಲ ಕನ್ನಡ. ನಿಮಿತ್ತಮಾತ್ರನಾದ ಸವ್ಯಸಾಚಿಯ ಹಾಗೆ ತಮ್ಮತನ. ಮೈಯೊಳಗಿನ ಕಣಕಣದಲ್ಲೂ ಈ ಭಾವ ಸ್ಪಂದಿಸುತ್ತಿರುವುದರಿ೦ದಲೇ ಜವರೇಗೌಡರ ಮನಸ್ಸು ಬಲು ಸೂಕ್ಷ್ಮ ಹಸುಮಕ್ಕಳ ಹಾಗೆ ನಗು-ಅಳುಗಳು ನೇರ ಸರಳ. ಜೋರು ಮಳೆಬಿದ್ದ ಅವಾಂತರದ ಆಕಾಶವಿದ್ದ ಹಾಗೆ ಮನಸ್ಸು ನಿರಭ್ರ. ಅವರ ಈ ಸ್ವಭಾವ ಅನೇಕರಿಗೆ ಅರ್ಥವಾಗುದಿಲ್ಲವಾದ್ದರಿ೦ದಲೇ ಹಲವೊಮ್ಮೆ ಅಪಾರ್ಥ.

ಕಗ್ಗೆರೆಯ ಮಣ್ಣಿನ ವಾಸನೆಯನ್ನು ಇಂದಿಗೂ ಉಳಿಸಿಕೊಂಡಿರುವ ಜವರೇಗೌಡರದು ನಿರಾಡಂಬರ ಜೀವನ. ಬೋಗ ನಾಜೋಕುಗಳಿಗೂ ಅವರಿಗೂ ಗಾವುದ ದೂರ. ಹಿತಮಿತ ಕುಟುಂಬ. ಮರಳು ಕಾಡಿನ ಮಧ್ಯದ ಓಯಸಿಸ್ಸಿನ ಹಾಗೆ ಅವರ ಸಂಸಾರ. ಅವರು ದಕ್ಷ ಆಡಳಿತಗಾರರೂ ಸಮರ್ಥ ಲೇಖಕರೂ ಹೇಗೋ ಹಾಗೆ ಒಳ್ಳೆಯ ಗಂಡ, ತಂದೆ, ಮಗ. ಗೃಹಶಾಖೆಯ ಪರಿಸರದಲ್ಲಿ ಹಳೆಯ ಮೌಲ್ಯಗಳೆಲ್ಲ ಇಂದಿಗೂ ಅಚಲ. ಮೂಗೂರಿಯ ತ್ರಿಪುರಾಂಬೆ ಮನೆದೇವರಾದರೂ ಕನ್ನಡವೇ ಅವರ ಮನದ ದೈವ. ಸಾಮ-ದಾನ-ಭೇದ- ದ೦ಡಗಳಿಂದ ಕನ್ನಡಕ್ಕೆ ಕನ್ನಡಿಗರ ಹೃನ್ಮನಗಳನ್ನು ಗೆದ್ದು ಕೊ೦ಡಬೇಕೆ೦ದು ದೇಜಗೌ ದೀಕ್ಷಾಬದ್ಧ. ಅವರಿಗೆ ಈ ದೀಕ್ಷೆ ನೀಡಿದ ಪುರೋಹಿತ ಪ್ರಮುಖರು ಚಿಲ್ಲರೆ ಜನವಲ್ಲ-ಸ್ವಯಂ ಕುವೆಂಪು. ಎ೦ದ ಮೇಲೆ ಕೇಳಲೇಬೇಕಿಲ್ಲ. ಮರ ತಾನು ನಿಂತ ಮೆಲಕ್ಕೆ ತನ್ನ ಹಣ್ಣುಗಳನ್ನು ಅರ್ಪಿಸುವ ಹಾಗೆ ಜವರೇಗೌಡರ ಎಲ್ಲ ಸಾಧನೆಯೂ `ುರುವಿಗೆ ಅರ್ಪಿತ. ಕುವೆ೦ಪು ನಾಮಾಂಕಿತ ವಿದ್ಯಾವರ್ಧಕ ಸಂಸ್ಥೆಗೆ ದೇಜಗೌ ಒಂದು ಆಧಾರಸ್ತಂಭ. ಕನ್ನಡ ಸಂಸ್ಕೃತಿಗೆ ತಕ್ಕುದಾದ ಎದ್ಯಾಪ್ರಸಾರ ಮಾಡವ ಉದ್ದೇಶ ಹೊಂದಿರುವ ಆ ಸಂಸ್ಥೆಗೆ ದೇಜಗೌರ ಸ್ವಂತ ಮನೆ ಸಮರ್ಪಿತ. ಗ್ರಂಥಾಲಯ, ವಸ್ತು ಸಂಗ್ರಹಾಲಯ, ಮುದ್ರಣಾಲಯ-ಹೀಗೆ ಹಲವೆಂಟು ಕವಲೊಡೆದು ಈ ಸಂಸ್ಥೆ ಬೆಳೆದೀತೆಂಬುದು ಅವರ ಆಶಯ.

ಜವರೇಗೌಡರಿಗೆ ಅತ್ಯಂತ ಪ್ರಿಯವಾದ ಇನ್ನೊಂದು ಸಂಸ್ಥೆಯೆಂದರೆ ವಿಶ್ವವಿದ್ಯಾನಿಲಯ. ಉತ್ತರಮುಖಿಯನ್ನು ಎತ್ತೆತ್ತ ತಿರುಗಿಸಿದರೂ ಮತ್ತೆ ಉತ್ತರಕ್ಕೆ ಅದು. ಮುಖ ಮಾಡಿ ನಿಂತುಕೊಳ್ಳುವ ಹಾಗೆ. ಜವರೇಗೌಡರ ಮನಸ್ಸಿಗೆ ಸರ್ವದಾ ವಿಶ್ವವಿದ್ಯಾಲಯದ ಕಡೆಗೇ ಮುಖ. ಈ ಕನ್ನಡಿಗರ ನಮಾಜಿಗೆ ಅದೇ ಮೆಕ್ಕಾ. ವಿಶ್ವವಿದ್ಯಾನಿಲಯವೇ ಜವರೇಗೌಡರಿಗೆ ಜ್ಞಾನಮೂಲ, ಊರ್ಧ್ವಶಾಖೆ. ಈ ವಟವೃಕ್ತಕ್ಕೆ ಕಸಿ. ಕಳೆ ಕಿತ್ತು, ಕನ್ನಡದ ರಸತು೦ಬುವ ಕಾರ್ಯದಲ್ಲಿ ನೆಮ್ಮದಿ, ಸಂತೋಷ.

ಸೀಲ್‌, ಸುಬ್ಬರಾವು. ಕುವೆಂಪು, ಶ್ರೀಮಾಲಿ ಮುಂತಾದ ಧೀಮಂತರು ಕ್ರೈ ಹಾಕಿ ಕೃಷಿ ಮಾಡಿದ ಈ ಸಂಸ್ಥೆಯ ಪಾವಿತ್ರ್ಯ ಒಂದಿಷ್ಟೂ ಕೆಡಬಾರದೆಂದು ಸರ್ವದಾ ಎಚ್ಚರ. ಸಂಸ್ಥೆಯ ಸುತ್ತ ಹಸುರಬನ. ಅ೦ಜೂರದಿ೦ಂದ ಹಲಸಿನವರೆಗೆ ಬಗೆಬಗೆಯ ಮರಗಿಡ. ಕಣ್ಣಾಶ್ರಮದಲ್ಲಿ ಬೆಳೆದ ಶಕುಂತಲೆಯ ಸಂಸಾರದ ಹಾಗೆ ಇವುಗಳಲ್ಲಿ ಒಂದೊ೦ದರೊಂ೦ದಿಗೂ ಅವರಿಗೆ ನಿಕಟಬಾ೦ಧವ್ಯ. ದ್ರಾಕ್ಷಿಯ ಗೊ೦ಚಲು ಕೂಡ ಹುಳಿಯಲ್ಲ. ವಿಶ್ವವಿದ್ಯಾಲಯವೆಂಬ ಎಸ್ಶೃತ ಕುಟುಂಬ ಎಲ್ಲರೂ ಬೆಳೆದು ನೆಮ್ಮದಿಯಾಗಿರಬೇಕೆಂದು ಜವರೇಗೌಡರ ಹ೦ಬಲ. ಲಲಿತಕಲೆ, ಅಚ್ಚುಕೂಟ, ಗಾಂಧೀಭವನ, ವಿದ್ಯಾರ್ಥಿನಿಲಯ, ಉಪಾಹಾರಗೃಹ, ಉಪನ್ಯಾಸ ಮಂದಿರ, ಎಲ್ಲವೂ ಹತ್ತು ಮಡಿ ಹೆಚ್ಚಬೇಕು, ಬೇಗಬೇಗ ವರ್ಧಿಸಬೇಕು-ಎಂದೇ ಆತುರ, ಕಾತರ. ಇಂದು ಖಾಲಿಯಿದ್ದ ನೆಲದಲ್ಲಿ ನಾಳೆ ಭವ್ಯ ಭವನ. ಅಲ್ಲಾವುದ್ದೀನನ ಅದ್ಭುತ ದೀಪವೂ ಇವರ ಆತುರಕ್ಕೆ ಸಾಟಿಯಾಗದೆ ಹೋಗಿ, ಹಿಂದೆ ಬಿದ್ದರೇನೂ ಆಶ್ಚರ್ಯವಿಲ್ಲ. “ಶುಭಸ್ಕ ಶೀಘ್ರಂ' ಎಂಬುದು ಇವರ ಘೋಷವಾಕ್ಯ.

ಕನ್ನಡದ ಆಸರೆಯಲ್ಲೇ ಬೆಲೆದ ಜವರೇಗೌಡರು ಅನ್ಯಭಾಷೆ-ವಿಷಯಗಳಿಗೆ ವಿರೋಧಿಯಲ್ಲ. ಕನ್ನಡಿಗರಿಗೆ ಪ್ರಾಪ್ತವಾದಂಥ ಎಲ್ಲ ವಿದ್ಯೆಗಳೂ ಅಂತಿಮವಾಗಿ ಕನ್ನಡಕ್ಕೇ ಲಭ್ಯವಾಗುವುವು೦ಬುದು ಅವರಿಗೆ ಗೊತ್ತಿಲ್ಲದಿಲ್ಲ. ಆದ್ದರಿ೦ದಲೇ ಜಾನಪದ, ಪತ್ರಿಕೋದ್ಯಮ, ಭಾಷಾಶಾಸ್ತ್ರ ಜೈನಶಾಸ್ತ್ರ. ಪ್ರಾಕೃತ, ರಷ್ಯನ್‌ ಡಿಪ್ಲೊಮಾ, ವಿಜ್ಞಾನ, ಅಂಜೆಯ ಶಿಕ್ಷಣ-ಎಲ್ಲಕ್ಕೂ ಅವರು ಬಲ. ಇಷ್ಟಾದರೂ ಸಾಹಿತ್ಯ ಅವರನ್ನು ಬಿಟ್ಟಿಲ್ಲ. ಅವರು ಸಾಹಿತ್ಯವನ್ನು ಬಿಡುವುದಿಲ್ಲ. ನಿದ್ದೆಕೆಟ್ಟುದರೂ ಓದುವ ಬರೆಯುವ ಚಪಲ, ಛಲ. ಅಕ್ಫರನಿಂದ ಷಡಕ್ಷರಿಯ ವರೆಗೆ ಹಲವರಸಂಗ. ಅವರು ಮಾಡುವ ಭಾಷಣ, ಪ್ರವಾಸ-ಎಲ್ಲವೂ ಸಾಹಿತ್ಯ, ಬೆರಕೆ ಸೊಪ್ಪಿನ ಪಳಿದ್ಯ. ನಿಷ್ಠಪಟಿ, ಖಂಡಿತವಾದಿ. ಗತ್ತು-ಗಮ್ಮತ್ತುಗಳಿಲ್ಲದೆ ಹತ್ತುಸಮಸ್ತರ ಒಳಿತಿಗಾಗಿ ದುಡಿಯುತ್ತಿದ್ದೇನೆಂದು. ನಂಬಿರುವ ನಿಗರ್ವಿ.