**ಸೆಲ್ಫಿಗಾಗಿ 6 ಕಿ.ಮೀ ಫಾಲೋ ಮಾಡಿದ ಅಭಿಮಾನಿಗೆ ಬುದ್ಧಿವಾದ ಹೇಳಿದ ಪುನೀತ್‌**

ಕೇವಲ ಒಂದು ಸೆಲ್ಫಿ ಏನೆಲ್ಲಾ ಸಾಹಕ ಮಾಡುವ ಮಂದಿಯ ಸಾಲಿಗೆ ಇಲ್ಲಿ [ಪುನೀತ್‌ ರಾಜ್‌ಕುಮಾರ್‌](https://vijaykarnataka.com/topics/%E0%B2%AA%E0%B3%81%E0%B2%A8%E0%B3%80%E0%B2%A4%E0%B3%8D%E2%80%8C-%E0%B2%B0%E0%B2%BE%E0%B2%9C%E0%B3%8D%E2%80%8C%E0%B2%95%E0%B3%81%E0%B2%AE%E0%B2%BE%E0%B2%B0%E0%B3%8D%E2%80%8C" \t "_blank) ಅವರ ಅಭಿಮಾನಿಯೊಬ್ಬ ಹೊಸದಾಗಿ ಸೇರ್ಪಡೆಯಾಗಿದ್ದಾನೆ.  
  
ಹೇಗಾದರೂ ಪುನೀತ್‌ ಅವರ ಜತೆ ಸೆಲ್ಫಿ ತೆಗೆಸಿಕೊಳ್ಳಲೇಬೇಕೆಂಬ ಹಠಕ್ಕೆ ಬಿದ್ದ ಅಭಿಮಾನಿ ಸುಮಾರು 6 ಕಿ.ಮೀ ದೂರ ತನ್ನ ನೆಚ್ಚಿ ನಟನನ್ನು ಫಾಲೋ ಮಾಡಿ ಸೆಲ್ಫಿ ತೆಗೆದುಕೊಂಡು ಅವರಿಂದ ಬುದ್ಧಿವಾದ ಹೇಳಿಸಿಕೊಂಡಿದ್ದಾನೆ.  
  
ಕಳೆದ ವಾರ ಮೈಸೂರಿನಲ್ಲಿ ರಾಘವೇಂದ್ರ ರಾಜ್‌ಕುಮಾರ್‌ ಅವರ ಎರಡನೇ ಪುತ್ರ ಯುವ ರಾಜ್‌ಕುಮಾರ್‌ ನಿಶ್ಚಿತಾರ್ಥಕ್ಕೆ ಪುನೀತ್‌ ಹೋಗಿದ್ದಾಗ ಈ ಘಟನೆ ನಡೆದಿದೆ. ಅಪ್ಪು ನಿಶ್ಚಿತಾರ್ಥ ಮುಗಿಸಿಕೊಂಡು ಬೆಂಗಳೂರಿಗೆ ಹೊರಟಿದ್ದರು. ಆಗ ಕೀರ್ತಿರಾಜ್‌ ಎಂಬ ಅಭಿಮಾನಿ ಪುನೀತ್‌ ಅವರ ಕಾರನ್ನು ಸುಮಾರು ಆರಕ್ಕೂ ಹೆಚ್ಚು ಕಿ.ಮೀ ದೂರ ಫಾಲೋ ಮಾಡಿಕೊಂಡು ಬಂದಿದ್ದಾರೆ. ಆ ವ್ಯಕ್ತಿಯನ್ನು ನೋಡಿದ ತಕ್ಷ ಣ ಪುನೀತ್‌ ತಮ್ಮ ಕಾರನ್ನು ರಸ್ತೆ ಬದಿ ನಿಲ್ಲಿಸಿ, 'ಪ್ರಾಣ ಮುಖ್ಯ. ನಾನಲ್ಲ, ನಾನು ಇವತ್ತು ಸಿಗಲಿಲ್ಲ ಅಂದ್ರೆ ಮತ್ತೊಂದು ದಿನ ಸಿಗ್ತೇನೆ. ಹೀಗೆಲ್ಲ ಕಾರನ್ನು ಫಾಲೋ ಮಾಡುವ ಸಾಹಸಕ್ಕೆ ಕೈ ಹಾಕಬಾರದು. ಒಂದು ಸೆಲ್ಫಿ ತಾನೇ ತೆಗೆದುಕೊಳ್ಳಿ' ಎಂದು ಬುದ್ಧಿ ಹೇಳಿ ಸೆಲ್ಫಿ ತೆಗಿಸಿ ಕಳಿಸಿಕೊಟ್ಟಿದ್ದಾರೆ.  
  
ಪುನೀತ್‌ ಅವರ ಈ ಸರಳತೆ ಮತ್ತು ಕಾಳಜಿಯ ಬಗ್ಗೆ ಕೀರ್ತಿರಾಜ್‌ ತಮ್ಮ ಫೇಸ್‌ ಬುಕ್‌ನಲ್ಲಿ ಬರೆದುಕೊಂಡಿದ್ದಾರೆ. ಈ ಫೇಸ್‌ಬುಕ್‌ ಪೋಸ್ಟ್‌ ಈಗ ವೈರಲ್‌ ಆಗಿದೆ. ಅಪ್ಪು ಅವರ ಸರಳತೆ ಮತ್ತು ಸಾಮಾಜಿಕ ಕಳಕಳಿಗೆ ಎಲ್ಲರೂ ಫಿದಾ ಆಗಿದ್ದಾರೆ.  
  
ಸೆಲ್ಫಿ ಎನ್ನುವುದು ಇತ್ತೀಚಿನ ದಿನಗಳಲ್ಲಿ ಗೀಳಾಗಿದೆ. ನಟರು ಕೂಡಾ ನಮ್ಮಂತೆ ಸಾಮಾನ್ಯ ಮನುಷ್ಯರು ಎಂದು ತಿಳಿದುಕೊಳ್ಳಬೇಕು. ಸಾಕಷ್ಟು ಬಾರಿ ಸೆಲ್ಫಿ ತೆಗೆದುಕೊಳ್ಳಲು ಹೋಗಿ ಅವಘಡಗಳು ಸಂಭವಿಸಿವೆ. ಹಾಗಾಗಿ ಎಲ್ಲರೂ ಸೆಲ್ಫಿ ಹುಚ್ಚಿಗೆ ಬೀಳಬಾರದು ಎಂದು ಸಾಕಷ್ಟು ನಟರು ಹೇಳಿದ್ದಾರೆ.  
  
ಯುವ ರಾಜ್‌ಕುಮಾರ್‌ ಎಂಗೇಜ್‌ಮೆಂಟ್‌ ಮುಗಿಸಿಕೊಂಡು ವಾಪಸ್‌ ಬರುವಾಗ ಈ ಘಟನೆ ನಡೆಯಿತು. ನಾನು ಕಾರು ನಿಲ್ಲಿಸಿ ಆ ಹುಡುಗನಿಗೆ ಬುದ್ಧಿ ಹೇಳಿದೆ. ಅಭಿಮಾನಿಗಳೆಂದರೆ ನಮಗೂ ಪ್ರೀತಿ ಇರುತ್ತೆ. ಅದಕ್ಕಾಗಿ ಅವರು ಸಾಹಸ ಮಾಡಬಾರದು. ನಾವು ಆಗಾಗ ಅವರನ್ನು ಭೇಟಿ ಮಾಡುತ್ತಲೇ ಇರುತ್ತೇವೆ. ಹಾಗಾಗಿ ರಿಸ್ಕ್‌ ತಗೊಂಡು ಸೆಲ್ಫಿ ತೆಗೋಬೇಡಿ ಎಂದು ಎಲ್ಲರಿಗೂ ಹೇಳುತ್ತೇನೆ.