‘ನಗೆಯ ಹುಚ್ಚು ಬೆಳದಿಂಗಳು’ಅನ್ನು ಪಡುಕೋಣೆ ರಮಾನಂದರಾಯರು ಚೆನ್ನಾಗಿ

ಅನುಭವಿಸಿದ್ದಾರೆ. ಅಂಥ ಹುಚ್ಚಿನಲ್ಲಿ ಹೊಳೆಯುವ ಹಾಸ್ಯೋಕ್ತಿಗಳು ಬಾಣದಂತೆ

ಎದೆಯಲ್ಲಿ ನಾಟಿ ನಿಂತರೂ ಹೂವಿನಂತೆ ಮೃದುಸ್ವರ್ಶದಿಂದ ಮರುಳುಗೊಳಿಸುವುವು.

ಅವರ ಬತ್ತಳಿಕೆಯಲ್ಲಿ ಹತ್ತು ದಿಕ್ಕಿನ ಅಸ್ತ್ರಗಳಿವೆ. ಒಂದೊಂದರಲ್ಲಿಯೂ ಒಂದೊಂದು

ಬಗೆಯ ಮೋದಕ, ಮಾದಕ, ಆಹ್ಲಾದಕ, ಚೋದಕ ಶಕ್ತಿಯಿದೆ ಎಂದು ಪ್ರಶಂಸಿಸಿದ್ದಾರೆ.

‘ಅಂಕು ಡೊಂಕು ಸಂಕಪಾಲ, ಮೂರುತಲೆ ಹತ್ತುಕಾಲು’ ಎಂಬ ಒಗಟನ್ನು

ಬಿಡಿಸಲಾಗದ ಲೇಖಕರು ಹಗಲಿರುಳೂ ಒದ್ದಾಡಿ, ಕಡೆಗೆ ಗೆಳೆಯ ಹರಿ ಕಮತನಿಗೆ

ಆ ಒಗಟನ್ನು ಹೇಳಿ, ಬಿಡಿಸಲು ಅವನು ಒದ್ದಾಡುವುದು ಕಂಡಾಗ, ‘ಸಧ್ಯ, ತೊಲಗ್ತು

ಭೂತ!’ ಎಂದು ಲೇಖಕರು ನಿಟ್ಟುಸಿರು ಬಿಡುತ್ತಾರೆ. ನಮಗೆ ದೊರೆತಿರುವ ಮೊದಲ

ನಾಟಕವಾದ ‘ಮ್ರಿತ್ರವಿಂದಾ ಗೋವಿಂದ’ ಸಂಸ್ಕೃತ ‘ರತ್ನಾವಳೀ’ ನಾಟಕದ ಯಥಾವತ್ತಾದ

ಅನುವಾದ. ಈ ನಾಟಕದಲ್ಲಿ ಹಾಸ್ಯ ಮತ್ತು ಶೃಂಗಾರ ರಸಗಳ ಮಿಶ್ರಣವಿದೆ. ವಿದೂಷಕನ

ಪಾತ್ರ ನಗಿಸುತ್ತದೆ. ಕನ್ನಡಕ್ಕೆ ಭಾಷಾಂತರವಾದ ನಾಟಕಗಳಲ್ಲಿ ಹಾಸ್ಯದ ಪ್ರಖರತೆ

ಕಡಿಮೆ ಎಂದೇ ಹೇಳಬೇಕು. ಪ್ರತಿಯೊಂದು ಭಾಷೆಗೂ ತನ್ನದೇ ಆದ ಸಂಸ್ಕೃತಿ

ಇದ್ದಂತೆ. ತನ್ನವೇ ಆದ ಜೋಕುಗಳನ್ನೂ ಹೊಂದಿರುತ್ತದೆ.

ಕಂಪನಿ ನಾಟಕಗಳಲ್ಲಿ ಹಾಸ್ಯರಸಕ್ಕೆ ಅವಕಾಶವಿದೆ. ಇತ್ತೀಚಿನ ಕಂಪನಿ ನಾಟಕಗಳು

ಹಾಸ್ಯವನ್ನೇ ಬಂಡವಾಳ ಮಾಡಿಕೊಂಡು ಜನರನ್ನು ನಗಿಸುವ ಪ್ರಯತ್ನ ಮಾಡುತ್ತಿವೆ.

ಕೆಲವೊಮ್ಮೆ ಹಾಸ್ಯದ ಹೆಸರಿನಲ್ಲಿ ಅಶ್ಲೀಲತೆಯನ್ನು ತುರುಕುವುದೂ ಉಂಟು.

ಪರ್ವತವಾಣಿ, ಕೈಲಾಸಂ, ಶ್ರೀರಂಗ, ಎ. ಎಸ್. ಮೂರ್ತಿ, ನವರತ್ನರಾಂ

ಮೊದಲಾದವರ ನಾಟಕಗಳಲ್ಲಿ ಹಾಸ್ಯ ಪರಿಪಕ್ವವಾಗಿ ಮೂಡಿ ಬಂದಿದೆ. ಆದರೆ

ಪ್ರಸ್ತುತವಾಗಿ ಇವು ಜನರನ್ನು ನಗಿಸುವಲ್ಲಿ ಸಫಲವಾಗುತ್ತಿಲ್ಲ. ಇದಕ್ಕೆ ಕಾರಣ ಈ

ಮೊದಲು ಚರ್ಚಿಸಿದಂತೆ ಸಮಾಜದಲ್ಲಿ ಆಗುತ್ತಿರುವ ಬದಲಾವಣೆ, ವಿಜ್ಞಾನದ ಹೊಸ

ಆವಿಷ್ಕಾರಗಳು, ಕಂಪ್ಯೂಟರೀಕರಣ, ಜಾಗತೀಕರಣ ಗದ್ದಲದಲ್ಲಿ ಅಡಗೂಲಜ್ಜಿ,

ವಿದೂಷಕ ಮೊದಲಾದ ಪಾತ್ರಗಳು ಇಂದು ಮರೆಯಾಗುತ್ತಿವೆ.

ಇಂಗ್ಲಿಷ್ ಸಾಹಿತ್ಯದಲ್ಲಿ ಜೋಕುಗಳಿಗೆ ಒಳ್ಳೆಯ ಬೇಡಿಕೆ ಇದೆ. ಕನ್ನಡದ ನಗೆಹನಿಗಳೂ

ಪುಸ್ತಕ ರೂಪದಲ್ಲಿ ದೊರೆಯುತ್ತಿದ್ದು ಅಪಾರವಾದ ಜನಪ್ರಿಯತೆ ಗಳಿಸಿವೆ. ಹನಿಗವನ

ಗಳಿಗೆ ಬೇಡಿಕೆ ಹೆಚ್ಜಿದೆ. ಡುಂಡಿರಾಜ್, ಬಿ.ಆರ್.ಲಕ್ಷ್ಮಣರಾವ್, ಎಂ.ಎನ್. ವ್ಯಾಸರಾವ್

ಮೊದಲಾದ ಕವಿಗಳು ಉತ್ತಮ ಹನಿಗವನಗಳನ್ನು ನೀಡಿದ್ದಾರೆ.

ಹೇಗಿದೆ ನೋಡಿ ಭಾರತೀಯರ

ಸತ್ಯಪ್ರಿಯತೆ

ಕಳ್ಳ ನೋಟಿನಲ್ಲೂ ಅಚ್ಚಾಗಿರುತ್ತೆ

ಸತ್ಯಮೇವ ಜಯತೆ

ಎಂಬ ಹನಿಗವನದಲ್ಲಿ ಖೋಟನೋಟು ಎಷ್ಟು ಸುಂದರವಾಗಿ, ಯಥಾವತ್ತಾಗಿ

ಮುದ್ರಿಸಿರುತ್ತಾರೆ ಎಂಬ ಅಂಶವಿದೆ.

ಚಿಂತಾಮಣಿ ಕೊಡ್ಲೆಕೆರೆ ವೈದ್ಯರ ಬಗ್ಗೆ ಹೀಗೆ ನಗಾಡುತ್ತಾರೆ

ಸ್ವರ್ಗಕ್ಕೆ ಹೋದ್ರೆ ಸಜ್ಜನರು

ನರಕಕ್ಕೆ ಹೋದ್ರೆ ದುರ್ಜನರು

ಎರಡೂ ಲೋಕಕ್ಕೆ ಒಬ್ಪರೇ ಏಜೆಂಟ್

ನಮ್ಮಾಸ್ಪತ್ರೆ ಸರ್ಜನರು

ಚಂದ್ರಶೇಖರ ಪಾಟೀಲರು ಹಳೆಯ ಸಂಪ್ರದಾಯ, ನಂಬಿಕೆಗಳನ್ನು ಅಲುಗಾಡಿಸು

ವಂತೆ ಅನೇಕ ಹನಿಗವನಗಳನ್ನು ರಚಿಸಿದ್ದಾರೆ.

ಬಹುತೇಕ ಸತಿ ಮಣಿಗಳಿಗೆ

ಪತಿಯೇ ಪರದೈವ

ಕೆಲವು ಖಾಲಿ ಮಣಿಗಳಿಗೆ

ಪರಪತಿಯೇ ದೈವ

“ಸೀತಾಯಣ” ಕವನದಲ್ಲಿ ಲಕ್ಷಣ ರೇಖೆಯ ಬಗ್ಗೆ ಬರೆಯುತ್ತಾರೆ

ಹೋಗೋ ಮುಂಚೆ ಲಕ್ಷಣ

ಗೆರಿ ಹೊಡೆದ

ಆಮ್ಯಾಲೆ ಬಂದ ರಾವಣ

ಲೈನು ಹೊಡೆದ

“ಗೆರಿ” ಮತ್ತು “ಲೈನು” ಒಂದೇ ಅರ್ಥ ನೀಡಿದರೂ ಬಳಸಿರುವ ರೀತಿ

ಧ್ವನಿಪೂರ್ಣವಾಗಿದೆ.

ವೈ.ಎನ್.ಕೆ.ಯವರ ನಾನ್ಸೆನ್ಸ್ ಪದ್ಯಗಳೂ ಸೊಗಸಾಗಿವೆ

ಕಾದಿರುವಳು ಶಬರಿ

ಕೈಯ್ಯಲ್ಲೊಂದು ಡಬರಿ

ಅದರಲ್ಲಿ ಒಂದಿಷ್ಟು ಕೊಬರಿ

ವೈ.ಎನ್.ಕೆ ಅವರ “ವಂಡರ್” ಸೀರೀಸ್ ನಲ್ಲಿರುವುದೆಲ್ಲ ಅರ್ಷಕ ಅಂಕಣ

ಬರಹಗಳೇ. ಅನೇಕ ಕನ್ನಡಾಂಗ್ಲೋ ಪದಗಳನ್ನು ಇವರು ಟಂಕಿಸಿದ್ದಾರೆ. ಇಂಗ್ಲಿಷ್

ಸಾಹಿತ್ಯದ ರಸವಿಜಾರಗಳನ್ನು ನಮ್ಮ ಪರಿಸರಕ್ಕೆ ಹೊಂದುವಂತೆ ಪ್ರಸ್ತುತಪಡಿಸಿದ್ದಾರೆ.

ಇಂಗ್ಲಿಷಿನ ಲಿಮಿರಿಕ್ಕುಗಳಿಗೆ ಹತ್ತಿರವಾದ ಶೈಲಿಯಲ್ಲಿ ಕವನದ ಸಾಲುಗಳಮ್ನ ರಚಿಸಿ

“ಪದ್ಯ ಇಷ್ಟು ಲೈಟ್ ಆದರೆ ಹೇಗೆ ಸ್ವಾಮಿ” ಎಂಬ ಕೃತಿಯನ್ನೂ ಕೊಟ್ಟಿದ್ದಾರೆ.

“ಚಾರ್ಜ್ ಆಫ್ ದ ಲೈಟ್ ಬ್ರಿಗೇಡ್ ಎಂಬ ಟೆನಿಸನ್ ನ ಕವನಗಳನ್ನು ಬಿ.ಎಂ.ಶ್ರೀ

ಯವರು ತಮ್ಮ “ಇಂಗ್ಲಿಷ್ ಗೀತೆ” ಸಂಕಲನದಲ್ಲಿ ಭಾಷಂತರಿಸಿದ್ದಾರೆ. ಅವರ

ಒಂದು ಸ್ಯಾಂಪಲ್ ಕವನ ಹೀಗಿದೆ.

ಅವರ ಬಲಗಡೆ ಗುಂಡು

ಅವರ ಎಡಗಡೆ ಗುಂಡು

ಈ ಲೈಟ್ ಬ್ರಿಗೇಡ್ ಕವನ ಬೆಂಗಳೂರಿನ ಬ್ರಿಗೇಡ್ ರೋಡ್ ಬಗ್ಗೆ ಬರೆದಿರಬಹುದೇ

ಎಂಬ ಗುಮಾನಿಯನ್ನು ವೈ.ಎನ್ ಕೆ. ವ್ಯಕ್ತಪಡಿಸುತ್ತಾರೆ. “ಕಂಡಲ್ಲಿ ಗುಂಡು’ ಎಂಬ

ಪದ್ಯದಲ್ಲಿ ರಚಿಸಿರುವ ವೈ. ಎನ್. ಕೆ ನಗರಗಳಲ್ಲಿ ಹೆಚ್ಚುತ್ತಿರುವ ಮದ್ಯದಂಗಡಿಗಳ

ಬಗ್ಗೆ ವಿಡಂಬಿಸುತ್ತಾರೆ.

ಕನ್ನಡದಲ್ಲಿ ಹಾಸ್ಯ ಸಾಹಿತ್ಯ ಸಮೃದ್ಧವಾಗಿದೆ ಇವುಗಳನ್ನು ನಮಗೆ ನೀಡಿರುವ

ರಾಶಿ, ಬೀಚಿ, ನಾಡಿಗೇರ್, ಅರಾಸೇ, ಅ.ರಾ.ಮ್ರಿತ ಮೊದಲಾದ ಸಾಹಿತಿಗಳ ಬರಹಗಳಲ್ಲಿ

ವಸ್ತು ವೈವಿಧ್ಯವಿದೆ. ಹಾಸ್ಯದೊಂದಿಗೆ ವಿಚಾರಗಳ ಮಂಡನೆ ಇದೆ. ಯಾಂತಿಕ ಬದುಕಿಗೆ

ನಗೆ ಟಾನಿಕ್ ನೀಡಬಲ್ಲ ಹಾಸ್ಯರಸ ಕನ್ನಡ ಸಾಹಿತ್ಯದಲ್ಲಿ ಇಂದು ಹೇರಳವಾಗಿ

ದೊರೆಯುತ್ತದೆ. ದೇಶ-ವಿದೇಶಗಳಲ್ಲಿ ಕನ್ನಡದ ಹಾಸ್ಯ ಭಾಷಣಗಳಿಗೆ ವಿಫುಲ

ಅವಕಾಶಗಳಿವೆ. ವಿದೇಶಗಳಲ್ಲಿನ ಕನ್ನಡ ಸಂಘಗಳು ಕನ್ನಡ ಸಾಹಿತ್ಯಕ್ಕೆ, ಹಾಸ್ಯರಸಕ್ಕೆ

ಒತ್ತು ಕೊಟ್ಟು ಜಾಗತಿಕ ಮಟ್ಟದಲ್ಲಿ ಬೆಳೆಸಿರುವುದು ಅತ್ಯಂತ ಆನಂದದ ವಿಷಯ.