‘ಹೆಣ್ಣು ಒಂದು ವಿಶ್ಲೇಷಣೆ’ ಎಂಬ ಈ ಲೇಖನ ಎಂ.ಎಸ್.ನರಸಿಂಹಮೂರ್ತಿ

ಮತ್ತು ನಿರ್ಮಲಾ ಎಂಬ ಎರಡು ಹೆಸರುಗಳಲ್ಲಿ ಪ್ರಕಟವಾಯಿತು. ಹೆಣ್ಣಿನ ಭೌತಿಕ

ಗುಣಗಳು, ರಾಸಾಯನಿಕ ಗುಣಗಳು, ಉಪಯೋಗಗಳು ಇತ್ಯಾದಿಗಳು ಆ ಲೇಖನದಲ್ಲಿ

ಇದ್ದವು. ಈ ಲೇಖನವು ಬಂಧುವರ್ಗದಲ್ಲಿ ಚರ್ಚೆಗೆ ಗ್ರಾಸವಾಗಿ ನಮ್ಮ ಪ್ರೀತಿ

ಸಾರ್ವಜನಿಕ ಚರ್ಚೆಯ ಬಹಿರಂಗ ಅಧಿವೇಶನಕ್ಕೆ ದಾರಿ ಮಾಡಿತು.

ನಿರ್ಮಲಾ ಮನೆಯಲ್ಲಿ ನನ್ನ ಬಗ್ಗೆ ವಿಷಯ ಬಂದಾಗ ಕೆಲವು ಕಟ್ಟುಪಾಡುಗಳನ್ನು

ವಿಧಿಸಿದರು. ನನಗೆ ಪತ್ರ ಬರೆಯದಂತೆ ನಿರ್ಮಲಾಗೆ ತಾಕೀತು ಮಾಡಿದರು.

ತಿಂಗಳಿಗೊಮ್ಮೆ ಬೆಂಗಳೂರಿಗೆ ಬರುತ್ತಿದ್ದ ನನ್ನನ್ನು ಸಾಗರಕ್ಕೆ ಕಳುಹಿಸಿಕೊಡಲು

ನಿರ್ಮಲಾ ರೈಲ್ವೇಸ್ಟೇಷನ್ ಗೆ ಬರುತ್ತಿದ್ದರು. ಸಮಯಕ್ಕೆ ಸರಿಯಾಗಿ ಶೀಟಿ ಊದಿ

ಹಸಿರು ಬಾವುಟ ತೋರಿಸ್ಠುತ್ತಿದ್ದ ರೈಲ್ವೇ ಗಾರ್ಡ್ ಮೇಲೆ ಅವರಿಗೆ ಸಿಟ್ಟಿತ್ತು. ರೈಲು

ಹೊರಟಾಗ ಅವರ ಕಣ್ಣಿನಲ್ಲಿ ಬಳಬಳನೆ ಹರಿಯುತ್ತಿದ್ದ ನೀರು ನನಗೆ ಬೆಂಗಳೂರಿನಲ್ಲೇ

ಸಾಗರವನ್ನು ತೋರಿಸುತ್ತಿತ್ತು.

ಸಾಗರದ ಮೈಸೂರು ಬ್ಯಾಂಕಿನ ನನ್ನ ವಿಳಾಸಕ್ಕೆ ಬರುವ ಪತಗಳು ಹೆಚ್ಚಿದವು.

ಇದ್ದಕ್ಕಿದ್ದಂತೆಯೇ ಪತ್ರಗಳು ನಿಂತವು ವಿರಹ ವೇದನೆ ಏನೆಂಬುದನ್ನು ನಾನು ಅರ್ಥ

ಮಾಡಿಕೊಂಡೆ. ನನಗೆ ಪತ್ರ ಬಾರದಂತೆ ಹುಡುಗಿಯ ಮನೆಯವರು ಪತ್ರಗಳ ಮೇಲೆ

ಸೆನ್ಸಾರ್ ಕಟ್ಟುಪಾಡು ವಿಧಿಸಿದ್ದರು. ಯಾವುದೇ ಪೋಸ್ಟ್ ಡಬ್ಬದಿOದ

ನನ್ನ ಹೆಸರಿಗೆ ಪತ್ರ ಕಳಿಸಿದರೂ ಅದು ಹೇಗೋ ಮಾಯವಾಗಲು

ಸ್ವಾರಸ್ಯಕರವಾದ ಪತ್ರಗಳು ಮಿಸ್ಸಾಗಿದ್ದು ಬಹಳ ದುಃಖದ ವಿಷಯ ಇದು ಹೀಗೇ

ಮುಂದುವರಿದರೆ ಕಷ್ಟವಾಗುತ್ತದೆ ಎಂದು ನಾನು ಒಂದು ಹೊಸ ಲಿಪಿಯನ್ನೇ ಕಂಡು

ಹಿಡಿದೆ. ಇಂಗ್ಲಿಷ್ ಮತ್ತು ಲ್ಯಾಟಿನ್ ಪದಗಳನ್ನು ಬಳಸಿದ ಲಿಪಿ ಅದು. ಓದುವುದು

ಮಾತ್ರ ಕನ್ನಡದಲ್ಲಿ. ಈ ಪ್ರೇಮಲಿಪಿಯಲ್ಲಿ ಪತ್ರಗಳು ಬರಲು ಶುರುವಾದಾಗ ಮನೆಯವರ

ತಲೆ ಕೆಟ್ಟಿತು. ಆ ಪತ್ರಗಳಲ್ಲಿ ಏನಿದೆ ಎಂಬುದೇ ತಿಳಿಯದೆ ಬಂಧು, ಬಳಗ ಒದ್ದಾಡಿತು.

ಬೇರೆ ಯಾರೂ ಓದುವುದಿಲ್ಲ ಎಂಬ ಧೈರ್ಯದ ಮೇಲೆ ಹಸಿ ಹಸಿಯಾದ, ಬಿಸಿ

ಬಿಸಿಯಾದ ಮಾತುಗಳನ್ನು ಬರೆಯಲು ಇದರಿಂದ ಸಾಧ್ಯವೂ ಆಯಿತು. ಪತ್ರಗಳ

ಸಂಖ್ಯೆ ಹೆಚ್ಚಾಗಿ ಅಂಚೆ ಕಛೇರಿಗೆ ಲಾಭವಾಯಿತು. ನನ್ನ ತಂಗಿಗೆ ಮದುವೆ ನಿಶ್ಚಯವಾದ

ಹದಿನೈದು ದಿನಗಳಲ್ಲಿ ನಮ್ಮ ಮದುವೆಗೆ ಡೇಟ್ ಫಿಕ್ಸ್ ಆಯಿತು 1977ರ ಫೆಬ್ರವರಿ

ತಿಂಗಳ 27ನೇ ತಾರೀಖು ನಮ್ಮಿಬ್ಪರಿಗೂ ಮದುವೆ ಮಾಡಬೇಕೆಂದು ಗುರು ಹಿರಿಯರು

ನಿಶ್ಚಯಿಸಲೇಬೇಕಾದ ಪರಿಸ್ಥಿತಿ ಬಂದಿತು.

ಮಲ್ಲೇಶ್ವರದ ಗಜಲಕ್ಷ್ಮಿ ಮಹಲ್ ಕಲ್ಯಾಣ ಮಂಟಪದಲ್ಲಿ ನಡೆದ ನಮ್ಮ ಮದುವೆ

ಒಂದು ರೀತಿಯ ಸಾಹಿತ್ಯ ಸಮ್ಮೇಳನದಂತೆಯೇ ಇದ್ದು ಸಾಹಿತಿ ಮಿತ್ರರ ದಂಡು

ಬಂದಿತ್ತು. ಪ್ರಮುಖವಾಗಿ ಎಂ.ಕೆ. ಇಂದಿರಾ, ಎ. ಪಂಕಜಾ, ಟಿ. ಸುನಂದಮ್ಮ,

ಸೂರ್ಯನಾರಾಯಣ ಚಡಗ, ದಾಶರಥಿ ದೀಕ್ಷಿತ್, ಜಿ.ಪಿ. ರಾಜರತ್ನಂ ಮೊದಲಾದವರು

ಬಂದು ಹರಸಿ ಹಾರೈಸಿದರು.

ನಿರ್ಮಲಾ ನನ್ನ ಬಾಳಲ್ಲಿ ಪ್ರವೇಶ ಮಾಡಿದ ಮೇಲೆ ನನ್ನ ಸಾಹಿತ್ಯಕ್ಕೆ ಇನ್ನಷ್ಟು

ವೇಗ ಮತ್ತು ಓಘ ದೊರೆಯಿತು. ನಾನು ಬರೆಯುವ ಕಥೆಗಳನ್ನು ಮುದ್ರಣಕ್ಕಾಗಿ

ಸಿದ್ಧಪಡಿಸಿ ಕಳಿಸುವುದು, ಪ್ರಶ್ನೋತ್ತರ ಅಂಕಣಗಳಿಗೆ ಕಾರ್ಡುಗಳ ಮೇಲೆ ನಾನು

ಬರೆಯುವ ಕಚ್ಚಾ ಉತ್ತರಗಳನ್ನು ಕಾಪಿ ಮಾಡಿ ಸಿದ್ಧ ಪಡಿಸಿವುದು ಇವೇ ಮುಂತಾದ

ಕೆಲಸಗಳನ್ನು ಆಕೆ ವಹಿಸಿಕೊಂಡರು. ನನ್ನ ಬರವಣಿಗೆಯ ಅರ್ಧ ಹೊರೆ ನಿರ್ಮಲಾ

ಹೊತ್ತರು. ನನಗಾಗಿ ಎಷ್ಟೋ ಲೇಖನಗಳನ್ನು ಬರೆದುಕೊಟ್ಟಿದ್ದಾರೆ. ಕಾಪಿಗಳನ್ನು

ಮಾಡಿದ್ದಾರೆ. ಈಮೇಲ್ ವ್ಯವಸ್ಥೆ ಅಂದು ಇರಲಿಲ್ಲ. ಹೀಗಾಗಿ ಪತ್ರಿಕಾಲಯಗಳಿಗೇ

ಸ್ವತಃ ಹೋಗಿ ಲೇಖನಗಳನ್ನು ತುರ್ತಾಗಿ ತಲುಪಿಸುವ ಜವಾಬ್ದಾರಿ ಅವರದಾಗಿತ್ತು.