ರಾಶಿಯವರ ನಗೆ ಸಾಹಿತ್ಯ

“ಆಸ್ಪತ್ರೆ ಇದ್ದರೆ ಡಾಕ್ಟರಿಲ್ಲ, ಡಾಕ್ಟರಿದ್ದರೆ ನೆಟ್ಟಗೆ ಆಸ್ಪತ್ರೆ ಇಲ್ಲ. ಎರಡೂ ಇದ್ದಾಗ

ಔಷಧಿಗಳೇ ಇಲ್ಲ. ಈ ರೀತಿ ಆದರೆ ರೋಗಿಗಳು ಏನಾಗ್ತಾರೆ” ಅಸೆಂಬ್ಲಿಯಲ್ಲಿ

ವಿರೋಧಪಕ್ಷದವರು ಕೂಗಾಡಿದಾಗ ರಾಶಿಯವರು ನೀಡಿದ ಉತ್ತರ

“ಸಧ್ಯ. ರೋಗಿಗಳು ಬದುಕಿಕೊಳ್ತಾರೆ”

ವೈದ್ಯರಾದ ರಾಶಿಯವರು ತಮ್ಮ ವೃತ್ತಿಯ ಬಗ್ಗೆಯೇ ನಗೆ ಎಬ್ಬಿಸುತ್ತಿದ್ದರು.

“ಕಾಯಿಲೆ ಬಂದಾಗ ವೈದ್ಯರ ಹತ್ರ ನಾವು ಹೋಗಲೇಬೇಕು. ಯಾಕೆ ವೈದ್ಯ

ಬದುಕೋದು ಬೇಡೆವೇ ವೈದ್ಯ ಕೊಟ್ಟ ಚೀಟಿಯನ್ನು ಮಾತ್ರೆ ಅಂಗಡಿಯವನಿಗೆ

ತೋರಿಸೀ ಹಣಕೊಟ್ಟು ಔಷಧಿ ತರಬೇಕು ಯಾಕೆ ಅಂಗಡಿಯವನು ಬದುಕೋದು

ಬೇಡವೇ ತಂದ ಔಷಧೀನ ಮೋರೀಗೆ ಎಸೆದು ನಾವು ಮನೆ ಒಳಗೆ ಬರಬೇಕು.

ಯಾಕೆ ನಾವು ಬದುಕೋದು ಬೇಡವೇ”

ಈ ನಗೆ ಹನಿಯನ್ನು ರಾಶಿಯವರೇ ಸ್ವತಃ ಹೇಳುತ್ತಿದ್ದರು ಇವರ ಪೂರ್ತಿ

ಹೆಸರು ಡಾ ಎಂ ಶಿವರಾಂ.

ದೊಡ್ಡಾಸ್ಪತ್ರೆ ಮುಂದೆ ವನ್-ವೇ ಅಂತ ಬೋರ್ಡ್ ಹಾಕಿದ್ದಾರೆ. ಇದು ಸರಿಯಲ್ಲ.

ರೋಗಿಗಳು ಬೇರೆ ಬೇರೆ ವಾಹನಗಳಲ್ಲಿ ಆಸ್ಪತ್ರೆ ಒಳಗೆ ಹೋಗಬಲ್ಲರು. ಆದರೆ ಆಚೆ

ಬರಲು ಸಾಧ್ಯವಿಲ್ಲ. ಇದಕ್ಕೆ ಇಂಬು ಕೊಡುವಂತೆ ವನ್-ವೇ ಬೋರ್ಡ್ ಇದ್ದರೆ

ಏನು ಚೆನ್ನ

ಜನಪ್ರಿಯ ವೈದ್ಯರ ಬಾಯಿಂದ ಈ ಮಾತುಗಳು ಕೇಳಿದಾಗ ಹಾಸ್ಯ ಮತ್ತಷ್ಟು

ಸ್ಫೋಟಗೊಳ್ಳುತ್ತದೆ. ‘ಸಿವಿಲ್ ಸರ್ಜನ್’ ಎಂಬ ಹುದ್ದೆಯ ಬಗ್ಗೆಯೂ ಅವರ ಟೀಕೆ

ಇದೆ.

“ಯಾವ ಸರ್ಜನ್ ಸಿವಿಲ್ ಆಗಿರ್ತಾನೆ ಕ್ರಿಮಿನಲ್ ಲಾಯರ್ ಗಳ ಥರ ಕ್ರಿಮಿನಲ್

ಸರ್ಜನರೂ ಇರ್ತಾರೆ!”

ರಾಶಿಯವರು ನಗೆಯ ಕನ್ನಡಕ ತೊಟ್ಟು ಸಮಾಜವನ್ನು ನೋಡಿದವರು. ಕನ್ನಡ

ನಗೆ ಬರಹಗಾರರ ಗುಂಪಿನಲ್ಲಿ ರಾಶಿಯವರು ಭಿನ್ನವಾಗಿ ನಿಲ್ಲುತ್ತಾರೆ. ಇದಕ್ಕೆ ಕಾರಣ

ರಾಶಿಯವರು 25 ವರ್ಷ ಕಾಲ ನಡೆಸಿದ ಕೊರವಂಜಿ ಪತ್ರಿಕೆ ಹಾಸ್ಯದ ಹೊರಣವಮ್ನ

ಅಡಗಿಸಿಕೊಂಡು ತಿಂಗಳಿಗೊಮ್ಮೆ ಬರುತ್ತಿದ್ದ ‘ಕೋರವಂಜಿ’ ಪತ್ರಿಕೆಯನ್ನು ರಾಶಿಯವರು

ನಡೆಸಿದ್ದು-ನೂರಾರು ನಗೆ ಬರಗಾರರ ಸೃಷ್ಟಿಗೆ ಕಾರಣವಾಯಿತು. ದಾಶರಥಿ ದೀಕ್ಷಿತ್,

ನಾ.ಕಸ್ತೂರಿ, ಅ.ರಾ.ಸೇ, ಜಿ.ಪಿ. ರಾಜರತ್ನಂ, ಶ್ರೀರಂಗ ಮೊದಲಾದ ನಗೆ ಬರಹಗಾರರ

ಪಡೆ ಸಿದ್ಧವಾಗಿದ್ದು ‘ರಾಶಿ’ಯವರ ಗರಡಿಯಲ್ಲಿ. ಗಂಭೀರವಾಗಿ ಬರೆಯುತ್ತಿದ್ದ ಸಾಹಿತಿಗಳ

ಮೇಲೂ ‘ರಾಶಿ’ ಪ್ರಭಾವ ಬೀರಿದ್ದು , ಅವರೂ ನಗೆ ಲೇಖನಗಳನ್ನು ರಚಿಸಲು

ಆರಂಭಿಸಿದ್ದರು.

ಪತ್ರಿಕೆ ನಡೆಸುವುದು ಕಷ್ಟವಾಗಿ 1967ರ ಮಾರ್ಚ್ ನಲ್ಲಿ ‘ಕೊರವಂಜಿ’ಯನ್ನು ಕೈ

ಬಿಡಬೇಕಾಗಿ ಬಂತು. 25 ವರ್ಷದ ತುಂಬು ಪ್ರಾಯದ ಕೊರವಂಜಿಗೆ ಕಣ್ಣಿಗೆ ಬಿಟ್ಟೆ

ಸುತ್ತಿ ಕಾಡಿಗೆ ಕಳಿಸಿದ್ದು ಕನ್ನಡ ಪತ್ರಿಕೋದ್ಯಮದ ಕಷ್ಟ-ನಷ್ಟಗಳಿಗೆ ಒಂದು ಮೂಕ ಸಾಕ್ಷಿ.

ಕೊರವಂಜಿ ಕಾಡಿಗೆ ಹೋದಳು.” ಎಂದಾಗ ತೂಕಡಿಸುತ್ತಿದ್ದ ಕನ್ನಡಿಗ ಆಕಳಿಸುತ್ತಾ

ಎದ್ದು, “ಹೌದಾ, ಕೊರವಂಜಿ ಇದ್ದಿದ್ದೇ ನನಗೆ ತಿಳಿಯಲಿಲ್ಲ” ಎಂದನಂತೆ. ಇದು

ಹಾಸ್ಯಪತ್ರಿಕೆಗಳ ಹಣೆಬರಹ.

‘ಏಪ್ರಿಲ್ ಒಂದು’ ಎಂದರೆ ನಾವು ಜಾಗೃತ ಆಗಿಬಿಡುತ್ತೇವೆ. ಪಾಶ್ಚಾತ್ಯರು ಏಪ್ರಿಲ್

ಒಂದನೇ ತಾರೀಖನ್ನು “ಮಂಕರ ದಿನ”ವನ್ನಾಗಿ ಆಚರಿಸುತ್ತಾರೆ. ಇದನ್ನು ಯಾವ

‘ಪೂಲು’ ಪ್ರಾರಂಭಿಸಿದನೋ ತಿಳಿಯದು. ಆದರೆ ನಾವು ಏಪ್ರಿಲ್ ಒಂದನ್ನು ಆರ್ಥಿಕ

ವರ್ಷದ ಮೊದಲ ದಿನವನ್ನಾಗಿ ಆಚರಿಸುತ್ತೇವೆ. ಹೊಸ ವರ್ಷಕ್ಕೆ ಹೊಸ ಬಜೆಟ್

ಮಾಡುತ್ತೇವೆ. ಆಶ್ವಾಸನೆಗಳ ಪಟ್ಟಿಗೆ ಸುಣ್ಣ ಬಣ್ಣ ಹೊಡೆಸುತ್ತೇವೆ.

‘ಕೊರವಂಜಿ’ ಪತ್ರಿಕೆಯಲ್ಲಿ ಪ್ರತಿತಿಂಗಳೂ ರಾಶಿ ಬರೆಯುತ್ತಿದ್ದ ಅಂಕಣಗಳೆಂದರೆ

‘ಕುಹಕಿಡಿಗಳು’ ಮತ್ತು ‘ಉರಿಗಾಳು’ ಪ್ರಚಲಿತ ರಾಜಕೀಯ ವಿದ್ಯಮಾನಗಳಿಗೆ ನಗೆಯ

ಗುದ್ದು ಕೊಡುವ ಕುಹಕಿಡಿಗಳು ಎಲ್ಲರಿಗೂ ಪ್ರಿಯವಾಗಿರುತ್ತಿದ್ದವು.

ನಾಡಿನ ಮೊದಲ ಮುಖ್ಯ ಮಂತ್ರಿಗಳಾಗಿದ್ದ ಕೆ.ಸಿ. ರೆಡ್ಡಿಯವರ ಕಚೇರಿಯಲ್ಲಿ

ಫೈಲುಗಳು ಚಲಿಸುವುದು ಸ್ವಲ್ಪತಡ ಎಂಬುದು ಎಲ್ಲರಿಗೆ ತಿಳಿದಿತ್ತು. ಅದೇ ಸಮಯದಲ್ಲಿ

‘ಕೂಗುಮಾರಿ’ ಎಂಬ ದೆವ್ವದ ಕಲ್ಪನೆಯೂ ಪ್ರಚಲಿತವಿತ್ತು. ಬಾಗಿಲ ಮೇಲೆ ಮೂರು

ನಾಮ ಬರೆದು ‘ನಾಳೆ ಬಾ’ ಎಂದು ಹೇಳಿದರೆ ಆ ದೆವ್ವ ವಾಪಸ್ ಹೋಗುವುದೆಂಬು

ನಂಬಿಕೆ.