ಲಿಂಗಪುಜೆಯಾದ ಮೇಲೆ ಪ್ರಸಾದವನ್ನು ಸ್ವೀಕರಿಸಿದ

ಯಾತ್ರಿಗಳು\_ ಸಿದ್ದರಾಮೇಶ್ವರರ ದರ್ಶನಕ್ಕಾಗಿ

ಕಾಯುತ್ತಿದ್ದರು. ‘

ಸಿದ್ದರಾಮೇಶ್ವರರು ಲಿಂಗಪುಜೆಯನ್ನು ಮುಗಿಸಿ,

ಜನರಿಗೆ ದರ್ಶನ ಕೊಡಲು ಕಟ್ಟೆಯ ಮೇಲೆ ಕುಳಿತಿದ್ದರು.

ಲಿಂಗಮ್ಮನನ್ನು ಕಂಡ ಕೂಡಲೇ ಪರಿಚಯದ ಮುಖವೆನಿಸಿ

ಮಾತಾಡಿಸಿದರು.

“ಗುರುಗಳೇ, ಕಳೆದ ವರ್ಷ ಉಮರಾಣಿಯಿಂದ ಭಕ್ತರು

ಬಂದಿದ್ದರಲ್ಲ, ಆಗ ಈ ಲಿಂಗಮ್ಮಳೊ ಬಂದಿದ್ದಳು.

ಈಕೆಯು ಸಾಕಷ್ಟು ವಚನಗಳನ್ನು ಹಾಡಿದ್ದು ತಮಗೂ

ನೆನಪಿರಬಹುದು” ಎಂದು ಕಲ್ಲಯ್ಯನವರು ಹೇಳಿದಾಗ

ಸಿದ್ದರಾಮೇಶ್ವರರು “ಹೌದೆಂದು” ತಲೆಯಾಡಿಸಿ,

“ಲಿಂಗಮ್ಮ ಅಂದು ಹಾಡಿದ “ನುಡಿದರೆ ಮುತ್ತಿನ

ಹಾರದಂತಿರಬೇಕು” ವಚನದ ಗಾನಮಾಧುರ್ಯ ನಮ್ಮ

ಕಿವಿಯಲ್ಲಿ ಇನ್ನೂ ಹಾಗೇ ಉಳಿದಿದೆ” ಎಂದು ಮೆಚ್ಚುಗೆ ವ್ಯಕ್ತಪಡಿಸಿದರು.

ಸಿದ್ದರಾಮೇಶ್ವರರು ಸಹ ಲಿಂಗಮ್ಮನ ತಂದೆ-ತಾಯಿ

ಯಾಕೆ ಬರಲಿಲ್ಲವೆಂದು ಕೇಳಿದರು. ವಯಸ್ಸಿಗೆ ಬಂದ

ಹೆಣ್ಣು ಮಗಳೊಬ್ಬಳು ಹೀಗೆ ಒಂಟಿಯಾಗಿ ಮನೆ ತೊರೆದು

ಯಾತ್ರೆಗೆ ಹೊರಟಿರುವುದು ಸರಿಯಲ್ಲ ಎಂಬ ಭಾವನೆ

ಎಲ್ಲರಲ್ಲೂ ಇತ್ತು. ಅವರ ಅನುಮಾನವನ್ನು ಲಿಂಗಮ್ಮ

ಪರಿಹರಿಸಿದಳು.

“ತಮ್ಮ ದರ್ಶನ ಪಡೆದ ನಂತರ ಕಲ್ಯಾಣಕ್ಕೆ

ಹೊರಡುತ್ತಿದ್ದೇವೆ. ಕಲ್ಯಾಣವನ್ನು ನೋಡಲು ಬಹಳ

ವರ್ಷದಿಂದ ಇಷ್ಟಪಟ್ಟಿದೆ. ಈ ವಿಷಯವನ್ನು ನಮ್ಮ

ಮನೆಮಂದಿಗೂ ತಿಳಿಸಿದ್ದೆ. ನಮ್ಮ ತಂದೆ ಅಕ್ಕಸಾಲಿಗರು.

ತಮ್ಮ ವ್ಯವಹಾರದ ನಡುವೆ ನನ್ನೊಂದಿಗೆ ಕಲ್ಯಾಣಕ್ಕೆ

ಬರಲು ಅವರಿಗೆ ವೇಳೆಯೂ ಇರಲಿಲ್ಲ. ಹೀಗಾಗಿ ಕಲ್ಯಾಣಕ್ಕೆ

ಹೊರಟ ಈ ಭಕ್ತರೊಂದಿಗೆ ನಾನು ಬಂದೆ. ನನ್ನನ್ನು

ಆಶೀರ್ವದಿಸಿ ತಂದೆ”

ಎಂದಾಗ ಸಿದ್ದರಾಮೇಶ್ವರರು ಮುಗುಳ್ನಕ್ಕರು.

ತಾನು ಕಲ್ಯಾಣಕ್ಕೆ ಹೊರಟಿದ್ದನ್ನು ಒಮ್ಮೆ ತಂದೆ-

ತಾಯಿಗಳಿಗೆ ತಿಳಿಸಿದ್ದರೆ ಚೆನ್ನಾಗಿತ್ತು ಎಂದು ಲಿಂಗಮ್ಮನಿಗೆ

– ಅನಿಸುತ್ತಲೇ ಇತ್ತು.

“ತಂಗಿ, ಒಬ್ಬರ ಮನಸ್ಸನ್ನು ನೋಯಿಸಿ, ಒಬ್ಬರ ತನುವ

ಬಳಲಿಸಿ ಗಂಗೆಯಲ್ಲಿ ಮುಳುಗಿದರೆ ಏನೂ ಪ್ರಯೋಜನ

ವಿಲ್ಲ. ಅಲ್ಲಿ ಹೆತ್ತವರು ನಿನಗಾಗಿ ಹಂಬಲಿಸುತ್ತ, ದುಃಖ

ಸಾಗರದಲ್ಲಿ ಇರುವಾಗ ಈ ರೀತಿ ನೀನು ಮನೆ ತೊರೆದು

ಬಂದಿದ್ದು ಒಳ್ಳೆಯದೇನವ್ವ”

ಸಿದ್ದರಾಮೇಶ್ವರರ ಪ್ರಶ್ನೆಗೆ ಲಿಂಗಮ್ಮ ಅವಾಕ್ಕಾದಳು

ಕಲ್ಲಯ್ಯನವರು ಲಿಂಗಮ್ಮನ ಪರವಾಗಿ ಮಾತನಾಡಿದರು.

“ಕಲ್ಯಾಣಕ್ಕೆ ಲಿಂಗಮ್ಮ ಹೊರಡಲಿ ಕಲ್ಯಾಣದಿಂದ

ಹಿಂದಿಗುತ್ತಿರುವ ಗುಂಪೊ೦ದು ಇಲ್ಲಿಗೆ ಬರುತ್ತಿದೆ.

ಆ ಯಾತ್ರಿಗಳ ಮೂಲಕ ಲಿಂಗಮ್ಮ ಕಲ್ಯಾಣಕ್ಕೆ ಹೊರಟಿದ್ದಾಳೆ

ಎನ್ನುವ ಸುದ್ದಿಯನ್ನು ಅವಳ ತಂದೆ-ತಾಯಿಗೆ ತಿಳಿಸಿದ

ರಾಯಿತು. ಬಹಳ ಶ್ರದ್ದೆ, ಉತ್ಸಾಹಗಳಿಂದ ಬಸವ

ದರ್ಶನಕ್ಕಾಗಿ ಇಟ್ಟ ಗುರಿಯನ್ನು ನಾವು ತಪ್ಪಿಸುವುದು

ಯಾಕೆ”

ಕಲ್ಲಯ್ಯನವರ ಮಾತು ಸಿದ್ದರಾಮೇಶ್ವರರಿಗೆ ಸರಿ

ಎನ್ನಿಸಿತು ಸಿದ್ದರಾಮೇಶ್ವರರ ಸಮ್ಮುಖದಲ್ಲಿ ಅವರೇ

ರಚಿಸಿದ ಬಸವ ಸ್ತುತಿಯನ್ನು ಬಹಳ ಇಂಪಾದ ಕಂಠದಲ್ಲಿ

ಲಿಂಗಮ್ಮ ಹಾಡಿದಳು ಕಳೆದ ವರ್ಷ ಲಿಂಗಮ್ಮ ಬಂದಿದ್ದಾಗ

ಮನಮಗ್ನ ಯೋಗ, ದೃಷ್ಟಿ ಯೋಗ ಕಲಿತಿದ್ದು

ಸಿದ್ದರಾಮೇಶ್ವರರಿಗೆ ನೆನಪಾಯಿತು ಈಬಗ್ಗೆಆಕೆ ಸಾಕಸ್ಟು

ಸಾಧನೆ ಮಾಡಿದ್ದಾಳೆಂಬುದೂ ಅರ್ಥವಾಯಿತು.

“ಅಪ್ಪಾಜಿ, ಇವೆಲ್ಲಾ ನಿಮ್ಮ ಮಾರ್ಗದರ್ಶನ,

ಆಶೀರ್ವಾದದ ಫಲ. ಒಂದು ವರ್ಷ ದೃಷ್ಟಿಯೋಗ

ಸಾಧನೆ ಮಾಡಿದೆ ಅದರಿಂದ ಜನಕ್ಕೆ ಸಹಾಯವಾಗಿದೆ.

ಅನೇಕರು ತಮ್ಮ ರೋಗಗಳನ್ನು ಹೊತ್ತು ನಮ್ಮ ಬಳಿ

ಬಂದಾಗ ನೀವು ಕೊಟ್ಟ ಭಸ್ಮವನ್ನು ಪಂಚಾಕ್ಷರಿ ಮಂತ್ರ

ಜಪಿಸುತ್ತ ಅವರಿಗೆ ನೀಡಿದ್ದೆನೆ. ಅವರೆಲ್ಲರೂ ಗುಣಮುಖ

ರಾಗಿದ್ದಾರೆ” ಎಂದು ಸಿದ್ದರಾಮೇಶ್ವರರಲ್ಲಿ ಲಿಂಗಮ್ಮ ಅರಿಕೆ

ಮಾಡಿಕೊಂಡಳು. ಸಿದ್ದರಾಮೇಶ್ವರರು ಸಂತುಷ್ಟರಾದರು

“ಮಗಳೇ, ನಿನ್ನ ಕಣ್ಣಲ್ಲಿರುವ ಕಾಂತಿ ನಿನ್ನ

ಯೋಗಸಿದ್ಧಿಯನ್ನು ಸಾರಿ ಹೇಳುತ್ತಿದೆ ಹೆಣ್ಣು ಕೇವಲ

ಭೋಗದ ವಸ್ತುವಲ್ಲ ಶತಶೆತಮಾನಗಳಿಂದ ಗಂಡು ಈ

ಬಗ್ಗೆ ತಪ್ಪು ತಿಳಿದಿದ್ದಾನೆ. ಮೋಹವನ್ನು ಮಾಯೆ

ಎನ್ನುತ್ತಾರೆ. ಆದರೆ ಅಕ್ಕ ನಾಗಲಾಂಬಿಕಾ ದೇವಿ,

ಗಂಗಾಂಬಿಕಾ ತಾಯಿ, ನೀಲಲೋಚನೆಯಮ್ಮ, ಅಕ್ಕ

ಮಹಾದೇವಿಯರು ಈ ಸಮಾಜಕ್ಕೆ ಮಾಡುತ್ತಿರುವ

ಸೇವೆಯನ್ನು ನಾವು ಸ್ಮರಿಸಬೇಕು. ಅವರಂತೆಯೇ ನೀನು

ಕೂಡ ಸ್ತ್ರೀರತ್ನವಾಗು” ಎಂದು ಆಶೀರ್ವಾದ ಮಾಡಿದರು.

ಲಿಂಗಮ್ಮ ಹೊರಡುವ ಮುನ್ನ ಭಕ್ತಿಯಿಂದ

ಸಿದ್ದರಾಮೇಶ್ವರಿಗೆ ನಮಿಸಿದಳು.

“ಮಗಳೇ, ಕಲ್ಯಾಣವನ್ನೇ ಕೈಲಾಸವೆನ್ನುತ್ತಾರೆ. ಈ

ಮಾತು ಹುಸಿಯಲ್ಲ. ಜಂಗಮರಿಂದ ತುಂಬಿ ತುಳುಕುತ್ತಿ

ರುವ ಭಕ್ತರಾಜ್ಯಕ್ಕೆ ಹೊರಟಿರುವೆ. ನೀನು ಕಳೆದ

ವರ್ಷದಿಂದ ನಡೆಸುತ್ತಿರುವ ಸಾಧನೆಯೇ ನಿನ್ನನ್ನು ಅಲ್ಲಿಗೆ

ಕೊಂಡೊಯ್ಯುತ್ತಿದೆ. ನೀನು ಸಾಧಿಸಿದ ದೃಷ್ಟಿಯೋಗ

ಬಲದಿಂದ ಸಾವಿರಾರು ಜನರಿಗೆ ಸಂತೃಪ್ತಿಯನ್ನು

ಒದಗಿಸುವ ಸಾಮರ್ಥ್ಯ ನಿನ್ನಲ್ಲಿದೆ. ಇಷ್ಟು ಮಟ್ಟ ವಯಸ್ಸಿಗೆ

ನೀನು ಪಡೆದಿರುವ ಅಂತಃಶಕ್ತಿ ಸಾಮಾನ್ಯವಾದುದಲ್ಲ.

ಕಲ್ಯಾಣಕ್ಕೆ ಹೋಗಿ ಬಾ” ಎಂದು ಹೃದಯತುಂಬಿ

71,ದರು. ಲಿಂಗಮ್ಮನ ಕಣ್ಣಲ್ಲಿ ಆನಂದಬಾಷ್ಪ ತುಂಬಿತು.

ಸೊಲ್ಲಾಮರದ ಸಿದ್ಧರಾಮೇಶ್ವರರ ಆಶ್ರಮದಲ್ಲಿ

ವಿಶ್ರಾಂತಿ ಪಡೆದ ಯುತ್ರಿಕರ ಗುಂಮ ಹೊಸ ಉತ್ಸಾಹ

ದಿಂದ ಕಲ್ಯಾಣದತ್ತ ಪ್ರಯಾಣ ಮುಂದುವರೆಸಿತು

ಆರು ದಿನಗಳ ನಡಿಗೆ ತ್ತಾಚದಾಯಕ ಎನಿಸಲಿಲ್ಲ.

ಲಿಂಗಮ್ಮನ ಹಾಡು, ವಚನಗಳ ಗಾಯನ ಯುತ್ರಿಕರ

ಜನತಣಿಸುತ್ತಿತ್ತು.