“ನಾನು ಹಿಂದೊಮ್ಮೆ ಸೊಲ್ಲಾಪುರಕ್ಕೆ ಸಿದ್ದರಾಮೇಶ್ವರ

ದರ್ಶನಕ್ಕೆ ಹೋಗಿದ್ದೆ ಅಲ್ಲಿ ಗುರು ಸಿದ್ದರಾಮೇಶ್ವರರು

ದೃಷ್ಟಿಯೋಗವನ್ನು ತಿಳಿಸಿಕೊಟ್ಟರು. ಶಿವಯೋಗದ

ಸಾಧನೆಯ ಮಾರ್ಗವನ್ನು ತಿಳಿಸಿದರು\_ ನಾನಿನ್ನೂ ಸಾಧಕಿ

ಈ ಕಲ್ಯಾಣ ಪಟ್ಟಣಕ್ಕೆ ಬಂದ ಅನಂತರ ಸಾವಿರಾರು

ಶರಣೆಯರು ಕಾಯಕದಲ್ಲಿ ನಿರತರಾಗಿರುವುದನ್ನು ಕಂಡೆ

ನಾನು ಯಾವ ಕಾಯಕವನ್ನು ಕೈಗೊಳ್ಳಲಿ ಎಂದು

ಯೋಚಿಸಿದೆ ದಿನರನ್ನು, ದುಃಖಿತರನ್ನು ಕಂಡಾಗ ನನ್ನ

ಹೃದಯ ಮಿಡಿಯಿತು. ಸಂಕಷ್ಟದಲ್ಲಿರುವವರಿಗೆ ಸೇವೆ

ಯನ್ನು ಸಲ್ಲಿಸಬೇಕು, ಅದೇ ನನ್ನ ಕಾಯಕವಾಗಬೇಕು

ಎಂಬ ನಿರ್ಧಾರಕ್ಕೆ ಬಂದೆ.”

ಗಂಗಾಬಿಕೆ ಮತ್ತು ನಿಲಾಂಬಿಕೆಯರಿಗೆ

ಆನಂದವಾಯಿತು. “ಲಿಂಗವ್ವ. ನಿನ್ನನ್ನು ಹೆತ್ತವರು

ಪುಣ್ಯವಂತರು. ಇನ್ನು ಮುಂದೆ ನೀನು ನಮ್ಮ

ಜೊತೆಯಲ್ಲಿಯೇ ಮಹಾಮನೆಯಲ್ಲಿ ವಾಸ ಮಾಡವ್ವ”

ಎಂದು ತಿಳಿಸಿದರು.

ಆಕೆಯ ಕಾಯಕದ ಬಗ್ಗೆ ಬಸವಣ್ಣನವರು ಒಳ್ಳೆಯ

ಮಾತುಗಳನ್ನಾಡುತ್ತಾ “ಕಲ್ಯಾಣದಲ್ಲಿ ಅನ್ನ ದಾಸೋಹಿಗಳು,

ವಚನಕಾರರು ಇದ್ದಾರೆ ಆದರೆ ಕಷ್ಟಕಾರ್ಪಣ್ಯಗಳನ್ನು

ಮಾನವೀಯತೆಯ ದೃಷ್ಟಿಯಿಂದ ಕಂಡು ಸಹಾಯ

ಮಾಡುವ, ಶಿವಯೋಗ ಸಾಧನೆಯ ಫಲವನ್ನು ದಾನ

ಮಾಡುವ ನಿನ್ನಂತಹ ಜನರು ಕಡಿಮೆ. ನೀನು ಜನರ

ಇಷ್ಟಾರ್ಥ ಪೂರೈಸುವ ಕಾಮಧೇನು. ಇನ್ನು ಮುಂದೆ

ನೀನು ಲಿಂಗಮ್ಮ ಅಲ್ಲ, ದಾನ ದಾಸೋಹಿ ದಾನಮ್ಮ”

ಎಂಬುದಾಗಿ ಬಸವಣ್ಣನವರು ಲಿಂಗಮ್ಮನಿಗೆ ಬಿರುದು

ನೀಡಿದರು.

ಲಿಂಗಮ್ಮ ದಾನಮ್ಮ ಆದಳು. ವಚನಕಾರ್ತಿ ಅಕ್ಕ

ಮಹಾದೇವಿಯನ್ನು ಕಾಣಬೇಕೆಂಬ ಅಭಿಲಾಷೆಯನ್ನು

ದಾನಮ್ಮ ವ್ಯಕ್ತ ಪಡಿಸಿದಳು. ಮಹಾಮನೆಗೆ ಬರಲು

ಗಂಗಾಂಬಿಕೆ ತಿಳಿಸಿದಳು.

ದಾನಮ್ಮ ಮಹಾಮನೆಗೆ ದಾಸೋಹದ ವೇಳೆ

ಬಂದಾಗ ತನ್ನ ಕಣ್ಣನ್ನು ತಾನೇ ನಂಬದೆ ಹೋದಳು

ಸಾವಿರ ಜನ ಒಂದೇ ಪ೦ಕ್ತಿಯಲ್ಲಿ ಕುಳಿತು ಪ್ರಸಾದ

ಸ್ವೀಕರಿಸುತ್ತಿದ್ದಾರೆ. ಅಕ್ಕ ನಾಗಮೃ ನೀಲಾಂಬಿಕಾ ಮತ್ತು

ಗಂಗಾಂಬಿಕಾ ಪ್ರಸಾದವನ್ನು ಅಣಿಗೊಳಿಸಿ ಹಂಚುವ

ಕಾಯಕದಲ್ಲಿ ನಿರತರಾಗಿದ್ದಾರೆ.

ಮಹಾಮನೆಯ ವೈಭವವನ್ನು ಅಲ್ಲಿ ತಯಾರಾಗಿದ್ದ

ಹಲವಾರು ಬಗೆಯ ಅಡಿಗೆಯನ್ನು, ಬೇಡಿದವರಿಗೆ ತಂದು

ಬಡಿಸುವ ದೃಶ್ಯವನ್ನು ಕಂಡ ದಾನಮ್ಮ ಮನದಲ್ಲೇ ಹಿರಿಹಿರಿ

ಹಿಗ್ಗಿದಳು. ಬಸವಣ್ಣನವರಿಗೆ ಶಿರಬಾಗಿ ವಂದಿಸಿದಳು

ದಾನಮ್ಮ ತನಗಿದ್ದ ಅನುಮಾನವನ್ನು ಅಕ್ಕ ನಾಗಮ್ಮನ

ಬಳಿ ತೋಡಿಕೊಂಡಳು “ಅವ್ವ, ನನ್ನ ಬಳಿ ಬರುವ

ಜನರಿಗೆಲ್ಲಾ ನಾನು ಭಸ್ಮವನ್ನು ಲೇಪಿಸಿಕೊಳ್ಳಲು

ಹೇಳುತ್ತಿದ್ದೇನೆ. ಅದರಿಂದ\_ ಅವರಿಗೆ ಗುಣವಾಗುತ್ತಿದೆ.

ಅಂತಹವರಿಗೆ ಲಿಂಗದಾನ ಮಾಡಿಸಬೇಕು. ಗುಣಮುಖ

ರಾದವರು ಲಿಂಗಧಾರಿಗಳಾಗುವ ಆಸೆ ವ್ಯಕ್ತಪಡಿಸುತ್ತಿದ್ದಾರೆ.

ನಮಗೆ ದೊರೆಯುವ ದೈವೀ ಆನಂದ ಅವರಿಗೂ

ದೊರೆಯುವಂತಾಗಬೇಕು. ಆದರೆ ಮಹಿಳೆಯರಿಗೂ

ಲಿಂಗದೀಕ್ಷೆ ಕೊಡಬಹುದೇ, ಅವರಿಗೂ ಪಡೆಯುವ

ಅಧಿಕಾರವಿದೆಯೇ ಎಂಬ ಅನುಮಾನ ನನ್ನಲ್ಲಿದೆ. ಇದಕ್ಕೆ

ಪರಿಹಾರ ಕೊಡಿ” ಎಂದು ಕೇಳಿಕೊಂಡಳು.

ಅಕ್ಕನಾಗಮ್ಮ ಮುಗುಳ್ನಕ್ಕಳು. “ದಾನಮ್ಮ.. ಬಸವಣ್ಣ

ನವರು ಸೃಷ್ಟಿಸಿರುವ ಈ ಸಮಾಜದಲ್ಲಿ ಗಂಡು-ಹೆಣ್ಣು

ಎಂಬ ತಾರತಮ್ಯವಿಲ್ಲ. ಎಲ್ಲರಿಗೂ ಇರುವ ಆತ್ಮ ಒಂದೇ.

ಒಳಗಿರುವ ಆತ್ಮ ಗಂಡು ಅಲ್ಲ, ಹೆಣ್ಣೂ ಅಲ್ಲ. ಇದು

ಶರಣವಾಣಿ. ಅನೇಕ ಶರಣೆಯರು ಈಗಾಗಲೇ

ಲಿಂಗಧಾರಣ ಕ್ರಮವನ್ನು ಬಸವಣ್ಣನವರಿಂದ ಕಲಿತು

ಕೊಂಡು ಹೋಗಿದ್ದಾರೆ ಪ್ರತಿ ಸೋಮವಾರ

ಮಹಾಮನೆಯ ಲಿಂಗಧಾರಣ ಮಂಟಪದಲ್ಲಿ ನೂರಾರು

ಮಹಿಳೆಯರು ಲಿಂಗಧಾರಿಗಳಾಗುತ್ತಿದ್ದಾರೆ. ನಿನು

ಸೋಮವಾರ ಬೆಳಿಗ್ಗೆ ಅಲ್ಲಿಗೆ ಹೋದರೆ ಚಿನ್ನಬಸವಣ್ಣ

ನವರು ಅಷ್ಟಾವರಣ, ಪ೦ಚಾಚಾರ, ಷಟ್ ಸ್ತಲದ

ಮಹಿಮೆಯನ್ನು ಜನರಿಗೆ ತಿಳಿಸಿಕೊಡುತ್ತಿರುವುದನ್ನು ನೀನು

ನೋಡಬಹುದು. ನೀನೂ ಸಹ ಅದರಿಂದ ಸಾಕಷ್ಟು

ಕಲಿಯಬಹುದು ಆ ಬಗ್ಗೆ ಅನೇಕ ವಚನಗಳಿವೆ

ಅವುಗಳನ್ನೂ ನೀನು ಪಡೆದುಕೊಳ್ಳಬಹುದು. ಆ ನಂತರ

ನೀನೇ ಜನರಿಗೆ ಲಿಂಗಧಾರಣೆ ಮಾಡಬಹುದು”

ಎಂಬುದಾಗಿ ಹೇಳಿದಳು.

ದಾನಮ್ಮ ಆ ಮೂವರೂ ಮಹಾತಾಯಿಯರಿಗೆ

ನಮಸ್ಕರಿಸಿ ಹೊರಟಳು. ಮರುದಿನ ಅಕ್ಕ ಮಹಾದೇವಿಯ

ದರ್ಶನ ಭಾಗ್ಯ ದಾನಮ್ಮನಿಗೆ ಸಿಕ್ಕಿತು. ಇಬ್ಪರೂ ಆತ್ಮದ

ಉನ್ನತಿಗಾಗಿ ಸಾಧನೆಯನ್ನು ಮಾಡಿದವರು. ಏನೋ

ಒಂದು ದೈವೀ ಆಕರ್ಷಣೆ ಅವರಿಬ್ಪರ ಅಂತರಂಗವನ್ನು

ಒಂದುಮಾಡಿತು. ಪರಸ್ಪರ ಕೈ ಮುಗಿದರು. ವಿಷಯಗಳನ್ನು

ಹಂಚಿಕೊಂಡರು. ಅನುಮಾನಗಳನ್ನು ಪರಿಹರಿಸಿ

ಕೊಂಡರು.

ಚೆನ್ನಬಸವಣ್ಣ, ಬಸವಣ್ಣ, ಅಕ್ಕ ಮಹಾದೇವಿ

ಮೊದಲಾದವರ ಜೊತೆಗೆ ನಡೆದ ಸಮಾಜಸೇವೆಯ

ತಿರುಳನ್ನು ಮತ್ತೆ ಮತ್ತೆ ಮೆಲುಕು ಹಾಕುತ್ತಾ ಧ್ಯಾನದಲ್ಲಿ

ತೊಡಗಿದ್ದ ದಾನಮ್ಮನಿಗೆ ಆರ್ತನಾದದ ಕರೆ ಕೇಳಿಸಿತು

ಕಣ್ತೆರೆದಾಗ ಒಬ್ಬ ಬಡವಿ ಕೈ ಜೋಡಿಸಿ ನಿಂತಿದ್ದಳು.

“ತಾಯಿ ದಾನಮ್ಮ, ನಮ್ಮ ಹುಡುಗ ಮರದ

ಮೇಲಿನಿಂದ ಬಿದ್ದಿದ್ದಾನೆ ಮೈ-ಕೈಯೆಲ್ಲಾ ಗಾಯವಾಗಿದೆ

ಅವನನ್ನು ಎತ್ತಿನಗಾಡಿಯಲ್ಲಿ ಮಲಗಿಸಿ ತಂದಿದ್ದೇವೆ. ನೀನು

ಬಂದು ಅವನಿಗೆ ಪ್ರಾಣದಾನ ಮಾಡು” ಎಂದು

ಬೇಡಿದಳು.

ಧ್ಯಾನ ಮತ್ತು ಶಿವಪೂಜೆಗೆಂದು ಕುಳಿತಿದ್ದ ಆಕೆ

ಒಡನೆಯೇ ಆ ಹುಡುಗನನ್ನು ನೋಡಲು ಧಾವಿಸಿದಳು

ನೊಂದವರ ಕಣ್ಣೀರೊರೆಸುವ ಕಾಯಕವನ್ನು ಕೈಗೊಂಡ

ಮೇಲೆ ಲಿಂಗಷೂಜೆ, ಜಂಗಮ ಸೇವೆಯನ್ನೂ ಸಹ

ಮರೆಯಬೇಕೆಂದು ಶರಣರೇ ಹೇಳಿದ್ದಾರೆ.

ದಾನಮ್ಮ ಆ ಮಗುವನ್ನು ನೋಡಿದಳು. 10 ವರ್ಷದ

ಹುಡುಗ ಮೈ ಮೇಲೆ ಅರೆ-ಬರೆ ಎಚ್ಚರ ಮರದಿಂದ

ಬಿದ್ದುಮೈಕೈಜಜ್ಜಿ ಹೋಗಿದೆ. ಆ ಮಗುವಿಗೆ ದಾನಮ್ಮ

ನೀರನ್ನು ಕುಡಿಸಿದಳು. ಮೈಮೇಲಿನ ಗಾಯಗಳನ್ನು

ತೊಳೆದು, ಹೊಸ ಬಟ್ಟೆಯನ್ನು ಹೊದಿಸಿ ಪಡಸಾಲೆಯಲ್ಲಿ

ಮಲಗಿಸಿ ತಾನು ಧ್ಯಾನಮಗ್ನಳಾದಳು.

ಧ್ಯಾನ ಮುಗಿದ ಮೇಲೆ ಭಸ್ಮವನ್ನು ತೆಗೆದುಕೊಂಡು

ಹಣೆಗೆ ಮತ್ತು ಗಾಯಕ್ಕೆಲ್ಲ ಭಸ್ಮ ಲೇಪನ ಮಾಡಿದಳು.

ನೋವಿಗೆ ನರಳಾಡುತ್ತಿದ್ದ ಆ ಹುಡುಗ ಶಾಂತನಾಗಿ ನಿದ್ದೆ

ಮಾಡಿದ ಅವನು ಬದುಕಿ ಉಳಿಯುತ್ತಾನೆಂಬ ಕಲ್ಪನೆ

ಯಾರಿಗೂ ಇರಲಿಲ್ಲ. ಅವನ ತಾಯಿ ಇಡೀ ರಾತ್ರಿ

ಶಿವಧ್ಯಾನದಲ್ಲಿ ಕಳೆದಳು. ಮಗನ ನೋವಿನ

ಮುಲುಗಾಟವು ಇರಲಿಲ್ಲ. ತನ್ನ ಮಗ ಉಳಿಯುವುದಿಲ್ಲ

ಎಂಬುದು ತಾಯಿಗೆ ಖಾತ್ರಿಯಾಗಿತ್ತು. ಆದರೆ

ಏನಾಶ್ಚರ್ಯ!

ಮರುದಿನ ಬೆಳಿಗ್ಗೆ ಮಗ ತಾನೇ ತಾನಾಗಿ ಕಣ್ತೆರೆದು

“ಅಮ್ಮಾ” ಎಂದ. ಆ ತಾಯಿಗೆ ಕಣ್ತುಂಬಿ ಬಂದಿತು. ತನ್ನ

ಮಗುವನ್ನು ಬದುಕಿಸಿದ ಬಗ್ಗೆ ದಾನಮ್ಮನನ್ನು

ಕೊಂಡಾಡಿದಳು. ದಾನಮ್ಮನಿಗೆ ನಮಸ್ಕರಿಸಿದಳು ಎತ್ತಿನ

ಗಾಡಿಯಲ್ಲಿ ತನ್ನ ಊರಿಗೆ ಬರಬೇಕೆಂದು ಆಮಂತ್ರಣ

ನೀಡಿ ಹಿಂತಿರುಗಿದಳು ಇದು ಕೇವಲ ಒಬ್ಪಿಬ್ಬರ

ಅನುಭವವಲ್ಲ. ದೂರ ದೂರದ ಊರುಗಳಿಂದ

ದಾನಮ್ಮನನ್ನು ನೋಡಲು, ತಮ್ಮ ಕಷ್ಟಗಳನ್ನು ನಿವಾರಿಸಿ

ಕೊಳ್ಳಲು ಅನೇಕ ಜನರು ಬರಲು ಶುರುಮಾಡಿದರು.