ಮನೆ ಬಿಟ್ಟು ಬಂದಿದ್ದ ದಾನಮ್ಮ, ದೀನದಲಿತರ

ಸೇವೆಯಲ್ಲಿ ತೊಡಗಿದ್ದಾಗ ಉಮರಾಣಿ ಗ್ರಾಮದಿಂದ

ಭಕ್ತನೊಬ್ಜ ಬಂದ.

“ತ೦ಗಿ ನೀನಿಲ್ಲಿ ಜನಸೇವೆಯಲ್ಲಿ ತೊಡಗಿದ್ದೀಯ. ಅತ್ತ

ನಿನ್ನ ತಂದೆ-ತಾಯಿಗಳು ನಿನ್ನನ್ನು ನೋಡಬೇಕೆಂದು

ಹಂಬಲಿಸುತ್ತಿದ್ದಾರೆ. ನಿನ್ನ ತಾಯಿಯವರಿಗೆ ಮೈ ಚೆನ್ನಾಗಿಲ್ಲ

ಆಕೆ ಹಾಸಿಗೆ ಹಿಡಿದಿದ್ದಾಳೆ” ಎಂದು ಹೇಳಿದ.

ಮನೆಮಂದಿ ತನ್ನ ಮದುವೆ ಸಿದ್ಧತೆಯಲ್ಲಿದ್ದಾಗ

ದಾನಮ್ಮ ಮನೆ ಬಿಟ್ಟು ಕಲ್ಯಾಣಕ್ಕೆ ಬಂದಿದ್ದಳು. ಲಿಂಗಮ್ಮ

ಳಾಗಿದ್ದ ಆ ಬಾಲೆ ಇಂದು ಶರಣೆ ದಾನಮ್ಮನಾಗಿ ಹೆಸರು

ಗಳಿಸಿದ್ದಳು ಅಕ್ಕ ಮಹಾದೇವಿಯ ಜೊತೆ ಪ್ರತಿನಿತ್ಯ

ವಚನಗಳ ಬಗ್ಗೆ ವಿಚಾರ ಮಾಡುತ್ತಿದ್ದಳು ತೆಮ್ಮ ತಮ್ಮ

ಅಧ್ಯಾತ್ಮ ಜೀವನದ ಬಗ್ಗೆ ಅನುಭವಗಳನ್ನು ಪರಸ್ಪರ

ಹಂಚಿಕೊಳ್ಳುತ್ತಿದ್ದರು ಮದುವೆಯ ಬಗ್ಗೆ ತನಗೆ ಇದ್ದ

ಸಂಶಯ ನಿವಾರಣೆಗಾಗಿ ಅಕ್ಕ ಮಹಾದೇವಿಯನ್ನು

ದಾನಮ್ಮ ಕೇಳಿದಳು.

“ಅಕ್ಕ, ನನ್ನ ತಂದೆ-ತಾಯಿಗಳು ನನಗೆ ಮದುವೆ

ಮಾಡಬೇಕೆಂಬ ಉದ್ದೇಶದಲ್ಲಿದ್ದಾಗ ಮನೆಯವರಿಗೆ

ತಿಳಿಸದೆ ನಾನಿಲ್ಲಿಗೆ ಬಂದಿದ್ದನೆ. ನೀನಂತೂ ಚೆನ್ನಮಲ್ಲಿ

ಕಾರ್ಜುನನೇ ಪತಿ ಎಂದು ನಂಬಿದವಳು. ನನ್ನ ತಂದೆ

ತಾಯಿಗೆ ಇದೀಗ ಮೈ ಚೆನ್ನಾಗಿಲ್ಲ. ಹಾಸಿಗೆ ಹಿಡಿದಿದ್ದಾರೆ.

ನಾನು ಮತ್ತೆ ಊರಿಗೆ ಹೋಗಬೇಕಾಗಿದೆ ನಾನು ಊರಿಗೆ

ಹೋದ ಕೂಡಲೇ ಮದುವೆಯ ಪ್ರಶ್ನೆ ಮತ್ತೆ ಬರುತ್ತದೆ

ಯಾವುದೇ ತಂದೆ-ತಾಯಿಗೆ ತಮ್ಮ ಮಗಳಿಗೆ ಮದುವೆ

ಮಾಡಬೇಕೆಂಬ ಆಸೆ ಇರುವುದು ಸಹಜ ಆದರೆ

ಮದುವೆಯಿಂದ ಆತ್ಮದ ಉನ್ನತಿಗೆ ಆತಂಕ ಆಗುವುದೇ

ಈ ಪ್ರಶ್ನೆಯನ್ನು ಬೇರೆಯವರ ಬಳಿ ಕೇಳಲು ಸಂಕೋಚ.

ಆದ್ದರಿಂದ ನಿನ್ನಲ್ಲಿ ಅರಿಕೆ ಮಾಡಿಕೊಳ್ಳುತ್ತಿರುವೆ” ಎಂದು

ಕೇಳಿಕೊಂಡಳು.

ದಾನಮ್ಮನ ಪ್ರಶ್ನೆ ಸಮಂಜಸವಾಗಿಯೇ ಇತ್ತು

ಮದುವೆ ಆತ್ಮೋನ್ನತಿಗೆ ಆತಂಕ ಆಗುವುದೇ ಅಕ್ಕ

ಮಹಾದೇವಿ ಮುಗುಳ್ನಕ್ಕಳು.

“ದಾನಮ್ಮ, ಶರಣರ ತತ್ತಗ್ವಳಲ್ಲಿ ಮದುವೆಯಾಗ

ಬೇಕೆಂಬ ನಿರ್ಬಂಧವಿಲ್ಲ. ಮದುವೆಯಾಗಬಾರದಂಬ

ಕಟ್ಟಳೆಯೂ ಇಲ್ಲ. ಕಾಯಕ, ದಾಸೋಹ, ಸತ್ಯ, ಸದಾಚಾರ,

ಸಂತ ಭಾವದಿಂದ ಆತ್ಮೋನ್ನತಿ ಪಡೆಯಬಹುದು. “ಸತಿ\_

ಪತಿಗಳೊಂದಾದ ಭಕ್ತಿ ಹಿತವಪ್ಪುದು ಶಿವಗೆ” ಅಂತ ದೇವರ

ದಾಸಿಮಯ್ಯ ಹೇಳಿದ್ದಾನೆ. ಬಸವಣ್ಣನವರಿಗೆ ಈ ವಚನದಲ್ಲಿ

ಅಚಲವಾದ ನಂಬಿಕೆ ಇದೆ. “ಸಂಸಾರದಿಂದಲೇ ಸದ್ಗತಿ”

ಎಂಬುದನ್ನು ಬಸವಣ್ಣನವರು ಹೇಳಿದ್ದಾರೆ. ಪತ್ನಿ ಅಧ್ಯಾತ್ಮ

ಜೀವನಕ್ಕೆ ಆಧಾರ ಸ್ತಂಬವಾಗಬಲ್ಲಳು. ಮಾಹಾಮನೆಯ

ಮಹಾ ದಾಸೋಹದಲ್ಲಿ ಗಂಗಾಬಿಕೆ, ನಿಲಾಂಬಿಕೆಯರು ಅನ್ನಪುರ್ಣೆಯರಾಗಿದ್ದಾರೆ.’’ ಎಂದು ಹೇಳಿದಳು.

ಬಸವಣ್ಣನವರಿಂದ ಲಿಂಗದೀಕ್ಷೆ ಪಡೆದ ಅನಂತರ

ದಾನಮ್ಮನ ಸಾಧನೆ ಮತ್ತಷ್ಟು ಹೆಚ್ಚಾಯಿತು.

“ಸ್ನಾನ ಮಾಡಿ, ಮಡಿ ಬಟ್ಟೆಗಳನ್ನು ತೊಟ್ಟು ಬಂದರೆ

ಸಾಲದು ಮನವೂ ಶುದ್ಧವಾಗಿರಬೇಕು ಸದಾ ನೀರಲ್ಲೆ ಇರುವ ಮೀನು ಮೊಸಳೆಗಳು ಶುದ್ಧವಾಗಿರುತ್ತವೆ

ಯೆಂದೇನೂ ಅಲ್ಲವಲ್ಲ. ಮನುಶ್ಯ ಮೈ ಮೇಲೆ ನೀರು

ಸುರುವಿಕೊಂಡರೆ ಮಡಿಯಾಗುವುದಿಲ್ಲ. ಚರ್ಮ ತೊಳೆದರೆ

ಸಾಲದು, ಕರ್ಮವನ್ನೂ ತೊಳೆಯಬೇಕು. ಸ್ನಾನ ಮಾಡಿ

ದೇಹ ಶುದ್ಧಿಯಾಗಿಡುವಂತೆ ಮನವನ್ನು ಸ್ವಚ್ಛವಾಗಿಡ

ಬೇಕು. ಲೌಕಿಕದ ನೂರೆಂಟು ವಿಚಾರಗಳನ್ನು ಬಿಟ್ಟು

ಮನಸನ್ನು ಸ್ತಬ್ಹಗೊಳಿಸಿದಾಗ ಮನ ಮಡಿಯಾಗುವುದು.

ಲಿಂಗಧಾರಣೆಗೆ ಮೊದಲು ಮನ ಮತ್ತು ದೇಹದ ಶುದ್ಧಿಗೆ

ಮಹತ್ವವಿದೆ” ಎಂಬುದನ್ನು ಚೆನ್ನ ಬಸವಣ್ಣನವರು

ತಿಳಿಸಿದರು.

ಬಸವಣ್ಣನವರ ದರ್ಶನದಿಂದ ಲಿಂಗಮ್ಮ ದಾನಮ್ಮ

ಳಾದಳು. ದೀನ, ದುರ್ಬಲರಿಗೆ ಸಹಾಯ ಮಾಡುತ್ತಾ

ವರದಾನಿಯಮ್ಮ ಆದಳು ಚೆನ್ನಬಸವಣ್ಣನವರಿಂದ ದೀಕ್ಷೆ

ಪಡೆದ ದಾನಮ್ಮ ಶಿವಯೋಗವನ್ನು ಅರಿತು ತ್ರಿಕಾಲ

ಜ್ಞಾನಿಯಾದಳು. ಆ ವೇಳೆಗೆ ಕಲ್ಯಾಣ ಕ್ರಾಂತಿಯ

ಮುನ್ಸೂಚನೆ ತೋರಿತು. ತನಗಾಗಿ ದುಃಖತಪ್ತರಾದ

ತಂದೆ-ತಾಯಿಯನ್ನು ನೋಡಲು ಮನಸ್ಸು ಬಯಸಿತು.

ದಾನಮ್ಮ ಉಮರಾಣಿಗೆ ಹಿಂತಿರುಗಲು ನಿರ್ಧರಿಸಿ

ಭಾರವಾದ ಹೃದಯ ಹೊತ್ತು ಕಲ್ಯಾಣದಿಂದ ಹೊರಟಳು.

ಆದ ರೆ ದಾನಮ್ಮ ಮರಳುವ ದಿನ ಉಮರಾಣಿಯಲ್ಲಿ

ಹಬ್ಪದ ವಾತಾವರಣವಿತ್ತು

ಗ್ರಾಮದ ಎಲ್ಲರ ಮನೆಯಂಗಳವನ್ನು ಸಾರಿಸಿ

ರಂಗೋಲಿಯನ್ನು ಹಾಕಲಾಗಿತ್ತು. ಮನೆ ಮನೆಗೆ ಮಾವಿನ

ತೋರಣ ಕಟ್ಟಿದ್ದರು. ಯುವಕರು ಕೋಲಾಟವಾಡುತ್ತ, ಭಕ್ತಿ

ಗೀತೆಗಳನ್ನು ಹಾಡುತ್ತಾ ದಾನಮ್ಮನನ್ನು ಎದುರುಗೊಂಡು

ದೇವಸ್ಥಾನದವರೆಗೂ ಕರೆತಂದರು.

ಪೂರ್ಣ ಕುಂಭದೊಂದಿಗೆ, ಕಳಶ ಕನ್ನಡಿಯೊಂದಿಗೆ

ಸ್ವಾಗತ ಮಾಡಲು ಗುಡಿಯ ಮಹಾದ್ವಾರದ ಬಳಿ ಭಕ್ತ

ಸಮೂಹವೇ ಇತ್ತು.

ಸಾಹುಕಾರ್ ಗಿರಿಯಪ್ಪನವರು ದಾನಮ್ಮನನ್ನು

ಭೇಟಿಯಾಗಲು ಬಂದಿದ್ದರು. ಶಿರಸಮ್ಮ ಮತ್ತು

ಅನಂತರಾಯರು ಮನೆ ಬಾಗಿಲಿಗೆ ಬಂದರು. ದಾನಮ್ಮ

ಪುಟ್ಟ ಹುಡುಗಿಯಂತೆ ಓಡುತ್ತಾ ಬಂದು ಹೆತ್ತವರ ಕಾಲಿಗೆ

ನಮಸ್ಕಾರ ಮಾಡಿದಳು. ಶಿರಸವ್ವ ತನ್ನ ಮಗಳನ್ನು

ಬಿಗಿದಪ್ಪಿಕೊಂಡಳು.