ದಾನಮ್ಮ ಮನೆಗೆ ಬಂದ ಕೂಡಲೇ ಸ್ನಾನ, ಪೂಜೆಗೆ

ಅಗತ್ಯವಾದ ವ್ಯವಸ್ಥೆ ಮಾಡಲಾಯಿತು. ಮಗಳು ಮನೆಗೆ

ಮರಳಿದಾಗ ಶಿರಸಮ್ಮ ಮತ್ತು ಅನಂತರಾಯರ ಆನಂದ

ಹೇಳತೀರದು.

ತಮ್ಮ ಮಗಳು ನಿಂಗಮ್ಮ ಕಲ್ಯಾಣಕ್ಕೆ ಹೋಗಿ ಬಸವಣ್ಣ

ಚೆನ್ನ ಬಸವಣ್ಣ ಮೊದಲಾದವರ ಆಶೀರ್ವಾದ ಪಡೆದು

ದಾನಮ್ಮನಾಗಿ ಮರಳಿರುವುದನ್ನು ಕೇಳಿ ತಂದೆ

ತಾಯಿಗಳಿಗೆ ಬಹಳ ಆನಂದವಾಯಿತು ಅವರ ಕಣ್ಣಿಗೆ

, ತಮ್ಮ ಮಗಳು ತಪಸ್ವಿನಿಯಂತೆ ಕ೦ಡಳು.

ಲಿಂಗಪೂಜೆಗೆ ಕುಳಿತಿದ್ದ ದಾನಮ್ಮನನ್ನು ಶಿರಸಮ್ಮ

ಪ್ರೀತಿಯಿಂದ ನೋಡುತ್ತಿದ್ದಳು. ದೇವರಲ್ಲಿ ಮೈಮರೆತ

ದಾನಮ್ಮನ ಚೆಲುವು ನೋಡುಗರ ಕಣ್ಣುಗಳಲ್ಲಿ ಆನಂದ

ತರಿಸುತ್ತಿತ್ತು. ಮಗಳಿಗೆ ಇನ್ನಾದರೂ ಮದುವೆ

ಮಾಡಬೇಕೆಂದುದು ಶಿರಸಮ್ಮನ ತಲೆಯಲ್ಲಿ ಬಂತು

ಆ ಸಂಜೆ ದಾನಮ್ಮ ತಾನು ಓಡಾಡುತ್ತಿದ್ದ ಹಳೆಯ

ಜಾಗಗಳನ್ನೆಲ್ಲಾ ಸಂದರ್ಶಿಸಿದಳು. ವೀರ ಮಲ್ಲಯ್ಯನ

ಗುಡಿಗೆ ತನ್ನ ಗೆಳತಿಯರ ಜೊತೆಯಲ್ಲಿ ಹೋದಳು

ಗುಡಿಯಲ್ಲಿದ್ದ ಎಲ್ಲರಿಗೂ ಶರಣು ಶರಣಾರ್ತಿ ಎಂದಳು

ದಾನಮ್ಮ. ಆಗ ಹಿರಿಯರೊಬ್ಪರು ಹೇಳಿದ ಮಾತು ಬಹಳ

ಅರ್ಥಪೂರ್ಣವಾಗಿತ್ತು.

“ನೀನು ಕಲ್ಯಾಣದ ಬಸವಣ್ಣನವರಿಂದ ದಾನಮ್ಮ

ಎಂದು ಬಿರುದು ಪಡೆದು ಬಂದವಳು ನೀನು ಶರಣೆ. ನಿನ್ನ

ಆಶೀರ್ವಾದ ಪಡೆಯಲು ನಾವು ಬಂದಿದ್ದೆವೆ. ನಮಗೆ

ನೀನೇ ನಮ್ಮೂರಿನ ಭಾಗ್ಯದೇವತೆ. ಶಿವಪಥವನ್ನು

ತೋರಿಸು ತಾಯೇ” ಎಂದು ಬೇಡಿದರು.

ದಾನಮ್ಮ ಉಮರಾಣಿಗೆ ಬಂದ ನಂತರ ಊರಿನ ಜನರ ಉತ್ಸಾಹ ಮತ್ತಷ್ಟು ಹೆಚ್ಚಿತು . ಇಡಿ ಊರನ್ನು

ಸ್ವಚ್ಛವಾಗಿಟ್ಟರು. ಎಲ್ಲಾ ದೇವಾಲಯಗಳಲ್ಲಿಯೂ ಪೂಜೆಗಳು ಸಾಂಗವಾಗಿ ನಡೆದವು . ಸಮಾಜಸೇವೆ ದೀನ

ದಲಿತರ ಸೇವೆಯಲ್ಲಿ ತೊಡಗಿದ್ದ ದಾನಮ್ಮ ರೋಗಿಗಳಿಗೆ,

ಅಂಗವಿಕಲರಿಗೆ ವರದಾನಿಯಮ್ಮ ಆದಳು ಇಷ್ಟು ಎತ್ತರಕ್ಕೆ

ಬೆಳೆದತಮ್ಮ ಮಗಳಿಗೆ ಯಾವ ವರ ಸಿಗಲು ಸಾಧ್ಯಎಂಬ

ಆತಂಕ ತಂದೆ-ತಾಯಿಗಳಿಗೆ ಆಯಿತು.

ದಾನಮ್ಮನ ಹೆಸರನ್ನು ಕೇಳಿದ ಬಹಳ ಜನ

ದೂರದಿಂದಲೇ ಕೈ ಮುಗಿದರು “ತಾವು ಲಿಂಗಮ್ಮನನ್ನು

ಮದುವೆಯಾಗಲು ಸಾಧ್ಯವಿಲ್ಲ” ಎಂದು ತಿಳಿಸಿದರು.

ತಂದೆ ತಾಯಿಯ ದುಃಖ ದಾನಮ್ಮನಿಗೆ ತಿಳಿಯಿತು.

ಈ ಕಷ್ಟ ನಿವಾರಣೆಗಾಗಿ ದೇವರಿಗೆ ಮೊರೆ ಇಟ್ಟಳು.

ಕನಸಿನಲ್ಲಿ ಶಿವ ಪ್ರತಕ್ಷನಾಗಿ “ಸಂಕ ಗ್ರಾಮದಲ್ಲಿ

ಸಂಗಮನಾಥನೆಂಬ ಭಕ್ತನಿದ್ದಾನೆ, ಅವನನ್ನು ವಿವಾಹ

ಮಾಡಿಕೋ” ಎಂದು ಅಪ್ಪಣೆ ಕೊಟ್ಟಂತಾಯಿತು.

ಸಂಕ ಗ್ರಾಮ ಉಮರಾಣಿಯಿಂದ ಉತ್ತರ ದಿಕ್ಕಿಗೆ

ಸುಮಾರು 12 ಮೈಲಿ ದೂರದ ಒಂದು ಪುಟ್ಟ ಗ್ರಾಮ

ಸಂಗಮನಾಥ ತಂದೆಗೆ ಒಬ್ಬನೇ ಮಗ. ಸ್ವಂತ ಮನೆ,

ಸಾಕಷ್ಟು ಹೊಲ ಇರುವ ಆತ ಕಾಯಕವೇ ಕೈಲಾಸ ಎಂದು

ನಂಬಿದವ ಚೆನ್ನಬಸವಣ್ಣನವರಿಂದ ಲಿಂಗದೀಕ್ಷೆ ಪಡೆದವ.

ಕಲ್ಯಾಣಕ್ಕೆ ಹೋಗಿ ಬಂದಿದ್ದವ.

ಆತನ ಕನಸಿನಲ್ಲಿಯೂ ಶಿವ ಕಾಣಿಸಿಕೊಂಡು

“ದಾನಮ್ಮಳನ್ನು ನೀನು ವಿವಾಹವಾಗು” ಎಂದು ಅಪ್ಪಣೆ

ಕೊಟ್ಟಿದ್ದ.

ದಾನಮ್ಮ ಮತ್ತು ಮನೆಮಂದಿ ಸಂಗಮನಾಥನನ್ನು

ನೋಡಲು ಸಂಕ ಗ್ರಾಮಕ್ಕೆ ಬಂದರು ಹಿರಿಯರ

ಆಶೀರ್ವಾದದ ಬಲವೂ ಇದರಲ್ಲಿತ್ತು ಮದುವೆಯೆಂದರೆ

ಹಿಂಜರಿಯುತ್ತಿದ್ದ ಸಂಗಮನಾಥ, ದಾನಮ್ಮಳ ಹೆಸರು

ಕೇಳುತ್ತಿದ್ದಂತೆ ಕೂಡಲೇ ಒಪ್ಪಿದ.

ತನಗೆ ವಿವಾಹ ನಿಗಧಿಯಾದ ವಿಷಯವನ್ನು

ಕಲ್ಯಾಣದ ಎಲ್ಲಾ ಮುಖ್ಯಸ್ಥರಿಗೆ ತಿಳಿಸುವ ಏರ್ಪಾಡನ್ನು

ದಾನಮ್ಮನೇ ಮಾಡಿದಳು. ದಾನಮ್ಮನ ಮದುವೆ

ವಿಜ್ರು೦ಭಣೆಯಿಂದ ನಡೆಯಿತು. ಕಲ್ಯಾಣದಿಂದ ಬಹಳಷ್ಟು

ಶರಣರು ಬಂದಿದ್ದರು. ಮಡಿವಾಳ ಮಾಚಿದೇವರು,

ಹಾವಿನಹಾಳ ಕಲ್ಲಯ್ಯನವರು ದಾನಮ್ಮನ ಮನೆಯಲ್ಲಿ

ಎರಡು ದಿನ ಇದ್ದರು, ಮಗಳನ್ನು ಅತ್ತೆಯ ಮನೆಗೆ

ಕಳಿಸುವಾಗ ಶಿರಸಮ್ಮನ ದುಃಖ ತಡೆಯಲಾಗಲಿಲ್ಲ.

ಸಂಕ ಒಂದು ಪುಟ್ಟ ಊರು ಉಮರಾಣಿಗಿಂತ

ಚಿಕ್ಕದು. ಊರಲ್ಲಿ ಪುರಾತನ ದೇವಾಲಯಗಳಿದ್ದವು.

ಚಾಲುಕ್ಯ, ಕಲಚೂರ್ಯರ ಶಿಲಾಶಾಸನಗಳಿದ್ದವು. ದಾನಮ್ಮ

ಸಂಕಕ್ಕೆ ಬಂದ ಮೇಲೆ ಆಕೆಯನ್ನು ನೋಡಲು ಸಾಕಷ್ಟು

ಭಕ್ತರು ಬರಲು ಶುರು ಮಾಡಿದರು.

ಜತ್ತದ ಶ್ರೀಮಂತ ಧರಣಪ್ಪನ ಮಗ ಸಿದ್ದಪ್ಪ

ಆಕಸ್ಮಿಕವಾಗಿ ಕುರುಡನಾಗಿದ್ದ. ಅವನಿಗೆ ಅನೇಕ

ಚಿಕಿತ್ಸೆಗಳನ್ನು ಕೊಡಿಸಿದ್ದರು, ಯಂತ್ರ ಕಟ್ಟಿಸುವುದು, ಮಂತ್ರ

ಹಾಕಿಸುವುದು ಎಲ್ಲವೂ ಆಗಿತ್ತು ಯಾವುದಕ್ಕೂ

ಗುಣವಾಗಿರಲಿಲ್ಲ. ಕಣ್ಣಿನ ದೃಷ್ಟಿ ಬಂದಿರಲಿಲ್ಲ. ತಮ್ಮ

ಮಗನಿಗೆ ಕಣ್ಣು ಬಂದರೆ ಸಾಕು ಎಂದು ತಂದೆ

ಯೋಚಿಸುತ್ತಿದ್ದ. ಆತನ ಕಿವಿಗೆ ದಾನಮ್ಮ ಕೀರ್ತಿ ಬಿದ್ದಿತು.

ದಾನಮ್ಮ ಅಂಗವಿಕಲರಿಗೆ ಕೈ-ಕಾಲುಗಳು ಬರುವಂತೆ

ಮಾಡುವುದು, ದೃಷ್ಟಿ ಇಲ್ಲದವರಿಗೆ ದೃಷ್ಟಿ ಕೊಡುವುದು

ಇವುಗಳನ್ನೆಲ್ಲ ಮಾಡಾತ್ತಿದ್ದಾಳೆ ಎಂಬುದನ್ನು ಕೇಳಿದ

ಧರಣಪ್ಪನವರಿಗೆ ಸಂತೋಷವಾಯಿತು.