ಶಾಂತಮೂರ್ತಿಯಾದ ದಾನಮ್ಮ ಧರ್ಮಕ್ಕೆ, ಶಿವ

ತತ್ವಕ್ಕೆ, ಶಿವಲಿಂಗಕ್ಕೆ ಅಪಚಾರ ಒದಗಿದಾಗ ಭದ್ರಕಾಳಿ

ಯಾಗಬಲ್ಲಳು ಎಂಬುದನ್ನು ಮನಗಂಡ ಶತ್ರು ಪಡೆ

ನಡುಗಿಹೋಯಿತು. ಬ್ರಹ್ಮೇಶ್ವರ ಲಿಂಗವನ್ನು ಕಿತ್ತೆಸೆದಿದ್ದವ

ರನ್ನು ಕೊಚ್ಚಿ ಕೆಡವಬೇಕೆಂಬ ಉತ್ಸಾಹ ಶಿವಭಕ್ತರಲ್ಲಿತ್ತು.

ಆದರೆ ದಾನಮ್ಮ ಅವರನ್ನು ತಡೆದಳು.

‘’ ನಾವು ಅಹಿಂಸಾ ಮಾರ್ಗದಲ್ಲಿ ನಡೆಯೋಣ.

ದಯೆಯೇ ಧರ್ಮದ ಮೂಲ ಎಂಬ ತತ್ತವ್ವನ್ನು ಎತ್ತಿ

ಹಿಡಿಯೋಣ ರಕ್ತಪಾತ ನಮಗೆ ಬೇಕಿಲ್ಲ ನಮಗಾದ

ಅನ್ಯಾಯವನ್ನು ಸರಿಪಡಿಸಿದರೆ ಸಾಕು.ನಾವುನದಿತೀರಕ್ಕೆ

ಹೋಗಿ ಬ್ರಹ್ಮೇಶ್ವರ ಲಿಂಗವನ್ನು ತಂದು ಮತ್ತೆ

ಪ್ರತಿಷ್ಠಾಪಿಸೋಣ ಯಾರಾದರೂ ಅಡ್ಡ ಬಂದಾಗ ಅವರಲ್ಲಿ

ಮನಸ್ತಾಪ ಬೇಡವೆಂದು ವಿನಂತಿಸಿಕೊಳ್ಳೋಣ. ಅವರಾಗಿ

ಅವರು ನಮ್ಮಮೇಲೆ ಯುದ್ಧಕ್ಕೆ ಬಂದರೆ ಮಾತ್ರನಾವು

ತಕ್ಕಉತ್ತರ ನೀಡೋಣ” ಎಂದು ತಿಳಿಸಿದಳು. ದಾನಮ್ಮನ

ಜೊತೆ ಬಂದಿದ್ದ ಶಿವಭಕ್ತರ ಹಿಂಡನ್ನು ಕಂಡ ಶತ್ರುಗಳು

ಕಂಗಾಲಾದರು.

ದೇವಾಲಯದಲ್ಲಿದ್ದ ನಾರಾಯಣನ ಮೂರ್ತಿಯನ್ನು

ಅವರಾಗಿಯೇ ತೆಗೆದು ಬೇರೆಡೆಗೆ ಸ್ತಳಾಂತರಿಸಿದರು.

ಬ್ರಹ್ಮೇಶ್ವರ ಲಿಂಗವನ್ನು ನದಿಯಿಂದ ಎತ್ತಿತಂದ ಶಿವಭಕ್ತರು

ಶಾಸ್ತೋಕ್ತವಾಗಿ ಲಿಂಗವನ್ನು ಮರು ಪ್ರತಿಷ್ಟಾಪಿಸಿದರು.

ಪ೦ಚಾಮೃತದ ಅಭಿಷೇಕ ಮಾಡಿದರು. ಊರಿಗೆ ಊರೇ

ಸಂತಸರಿಂದ ಕುಣಿದಾಡಿತು. ಭಕ್ತವೃಂದ ಬಂದು

ದಾನಮ್ಮನ ಪಾದಕ್ಕೆ ಎರಗಿತು.

ನಮ್ಮ, ಬ್ರಹ್ಮೇಶ್ವರಲಿಂಗವನ್ನು ಮರು ಪ್ರತಿಷ್ಠಾಪಿಸಿದ

ನೆನಪಿಗಾಗಿ ಒಂದು ಶಿಲಾಶಾಸನವನ್ನು ಬರೆಸಲಾಯಿತು

೧೧೮೪ರ ತಾಳೀಕೋಟೆಯ ಶಾಸನ ಈ ಬಗ್ಗೆ ಎಲ್ಲಾ

ವಿವರಗಳನ್ನು ಕೊಡುತ್ತದೆ. ೧೧೮೪ರಿಂದ ೧೩೩೪ರವರೆಗಿನ

ಅವಧಿಯಲ್ಲಿ ಕೆತ್ತಲಾಗಿರುವ ನಾಲ್ಕು ಶಾಸನಗಳಲ್ಲಿ ದಾನಮ್ಮ

ಐತಿಹಾಸಿಕ ವ್ಯಕ್ತಿ, ವೀರ ಮಹಿಳೆ, ಧರ್ಮಪಾರಾಯಣೆ,

ದಾನ ಚಿಂತಾಮಣಿ ಎಂಬುದು ಖಚಿತವಾಗಿದೆ.

ವರದಾನಿ ಗುಡ್ಡವ್ವೆ ಮಹಾ ಶರಣೆಎಂಬುದು

ಇದರಿಂದ ತಿಳಿಯುತ್ತದೆ. ಶರಣತತ್ತ್ವ ಪರಿಪಾಲನೆಗೆ, ಶಿವ

ತತ್ತ್ವ ಪ್ರಚಾರಕ್ಕೆ ದಾನಮ್ಮ ತನ್ನ ಜೀವನವನ್ನೇ

ಮುಡಿಪಾಗಿಟ್ಟವಳು.

ದಾನಮ್ಮ ಶಿವಾನುಭವದ ಪ್ರಸಾರಕಾರ್ಯ ಮಾಡುತ್ತಾ

ದಕ್ಷಿಣ ದೇಶಗಳಿಗೆ ಹೊರಟಳು. ಉತ್ತರ ಕರ್ನಾಟಕದ

ಮಧ್ಯ ಭಾಗದಲ್ಲಿರುವ ಬಾಗೇವಾಡಿ, ಹಿಪ್ಪರಗಿ, ಸೊನ್ನಲಿಗೆ,

ಮಂಗಳವಾಡ ಮುಂತಾದ ಭಾಗಗಳಲ್ಲಿ ಪ್ರಸಿದ್ದ

ಶಿವಶರಣರು ವೀರಶೈವ ಧರ್ಮವನ್ನು ಆಗಾಗಲೇ

ವಿಸ್ತರಿಸಿದ್ದರು.

ಆದರೆ ಮೈಸೂರು ದೇಶದ ದಕ್ಷಿಣದಲ್ಲಿ ವೀರಶೈವ

ಧರ್ಮ ಹೆಚ್ಚು ಪ್ರಚಲಿತವಾಗಿರಲಿಲ್ಲ ದಾನಮ್ಮ ತನ್ನ

ಪತಿಯೊಡನೆ ಧರ್ಮ ಪ್ರಚಾರಕ್ಕೆ ಹೊರಟು ಕಪಿಲ,

ಕಾವೇರಿ ಸಂಗಮದಲ್ಲಿ ಕೆಲ ಕಾಲ ನೆಲೆಸಿದಳು.

ದೃಷ್ಟಿ ಯೋಗವನ್ನು ಕರಗತ ಮಾಡಿಕೊಂಡಿದ್ದ

ದಾನಮ್ಮ ಸಾಕಷ್ಟು ಮಂದಿಗೆ ಸಹಾಯವನ್ನು

ಮಾಡುತ್ತಿದ್ದಳು. ಆರೋಗ್ಯವನ್ನು ಕರುಣಿಸುವುದು,

ದೃಷ್ಪಿಯನ್ನು ಕರು,ಣಿಸುವುದು ನಡೆದೇ ಇತ್ತು. ತಾನು

ಹೋಗುತ್ತಿದ್ದ ಸ್ಥಳಗಳಲ್ಲಿ ಆಸಕ್ತ ಜನರಿಗೆ ವೀರಶೈವ

ದೀಕ್ಷೆಯನ್ನು ಕೊಡಿಸುತ್ತಿದ್ದಳು.