ಗಾಜಿಗೌಡ ಗುರುಬಸವ ಇಬ್ಬರೂ ವಾರಿಗೆಯವರು. ಮಲ್ಲೂರಿನ ಹೈಸ್ಕೂಲಿನಲ್ಲಿ ಜೊತೆಗೆ ಓದಿದವರು. ಇಬ್ಬರೂ ಚುರುಕಾಗಿದ್ದು ಆಟಪಾಠದಲ್ಲಿ ಇತರರಿಗಿಂತ ಮುಂದಿದ್ದರು. ಮಲ್ಲೂರು ಹೈಸ್ಕೂಲ್‌ ಹೆಡ್‌ಮಾಸ್ಟರ್‌ ಶ್ರೀನಿವಾಸಯ್ಯನವರು ಇದ್ದರೆ ಗಾಜಿಗೌಡ ಗುರುಬಸವನಂತೆ ಇರಬೇಕು ಎಂದು ಹೊಗಳುತ್ತಿದ್ದರು. ಇಬ್ಬರಿಗೂ ಎಸ್ಸೆಸ್ಸೆಲ್ಸಿಯಲ್ಲಿ ಹೆಚ್ಚು ಅಂಕ ತೆಗೆದು ಶಾಲೆಯ ಬೋರ್ಡ್‌ಗೆ ಬರಬೇಕೆಂಬ ಛಲ ಮೂಡಿತ್ತು ಅದರಂತೆ ಕಷ್ಟಬಿದ್ದು ಓದುತ್ತಿದ್ದರು. ಪರೀಕ್ಷೆ ಮುಗಿದು ಫಲಿತಾಂಶ ಬಂದಾಗ ಗುರುಬಸವ ಹೆಚ್ಚು ಅಂಕ ಪಡೆದಿದ್ದ. ಇದರಿಂದ ಗಾಜಿಗೌಡನಿಗೆ ಅವಮಾನವಾದಂತಾಗಿ ಇವರ ನಡುವಿನ ಸ್ನೇಹ ನಿಧಾನವಾಗಿ ಹಳಸತೊಡಗಿತ್ತು. ಶ್ರೀನಿವಾಸಯ್ಯನವರು ಗುರುಬಸವನನ್ನು ಶಾಲೆಗೆ ಕರೆದು ಸನ್ಮಾನ ಮಾಡಿದ ಮೇಲೆಂತು ಗಾಜಿಗೌಡ ಮತ್ತಷ್ಟು ಕುದ್ದುಹೋಗಿದ್ದ. ಮುಂದೆ ಗುರುಬಸವ ಗಾಜಿಗೌಡ ಬಿನ್ನ ಹಾದಿಯನ್ನು ತುಳಿದರು. ಗಾಜಿಗೌಡ ಬಿಎ ವ್ಯಾಸಂಗಕ್ಕೆ ತಿಲಾಂಜಲಿ ಇಟ್ಟು ಫಾಲ್ತು ತಿರುಗಾಡತೊಡಗಿದ. ಗುರುಬಸವ ಎಲ್‌ ಎಲ್‌ ಬಿ ಮುಗಿಸಿ ರಾಣೇಬೆನ್ನೂರಿನ ಕೋರ್ಟಿನಲ್ಲಿ ವಕಾಲತ್ತು ಪಹಿಸತೊಡಗಿದ. ಅವರಿವರ ಕಷ್ಟಗಳಿಗೆ ಸ್ಪಂದಿಸುತ್ತಾ, ಗಲಾಟೆ ವ್ಯಾಜ್ಯಗಳನ್ನು ಬಗೆಹರಿಸುತ್ತಾ, ತಪ್ಪು ಮಾಡಿದವರಿಗೆ ಬುದ್ದಿವಾದ ಹೇಳುತ್ತಾ, ಜನ ಸಾಮಾನ್ಯರಿಗೆ ಅರಿವು.

ಮೂಡಿಸುತ್ತ ಸಮಾಜದ ಕಟ್ಟಕಡೆಯ ವ್ಯಕ್ತಿಗೂ ಸಾಮಾಜಿಕ ಭದ್ರತಾ ಯೋಜನೆಗಳು ತಲುಪಬೇಕೆಂದು ಊರಲ್ಲಿ ಸಮಾಜ ಪರಿವರ್ತನಾ ಸಂಘವನ್ನು ಕಟ್ಟಿ ಶೋಷಿತರಿಗೆ ಧ್ವನಿಯಾದ. ಇದಕ್ಕೆ ವಿರುದ್ಧವಾಗಿ ಗಾಜಿಗೌಡ ಊರಲ್ಲಿ ಸಾರಾಯಿ ಅಂಗಡಿ ತೆರೆದು ಮಟ್ಕಾ ಬರೆಯುತ್ತ ಜನರ ದಿಕ್ಕು ತಪ್ಪಿಸುವ ಕಾರ್ಯದಲ್ಲಿ ತೊಡಗಿದ. ಬಸವಣ್ಣೆಪ್ಪ. ಎಷ್ಟೇ ಬುದ್ದಿವಾದ ಹೇಳಿದರು ಕೇಳದೆ ಪಡ್ಡೆ ಹುಡುಗರ ಗುಂಪುಕಟ್ಟಿಕೊಂಡು ರಾಜಕೀಯ ಸುರುವಿಟ್ಟುಕೊಂಡ. ಗ್ರಾಮ ಪಂಚಾಯಿತಿ ಚುನಾವಣೆಯಲ್ಲಿ ಗಾಜಿಗೌಡ ಹಾದ್ರಿಹಳ್ಳಿಯಿಂದ ನಿಂತ ಸುದ್ದಿ ಹೆಡ್‌ ಮಾಸ್ಟರ್‌ ಶ್ರೀನಿವಾಸಯ್ಯನವರಿಗೆ ಮುಟ್ಟುತ್ತಲೆ ಗುರುಬಸವನನ್ನು ಕರೆಸಿಕೊಂಡು ಚುನಾವಣೆಗೆ ನಿಲ್ಲಲು ತಿಳಿಸಿದ್ದರು. 'ಈ ರಾಜಕೀಯ ನಮ್ಮೊಂತೋರಿಗೆ ಅಲ್ಲ ಸರ್‌ ಬರಿ ದಗಲಬಾಜಿ ಮಾಡಿಕೊಂಡು ದುಡ್ಡು ಲಪಟಾಯಿಸೋರಿಗೆ ನಂಗ್ಯಾಕೋ ಸರಿಬೀಳಲ್ಲ' ಎಂದಿದ್ದ. 'ರಾಜಕೀಯ ಎಂದು ಅಸೆಡ್ಡೆ ಮಾಡಬ್ಯಾಡ ಗುರುಬಸವ ಏನಾದ್ರೂ ಬದಲಾವಣೆಯೆಂದ್ರೆ ಒಂದು ಶಿಕ್ಷಣ ಇನ್ನೊಂದು ರಾಜಕೀಯ. ನೀನಲ್ಲದಿದ್ರೆ ಇನ್ನೊಂದು ಕೆಟ್ಟುಹುಳ ತಿನ್ನೋಕೆ ಸುರುಮಾಡುತ್ತೆ. ನೀನಿಂತ್ರೆ ಗಾಜಿಗೌಡನ್ನ ಎಡೆಮುರುಗಿ ಕಟ್ಟಬೋದು' ಎಂದು ಬುದ್ದಿವಾದ ಹೇಳಿ ಹುರಿದುಂಬಿಸಿದ್ದರು. ಅದರಂತೆ ಗುರುಬಸವ ಸುರಗಿಹಳ್ಳಿ ಕ್ಷೇತ್ರದಿಂದ ನಿಂತಿದ್ದ. ಗಾಜಿಗೌಡ ಹಣ, ಹೆಂಡ ಹಂಚಿ ಕಣ್ಣು ಕೆಕ್ಕರಿಸಿ, ಬಾಯಿ ಜೋರು ಮಾಡಿ ಹೆದರಿಸಿ ಬೆದರಿಸಿ ಓಟು ಹಾಕಿಸಿಕೊಂಡರೆ ಗುರುಬಸವ ತನ್ನ ಒಳ್ಳೆಯ ಗುಣ, ನಡತೆ, ಸಾಮಾಜಿಕ ಕೆಲಸಗಳನ್ನು ಹೇಳಿ ಕೈ ಮುಗಿದು ಓಟು ಹಾಕುವಂತೆ ಬೇಡಿಕೊಂಡ. ತಾನು ಗೆದ್ದು ಬಂದರೆ ಸೂರಿಲ್ಲದವರಿಗೆ ಸೂರು, ಪ್ರತಿ ಮನೆಗೂ ಶೌಚಾಲಯ, ಶುದ್ಧ ಕುಡಿಯುವ ನೀರಿನ ಘಟಕ, ಎಲ್ಲರಿಗೂ ಉದ್ಯೋಗ ಖಾತ್ರಿ ಕೆಲಸ ಕೊಡಿಸುವುದಾಗಿ ಆಶ್ವಾಸನೆ ನೀಡಿದ. ಸುರುಗಿಹಳ್ಳಿ ಜನ ಗುರುಬಸವನ ಮೇಲೆ ನಂಬಿಕೆ ಇಟ್ಟು ಗೆಲ್ಲಿಸಿದರು. ಹಾದ್ರಿಹಳ್ಳಿ ಜನ ಹಣ ಹೆಂಡಕ್ಕೆ ಸೋತು ಗಾಜಿಗೌಡನನ್ನು ಗೆಲ್ಲಿಸಿದರು. ಮಲ್ಲೂರು ಪಂಚಾಯಿತಿ ಅಧ್ಯಕ್ಷ ಸ್ಥಾನಕ್ಕಾಗಿ ಇಬ್ಬರಲ್ಲೂ ಭಾರಿ ಪೈಪೋಟಿ ಶುರುವಾಗಿತ್ತು. ಇದನ್ನು ಗಮನಿಸಿದ ಶ್ರೀನಿವಾಸಯ್ಯನವರು ಮದ್ಯ ಪ್ರವೇಶಿಸಿದರು. ಮೊದಲನೇ ಅವಧಿಗೆ ಗುರುಬಸವನಿಗೆ ಬಿಟ್ಟುಕೊಡು ನಂತರ ಅವಧಿಯನ್ನು ನೀನು ಶುರುವಾಗಿತ್ತು. ಇದನ್ನು ಗಮನಿಸಿದ ಶ್ರೀನಿವಾಸಯ್ಯನವರು ಮದ್ಯ ಪ್ರವೇಶಿಸಿದರು. "ಮೊದಲನೇ ಅವಧಿಗೆ ಗುರುಬಸವನಿಗೆ ಬಿಟ್ಟುಕೊಡು ನಂತರ ಅವಧಿಯನ್ನು ನೀನು ಮಾಡುವಂತೆ' ಎಂದು ಗಾಜಿಗೌಡನಿಗೆ ಬುದ್ದಿವಾದ ಹೇಳಿದರು. ಕಿವಿಯೂದಿ ಚುನಾವಣೆಗೆ ನಿಲ್ಲಿಸಿದ ಕಾವು ತಣ್ಣಗಾಗುವ ಮೊದಲೆ ಹೂಡಿದ ಇನ್ನೊಂದು ನಾಟಕಕ್ಕೆ ಕೆಂಡವಾಗಿದ್ದ ಗಾಜಿಗೌಡ ಅದ್ಯಾವುದನ್ನೂ ಕಿವಿಗಾಕಿಕೊಳ್ಳದೆ ತಾನೆ ಮೊದಲ ಅವಧಿಗೆ ಅಧ್ಯಕ್ಷನಾಗುವೆ ಅಂತ ಹಠಕ್ಕೆ ಬಿದ್ದ. ಶ್ರೀನಿವಾಸಯ್ಯನವರು ಹೇಳಿದ ಬುದ್ದಿಮಾತುಗಳೆಲ್ಲಾ ತಳವಿಲ್ಲದ ಗಡಿಗೆಯಂತೆ ಸೋರಿ ಹೋದವು. ಗಾಜಿಗೌಡ ರೆಸಾರ್ಟ್‌ ರಾಜಕಾರಣ ಮಾಡಿ ಅಧ್ಯಕ್ಷನಾದ. ಕೆರೆ ಹೂಳೆತ್ತುವ ವಿಷಯದಲ್ಲಿ ನಡದ ಜಟಾಪಟಿ ಗಾಜಿಗೌಡನ ಹುಳುಕೆಲ್ಲಾ ಹೊರಹಾಕಿತ್ತು. ಗುರುಬಸವನ ಮೇಲೆ ಕತ್ತಿ ಮಸೆಯುತ್ತಿದ್ದ ಗಾಜಿಗೌಡ ಅವಕಾಶ ಸಿಕ್ಕಾಗ ಹಣಿಯಲು ನೋಡುತ್ತಿದ್ದ.