**ಮಮತೆಯ ಹೊರ ಕಕ್ಷೆಯಲ್ಲಿ**

ನಮ್ಮಂಥವರ ಅಮ್ಮ ಮತ್ತು ನಮ್ಮ ನಡುವೆ ಇನ್ನೊಂದು ಜನರೇಶನ್‌ ಇದೆ. ನಮ್‌ ನಮ್ಮ ಚಿಕ್ಕಮ್ಮ/ಅತ್ತೆಯಂದಿರದು. ಇವರು ನಡುವಿನವರು. ನಾವು ಶಾಲೆಗೆ ಹೋಗುವಾಗ ಇವರು ಕೆಲಸಕ್ಕೆ ಹೊರಟವರು. ಆಗ ಹೆಚ್ಚು ಚಾಲ್ತಿಯಲ್ಲಿದ್ದ ಬ್ಯಾಂಕು, ಸ್ಕೂಲು, ಕಾಲೇಜು, ನರ್ಸಿಂಗ್‌, ಸರ್ಕಾರಿ ಕಚೇರಿಗಳ ಕೆಲಸದ ಈ ಅಮ್ಮಂದಿರು ನಮ್ಮ ಕಾಲಕ್ಕಿಂತ ಸ್ವಲ್ಪ ಕಡಿಮೆ ಅನುಕೂಲಗಳು, ನಮ್ಮ ಅಮ್ಮಂದಿರ ಕಾಲಕ್ಕಿಂತ ಸ್ವಲ್ಪ ಹೆಚ್ಚು ಅನುಕೂಲಗಳನ್ನ ಹೊಂದಿದವರು. ಈಗ ಇವರ ಮಕ್ಕಳೆಲ್ಲ ದೊಡ್ಡವರಾಗಿ ಕಾಲೇಜು ಮುಗಿಸುತ್ತ, ಕೆಲಸ ಹಿಡಿಯುತ್ತ, ಮದುವೆಯ, ಹೊಸಬಾಳ್ವೆಯ ಹೊಸ್ತಿಲಲ್ಲಿರುವರು. ಈಗಿವರು ಅನುಭವೀ ಅಮ್ಮಂದಿರು ಮತ್ತು ಸ್ವಲ್ಪ ಮೂಲೆಗುಂಪಾದವರು. ಪುಟ್ಟ ಮಗುವಿಗೆ ಎಲ್ಲ ಕೆಲಸ, ಆಟ, ಖುಷಿ ಅಳುವಿಗೆ ಅಮ್ಮನೇ ಬೇಕು. ಸ್ವಲ್ಪ ದೊಡ್ಡವರಾದಾಗಲೂ. ಆಮೇಲಾಮೇಲೆ..ದ ಜಾಯ್‌ ಹ್ಯಾಸ್‌ ಟೇಕನ್‌ ಅ ಫ್ಲೈಟ್‌... ಕಾಲೇಜು, ಹೊಸ ಕೆಲಸದ ಮಕ್ಕಳಿಗೆ ಅಮ್ಮ ತಮಗಾಗಿ ಇಟ್ಟಿರುವ ಅಟೆನ್ಷನ್‌ ಸ್ವಲ್ಪ ಕಡಿಮೆ ಮಾಡಿದರೂ ನಡೆಯುತ್ತದೆ. ಸಂಜೆ ಬರುವುದು ತಡವಾದರೆ ಫೋನ್‌ ಮಾಡದೆ ತಡಕೊಂಡಿರಬೇಕು. ಊಟ ಸೇರದಿದ್ದರೆ ಹಾಲು ಕುಡಿದಾದರೂ ಮಲಗಲು ಒತ್ತಾಯಿಸದಿರಬೇಕು. ಎಲ್ಲ ಕೆಲಸ ಮುಗಿಸಿ ಮಲಗಲು ಹೊರಟಾಗ ಮತ್ತೆ ಬೆಡ್‌ಶೀಟ್‌ ಸರಿಮಾಡಲು ರೂಮಿಗೆ ಬರದಿರಬೇಕು... ತಮ್‌ ತಮ್ಮ ಪರ್ಸನಲ್‌ ಅಂತರ ಕಾಯ್ದುಕೊಂಡಿರಬೇಕು.. ಈಗವರು ಮಮತೆಯ ಕೇಂದ್ರದ ಹೊರಕಕ್ಷೆಯಲ್ಲಿ... ಇನ್ನೊಂದು ಸೆಳೆತದ ನಿರೀಕ್ಷೆಯಲ್ಲಿ. ಇದು ಎಲ್ಲ ಕಾಲದ ಪ್ರಕೃತಿ. ಅಮ್ಮನಿಗೆ ಮಿಡ್‌ ಲೈಫ್‌ ಕ್ರೈಸಿಸ್‌. ಮಕ್ಕಳ ಸಿಡುಕು, ತನ್ನದೇ ಆತಂಕ. ಗಂಡನ ನಿರಾತಂಕ.

ಬೆಳಗ್ಗೆದ್ದ ಕೂಡಲೆ ಅಡಿಗೆ ಮಾಡಿ, ಶಾಲೆಗೆ ಕಳಿಸಿ, ಡೇ-ಕೇರಲ್ಲಿ ಬಿಟ್ಟು ಆಫೀಸಿಗೋಡಿದ ಗಿಲ್ಟು ಅಮ್ಮನನ್ನ ಕಾಡುತ್ತದೆ. ಹೊರಗಿನ ಪರಿಧಿಧಿಯಲ್ಲಿ ಅಗಾಧ ಗಗನಕ್ಕೆ ರೆಕ್ಕೆ ಬಿಚ್ಚಿರುವ ಮರಿ ಹೊಸ ಗಿಲ್ಟಿಗೆ ತಯಾರಾಗುತ್ತಿದೆ. ತಯಾರಿಗಿದ್ದಾರೆ ಗೆಳೆಯಗೆಳತಿಯರು, ಬೇಲಿಯಿಲ್ಲದ ಅವಕಾಶ, ಕಲ್ಲು ಕುಟ್ಟಿ ಪುಡಿ ಮಾಡುವ ಕಸುವು.

**ಹಳೆ ಅಮ್ಮನ ಗಿಲ್ಟ್‌**

ಗಿಲ್ಟ್‌ ರಿಡನ್‌ ಅಮ್ಮನಿಗೆ ಮಂಡಿನೋವು, ಆಗೀಗ ಮೈಗ್ರೇನ್‌, ಮಳೆ ಬಂದರೆ ಸೈನಸ್ಸು, ಬಿಸಿಲಾದರೆ ಅಸಿಡಿಟಿ. ಸಂಜೆ ಮನೆಗೆ ಬಂದ ಕೂಡಲೇ ಯಾರಿಗೂ ಕಾಫಿ ತಿಂಡಿ ರೆಡಿ ಮಾಡಬೇಕಿಲ್ಲದ ಕಾಲದಲ್ಲಿ ಅವಳು ನಲುಗುತ್ತಾಳೆ. ಬೆಳಿಗ್ಗೆ ನಾಲ್ಕರಿಂದ ರಾತ್ರಿ ಹನ್ನೊಂದರವರೆಗೆ ಕ್ಷ ಣಕ್ಷ ಣವನ್ನೂ ಪೋಲು ಮಾಡದೆ ದುಡಿದವಳು ಕಂಗಾಲಾಗುತ್ತಾಳೆ. ಇದು ಮರಿಗೆ ಗೊತ್ತಾಗುವಾಗ ಅವಳು ಅಮ್ಮನಾಗಿರುವ ಕಾಲ.

ತೀರಾ ಮದರ್ಸ್‌ ಡೇ ದಿನ ಗ್ರೀಟಿಂಗು, ಗುಲಾಬಿ, ಐಸ್‌ಕ್ರೀಂ ತರುವ ಮೇಲ್ಕಾಣಿಕೆಗಿಂತ ಆಗೀಗ ಅಮ್ಮನೊಡನೆ ಒಂದೆರಡು ಹರಟೆ, ವಿನಾಕಾರಣ ವಿಂಡೋ ಶಾಪಿಂಗ್‌ ಹೋಗಿ ಒಂದು ವಡೆ-ಸಾಂಬಾರ್‌ ಕಾಫಿ, ಅಚಾನಕ್ಕಾಗಿ ಒಂದ್‌ ಸೆಕೆಂಡ್‌ ಶನಿವಾರ ಮಧ್ಯಾಹ್ನದ ಮ್ಯಾಟಿನಿ.. ಲೇಟಾಗಿ ಮನೆಗೆ ಬರುವ ಸಂಜೆ ಒಂದು ಮೊಳ ಘಮಘಮಿಸುವ ಮಲ್ಲಿಗೆ.., ಅರ್ಜೆಂಟಲ್ಲಿ ಮುಕ್ಕುವ ತಿಂಡಿಯ ನಡುವೆ ಒಂದು ವಾವ್‌ ಉದ್ಗಾರ, ಸುಸ್ತಾಗಿರುವ ದಿನ ಗಮನಿಸಿ ನಾವೇ ಮಾಡಿಕೊಟ್ಟು ಕೈಹಿಡಿಸುವ ಕಾಫಿ ಕಪ್ಪು ಇದಿಷ್ಟೇ ಅವಳ ರಿಜುವಿನೇಷನ್‌ ಡಯಟ್‌ ಅಂತ ಮಕ್ಕಳಿಗೆ ಗೊತ್ತಾದರೆ ಅದರಷ್ಟು ಸಾರ್ಥಕತೆ ಬೇರಿಲ್ಲ. ಈ ಕ್ಷ ಣದಲ್ಲಿ ಬದುಕಿ ಬಿಡುವುದು ಎಷ್ಟೇ ಪ್ಲಾನಿಂಗ್‌ ಸ್ವಭಾವದ ಅಮ್ಮನಾದರೂ ಇಷ್ಟ ಪಡುವ ಸ್ಥಿತಿ. ಸ್ಪೆಷಲೀ ಬೆಳೆದ ಮಕ್ಕಳೊಡನೆ. ತೀರಾ ಇದನ್ನೆಲ್ಲ ಪುಸ್ತಕ ಓದಿ ಕಲಿಯಬೇಕಿಲ್ಲ ಅಲ್ವಾ...ನಮಗೆ ಖುಶಿ ಕೊಟ್ಟಿದ್ದು ಅಮ್ಮನಿಗೂ ಖುಶಿಯಾಗುತ್ತದೆ ಎಂಬ ಅರಿವು ಸಾಕು.

**ಎಲ್ಲ ಅಮ್ಮಂದಿರಿಗೂ ಹೀಗೇ ಅನ್ಸಿರತ್ತೆ ಬೇಕಿದ್ರೆ ಕೇಳ್ನೋಡಿ. ನೀನೇ ಅಮ್ಮ** ಕೊಟ್ಟವಳು ಅಮ್ಮ ಪಡೆದದ್ದುಮಗಳೆಂಬರುನಿನ್ನ ಮೊದಲುಗಳಲ್ಲಿ ತೊದಲುಗಳಲ್ಲಿ ತೊಡರು ಹೆಜ್ಜೆಗಳಲ್ಲಿ ಮಿಂಚುಕಣ್ಗಳಲ್ಲಿರಮಿಸುವ, ರೋದಿಸುವ, ರಚ್ಚೆಹಿಡಿಯುವ

ಆ ಎಳೆಕದಿರಿನಂತಹ ಪುಟ್ಟ ಬಾಯಿಯಲ್ಲಿ ಎಲ್ಲ ಸುಸ್ತನ್ನೂ ಮರೆಸುವ ಮೆತ್ತನೆ ಕೆನ್ನೆಯ ನೇವರಿಕೆಯಲ್ಲಿ ಪುಟುಪುಟು ಓಡುವ ಹೆಜ್ಜೆಗಳಲ್ಲಿ ಕ್ಷ ಣಕ್ಷ ಣಕು ತೋರುವ ಹೊಸ ಹೊಳಹುಗಳಲ್ಲಿ ಹೊನಲ ನೆನಪಿಸುವ ಬೆಳವಣಿಗೆಯಲ್ಲಿ ನಿಸೂರಾಗಿ ಈಸು ಬಿದ್ದಿಹೆನು ತಂಪು ಹೊರಗಷ್ಟೇ ಅಲ್ಲ ಒಳಗೂ ಬನಿಯಿಳಿಯುತ್ತಿದೆ. ನೀನತ್ತಾಗ ನಾನು ಮಮ್ಮು ನುರಿದು ತಿನ್ನಿಸಿದೆನಷ್ಟೆ, ಬಾಯಾರಿ ಸುತ್ತ ಸುಳಿದಾಗ ಹಾಲು ತಣಿಸಿ ಕೊಟ್ಟೆನಷ್ಟೆ ಕಣ್ಣ ರೆಪ್ಪೆ ಕೂಡಿ ಹೋಗುವಂತಾಗಿ ಜೋಲಿಹೊಡೆವಾಗ ತಟ್ಟಿ ಮಲಗಿಸಿದೆನಷ್ಟೆ ಏನೂ ಕೇಳದೆ ಸುತ್ತೆಲ್ಲರಿಗೆ ಮುದವೂಡಿಸುವ ನಿನಗೆ ನಾನೇನು ಕೊಟ್ಟೆ? ಪಡೆದದ್ದೆ ಎಲ್ಲಾ ನಿಜದ ಅರ್ಥದಲ್ಲಿ ಮಗಳೇ ನೀನೇ ಅಮ್ಮ