**ಇಂದೇಕೆ ಅವಳ ನೆನಪು ಆತ್ಮಾವಲೋಕನದ ಬದಲು ದೂಷಣೆ; ಮತ್ತೆ ಎಡವಿದಳೇ ಆಕೆ?!**

## ಶೇಖರ ರಾತ್ರಿ ಶೂಟಿಂಗ್ ಮುಗಿಸಿ ಸುಸ್ತಾಗಿ ಬಂದಾಗ ಅವನ ಮುಖದಲ್ಲಿ, ಕಣ್ಣಿನಲ್ಲಿ ಹೊಸದು ಹುಡುಕಿ ನಿರಾಶಳಾದಳು. ಅವನೂ ಬೇಸರ, ದುಗುಡದಲ್ಲಿ ಇದ್ದ. ಹಣಕಾಸಿನ ವಿಷಯಗಳು ಬಂದಾಗ ಅವನು ಅಮಾಯಕ. ಅವನ ಜನಪ್ರಿಯತೆಯನ್ನು ದುರುಪಯೋಗ ಪಡಿಸಿಕೊಂಡು ಮೋಸ ಮಾಡಿದವರೇ ಜಾಸ್ತಿ. ಯಾವುದೋ ಕಾರ್ಯಕ್ರಮದ ನಿರ್ವಹಣೆಯಲ್ಲಿ ತನಗೆ ಒಪ್ಪಿಕೊಂಡ ಸಂಭಾವನೆ ಸರಿಯಾಗಿ ಕೊಡದೆ ತಪ್ಪಿಸಿಕೊಂಡರು ಎಂದು ಬೇಸರದಲ್ಲಿ ಇದ್ದ. ತನ್ನ ಮನಸ್ಸಿನ ನೂರು ಯೋಚನೆ ಮುಚ್ಚಿಟ್ಟು, ಅವನ ಕತ್ತಿನ ಸುತ್ತ ಕೈ ಹಾಕಿ, ಎದೆಯಲ್ಲಿ ಮುಖವಿಟ್ಟಳು ಸುಮಾ.

ಸಂಪತ್ ಅವರ ದೂರವಾಣಿ ಸಂಖ್ಯೆ ಕೂಡ ಸುಮಾಳ ಬಳಿ ಇರಲಿಲ್ಲ. ಗಂಡ ಹಾಗೂ ಇನಿಯನ ಜತೆ ಆರಾಮಾಗಿ ಬದುಕು ಸಾಗಿಸುತ್ತಿದ್ದ ಅವಳಿಗೆ ಅದರ ಅವಶ್ಯಕತೆಯೂ ಇರಲಿಲ್ಲ. ಆದರೆ ಶ್ಯಾಮ್ ಮಾಡಿದ ದ್ರೋಹ, ಆದರಿಂದ ತನಗೆ, ಶೇಖರನ ಬದುಕಿಗೆ ಆಗಲಿರುವ ಆಘಾತವನ್ನು ನೆನೆದು ಅವಳ ಮನ ತಲ್ಲಣಿಸಿ ನರಳಿತ್ತು. ಆಕ್ಷಣಕ್ಕೆ ಅವಳ ಮನಸ್ಸಿನಲ್ಲಿ ಬಂದಿದ್ದು ಸಂಪತ್.

ಶೇಖರ ಹತ್ತಿರದಲ್ಲಿ ಇಲ್ಲದಿದ್ದಾಗ ಅವನ ಮೊಬೈಲ್ ತೆಗೆದುಕೊಂಡು ಅವರ ನಂಬರ್ ತನ್ನ ಮೊಬೈಲ್ ಗೆ ಸೇವ್ ಮಾಡಿಟ್ಟುಕೊಂಡಳು. ಅವನು ಶೂಟಿಂಗ್ ಗೆ ಹೊರಟಾಗ ಕರೆ ಮಾಡಿದಾಗ ಒಂದೇ ರಿಂಗಿಗೆ ಎತ್ತಿದರಾತ. ಹಾಯ್ ಸುಮಾ, ಹೇಗಿದ್ದೀಯ ಎಂದು ಕೇಳಿದ ಆವರದನಿಗೆ ಅವಳು ಬೆಚ್ಚಿಬಿದ್ದಳು. ಟ್ರೂ ಕಾಲರ್ ತನ್ನ ನಂಬರ್ ತೋರಿಸಿರಬಹುದು ಆದರೆ ಆ ದನಿಯಲ್ಲಿ ಜೇನು ಮಿಶ್ರಿತ ಕ್ರೌರ್ಯ ಅವಳನ್ನು ನಡುಗಿತು.“ಹೇಗಿದ್ದಾನೆ ಶ್ಯಾಮ್, ಸಾಕಷ್ಟು ಸಮಯ ಗೆಳೆಯನ ಜತೆ ಕಳೆಯುತ್ತೀಯ, ಅಷ್ಟೊಂದು ದೋಸ್ತಿ!” ಎಂದ ಅವರ ಮಾತಿನಲ್ಲಿ ವ್ಯಂಗ್ಯ, ಛೇಡಿಸುವಿಕೆ, ಲೇವಡಿ ಏನಿದೆ?ಹುಡುಕಲು ಪ್ರಯತ್ನ ಪಟ್ಟು ವಿಫಲಳಾದಳು.  
  
“ನಿಮ್ಮನ್ನು ಭೇಟಿ ಮಾಡಬೇಕಿತ್ತು”ಕಷ್ಟಪಟ್ಟು ಪದಗಳು ಜೋಡಿಸಿ ನುಡಿಯುವಷ್ಟರಲ್ಲಿ ಗಂಟಲುಬ್ಬಿ ಬಂದಿತ್ತು.“ಯೂ ಆರ್ ಆಲ್ವೇಸ್ ವೆಲ್ಕಮ್”ನಯವಾಗಿ ಬಂದಿತ್ತು ದನಿ. “ಆದರೆ ನಾನೀಗ ಭಾರತದ ಹೊರಗಡೆ ಇದ್ದೀನಿ .ನೀ ಏನೂ ಯೋಚಿಸಬೇಡ. ಶ್ಯಾಮ್ ಮೊಬೈಲ್ ಅಲ್ಲಿ ಇರುವ ಎಲ್ಲಾ ಪಟಗಳು ಇನ್ನೂ ಹತ್ತು ನಿಮಿಷದಲ್ಲಿ ಡಿಲೀಟ್ ಆಗುತ್ತವೆ”ಮಾತೇ ಹೊರಡಲಿಲ್ಲ ಅವಳಿಗೆ.”ಹಾ, ನೀನು ತುಂಬಾ ಸುಂದರ ಹೆಣ್ಣು. ಚಂಚಲೆ ಕೂಡ. ಯಾಕೆ, ಶೇಖರ ನಿನಗೆ ಬೇಕಾದ ಸುಖ, ತೃಪ್ತಿ ನೀಡುತ್ತಿಲ್ಲವೇ”  
ಫೋನ್ ಕಟ್ ಆಯಿತು. ಗರಬಡಿದವಳಂತೆ ಕುಳಿತುಬಿಟ್ಟಳು. ಅಂದರೆ ತನ್ನ ಹಾಗೂ ಶ್ಯಾಮ್ ಸಂಬಂಧ ಇವರಿಗೆ ತಿಳಿದಿದೆ .ಚಿತ್ರಗಳ ಬಗ್ಗೆಯೂ ಸಹ. ಇನ್ನೂ ಯಾರು ಯಾರು ನೋಡಿರುತ್ತಾರೋ, ಶೇಖರನಿಗೂ ಗೊತ್ತಿರಬಹುದು”ಮಾನಸಿಕ ಯಾತನೆಯಲ್ಲಿ ಬಳಲಿ ಬೆಂಡಾಗಿ ಹೋದಳು. ಕೇವಲ 15ನಿಮಿಷಕ್ಕೆ ಅವಳ ಮೊಬೈಲ್ ಗೆ ವಾಟ್ಸಪ್ ಸಂದೇಶ ಬಂದಿತು. ಶ್ಯಾಮ್ ಒಂದು ಫೋಟೋ ಕಳಿಸಿದ್ದ. ಅವನ ಗ್ಯಾಲರಿಯಲ್ಲಿ ಇದ್ದ ಸಕಲ ಫೋಟೋಗಳೂ ಡಿಲೀಟ್ ಆಗಿ,ಗ್ಯಾ ಲರಿ ಖಾಲಿ ಇರುವ ಫೋಟೋ.“ಹೆದರಬೇಡ, ಎಲ್ಲೂ, ಯಾವ ಕಾಪಿಯೂ, ಬ್ಯಾಕಪ್ ಇಲ್ಲ. ಇದಕ್ಕೆ ನನ್ನ ಗ್ಯಾರೆಂಟಿ”.  
  
ಮತ್ತೆ ಸಂಪತ್ ಅವರಿಗೆ ಕರೆ ಮಾಡಿದಾಗ ಅವರು ರಿಸೀವ್ ಮಾಡಲಿಲ್ಲ. ಆದರೆ ಕೆಲವೇ ನಿಮಿಷದಲ್ಲಿ ಯಾವುದೋ ಬೇರೆ ನಂಬರಿನಿಂದ ಕರೆ. “ಸರ್ ಬ್ಯುಸಿ ಇದ್ದಾರೆ. ನೀವು ಯಾವುದೇ ಟೆನ್ಶನ್ ಇಲ್ಲದೆ ಆರಾಮಾಗಿ ಇರಬೇಕಂತೆ”ಅಷ್ಟೇ ಹೇಳಿ ಇಟ್ಟ ದನಿ ಇನ್ನು ಮುಂದೆ ತನಗೆ ಚಿರಪರಿಚಿತವಾಗುತ್ತದೆ ಎಂದು ಅವಳಿಗೆ ಆಗ ಅರಿವಾಗಲಿಲ್ಲ.

ಶೇಖರ ರಾತ್ರಿ ಶೂಟಿಂಗ್ ಮುಗಿಸಿ ಸುಸ್ತಾಗಿ ಬಂದಾಗ ಅವನ ಮುಖದಲ್ಲಿ, ಕಣ್ಣಿನಲ್ಲಿ ಹೊಸದು ಹುಡುಕಿ ನಿರಾಶಳಾದಳು. ಅವನೂ ಬೇಸರ, ದುಗುಡದಲ್ಲಿ ಇದ್ದ. ಹಣಕಾಸಿನ ವಿಷಯಗಳು ಬಂದಾಗ ಅವನು ಅಮಾಯಕ. ಅವನ ಜನಪ್ರಿಯತೆಯನ್ನು ದುರುಪಯೋಗ ಪಡಿಸಿಕೊಂಡು ಮೋಸ ಮಾಡಿದವರೇ ಜಾಸ್ತಿ. ಯಾವುದೋ ಕಾರ್ಯಕ್ರಮದ ನಿರ್ವಹಣೆಯಲ್ಲಿ ತನಗೆ ಒಪ್ಪಿಕೊಂಡ ಸಂಭಾವನೆ ಸರಿಯಾಗಿ ಕೊಡದೆ ತಪ್ಪಿಸಿಕೊಂಡರು ಎಂದು ಬೇಸರದಲ್ಲಿ ಇದ್ದ. ತನ್ನ ಮನಸ್ಸಿನ ನೂರು ಯೋಚನೆ ಮುಚ್ಚಿಟ್ಟು, ಅವನ ಕತ್ತಿನ ಸುತ್ತ ಕೈ ಹಾಕಿ, ಎದೆಯಲ್ಲಿ ಮುಖವಿಟ್ಟಳು. ಆದರೆ ಅವಳ ಭಾವಕ್ಕೆ ಸ್ಪಂದಿಸಲು ಸಾಧ್ಯವಾಗಲಿಲ್ಲ ಅವನಿಗೆ. ಅವಳ ಭುಜ ತಟ್ಟಿ ಮಲಗಲು ಹೊರಟ ಗಂಡನ ಮೇಲೆ ರೋಷ ಉಕ್ಕಿತ್ತು ಅವಳಿಗೆ. ತುಂಬು ಯೌವ್ವನದ ತನಗೆ ಈತ ಸರಿ ಜೋಡಿಯಲ್ಲ, ಅದಕ್ಕೆ ತಾನು ಬೇರೆ ಗಂಡಿನ ಸಹವಾಸ ಮಾಡಿದ್ದು ಎಂದು ತನ್ನನ್ನು ತಾನೇ ಸಮಾಧಾನ ಮಾಡಿಕೊಳ್ಳಲು ಯತ್ನಿಸಿದರೂ ಮನಸ್ಸು ಒದ್ದಾಡುತ್ತಲೇ ಇತ್ತು.  
ಮುಂಬರುವ ದಿನಗಳು ತನ್ನ ಆತ್ಮಪರಿಶೀಲನೆ, ಮನಸ್ಸಿನ ಗಟ್ಟಿತನದ ಮೇಲೆ ನಿಂತಿದೆ, ತಾನು ಬದಲಾಗಬೇಕು, ಒಳ್ಳೆಯ ಗೃಹಿಣಿ, ಪತ್ನಿಯಾಗಬೇಕು ಎನ್ನುವುದು ಅವಳ ಮನಸಿಗೆ ಬರದೇ ಇದ್ದದ್ದು ವಿಪರ್ಯಾಸ.