**‘ಹುಚ್ಚು ಮನಸ್ಸಿನ ನಾಗಾಲೋಟ’**

## ಸುಮಾಳ ಮನಸ್ಸಿನ ದುಗುಡ ಜಾಸ್ತಿಯಾಯಿತು. ಮೊದಲೇ ಭಾವುಕ, ವಿಚಿತ್ರ ಹುಡುಗಿ ಅವಳು. ಸದಾ ಕಾಲ ಅವಳ ಮನಸ್ಸಿನಲ್ಲಿ ನಾಗಾಲೋಟ ಮಾಡುತ್ತಿರುವ ಹತ್ತು ಹಲವಾರು ಯೋಚನೆಗಳು, ಹಿಂಸೆಗಳು. ಅವಳು ಸ್ವಲ್ಪ ನಿರಾಳವಾಗಿ ಇರುತ್ತಿದ್ದು ಸಂಪತ್ ಅವರ ಬಳಿ ಮಾತ್ರ. ತಪ್ಪು ಎಂದು ಗೊತ್ತಿದ್ದರೂ ಅವರ ಸಾಂಗತ್ಯದಲ್ಲಿ ಅವಳು ಅತ್ಯಂತ ಸುಖಿ. ಅವರಿಗೂ ತನ್ನ ಮೇಲೆ ವಿಶೇಷ ಅಕ್ಕರೆ, ಕಾಳಜಿ ಎಂಬುದು ಕೂಡ ಗೊತ್ತಿತ್ತು. ಅವರ ಬ್ಯುಸಿನೆಸ್ಸಿನ ಕೆಲವು ವಹಿವಾಟಗಳನ್ನು ತಾನು ನಿರ್ವಹಿಸಿದಾಗ ಬಹಳ ಸಂತೋಷ ಪಟ್ಟಿದ್ದರು. ‘ನೀನು ನನ್ನ ಹೆಂಡತಿಯಾಗಬೇಕಿತ್ತು’ ಎಂದು ತನ್ನನ್ನು ಮೆಚ್ಚಿ ಹೊಗಳಲಿ ಎನ್ನುವ ಬಯಕೆ ಅವಳಿಗೆ . ಆದರೆ...

‘ಅವಳ’ ಬಗ್ಗೆ ಏನೇ ಅನುಮಾನಗಳಿದ್ದರೂ ಅದನ್ನು ಬದಿಗೊತ್ತಿ ಈಗ ಹೊಸ ಬದುಕಿನತ್ತ ಮುಖ ಮಾಡಲೇ ಬೇಕಿತ್ತು. ಪ್ರಯಾಣದ ಸಿದ್ದತೆಗಳು, ಶೇಖರನ ರಿಪೋರ್ಟುಗಳು, ಡಾಕ್ಟರ್ ಚೀಟಿಗಳು ಎಲ್ಲವೂ ಜೋಡಿಸಿದ್ದಾಯ್ತು. ಪ್ರಯಾಣಕ್ಕೆ ಹೊಸ ಬಟ್ಟೆಗಳು, ಅವಶ್ಯವಾದ ಸಾಮಾನುಗಳು ರೆಡಿ ಆದವು. ಸುಮಾ, ಹಾಗೂ ಶೇಖರ್ ಜತೆಗೆ ಸಂಪತ್ ಅವರ ಡ್ರೈವರ್ ಕೂಡ ಹೊರಟಿದ್ದ. ಇವರಿಬ್ಬರ ಬದುಕಿನಲ್ಲಿ ಸಂಪತ್ ಅವರ ಪ್ರವೇಶವಾದ ದಿನದಿಂದ ಅವನು ಸುಮಾಗೆ ಪರಿಚಿತ. ಶೇಖರನ ಅವನತಿಗೆ ಆತನ ಪಾಲೂ ಇದೆ. ಸಂಪತ್ ಅವರಿಗೆ ಸುಮಾ ಮೇಲಿರುವ ಪ್ರೀತಿ , ಸುಮಾ ತನ್ನ ಕೆಟ್ಟ ಬುದ್ಧಿಯಿಂದ , ದುರಾಸೆಯಿಂದ ಗಂಡನಿಗೆ ಬಗೆದ ದ್ರೋಹದ ಬಗ್ಗೆ ಪೂರ್ಣ ಅರಿವಿದೆ. ಆದರೆ ಆತ ತನ್ನ ಸ್ವಂತ ಬುದ್ಧಿ, ಭಾವನೆ ಯಾವತ್ತೂ ಉಪಯೋಗಿಸಿಲ್ಲ. ಸುಮಾಳ ನೆರವಿಗೆ ಅವನು ಸದಾ ಸಿದ್ಧ. ಅದಕ್ಕೆ ಕಾರಣ ಸಂಪತ್ ಅವರ ಮೇಲಿದ್ದ ಅವನ ಸ್ವಾಮಿ ನಿಷ್ಠೆ. ಸುಮಾಳ ಹಾಗೂ ಶೇಖರನ ಪ್ರತಿ ಚಲನವಲನ ಹಾಗೂ ಮನೆಯಲ್ಲಿ ನಡೆದ ಪ್ರತಿ ವಿದ್ಯಮಾನ ಆತನ ಮೂಲಕ ಸಂಪತ್ ಅವರಿಗೆ ರವಾನೆಯಾಗುತ್ತಿತ್ತು.

ಹೊರಡುವ ದಿನ ಹತ್ತಿರ ಬಂದಿದ್ದರೂ ಸಂಪತ್ ಅವರ ಪತ್ತೆ ಇಲ್ಲ. ಫೋನ್ ಸಹ ಇಲ್ಲದ್ದು ಸುಮಾಳಿಗೆ ಆತಂಕ. ದುಡ್ಡು ಕಾಸಿನ ಬಗ್ಗೆ ಅವಳು ಯಾವತ್ತೂ ತಲೆ ಕೆಡಿಸಿಕೊಳ್ಳಬೇಕಾದ ಪ್ರಮೇಯವಿರಲಿಲ್ಲ. ಶೇಖರನ ಅಪಘಾತದ ನಂತರ ಆ ನಂಬಿಕೆಯ ಭಂಟ , ಡ್ರೈವರ್ ಸಕಲ ವ್ಯವಹಾರದ ಜವಾಬ್ದಾರಿ ತೆಗೆದುಕೊಂಡದ್ದು ಅವಳ ಮನಸ್ಸಿಗೆ ನಿರಾಳವಾಗಿತ್ತು. ಆದರೆ ಹೊರಡುವ ಮುನ್ನ ಸಂಪತ್ ಅವರನ್ನು ಭೇಟಿ ಮಾಡಿ, ಅವರೆದೆಯಲ್ಲಿ ಮುಖ ಹುದುಗಿಸಿ ತನ್ನ ದುಗುಡ ಮರೆಯಬೇಕಿತ್ತು. ಅವರ ನಂಬರ್ ಕೂಡ ಅವಳ ಬಳಿ ಇರಲಿಲ್ಲ. ಅವರನ್ನು ಸಂಪರ್ಕಿಸಲು ಇದ್ದ ಒಂದೇ ದಾರಿ ಆ ಡ್ರೈವರ್. ಅವನಿಗೆ ಮೊರೆ ಹೋದಳು. ಮಾರನೆಯ ದಿನವೇ ಸಂಪತ್ ಅವರ ಕರೆ ಬಂದಾಗ ಆದ ಖುಷಿ ಅಷ್ಟಿಷ್ಟಲ್ಲ . ಫೋನ್ ಎತ್ತಿದ ತಕ್ಷಣ ಮಾಮೂಲಿನಂತೆ ಅವಳು ಮುದ್ದುಗರೆಯಲು ಶುರುವಿಟ್ಟುಕೊಂಡಾಗ ಅತ್ತ ಕಡೆಯಿಂದ ಅವಳನ್ನು ರಮಿಸುವ ನುಡಿಗಳ ಬದಲು ಭಾರವಾದ ದನಿಯಲ್ಲಿ ಮಾತಾಡಿದರು ಸಂಪತ್. ಗೊಗ್ಗರು ದನಿಯಲ್ಲಿ ಅವರು ಹೇಳಿದ ಮಾತುಗಳು ಅವಳಿಗೆ ಅರ್ಥವಾಗಲೇ ಇಲ್ಲ. ಅಷ್ಟರಲ್ಲಿ ಅವರ ಪರ್ಸನಲ್ ಸೆಕ್ರೆಟರಿ ಫೋನ್ ತೆಗೆದುಕೊಂಡು 'ಸರ್ ಗೆ ಹುಷಾರಿಲ್ಲ, ಈಗ ಮಾತನಾಡಲು ಆಗುವುದಿಲ್ಲ. ನೀವು ನಿಮ್ಮ ಪ್ರಯಾಣ, ಶೇಖರನ ತಪಾಸಣೆ ಮುಗಿಸಿ ಬನ್ನಿ. ಏನೇ ತೊಂದರೆಯಿದ್ದರೂ ಡ್ರೈವರ್ ಇದ್ದಾನಲ್ಲ. ಅವನು ನೋಡಿಕೊಳ್ಳುತ್ತಾನೆ' ಎಂದು ಹೇಳಿ ಕರೆ ಕತ್ತರಿಸಿದ.  
  
ಸುಮಾಳ ಮನಸ್ಸಿನ ದುಗುಡ ಜಾಸ್ತಿಯಾಯಿತು. ಮೊದಲೇ ಭಾವುಕ, ವಿಚಿತ್ರ ಹುಡುಗಿ ಅವಳು. ಸದಾ ಕಾಲ ಅವಳ ಮನಸ್ಸಿನಲ್ಲಿ ನಾಗಾಲೋಟ ಮಾಡುತ್ತಿರುವ ಹತ್ತು ಹಲವಾರು ಯೋಚನೆಗಳು, ಹಿಂಸೆಗಳು. ಅವಳು ಸ್ವಲ್ಪ ನಿರಾಳವಾಗಿ ಇರುತ್ತಿದ್ದು ಸಂಪತ್ ಅವರ ಬಳಿ ಮಾತ್ರ. ತಪ್ಪು ಎಂದು ಗೊತ್ತಿದ್ದರೂ ಅವರ ಸಾಂಗತ್ಯದಲ್ಲಿ ಅವಳು ಅತ್ಯಂತ ಸುಖಿ. ಅವರಿಗೂ ತನ್ನ ಮೇಲೆ ವಿಶೇಷ ಅಕ್ಕರೆ, ಕಾಳಜಿ ಎಂಬುದು ಕೂಡ ಗೊತ್ತಿತ್ತು. ಅವರ ಬ್ಯುಸಿನೆಸ್ಸಿನ ಕೆಲವು ವಹಿವಾಟಗಳನ್ನು ತಾನು ನಿರ್ವಹಿಸಿದಾಗ ಬಹಳ ಸಂತೋಷ ಪಟ್ಟಿದ್ದರು. ‘ನೀನು ನನ್ನ ಹೆಂಡತಿಯಾಗಬೇಕಿತ್ತು’ ಎಂದು ತನ್ನನ್ನು ಮೆಚ್ಚಿ ಹೊಗಳಲಿ ಎನ್ನುವ ಬಯಕೆ ಅವಳಿಗೆ . ಆದರೆ ಅಪ್ಪಿತಪ್ಪಿಯೂ ಸಂಪತ್ ಅವರು ತಮ್ಮ ಪರಿವಾರದ ಬಗ್ಗೆ, ಮಾತನಾಡುತ್ತಿರಲಿಲ್ಲ .  
  
‘ಅವಳ’ ಹಾಗೂ ತಮ್ಮ ಮಧ್ಯೆ ಸಂಬಂಧ ಇದೆ ಎಂದು ಮಾಧ್ಯಮದವರು ಶಂಕಿಸಿದಾಗ ಮಾತ್ರ ಕೈತುಂಬಾ ಹಣ ಕೊಟ್ಟು ಮಾಧ್ಯಮದವರ ದೃಷ್ಟಿ ಶೇಖರನತ್ತ ಮಾಡಲು ಸುಮಾಳ ಸಹಾಯ ಬಯಸಿದ್ದರು. ಆಗ ಮಾತ್ರ ತಮ್ಮ ಮಕ್ಕಳ ಮುಂದೆ ತಾವು ಇಂದಿಗೂ ಒಳ್ಳೆಯವರಾಗಿಯೇ ಇರಬೇಕು, ಯಾವುದೇ ಕಾರಣಕ್ಕೂ ಅವರಿಗೆ ತಮ್ಮ ಬಗ್ಗೆ ಹೀನ ಭಾವನೆ ಬರಬಾರದು ಎಂದು ಹೇಳಿಕೊಂಡಿದ್ದರು. ಅಂತಹವರು ತನ್ನ ಪರಿವಾರಕ್ಕೆ ಬೆಂಕಿ ಇಟ್ಟರು, ಅದಕ್ಕೆ ಅವಕಾಶ ಮಾಡಿಕೊಟ್ಟಿದ್ದು ತಾನೇ ಎಂಬ ಕಹಿ ಯೋಚನೆ ಬಂದಾಗಲೆಲ್ಲಾ ಅವಳು ಅದನ್ನು ಬಲವಂತವಾಗಿ ದೂರ ತಳ್ಳುತ್ತಿದ್ದಳು. ಸಂಪತ್ ಅವರ ಗೆಳೆತನ, ಅವರ ಹಣ, ಬೆಂಬಲ ಅವಳಿಗೆ ಅತ್ಯಗತ್ಯವಾಗಿತ್ತು. ಬೇರೆ ಹೆಣ್ಣುಗಳ ಹಾಗೆ ಮಾನದಿಂದ ಸಂಸಾರ ಮಾಡಿಕೊಂಡಿದ್ದಾರೆ ಇವತ್ತು ತನಗೆ ಈ ಗತಿ ಬರುತ್ತಿರಲಿಲ್ಲ ಎಂಬ ಕಹಿ ಸತ್ಯದ ಅರಿವೂ ಸಹ ಅವಳಿಗಿತ್ತು.