[ಬೆಂಗಳೂರು ಬಗ್ಗೆ ಒಣ ಹೆಮ್ಮೆ ಯಷ್ಟೇ ಸಾಕೆ?](https://vijaykarnataka43.rssing.com/chan-55889592/article3942-live.html)

ಮೊನ್ನೆ ಮೊನ್ನೆಯಷ್ಟೆ ನಮ್ಮ ಬಡಾವಣೆಯ ಮುಖ್ಯ ರಸ್ತೆಯಲ್ಲಿ ಮೇಲು ಸೇತುವೆಯ ಉದ್ಘಾಟನೆಯಾಯಿತು. ನಮಗೆಲ್ಲಾ ಸಂತೋಷಕ್ಕಿಂತ ಹೆಚ್ಚಾಗಿ ಬಿಡುಗಡೆಯ ನಿಟ್ಟುಸಿರಿನ ಭಾವ. ಏಕೆಂದರೆ ಈ ಸೇತುವೆಯ ನಿರ್ಮಾಣ ವರ್ಷಾನುಗಟ್ಟಲೆ ನಡೆಯಿತು. ಈ ವೇಗದಲ್ಲೇ ಭಾಕ್ರಾನಂಗಲ್ ಅಣೆಕಟ್ಟು ಕಟ್ಟಿದ್ದರೆ, ಮೂರು ದಶಕಗಳಾದರೂ ಬೇಕಾಗುತ್ತಿತ್ತೇನೋ. ಇದೇನು ನಮ್ಮ ಬಡಾವಣೆಯ ಹಣೆಬರಹ ಮಾತ್ರವಲ್ಲಘಿ. ಬೆಂಗಳೂರಿನ, ಭಾರತದ ಎಲ್ಲ ನಗರಗಳ, ಬಡಾವಣೆಗಳ ಮೇಲು ಸೇತುವೆಗಳ ಕಾಮಗಾರಿ ಹಣೆಬರಹ. ಹೋಗಲಿ, ಈಗಲಾದರೂ ಮುಗಿಯಿತಪ್ಪ ಎಂದುಕೊಂಡರೆ ಈಗ ಈ ಮೇಲು ಸೇತುವೆಯ ಕೆಳಗಡೆ ಪಾದಚಾರಿಗಳು ಎಲ್ಲಿ ಹೇಗೆ ಓಡಾಡಬೇಕು ಎಂಬ ವ್ಯವಸ್ಥೆಯೇ ಇಲ್ಲಘಿ. ಇದಕ್ಕೆ ಇನ್ನು ಎಷ್ಟು ದಿನ ಕಾಯಬೇಕೋ?  
  
ಬೆಂಗಳೂರು ನಗರದ ಅಧಿಕೃತ ಮತ್ತು ಜನಪ್ರಿಯ ಇತಿಹಾಸಕಾರರಾದ ಸುರೇಶ್ ಮೂನ ಅವರ ಪ್ರಕಾರ ಈಗ ಬೆಂಗಳೂರಿಗೆ 480 ವರ್ಷದ ಇತಿಹಾಸ ಇದೆ. 14.1.1537ರಂದು ಬೆಂಗಳೂರನ್ನು ಕಟ್ಟಲು ನಾಡಪ್ರಭು ಕೆಂಪೇಗೌಡ ಪ್ರಾರಂಭಿಸಿದಾಗ ಆತನಿಗೆ ಮತ್ತು ನಂತರದ ವಂಶಸ್ಥರಿಗೆ ಈ ಪಟ್ಟಣವನ್ನು ನೆಮ್ಮದಿಯ ಸುಸಂಸ್ಕೃತ ಜೀವನ ನಡೆಸಲು ಅನುಗುಣವಾಗಿ ಕಟ್ಟಬೇಕು ಎನ್ನುವ ಇರಾದೆಯಿತ್ತುಘಿ. ಸುರೇಶ್ ಮೂನ ಅವರು ಬೆಂಗಳೂರು ನಗರದ ಇತಿಹಾಸ ಮತ್ತು ವಿಶಿಷ್ಟತೆ ಬಗ್ಗೆ ಬರೆದಿರುವ ಎರಡು ಸಾವಿರಕ್ಕೂ ಮಿಕ್ಕ ಲೇಖನಗಳು, ಅಂಕಣ ಬರಹಗಳು ಮತ್ತು ‘ಇದು ನಮ್ಮ ಬೆಂಗಳೂರು’, ‘ದಂಡಿನ ದರ್ಶನ’, ‘ಕೆಂಪೇಗೌಡರ ಜೀವನ ಚರಿತ್ರೆ’ಇವುಗಳನ್ನೆಲ್ಲಘಿ, ಪರಿಶೀಲಿಸಿದರೆ, ಈ ನಗರವನ್ನು ಒಂದು ವಾಣಿಜ್ಯ ನಗರ ಅಥವಾ ಬಂಡವಾಳವನ್ನು ಹೂಡುವ ಒಂದು ಸ್ಥಳಾವಕಾಶ ಎಂದು ಯೋಜಿಸುವುದಕ್ಕಿಂತ ಹೆಚ್ಚಾಗಿ ನಾಗರಿಕರ ದಿನನಿತ್ಯದ ಬದುಕಿನ ಅನುಕೂಲಕ್ಕೆ ಬೇಕಾದ ಕೆರೆ, ಕೊಳ, ಉದ್ಯಾನವನ, ಒಳಚರಂಡಿ ವ್ಯವಸ್ಥೆಘಿ, ದೇವಸ್ಥಾನ, ಧಾರ್ಮಿಕ ಕೇಂದ್ರಗಳು, ಉದ್ದಘಿ, ಅಗಲ ಇರುವ ರಸ್ತೆಘಿ, ಎಲ್ಲ ರೀತಿಯ ಕಸುಬುದಾರರಿಗೆ, ಕುಶಲ ಕರ್ಮಿಗಳಿಗೆ, ನಾನಾ ರೀತಿಯ ಸಾಮಾನು ಸರಂಜಾಮುಗಳನ್ನು ಮಾರುವವರಿಗೆ ಕೊಳ್ಳುವವರಿಗೆ ಬೇಕಾದ ಮಾರುಕಟ್ಟೆಘಿ, ಪೇಟೆಬೀದಿಗಳು-ಇವುಗಳ ಕಡೆಯೇ ಈ ನಗರದ ಪೂರ್ವಸೂರಿಗಳು ಗಮನ ಕೊಟ್ಟಿದ್ದಾರೆ. ಲಂಡನ್ ಮತ್ತು ಬೆಂಗಳೂರು ನಗರಗಳ ಇತಿಹಾಸ ಮತ್ತು ಸಮಕಾಲೀನತೆಯ ಬಗ್ಗೆ ತುಲನಾತ್ಮಕ ಅಧ್ಯಯನ ಮಾಡಿರುವ ಸುರೇಶ್ ಪ್ರಕಾರ, ಪರಂಪರೆ ಮತ್ತು ಇತಿಹಾಸದ ಕುರಿತೇ ಮಾತನಾಡುವುದಾದರೆ ಬೆಂಗಳೂರಿಗೂ ಕೂಡ ಲಂಡನ್‌ನಷ್ಟೇ ಉಜ್ವಲವಾದ ಪರಂಪರೆಯಿದೆ. ಆದರೆ ಬೆಂಗಳೂರಿಗರಿಗೆ ತಮ್ಮ ನಗರದ ಬಗ್ಗೆ ಇರುವ ಹೆಮ್ಮೆ ಒಣ ಹೆಮ್ಮೆಯ ರೀತಿಯದು. ವರ್ತಮಾನದ ಸವಾಲುಗಳನ್ನು ಕ್ರಿಯಾಶೀಲವಾಗಿ ಎದುರಿಸಿ ತನ್ನ ಪರಂಪರೆಯನ್ನುಘಿ, ಚೈತನ್ಯವನ್ನು ನವೀಕರಿಸಿಕೊಂಡು, ನೆಮ್ಮದಿಯ ಮತ್ತು ಕನಸಿನ ಭವಿಷ್ಯದ ಕಡೆಗೆ ಬೆಂಗಳೂರು ಮುಖ ಮಾಡಿದೆಯೇ ಎಂದು ಕೇಳಿದರೆ ಇದಕ್ಕೆ ಸಕಾರಾತ್ಮಕ ಉತ್ತರವಿಲ್ಲ ಎಂದು ಸುರೇಶ್ ಹೇಳುತ್ತಾರೆ. ಲಂಡನ್ ತನ್ನ ಇತಿಹಾಸದುದ್ದಕ್ಕೂ ಅಗ್ನಿ ಅಪಘಾತಗಳನ್ನು ಎದುರಿಸಿದೆ. ಎರಡು ಮಹಾ ಯುದ್ಧಗಳ ಕೇಂದ್ರವಾಗಿತ್ತುಘಿ. ಥೇಮ್ಸ್ ನದಿ ಕೂಡ ನಾನಾ ರೀತಿಯ ಒತ್ತಡಗಳನ್ನು ಎದುರಿಸಿತ್ತು. ಈ ಎಲ್ಲ ಸಮಸ್ಯೆಗಳನ್ನು ಲಂಡನ್ ನಗರ ಸವಾಲುಗಳನ್ನಾಗಿ ಪರಿಗಣಿಸಿ, ಉತ್ತಮ ಸಾಗಣೆ ವ್ಯವಸ್ಥೆಘಿ, ಯೋಜನಾಬದ್ಧ ನಗರದ ಬೆಳವಣಿಗೆ, ಸಾರ್ವಜನಿಕ ಪರಿಸರ ಮತ್ತು ಆರೋಗ್ಯದ ಕಡೆ ನಿರಂತರ ಗಮನ ಕೊಟ್ಟು ಈವತ್ತು ಕೂಡ ಲಂಡನ್ ನಗರವನ್ನು ಭವಿಷ್ಯದ ನಗರವಾಗಿಯೂ ರೂಪಿಸಿದೆ. ಸುರೇಶ್ ಕಳೆದೆರಡು ದಶಕಗಳಿಂದ ಬೆಂಗಳೂರಿನ ಇತಿಹಾಸದ ಬಗ್ಗೆ ಬರೆಯುವ, ಮಾತನಾಡುವ, ಚಿತ್ರಪ್ರದರ್ಶನ ಏರ್ಪಡಿಸುವ ಸಂದರ್ಭದಲ್ಲಿ ಮುಖ್ಯಮಂತ್ರಿಗಳು, ಮಂತ್ರಿಗಳು, ಮೇಯರ್‌ಗಳು, ಕಾಪೋರೇಟರ್‌ಗಳು ಎಲ್ಲರನ್ನೂ ಭೇಟಿ ಮಾಡುತ್ತಲೇ ಬಂದಿದ್ದಾರೆ. ಇವರೆಲ್ಲರೊಡನೆ ನಿರಂತರ ಸಂವಾದ ಕೂಡ ಇದೆ. ಸಮಸ್ಯೆಯ ತೀವ್ರತೆ ಕೂಡ ಇಲ್ಲಿಯ ಆಡಳಿತಗಾರರಿಗೆ ಗೊತ್ತಾಗುತ್ತಿಲ್ಲಘಿ. ಸವಾಲನ್ನು ಎದುರಿಸುವ ತುರ್ತು ಮತ್ತು ಬದ್ಧತೆ ಕೂಡ ಕಾಣುತ್ತಿಲ್ಲವೆಂದು ತುಂಬಾ ನೊಂದುಕೊಂಡು ಸುರೇಶ್ ಮತ್ತೆ ಮತ್ತೆ ಪ್ರಸ್ತಾಪಿಸಿದರು. ಹೊಸ ತಲೆಮಾರಿನ ನಾಯಕರು ಮತ್ತು ಜನಪ್ರತಿನಿಧಿಗಳು ಕೂಡ ಕ್ರಮೇಣ ಇದೇ ದಾರಿ ಹಿಡಿಯುತ್ತಿರುವುದು ಆತಂಕಕಾರಿ ಎಂದು ಸೂಚಿಸುತ್ತಾ ಪ್ರಾರಂಭದಲ್ಲಿಘಿ, ಮೂರನೆಯ ಸಲ ಚುನಾವಣೆಗೆ ಗೆದ್ದಾಗ ತುಂಬಾ ಭರವಸೆಯ ಧ್ವನಿಗಳಾಗಿ ಕಾಣುವ ನಾಯಕರು, ಜನಪ್ರತಿನಿಧಿಗಳು ಕೆಲವೇ ವರ್ಷಗಳಲ್ಲಿ ಹಿಂದಿನ ತಲೆಮಾರಿನವರಂತೇ ಆಗುವ ರೀತಿ ಕುರಿತು ಕೆಲವು ಉದಾಹರಣೆಗಳನ್ನು ಕೂಡ ನೀಡಿದರು. ಒಬ್ಬ ಜನಪ್ರತಿನಿಧಿ ಆದರ್ಶವಾದಿ, ಕನಸುಗಾರ, ಮತ್ತು ಪ್ರಾಮಾಣಿಕ ಸಮಸ್ಯೆಗಳಿಗೆ ಸ್ಪಂದಿಸುವ ತುರ್ತು ಮತ್ತು ಬದ್ಧತೆ ಕೂಡ ಒಡೆದು ಕಾಣುತ್ತಿತ್ತುಘಿ. ಕೆಲ ಸಮಯದ ನಂತರ ಈತ ಮಂಕಾದ. ನಿಷ್ಕೃಯವಾದ. ಕಾರಣಗಳನ್ನು ಹುಡುಕಿದಾಗ ಸುರೇಶ್‌ಗೆ ಗೊತ್ತಾದದ್ದುಘಿ, ಈ ಯುವ ಜನಪ್ರತಿನಿಧಿಯ ತಂದೆ-ಮಗನಿಗೆ ಬುದ್ಧಿವಾದ ಹೇಳಿದರಂತೆ. ಸಾರ್ವಜನಿಕ ಜೀವನದಲ್ಲಿ ಮುಂದುವರಿಯಬೇಕಾದರೆ ಹಿರಿಯರು ತುಳಿದ ಹೆದ್ದಾರಿಯನ್ನೇ ಕ್ರಮಿಸು, ಸುಮ್ಮಸುಮ್ಮನೆ ಆದರ್ಶದ ಹೊಸ ಅಡ್ಡದಾರಿಯನ್ನೇ ಹಿಡಿಯಬೇಡ.  
ನಮ್ಮ ಬಡಾವಣೆಯ ಮೇಲುಸೇತುವೆ ಉದ್ಘಾಟನೆಯಾದ ದಿನದ ಸುತ್ತಮುತ್ತವೇ ಬೆಂಗಳೂರು ನಗರದ ನೀರಿನ ಸಮಸ್ಯೆ ಬಿಗಡಾಯಿಸಿ, ನೀರು ಹಂಚಿಕೆಗೂ ಕೂಡ ಪಡಿತರ ವ್ಯವಸ್ಥೆ ಬರುತ್ತದೆ. ಬೆಳ್ಳಂದೂರು ಕೆರೆಯಲ್ಲಿ ಬೆಂಕಿ ಕಾಣಿಸಿತು. ಈ ಬೆಂಕಿ ಕಾಣಿಸಿದ ದಿನಗಳಲ್ಲೇ ಶಾಲೆಯ ಮಕ್ಕಳು ಚಿತ್ರಕಲಾ ಶಿಬಿರವೊಂದರಲ್ಲಿ ಬೆಂಗಳೂರು ಕೆರೆಗಳ ದೃಶ್ಯವನ್ನು ಬಿಡಿಸುತ್ತಿದ್ದರು. ಕೆರೆ ಕೊಳಗಳಲ್ಲಿ ನಾಶವಾದಾಗ ಜಲಚರಗಳಿಗೆ ಯಾವ ಯಾವ ರೀತಿ ತೊಂದರೆಯಾಗಿದೆ ಎಂಬುದರ ಬಗ್ಗೆ ಮಕ್ಕಳು ಸರಕಾರಕ್ಕೆ ಮನವಿಪತ್ರ ಸಲ್ಲಿಸಿದರು. ಈಚೆಗೆ ಬೆಂಗಳೂರಿನಲ್ಲಿ ಯುದ್ಧ ವಿಮಾನಗಳ ಪ್ರದರ್ಶನ ನಡೆಯಿತಷ್ಟೇ. ಈ ಪ್ರದರ್ಶನಕ್ಕೆ ಪ್ರತಿದಿನ ಕನಿಷ್ಠಘಿ ಪಕ್ಷ ಮೂರು ಸಾವಿರ ಹೆಂಗಸರು ಬರುತ್ತಿದ್ದರು. ಇವರ್ಯಾರಿಗೂ ಸರಿಯಾದ ಶೌಚಾಲಯದ ವ್ಯವಸ್ಥೆಯಿರಲಿಲ್ಲಘಿ. ಈ ಪ್ರದರ್ಶನಕ್ಕೆ ಬಂದ ಈ ಹೆಂಗಸರಲ್ಲಿ ವಿದ್ಯಾವಂತರು, ಮುಂದುವರೆದ ವರ್ಗದವರು ಇದ್ದರು. ಇವರಿಗೇ ಇಂಥ ವ್ಯವಸ್ಥೆಯಿದ್ದಾಗ ಸಾಮಾನ್ಯ ಜನರು ಸೇರುವ ಉದ್ಯಾನವನ, ಬಸ್ ನಿಲ್ದಾಣಗಳಲ್ಲಿ ಯಾವ ರೀತಿ ವ್ಯವಸ್ಥೆ ಯಿರುತ್ತದೆ? ಎಷ್ಟೋ ಉದ್ಯಾನವನಗಳಲ್ಲಿ ಕುಡಿಯುವ ನೀರಿನ ವ್ಯವಸ್ಥೆಘಿ. ಶೌಚಾಲಯಗಳೇ ಇಲ್ಲಘಿ. ಮಕ್ಕಳು ಬಳಸುವ ಉದ್ಯಾನವನಗಳಲ್ಲಿ ಎಷ್ಟೋ ಉಪಕರಣಗಳು ತಿಂಗಳಾನುಗಟ್ಟಲೆ ರಿಪೇರಿಯಾಗುವುದೇ ಇಲ್ಲ. ಕಳೆದ ದಶಕದಲ್ಲಿ ಬೆಂಗಳೂರಿನಲ್ಲಿ ಕ್ಷಿಪ್ರವಾಗಿ ಮಾಲ್‌ಗಳು ಮೂಡಿಬಂದ ವೇಗದಲ್ಲಿ ಒಳಚರಂಡಿ ವ್ಯವಸ್ಥೆಯು ಮೂಡಿ ಬಂತೇ ಎಂದು ನನ್ನ ಮಿತ್ರರು ಒಂದು ಚರ್ಚೆಯ ಸಂದರ್ಭದಲ್ಲಿ ಪ್ರಶ್ನಿಸಿದರು. ಮಾಲ್‌ನಂತಹ ನಾಗರಿಕ ಆಧುನಿಕ ಸಂಗತಿ ಬಗ್ಗೆ ಮಾತನಾಡುವಾಗ ಒಳಚರಂಡಿಯ ಬಗ್ಗೆ ಮಾತನಾಡುವುದು ಔಚಿತ್ಯವೇ ಎಂಬ ಮರು ಪ್ರಶ್ನೆಯನ್ನು ಅವರಿಗೆ ಹಾಕಲಾಯಿತು.  
  
ಸುರೇಶ್ ಅವರ ಪ್ರಕಾರ ಇಲ್ಲಿಯ ನಾಗರಿಕರಿಗೆ ಬೆಂಗಳೂರಿನ ಬಗ್ಗೆ ಒಣ ಹೆಮ್ಮೆಯಿದೆಯೇ ಹೊರತು, ಈ ನಗರ ನನ್ನದು, ಇಲ್ಲಿ ನಾನು ವಾಸಿಸುತ್ತಿದ್ದೇನೆ, ನನ್ನ ಮುಂದಿನ ತಲೆಮಾರಿನವರಿಗೆ ಈ ನಗರವನ್ನು ಇನ್ನೂ ಚೆನ್ನಾಗಿ ಬಿಟ್ಟು ಹೋಗಬೇಕೆಂಬ ಭಾವನೆ ಮತ್ತು ತೊಡಗುವಿಕೆಯೇ ಇಲ್ಲಘಿ. ಜನರ ಈ ರೀತಿಯ ಮನೋಭಾವ ನಾವು ಆಯ್ಕೆ ಮಾಡುವ ಜನಪ್ರತಿನಿಧಿಗಳ ಸ್ವರೂಪದಲ್ಲಿಘಿ, ನಾಗರಿಕರ ಗುಂಪುಗಳ ನಿಷ್ಕೃಯತೆಯಲ್ಲಿ ಚೆನ್ನಾಗಿ ಗೊತ್ತಾಗುತ್ತದೆ. ಲಂಡನ್ ಇತಿಹಾಸ ಕುರಿತಂತೆ ಅಲ್ಲಿನ ನಾಗರಿಕರು ನಗರದ ಪರಂಪರೆಯನ್ನು ಸೂಚಿಸುವ ನಾನಾ ರೀತಿಯ ಸ್ಮರಣಿಕೆಗಳನ್ನು ಪ್ರದರ್ಶಿಸುವುದರ ಜತೆಗೆ, ಅತಿಥಿಗಳಿಗೂ ಉಡುಗೊರೆಯಾಗಿ ಕೊಡುತ್ತಾರಂತೆ. ಬೆಂಗಳೂರು ನಗರಕ್ಕೂ ವಿಶಿಷ್ಟವಾದ ಸ್ಮರಣಿಕೆಗಳನ್ನು ಕೂಡ ಇನ್ನು ನಾವು ಸರಿಯಾಗಿ ಗುರುತಿಸಿಕೊಂಡಿಲ್ಲಘಿ ಎನ್ನುತ್ತಾರೆ ಸುರೇಶ್. ಇದನ್ನು ಸರಕಾರ, ಕಾರ್ಪೋರೇಷನ್ ಮಾತ್ರವೇ ಮಾಡಬೇಕೆಂದು ನಿರೀಕ್ಷಿಸದೆ ಸ್ವಯಂ ಸೇವಾ ಸಂಸ್ಥೆಗಳು, ನಾಗರಿಕರು ಕೂಡ ಮಾಡಬಹುದು. ಈ ಸಂಬಂಧ ಸುರೇಶ್‌ರವರ ಸಂಸ್ಥೆ ‘ಆರಂಭ್’ ಸೂಚನೆ-ಸಲಹೆಗಳನ್ನು ಬೆಂಗಳೂರಿನ 480ನೇ ಹುಟ್ಟು ಹಬ್ಬದ ಸಂದರ್ಭದಲ್ಲಿ ಸರಕಾರ ಗಮನಿಸಲೇಬೇಕು. ಬೆಂಗಳೂರಿನ ಇತಿಹಾಸ ಪರಂಪರೆ ಬಗ್ಗೆ ಇಲ್ಲಿಯ ನಾಗರಿಕರಲ್ಲಿಘಿ, ಸರಕಾರದ ವಿವಿಧ ಸ್ತರಗಳಲ್ಲಿಘಿ, ಗಣ್ಯರು ಮತ್ತು ವಿದೇಶಿಯರ ನಡುವೆ ನಾನಾ ರೀತಿಯ ಕಾರ್ಯಕ್ರಮಗಳು, ಪ್ರಾತ್ಯಕ್ಷಿಕೆಗಳನ್ನು ನೀಡುತ್ತಿರುವ ಸುರೇಶ್‌ರವರ ಸಮಾಜ ಸೇವೆಯನ್ನು ಸರಕಾರ ಗುರುತಿಸಲು ಕೂಡ ಇದು ಸೂಕ್ತ ಸಂದರ್ಭ. ಈಚೆಗೆ ಬೆಂಗಳೂರಿಗೆ ಚಾಮರಾಜಪೇಟೆ ಬಡಾವಣೆ 125ನೇ ಹುಟ್ಟುಹಬ್ಬವನ್ನು ಆಚರಿಸಿಕೊಂಡಾಗ ಸುರೇಶ್ ಅವರು ಬಡಾವಣೆಯ ಇತಿಹಾಸ ಕುರಿತಂತೆ ರಚಿಸಿರುವ ಕೃತಿಯನ್ನು ಬಡಾವಣೆಯ ಸಂಸ್ಥಾಪಕರಾದ ಮೈಸೂರು ಮಹಾರಾಜರ ವಂಶಸ್ಥರ ಇಂದಿನ ಪ್ರತಿನಿಧಿಗಳು ಬಿಡುಗಡೆ ಮಾಡಿದರು.