“ಈ ಲೆನ್ಸ್ ಯಾರದ್ದು” ಕುಟ್ಟಿ ಅವನ ಹೆಗಲ ಮೇಲೆ ಕೈಯಿಟ್ಟು ನೇರವಾಗಿ ಪ್ರಶ್ನಿಸಿದ.

ಮೊದಲು ಅವನಿಗೆ ಆಶ್ಚರ್ಯವಾಯಿತು. ತನ್ನ ಗಂಭೀರ ವಿಚಾರಗಳಿಗೆ ವಿಘ್ನವುಂಟುಮಾಡಿದ್ದಕ್ಕಾಗಿ ಸ್ವಲ್ಪ ಕೋಪವನ್ನು ವ್ಯಕ್ತಪಡಿಸಿದ. ಆದರೆ ಆಮೇಲೆ ನಗುತ್ತಾ “ಲೆನ್ಸ್ ನನ್ನ ಕೈಯಲ್ಲಿದೆ, ಹೀಗಾಗಿ ನನ್ನದೇ ಆಗಿರಬೇಕು!” ಎಂದ.

ನೀಗ್ರೋವಿನ ಶರೀರದ ರಚನೆಯನ್ನು ಕಂಡು ಕುಟ್ಟಿ ಹೆಚ್ಚು ಚರ್ಚಿಸುವುದು ಉಚಿತವಲ್ಲವೆಂದು ತಿಳಿದ. ಕೂಡಲೇ ತಾಜ್ಮಹಲ್ ಹೋಟೆಲ್ನ ಗೇಟಿಗೆ ಓಡಿ ಬಂದು, ದೊಣ್ಣೆಯೊಂದಿಗೆ ಅಲ್ಲಿ ನಿಂತಿದ್ದ ಪೊಲೀಸನನ್ನು ಕರೆದುಕೊಂಡು ಮರಳಿ ಬಂದ. ಪೋಲೀಸೂ ಅವನನ್ನು ನಮ್ಮಂತೆಯೇ ಪ್ರಶ್ನಿಸಿದ. ನೀಗ್ರೋ ಕೂಡ ನಮಗೆ ಉತ್ತರಿಸಿದಂತೆಯೇ ಉತ್ತರಿಸುತ್ತಾ “ನನ್ನ ಹೆಸರು ಝಾಬಾ. ನಾನೊಬ್ಪ ಫೋಟೋಗ್ರಾಫರ್” ಎಂದು ತನ್ನ ಪರಿಚಯ ಹೇಳಿದ. ಅನಂತರ ತನ್ನ ಶೌಲ್ಡರ್ ಬ್ಯಾಗ್ ತೆರೆದು ಒಳಗಿನಿಂದ ಎರಡು ಲ್ಯೆಕಾ ಕ್ಯಾಮೆರಾ, ಸುಮರ್-ಎಟ್ನ ಒಂದು ಮೂವಿ ಕ್ಯಾಮೆರಾ ಮತ್ತು ಇನ್ನೂ ಕೆಲವು ಲೆನ್ಸ್ಗಳನ್ನು ಹೊರತೆಗೆದು ಸಾಕ್ಷಿರೂಪದಲ್ಲಿ ನಮಗೆ ತೋರಿಸಿದ. ನಾನು ಮತ್ತು ಕುಟ್ಟಿ. ಆಶ್ಚರ್ಯದಿಂದ ಅವನನ್ನೇ ನೋಡುತ್ತಾ ನಿಂತು ಬಿಟ್ಟೆವು.

“ನಾನು ನಿಮಗೇನಾದರೂ ಸಹಾಯ ಮಾಡಬಲ್ಲೆನೆ” ನಾವು ವ್ಯಗ್ರರಾಗಿದ್ದನ್ನು ಕಂಡು ಅವನು ವಿನಯದಿಂದ ಪ್ರಶ್ನಿಸಿದ.

“ನಮಗೆ ವೈಡ್ ಆ್ಯಂಗಲ್ ಲೆನ್ಸ್ ಬೇಕಾಗಿತ್ತು – ಕೆಲವು ನಿಮಿಷ ಮಾತ್ರ” ಎಂದ ಕುಟ್ಟಿ.

ಸ್ವಲ್ಪವೂ ಯೋಚಿಸದೆ ನೀಗ್ರೋ ನಮ್ಮ ಕೈಗೆ ಲೆನ್ಸ್ ಹಾಕಿದ. ನಾವು ಗದ್ಗದಿತರಾದೆವು. ಶಾಟ್ ಹೊಡೆದಾದ ಮೇಲೆ ಅವನ ಬಳಿಗೆ ಬಂದು ಧನ್ಯವಾದಗಳನ್ನು ಅರ್ಪಿಸಿದವು. ಕುಟ್ಟಿ ಅವನ ಬಗ್ಗೆ ಅದಷ್ಟು ಮರುಳನಾದನೆಂದರೆ ಅವನನ್ನು ಜತೆಯಲ್ಲಿ ಚಹಾ ತೆಗೆದುಕೊಳ್ಳಲು ಆಹ್ತಾನಿಸಿದ. ನೀಗ್ರೋ ಮುಗುಳ್ನಕ್ಕು ಒಪ್ಪಿಕೊಂಡ.

ನಾವು ಮೂವರೂ ಬಳಿಯೇ ಇದ್ದ ಮದ್ರಾಸಿ ಹೋಟೆಲ್ಗೆ ಚಹಾ ಕುಡಿಯಲು ಹೋದೆವು. ಚಹಾ ಕುಡಿಯುತ್ತಾ ನೀಗ್ರೋ “ತಾನು ‘ಇಂಟರ್ನ್ಯಾಶನಲ್ ಲೀವಿಂಗ್’ನ ಸಾಂಸ್ಕೃತಿಕ ಕಾರ್ಯಕ್ರಮದ ಯೋಜನೆಯಡಿ ಮೂರು ತಿಂಗಳಿಗಾಗಿ ಅಮೇರಿಕಾದಿಂದ ಭಾರತಕ್ಕೆ ಬಂದಿದ್ದಾಗಿಯೂ, ಅದರೆ ಈಗ ಮರಳಿ ಅಮೇರಿಕಾಕ್ಕೆ ಹೋಗುವ ಆಸೆಯಿಲ್ಲವೆಂದೂ” ಹೇಳಿದ. ನಾವು ಅವನನ್ನು ನಮ್ಮೊಂದಿಗೆ ಮಾನಾಡಿ ಕರೆತಂದೆವು. ಈ ಘಟನೆ ನಡೆದು ಮೂರು ವರ್ಷಗಳೇ ಆಗಿವೆ. ಆಮೇಲೆ ನಾವು ಒರಿಸ್ಸಾದ ಸಮುದ್ರ ತೀರಕ್ಕೆ ಬಂದು, ಗೋಪಾಲಪುರದ ಹಳ್ಳಿಯಲ್ಲಿ ಬೀಡುಬಿಟ್ಟೆವು.

ನಾನು, ಕುಟ್ಟಿ ಮತ್ತು ಝಾಬಾ, ನಾವು ಮೂವರೂ ‘ಥೈಸ್’ ಎಂಬ ಹಸುರು ಕಾಟೇಜ್ನಲ್ಲಿ ವಾಸಿಸುತ್ತಿದ್ದೆವು. ಕೆಳ ಅಂತಿಸ್ತಿನಲ್ಲಿ ನಾವು ವಾಸಿಸುತ್ತಿದ್ದರೆ ಮೇಲ್ಭಾಗದಲ್ಲಿ ಮನೆ ಒಡತಿ ದುಲಈ ವಾಸಿಸುತ್ತಿದ್ದಳು. ಅವಳು ಮೃಗಾಲಯದ ಸಿಂಹಿಣಿಯಂತೆ ಒಂದು ಗೋಡೆಯಿಂದ ಇನ್ನೊಂದು ಗೋಡೆಯವರೆಗೆ ಸುತ್ತು ಹಾಕುತ್ತಿದ್ದಾಗ ಅವಳ ಹೆಜ್ಜೆಯ ಧ್ವನಿಯನ್ನು ನಾವು ಸ್ಪಷ್ಟವಾಗಿ ಕೇಳಬಹುದಿತ್ತು. ಒಮ್ಮೊಮ್ಮೆ ನಾವು ನಿದ್ರಿಸುತ್ತಿದ್ದಾಗ ಛಾವಣಿಯಿಂದ ಜಲ್ಲಿಕಲ್ಲುಗಳು ಬೀಳುತ್ತಿದ್ದುವು. ಆಗ ನಾವು ಸುಲಭವಾಗಿ ಅಂದಾಜು ಮಾಡಬಹುದಿತ್ತು . . . ದುಲಈ ಎರಡು ಪೆಗ್ ಮಧ್ಯವನ್ನು ಹೆಚ್ಚು ಸೇವಿಸಿದ್ದಾಳೆ, ಹೀಗಾಗಿ ಅವಳು ಕುಣಿಯುತ್ತಿದ್ದಾಳೆ. ಕಾರಣವಿಲ್ಲದೆ ಕಿರುಚುತ್ತಿದ್ದಳು. ನಾವು ಮೌನವಾಗಿ ಹೊರಗೆ ಓಡಿ ಬರುತ್ತಿದ್ದೆವು. ಸಮುದ್ರ ತೀರ ನಮ್ಮ ಕಾಟೇಜಿನ ಎದುರಿಗಿತ್ತು. ಸಮುದ್ರ-ತೀರಕ್ಕೆ ಬಂದು ಅಡ್ಯಾಡಿ, ಮರಳಿನ ಮೇಲೆ ಗಂಟೆಗಟ್ಟಲೆ ಕೂತು ಗಂಭೀರವಾಗಿ ಯೋಚಿಸುತ್ತಿದ್ದೆವು.

ನಮ್ಮನ್ನು ಹೆಚ್ಚು ವ್ಯಾಕುಲಗೊಳಿಸುತ್ತಿದ್ದುದು, ‘ಹಣ’. ನಮ್ಮ ಕೂಡಿಟ್ಟ ಹಣ ಖರ್ಜಾಗಿ ಅದಷ್ಟೋ ತಿಂಗಳುಗಳೇ ಸಂದಿದ್ದವು. ಇದಕ್ಕೆ ಯಾರನ್ನು ದೂಷಿಸುವುದೆಂದು ನಾನಿನ್ನೂ ನಿರ್ಧರಿಸಲು ಸಾಧ್ಯವಾಗಿರಲಿಲ್ಲ. ಒಮ್ಮೊಮ್ಮೆ ನಾನು ಝಾಬಾನನ್ನು, ದೂಷಿಸುತ್ತಿದ್ದೆ. ಒಂದು ವೇಳೆ ಅವನು ಗೋಪಾಲಪುರದ ಸಮುದ್ರತೀರದಲ್ಲಿ ಎಕ್ಸ್ಪೆರಿಮೆಂಟಲ್ ಫಿಲ್ಮ್ ತಯಾರಿಸುವ ವಿಚಾರ ಮಾಡದಿರುತ್ತಿದ್ದರೆ ಇಂದು ಹಣದ ವಿಚಾರದಲ್ಲಿ ನಾವಿಷ್ಟು ವ್ಯಗ್ರರಾಗಬೇಕಿರಲಿಲ್ಲ!

ಒಮ್ಮೊಮ್ಮೆ ನಾನು ಕುಟ್ಟಿಯನ್ನೂ, ದೋಷಿಯೆನ್ನಲು ಹಿಂಜರಿಯುತ್ತಿರಲಿಲ್ಲ. ಒಂದು ವೇಳೆ ಅವನು ಗೋಪಾಲಮರದ ಅದ್ಭುತ ಸಮುದ್ರತೀರದಲ್ಲಿ ಪುಸ್ತಕ ಓದದಿದ್ದಿದ್ದರೆ ನಾವಿಲ್ಲಿಯವರೆಗೆ ಬರುತ್ತಲೇ ಇರಲ್ಲಿಲ್ಲ! ಡಿಪ್ಲೋಮಾ ಪರೀಕ್ಷೆಯ ಅನಂತರ ಕುಟ್ಟಿ ನಮ್ಮನ್ನು ಇಲ್ಲಿಗೆ ಎಳೆದು ತಂದಿದ್ದ. ಮತ್ತೆ ಈ ಜಾಗ ನಮಗೆಷ್ಟು ಹಿಡಿಸಿತಂದರೆ, ಇದುವರೆಗೂ ಯಾರೂ ಇಲ್ಲಿಂದ ಮರಳಿ ಹೋಗುವ ಮಾತನ್ನು ಆಡುತ್ತಿರಲಿಲ್ಲ. ಮರಳಿ ಹೋಗದಿದ್ದುದ್ದಕ್ಕೆ ಮತ್ತೊಂದು ಕಾರಣ ನಮ್ಮ ಎಕ್ಸ್ವೆರಿಮೆಂಟಲ್ ಫಿಲ್ಮ್ ಕೂಡ ಆಗಿತ್ತು. ಫಿಲ್ಮ್ನ ಮೂರು ರೀಲುಗಳನ್ನು ನಾವಾಗಲೇ ತಯಾರಿಸಿಬಿಟ್ಟಿದ್ದೆವು. ಇನ್ನೊಂದು ರೀಲು ಉಳಿದಿತ್ತು. ಅದು ಆದ ಅನಂತರ ನಮ್ಮದೊಂದು ಚಿಕ್ಕ ಎಕ್ಸ್ವೆರಿಮೆಂಟಲ್ ಮೂವಿ ಸಿದ್ದವಾಗುವುದರಲ್ಲಿತ್ತು ಝಾಬಾ ಅದರ ಸ್ವಾಮ್ಯವನ್ನು ಅಮೆರಿಕನ್ ಟಿ.ವಿ.ಗೆ ಸಾವಿರಾರು ಡಾಲರ್ ಗಳಿಗೆ ಮಾರುವ ಆಸೆಯನ್ನಿಟ್ಟುಕೊಂಡಿದ್ದ. ಜತೆಗೇ, ನಾವೂ ಮೂವರೂ ಕೀರ್ತಿಯ ಶಿಖರವನ್ನೇರುವವರಿದ್ದೆವು. ಆದರೆ ಇವೆಲ್ಲಾ ಕೇವಲ ಸುಂದರ ಭವಿಷ್ಯದ ಕನಸಾಗಿತ್ತು. ಈಗ, ಕುರೂಪಿ ವರ್ತಮಾನ ಡ್ರಾಗನ್ನಂತೆ ಬೆಂಕಿ ಕಾರುತ್ತಿತ್ತು. ಆದಾಯದ ಯಾವ ಮಾರ್ಗವೂ ನಮ್ಮ ಬಳಿ ಇರಲಿಲ್ಲ. ಎಲ್ಲಿಂದಲೂ ಹಣ ಬರುವ ಭರವಸೆಯೂ ಇರಲಿಲ್ಲ.

ಹಳ್ಳಿಯ ಮಧ್ಯಕ್ಕೆ ಬಂದು ಕುಟ್ಟಿ ನನಗೆ ಸಂಜ್ಞೆಮಾಡಿದ. ನಾನು ಅರ್ಥಮಾಡಿಕೊಂಡೆ. ಅವನು ಬೀಳಲು ಸಿದ್ಧನಾಗಿದ್ದ. ನಾನು ಎಚ್ಚರಗೊಂಡೆ. ತನಗೆ ವಾಸ್ತವವಾಗಿಯೂ ತಲೆಸುತ್ತುತ್ತಿದೆ ಎಂಬಂತೆ ಅವನು ಬಳಿಯೇ ನಿಂತಿದ್ದ ವ್ಯಕ್ತಿಯೊಬ್ಬನ ಮೇಲೆ ಬಿದ್ದ. ನಾನು ಹಾರಿ ಅವನನ್ನು ಹಿಡಿದುಕೊಂಡು ಮೆಲ್ಲನೆ ನೆಲದ ಮೇಲೆ ಮಲಗಿಸಿದೆ. ಕುಟ್ಟಿ ಒದ್ದಾಡಲಾರಂಬಿಸಿದ. ಅವನ ತುಟಿಗಳ ಮಧ್ಯೆ ಜೊಲ್ಲು ಸ್ರವಿಸಲಾರಂಭಿಸಿತು. ನಾಲ್ಕು ಕಡೆಯಿಂದ ಜನ ದೌಡಾಯಿಸಿ ಬಂದರು.

ನಾನು ಹಣಕ್ಕಾಗಿ ಕೈ ಚಾಚಬೇಕೆಂದಿದ್ದೆ, ಆಗಲೇ ನನ್ನನ್ನು ದೂರಕ್ಕೆ ತಳ್ಳುತ್ತಾ ಬಂದ ಇಬ್ಪರು ತಮ್ಮ ಚಪ್ಪಲಿಗಳನ್ನು ಕುಟ್ಟಿಯ ಮೂಗಿಗೆ ಹಿಡಿದರು. ಒಬ್ಬ ಮೋಚಿಯೂ ಈ ಗುಂಪಿನಲ್ಲಿದ್ದ, ಅವನು ಓಡಿ ಮುಂದೆ ಬಂದು ಕೂಡಲೇ ನಾಲ್ಕೈದು ಬೇರೆ-ಬೇರೆ ವಿಧದ ಚಪ್ಪಲಿಗಳನ್ನು ಕುಟ್ಟಿಯ ಮೂಗಿನ ಬಳಿ ಹಿಡಿದು ಪರೀಕ್ಷಿಸಲಾರಂಭಿಸಿದ.

ಈ ಹಳ್ಳಿಯ ಪರೋಪಕಾರಿ ಜನ, ಸೇವೆ ಮಾಡುವ ಇಂಥ ಒಳ್ಳೆಯ ಅವಕಾಶವನ್ನು ಅದು ಹೇಗೆ ಕಳೆದುಕೊಳ್ಳುತ್ತಾರೆ! ಪ್ರತಿಯೊಬ್ಪರಿಗೂ ತನ್ನ ಚಪ್ಪಲಿ ಬಗ್ಗೆ ದೃಢನಂಬಿಕೆಯಿತ್ತು. ಪ್ರತಿಯೊಬ್ಪನೂ ತನ್ನ-ತನ್ನ ಚಪ್ಪಲಿಯನ್ನು ಕುಟ್ಟಿಯ ಮೂಗಿನ ಬಳಿ ಹಿಡಿಯಲು ಸ್ಪರ್ಧೆಗಿಳಿದಂತಿತ್ತು.

ನಾನೇನಾದರೂ ಹೇಳಲು ಪ್ರಯತ್ನಿಸಿದರೆ ಅಕ್ಕ-ಪಕ್ಕದಲ್ಲಿದ್ದ ಜನ ನನ್ನನ್ನು ತಡೆದು, “ನೋಡಪ್ಪಾ, ಇದು ಮೂರ್ಛೆರೋಗ, ಹೆದರ ಬೇಡ, ಸಮಾಧಾನ ಮಾಡ್ಕೋ. ಇನ್ನೂ ನನ್ನ ಚಪ್ಪಲಿ ನನ್ನ ಕಾಲಲ್ಲೇ ಇದೆ” ಎಂದು ನನಗೇ ಸಮಾಧಾನ ಮಾಡುತ್ತಿದ್ದರು.

ಕುಟ್ಟಿ ಹೆದರಿದ ಎಮ್ಮೆ ಕೊಂಬು ಎಮ್ಮೆಗೇ ಭಾರವಾಗುತ್ತೆ ಅಂತ ನಾವು ಕನಸಿನಲ್ಲೂ ಯೋಚಿಸಿರಲಿಲ್ಲ. ಆದರೂ ಜನಸೇವಕರು ಕುಟ್ಟಿಯ ಮೂಗಿನ ಬಳಿ ಹಿಡಿದ ಚಪ್ಪಲಿಗಳನ್ನು ಹಿಂತೆಗೆದುಕೊಳ್ಳಲು ಸಿದ್ಧರಿರಲಿಲ್ಲ. ಕಡೆಗೆ ಬಹು ಪ್ರಯಾಸದಿಂದ ಅವನು ಕೈ-ಕಾಲು ಬಡಿದು ಎದ್ದು ನಿಂತ.

“ಕಡೆಗೆ ನನ್ನ ಚಪ್ಪಲಿಯೇ ಪ್ರಭಾವ ಬೀರ್ತಲ್ಲ!” ಯಾರೋ ಹೇಳಿದ.