‘ಥೈಸ್’ ಟೆರೆಸ್ನಲ್ಲಿ ಕೂತಿದ್ದ ಝಾಬಾ. ಆಳವಾದ ವಿಚಾರದಲ್ಲಿ ಮಗ್ನನಾಗಿದ್ದ. ನಾನು ಮತ್ತು ಕುಟ್ಟಿ ಭಗ್ನಾವಶೇಗಳಲ್ಲಿ ಅಲೆಯುವುದಕ್ಕೆ ಹೋಗಲು ಸಿದ್ಧರಾಗುತ್ತಿದ್ದೆವು. ಇವು ಗೋಪಾಲಪುರದ ಸಮುದ್ರ ತೀರದ ಮಹತ್ತ್ವಪೂರ್ಣ ಅಂಗಗಳಾಗಿದ್ದವು. ಒಂದು ವೇಳೆ ಸಮುದ್ರತೀರದಲ್ಲಿ ಈ ಭಗ್ನಾವಶೇಷಗಳು ಇರದಿದ್ದರೆ ಬಹುಶಃ ಗೋಪಾಲಪುರದ ದಡ ಇಷ್ಟೊಂದು ರೋಮಾOಚನಕಾರಿಯಾಗಿಯೂ ಕಾಣುತ್ತಿರಲಿಲ್ಲ.

“ಏನ್ ಉಟ್ಟುಕೊಳ್ಳಲಿ” ಕುಟ್ಟಿ ನನ್ನನ್ನು ನೋಡೆದೇ ನನಗೇ ಪ್ರಶ್ನಿಸಿದ. ಅವನ ಬಳಿಯಿದ್ದ ಒಂದೇ ಒಂದು ಟಿ-ಶರ್ಟ್ ಗೆ ಆಗಲೇ ಮೂರೂ ತೇಪೆಗಳು ಬಿದ್ದಿದ್ದವು. ಅವನ ಬಳಿಯಿದ್ದ ಒಂದು ನಿಕ್ಕರನ್ನು ಇಂದು ಸ್ವಚ್ಛಗೊಳಿಸದಿದ್ದರೆ ಅದರ ರಜತ-ಜಯಂತಿಯನ್ನು ಆಚರಿಸಬೇಕಾಗುತ್ತಿತ್ತು.

“ಇವತ್ತಂತು ಮಿನಿ ಲುಂಗಿಯನ್ನು ಉಟ್ಕೋ” ಎಂದು ಸೂಚಿಸಿದೆ. ಕುಟ್ಟಿ ತನ್ನ ಮಿನಿ ಲುಂಗಿ ಅಂದರೆ ಕಾವಿ ಬಣ್ಣದ ಒರಿಯಾ ಟವೆಲನ್ನು ಸೊಂಟಕ್ಕೆ ಸುತ್ತಿಕೊಂಡು ಬನಿಯನ್ ನಿಂದ ಎದೆಯನ್ನು ಮುಚ್ಚಿಕೊಂಡ. ಈ ಉಡುಪಿನಲ್ಲಿ ಅವನು ದಕ್ಷಿನದವನಂತೆ ಕಾಣದೆ ಒರಿಸ್ಸಾದವನಂತೆ ಕಾಣುತ್ತಿದ್ದ. ಇಲ್ಲಿಯ ಜನರ ಉಡುಪು ಇದೇ.

‘ಥೈಸ್ನಿಂದ ಹೊರ ಬಂದು ನಾವು ತಲೆಯೆತ್ತಿದೆವು, ಛಾವಣಿಯ, ತುದಿಯಲ್ಲಿ ಈಗಲೂ ಝಾಬಾ ಅರಿ ಸ್ತಾಟಲ್ ನ, ಮುಖ ಹೊತ್ತು ಕೂತಿದ್ದ. ಕೆಳಗಿನ ಕಿಟಕಿಯಲ್ಲಿ ನಿಂತಿದ್ದ ದುಲಈ ಆಕಳಿಸುತ್ತಿದ್ದಳು. ಮಧ್ಯಾಹ್ನದ ನಿದ್ದೆಯನ್ನು. ಸಂಜೆಗೆ ಪೂರೈಸಿ ಕಿಟಕಿ ಬಳಿ ನಿಂತು ಆಕಳಿಸುವುದು ಅವಳ ಹೊಸ ಅಭ್ಯಾಸವೇನಲ್ಲ.

ನಾವು ಥೈಸ್ಗೆ ಬೆನ್ನು ಮಾಡಿ ಭಗ್ನಾವಶೇಷಗಳೆಡೆಗೆ ಹೊರಟೆವು. ಸೂರ್ಯಾಸ್ತಕ್ಕೂ ಮುಂಚಿನ ಹಳದಿ ಬೆಳಕಿನಲ್ಲಿ ಭಗ್ನಾವಶೇಷಗಳು ಅದ್ಭುತವಾಗಿ ತೋರುತ್ತಿದ್ದವು. ಸ್ವಾತಂತ್ರ್ಯಕ್ಕೂ ಮುಂಚೆ ಇಲ್ಲಿ ಬ್ರಿಟಿಷರ ಕಾಲೋನಿಗಳಿದ್ದವು. ಬ್ರಿಟಿಷರು ಹೊರಟು ಹೋದರು, ಆದರೆ ಪ್ರತಿಬಿಂಬಗಳನ್ನು ಬಿಟ್ಟುಹೋದರು. ಇಲ್ಲಿ ಬಾವಲಿಗಳು ಮತ್ತು ಬೀದಿ ನಾಯಿಗಳಷ್ಟೇ ವಾಸಿಸುತ್ತಿದ್ದವು. ಈ ಹಾಳು ಪ್ರದೇಶಕ್ಕೆ ನುಗ್ಗುವ ಧೈರ್ಯವನ್ನು ನಮ್ಮನ್ನು ಹೊರತುಪಡಿಸಿದರೆ, ವೇಶ್ಯೆಯರು ಮಾತ್ರ ಮಾಡುತ್ತಿದ್ದರು.

ಗೋಪಾಲಪುರ ವೇಶ್ಯೆಯರ ಮತ್ತು ದಲ್ಲಾಳಿಗಳ ಪ್ರದೇಶವಾಗಿತ್ತು. ಇಲ್ಲಿಯ ವಾತಾವರಣ ಎಷ್ಟು ರೋಮಾಂಚನಕಾರಿಯಾಗಿತ್ತೋ, ಇಲ್ಲಿಯ ವೇಶ್ಯೆಯರೂ ಅಷ್ಟೇ ಸುಂದರಿಯರಾಗಿದ್ದರು, ಮತ್ತೆ ಅವರ ರೇಟೂ ಅಗ್ಗ. ಐದರಿಂದ ಹತ್ತು ರೂಪಾಯಿಗೆ ಹದಿನಾರರ ಕನ್ಯೆಯರನ್ನು ಸುಲಭವಾಗಿ ಖರೀದಿಸಬಹುದಿತ್ತು. ಪ್ರಾರಂಭದ ದಿನಗಳಲ್ಲಿ ನಾನು ಮತ್ತು ಕುಟ್ಟಿ ಇಲ್ಲಿಯ ಕನ್ಯೆಯರೊಂದಿಗೆ ಮಜಾ ಮಾಡಿದ್ದೆವು.

ಝಾಬಾನನ್ನು ಬಾಲಬ್ರಹ್ಮಚಾರಿಯೆಂದು ಹೇಳಬಹುದು. ದೂರದಿಂದ ನೋಡಿದರೆ ಅವನು ಸತ್ಯಸಾಯಿಬಾಬಾರಂತೆ ಕಾಣಿಸುತ್ತಿದ್ದ. ಈ ಬಾಲ ಬ್ರಹ್ಮಚಾರಿಯೊಂದಿಗಿದ್ದು ನಾವು ಚಫ್ಪಲಿ ಧರಿಸುವುದನ್ನೂ ಬಿಟ್ಟು ಬಿಟ್ಟಿದ್ದೆವು. ಇಲ್ಲಿ ಅದರ ಅಗತ್ಯವೂ ಉಂಟಾಗುತ್ತಿರಲಿಲ್ಲ. ಕುಟ್ಟಿ ಹೇಳುತ್ತಿದ್ದ, “ಮುಂದೊಂದು ದಿನ ಜನ ಬಟ್ಟೆಯನ್ನೇ ಧರಿಸದ ದಿನಗಳು ಬರುತ್ತವೆ! ಪಶ್ಚಿಮ ದೇಶಗಳಲ್ಲಂತೂ ಅಂಥ ದಿನಗಳು ಉದಯಿಸಿ ಎಷ್ಟೊ ವರ್ಷಗಳಾಗಿವೆ. ಅಲ್ಲಿ ನ್ಯೂಡಿಸ್ಟ್ ಕ್ಯಾಂಪ್ ಮತ್ತು ನ್ಯೂಡಿಸ್ಟ್ ಕಾಲೋನಿಗಳ ಸ್ಥಾಪನೆಯಾಗಿ ಬಿಟ್ಟಿದೆ.

ಆದ್ರೆ ನಮ್ಮ ದೇಶದಲ್ಲಿ ‘ಬೆತ್ತಲೆಯಾದ’ದ ಸೂರ್ಯ ಉದಯಗೊಳ್ಳಲು ಇನ್ನೂ ಸ್ವಲ್ಪ ವರ್ಷಗಳು ಬೇಕಾಗುತ್ತೆ!

ಕಾರಣ ಕೇಳಿದಾಗ ಅವನು ಹೇಳಿದ “ನಮ್ಮ ಸಾವಿರಾರು ವರ್ಷಗಳ ಪುರಾತನ

ಸಂಸ್ಕೃತಿಯ ಕರುಳುಗಳನ್ನು ಮುದಿ ಮೊಸಳೆಗಳು ಎಳೆದುಕೊಂಡು ಹೋಗಿವೆ” ಕುಟ್ಟಿಯ ಬಳಿ ಮಾತನಾಡಲು ಅನೇಕ ವಿಷಯಗಳಿದ್ದವು. ಅವನ ವಿಷಯಗಳ- ವಿಚಾರಗಳ ಭಂಡಾರವೆಂದೂ ಕೊನೆಗೊಳ್ಳುತ್ತಿರಲಿಲ್ಲ.

ಕಾಟೆಜ್ ಗಳ ಭಗ್ನಾವಶೇಷಗಳ ಬಳಿ ಹೋಗಿ ಒಂದು ಕೆಡವಿದ್ದ ಗೋಡೆಯ ಮೇಲೆ ಕೂತೆವು, ನೆಲದ ಮೇಲೆ ಮರಳಿನ ಮೇಲ್ಮೈ ಜಮಾಯಿಸಿತ್ತು. ಕೆಲವು ಬಂಗ್ಲೆಗಳಿಗೆ ಛಾವಣಿಯೀ ಇರಲಿಲ್ಲ. ಇನ್ನು ಕೆಲವು ಬಂಗ್ಲೆಗಳು ಗೋಡೆ- ರಹಿತವಾಗಿದ್ದವು.

ಸೂರ್ಯಾಸ್ತದ ಅನಂತರದ ಬೆಳಕು ಕರಗುತ್ತಿತ್ತು. ದಡದಲ್ಲಿ ಲಂಗರು ಹಾಕಿದ್ದ ಬೆಸ್ತರ ದೋಣಿಗಳು ಅಲೆಗಳ ಹೊಡೆತಗಳನ್ನು ಸಹಿಸುತ್ತಿದ್ದವು. ಇಂದು ಕುಟ್ಟಿ ವಾಸ್ತವಿಕವಾದ ‘ಮೂಡ್’ನಲ್ಲಿದ್ದ. ಅವನು ಇಂಥ ಮೂಡ್ ನಲ್ಲಿದ್ದಾಗ ತನ್ನ ಒಂದರಡು ಭಾವಿ ಕಾದಂಬರಿಗಳ ವಿಷಯದ ಬಗ್ಗೆ ಚರ್ಚಿಸುತ್ತಾನೆ.

“ಗೆಳೆಯ ಕೋಬರ್! ನಿನಗೆ ಆಶ್ವರ್ಯವಾಗಬಹುದು, ನನ್ನ ಮುಂದಿನ ಕಾದಂಬರಿಯಲ್ಲಿ ಪ್ರೀತಿ, ದ್ವೇಷ, ಕೊಲೆ ಅಥವಾ ಪಾತ್ರಗಳ ಪ್ರವಾಸವಿಲ್ಲ, ಗಂಡ- ಹೆಂಡತಿಯ ದುಃಖ ಅಥವಾ ಸಾಮಾಜಿಕ ಸಮಸ್ಯೆಯಿಲ್ಲ. ಕುಮಾರಿ-ಕನ್ಯೆ ಅಥವಾ ವಿವಾಹಿತ ಮಹಿಳೆಯರ ವ್ಯಭಿಚಾರವಿಲ್ಲ. ಸೆಕ್ಸ್ ಇಲ್ಲ. ವಯಲೆನ್ಸ್ ಇಲ್ಲ. ಹಾರಲ್ ಇಲ್ಲ.”

“ಮತ್ತೆ” ನಾನು ಅವನನ್ನೇ ನೋಡಿದೆ.

“ಒಂದು ನರಕದ ಕಥೆಯಿದೆ” ಅವನು ನಿಟ್ಟುಸಿರುಬಿಟ್ಟ.

“ನರಕ”

“ಖಂಡಿತ ನಿಜ, ನಾನೊಂದು ನರಕವನ್ನು ನಿಲ್ಲಿಸಿದ್ದೇನೆ”.

“ಎಲ್ಲೀ”

“ವಿಚಾರಗಳಲ್ಲಿ”

“ಹೂಂ . . . ”

“ಅದನ್ನು ನಾನು ಶಬ್ದಗಳಲ್ಲಿ ನಿಲ್ಲಿಸುವೆ” ಕುಟ್ಟಿ ಒಂದೇ ಸಮನೆ ಹೇಳುತ್ತಲೇ ಇದ್ದ, “ನಿನಗೆ ನೆನಪಿರಬಹುದು, ಚರಿತ್ರೆಯಲ್ಲಿ ಇಬ್ಪರು ದಾರ್ಶನಿಕರು ಭೂಮಿಯ ಮೇಲೆ ಸ್ವರ್ಗ ನಿಲ್ಲಿಸುವ ಬಲವಾದ ಪ್ರಯಾಸವನ್ನು ಮಾಡಿದ್ದರು, ಅವರಲ್ಲಿ ಒಬ್ಪ ‘ಹಸನ್-ಬಿನ್-ಸಬ್ಪಾಹು’ ಆಗಿದ್ದ. ಹಸನ್-ಬಿನ್-ಸಬ್ಬಾಹನಿಗೆ ಸಫಲತೆಯೂ ಸಿಕ್ಕಿತ್ತು. ನನಗೂ ಯಶಸ್ಸು ಸಿಗುತ್ತೆ ಅನ್ನೋದು ಗ್ಯಾರಂಟಿ.”

“ಹೇಗೆ”

“ಇಂದಿನ ಜನತೆಗೆ ಸ್ವರ್ಗಕ್ಕಿಂತ ನರಕದ ಅವಶ್ಯಕತೆಯೇ ಹೆಚ್ಚು. ಇಂದು ಜನ ಸುಖ-ಅನುಕೂಲವನ್ನು ಬಯಸಲ್ಲ. ಶಿಕ್ಷೆಯನ್ನು ಬಯಸುತ್ತಾರೆ. ಅಪರಾಧಿ ಮನಸ್ಸು ಪಾಪದ ಹೊರೆಯನ್ನು ಹೊರಲು ಬಯಸುತ್ತದೆ. ಒಂದು ವೇಳೆ ಅವರಿಗೊಂದು ಆಧುನಿಕ ನರಕವನ್ನು ಉಡುಗೊರೆಯಾಗಿ ಕೊಟ್ಟರೆ ಅವರು ತುಂಬಾ ಖುಷಿಯಿಂದ ಅದರಲ್ಲಿ ನುಗ್ಗಿ, ತಮ್ಮ-ತಮ್ಮ ಕೃತ್ಯಗಳಿಗೆ ಶಿಕ್ಷೆ ಅನುಭವಿಸಿ, ಮೃದು- ಹಗುರ ಹೂವಿನಂತಾಗಿ ಹೊಸ ರೀತಿಯಿಂದ ಜೀವನ ಪ್ರಾರಂಭಿಸಲು ಸಾಧ್ಯ!” ಇಷ್ಟು ಹೇಳಿ ಅಕಸ್ಮಾತ್ ಅವನು ಗೋಡೆಯಿಂದ ನೆಗೆದು ‘ಆಕ್ರಮಣ, ಆಕ್ರಮಣ…’ ಎಂದು ಚೀರುತ್ತಾ ಹಸುರು ಕಾಟೇಜಿನೆಡೆಗೆ ಓಡಿದ. ಅವನು ಓಡುವುದನ್ನು ಕಂಡು ನನ್ನಿಂದ ನಗು ತಡೆಯಲಾಗಲಿಲ್ಲ.

ಇದಕ್ಕೆ ಮೊದಲು ಕೂಡ ಕುಟ್ಟಿಗೆ ವಿಚಾರಗಳ ಅನೇಕ ಆಕ್ರಮಣಗಳಾಗಿದ್ದವು. ಈ ದಿನದಂತೆಯೇ ಆಗಲೂ ಓಡಿ ಹೋಗಿದ್ದ. ಈ ರೀತಿಯ ಮಾನಸಿಕ ಆಕ್ರಮಣ ಅವನಿಗೆ ಯಾವಾಗ, ಯಾವ ಜಾಗದಲ್ಲಾಗುತ್ತದೆ ಎಂದು ಹೇಳುವುದು ಕಷ್ಟವಾಗಿತ್ತು. ಅವನ ಆಕ್ರಮಣಗಳಲ್ಲಿ ಎಷ್ಟು ತಥ್ಯವಿದೆಯೆಂದು ಹೇಳುವುದೂ ಸುಲಭವಾಗಿರಲಿಲ್ಲ. ವಿಜಾರಗಳ ಆಕ್ರಮಣಗಳಿಗೆ ಇಂಥ ನಾಟಕೀಯ ರೂಪವನ್ನು ಅವನೇಕೆ ಕೊಡುತ್ತಿರಬಹುದೆಂಬುದೂ ನನಗೆ ಗೊತ್ತಿರಲಿಲ್ಲ.

ಕೆಲವೇ ದಿನಗಳ ಹಿಂದೆ ಅವನು ಒಬ್ಪ ಬೆಸ್ತರವಳನ್ನು ನೋಡಿದ್ದ. ಹಗಲು- ರಾತ್ರಿಯೆನ್ನದೆ ಅವಳ ಗುಣಗಾನ ಮಾಡುತ್ತಿದ್ದ. ಅವನು ನಮಗೆ, ‘ಇನ್ನೊಂದು ವಾರದೊಳಗೆ ಅವಳನ್ನು ಹಾಳು ಪ್ರದೇಶಕ್ಕೆ ಕರೆದುಕೊಂಡು ಹೋಗದಿದ್ದರೆ ನನ್ನ ಹೆಸರು ಕುಟ್ಟಿಯೇ ಅಲ್ಲ!’ ಎಂದೂ ಹೇಳಿದ್ದ. ಮೂರನೆಯ ದಿನವೇ ಸಂಜೆ ಅವಳೊಂದಿಗೆ ಅವನನ್ನು ಹಾಳು ಪ್ರದೇಶದಲ್ಲಿ ಕಂಡು ನನಗಾಶ್ಚರ್ಯವಾಯಿತು. ನಾನು ಮತ್ತು ಝಾಬಾ ನೋಡುತ್ತಲೇ ನಿಂತುಬಿಟ್ಟೆವು.

ಕುಟ್ಟಿಯಿದ್ದ, ಮುಳುಗುವ ಸೂರ್ಯನ ಬೆಳಕಿತ್ತು. ಬೆಸ್ತರಿಣಿಯಿದ್ದಳು, ಹೇಗಿದ್ದಳು ರಾತ್ರಿಯ ಅಂಧಕಾರದಂತಿದ್ದಳು. ಅವಳ ಕಣ್ಣುಗಳು ಟಾರ್ಚ್ನ ಬಲ್ಬಿನಂತಿದ್ದವು. ಡನ್ ಲೋಪಿಲೋದಂತಹ ಮಾಂಸಲ ಶರೀರ, ತೆಳು ಸೊಂಟ, ಶರೀರದ ಮೇಲೆ ಒಂಬತ್ತು ಗಜದ ಶೀರೆ, ಆ ಸೀರೆಯಲ್ಲಿ ಯೌವನ ಅಲೆಯೆಬ್ಬಿಸುತ್ತಿತ್ತು.

ಕುಟ್ಟಿಯ ದೃಷ್ಟಿ ದೂರದಿಂದ ನಮ್ಮ ಮೇಲೆ ಬಿತ್ತು. ನಾನು ಮುಗುಳ್ನಕ್ಕೆ, ಝಾಬಾ ಇಬ್ಪರ ಮೇಲೂ ನಖ-ಶಿಖಾಂತ ದೃಷ್ಟಿ ಬೀರಿದ. ಕುಟ್ಟಿ ಹಾಳು ಗೋಡೆಗಳ ಬಳಿ ನಿಂತ. ಅದರೊಳಗೆ ಹೋಗದೆ, ಬೆಸ್ತರಣಿಯೊಂದಿಗೆ ನೇರವಾಗಿ ನಮ್ಮೆಡೆಗೆ ಬಂದ.