ಝಾಬಾನನ್ನು ಒಪ್ಪಿಸಲು ನಮಗೆ ಸಲ್ಪ ಹೆಚ್ಚು ಸಮಯವೇ ಹಿಡಿಯಿತು. ಕಡೆಗಂತೂ ಅವನು ನನ್ನ ಉತ್ಕೃಷ್ಟ ಯೋಜನೆಯ ವರ್ಕಿಂಗ್ ಪಾರ್ಟನರ್ ಆದ. ಕುಟ್ಟಿಯಂತೂ ನನ್ನ, ಮಾತು ಕೇಳಿ ಕುಣಿದ.

“ಗೆಳೆಯ ಕೋಬರ್!” ಅವನು ನನ್ನನ್ನೇ ನೋಡಿದ, “ಬೇವರ್ಸಿ ನನ್ಮಗಂದು . . . ಇದು ನನಗೆ ಹೊಳೆಯಲೇ ಇಲ್ಲವಲ್ಲ! ಝಾಬಾನ ಗಡ್ಡವನ್ನು ಬೋಳಿಸಿದರೆ ಅವನು ಬಾಬಾರಂತೆ ಕಾಣಿಸ್ತಾನೆ ಅನ್ನೋದ್ರಲ್ಲಿ ಅನುಮಾನವಿಲ್ಲ. ಝಾಬಾನನ್ನು ತ್ರಿಕಾಲಜ್ಞಾನಿ ಸನ್ಯಾಸಿ ರೂಪದಲ್ಲಿ ಮುಂದೆ ತಂದು ಸಾವಿರಾರು-ಯಾಕೆ, ಲಕ್ಷಾಂತರ ರೂಪಾಯಿಗಳನ್ನು ಹಳ್ಳಿಯ ಮೂರ್ಖ ಜನರಿಂದ ಕಕ್ಕಿಸಬಹುದು. ನಿನ್ನ ಮಾತು ನಿಜ.”

“ನಾನು . . . ನಾನು ನಿಮ್ಮ ಹಾಗೆ ಲೋಫರ್ ಅಲ್ಲ.” ಝಾಬಾ ನನ್ನ ಯೋಜನೆ ಕೇಳಿ ಮೊದಲು ನರ್ವಸ್ ಆದ. “ನಾನು ಶ್ರೇಷ್ಠ ವಂಶದ ನೀಗ್ರೋ, ನನ್ನ ವಂಶದಲ್ಲಿ ಇದುವರೆಗೂ ಮೋಸ ಮಾಡುವ ವಿಚಾರವೇ ಯಾರಿಗೂ ಬಂದಿಲ್ಲ.”

“ಹಾಗಾದ್ರೆ ನೀನು ಈ ಸಂಪ್ರದಾಯವನ್ನು ಪ್ರಾರಂಭ ಮಾಡಬೇಕಾಗುತ್ತೆ” ಅವನ ತರ್ಕ ಕೇಳಿ ಕುಟ್ಟಿ ಸ್ಪಷ್ಟತೆಯಿಂದ ಹೇಳಿದ.

“ಇಲ್ಲ! ಇದು ಸಾಧ್ಯ,ವಿಲ್ಲ” ಅವನು ಗರ್ಜಿಸಿದ.

“ಸರಿ, ಅಂಥ ರಗಳೆ ಕೆಲಸಗಳನ್ನು ನಾವು ಮಾಡ್ತೀವಿ. ಆದರೆ. ಪ್ರತಿ ತಿಂಗಳು ಬಾಡಿಗೆ ಚುಕ್ತ ಮಾಡೋದಕ್ಕೆ ನೀನು ದುಲಈಯತ್ತ ಹೋಗು”.

ಕುಟ್ಟಿಯ ಈ ಬೆದರಿಕೆ ಕೆಲಸ ಮಾಡಿತು. ದುಲಈಳ ಹೆಸರು ಕೇಳಿದೊಡನೆಯೇ ಝಾಬಾ ತಣ್ಣಗಾದ. ಈಗ ಅವನೆದುರು ಎರಡೇ ಮಾರ್ಗಗಳಿದ್ದವು-ನಮ್ಮೊಂದಿಗೆ ಸೇರಿಕೊಳ್ಳುವುದು ಅಥವಾ ದುಲಈಯನ್ನು ಖುಷಿಪಡಿಸುವುದು. ಅವನು ಮೊದಲ ಮಾರ್ಗವನ್ನೇ ಖುಷಿಯಿಂದ ಒಪ್ಪಿಕೊಂಡ. ನಾವು ಮೂವರೂ ಸೂರ್ಯೋದಯವಾಗುತ್ತಲೇ ಹೊರಟುಬಿಟ್ಟೆವು.

ಸ್ವಲ್ಪ ದೂರ ಹೋದಾಗ ನಮಗೆ ಜರ್ಮನ್ ಟೂರಿಸ್ಟ್ ಎದುರಾದ. ಕುತ್ತಿಗೆಗೆ ದುರ್ಬೀನು ನೇತು ಹಾಕಿಕೊಂಡು ಮಾರ್ನಿಂಗ್-ವಾಕ್ ಮಾಡುವ ಸಮಯ ಅವನದಾಗಿತ್ತು.

“ಹೇಗಿದ್ದೀರ, ತ್ರೀ ಮಸ್ಕೆಟೀಯರ್ಸ್! ಅವನು ಸ್ಟ್ರೈಲಾಗಿ ಹಕ್ಕ. ನಾವು ಅವನೆಡೆಗೆ ನೋಡಲೂ ಇಲ್ಲ. ಬೆಳ್ಳಂ-ಬೆಳಿಗ್ಗೆಯೇ ಅವನ ಮುಖ ಕಂಡು ನಮ್ಮ ಇಡೀ ದಿನವನ್ನು ಹಾಳು ಮಾಡಿಕೊಳ್ಳಲು ನಾವು ಬಯಸುತ್ತಿರಲಿಲ್ಲ. ವಿಶೇಷವಾಗಿ ನಾನು ಮತ್ತು ಕುಟ್ಟಿ ಈ ಬಗ್ಗೆ ಎಚ್ಚರದಿಂದಿದ್ದವು.

ನಾವು ಕೇವಲ ಕಾಜಾವನ್ನು ಮಾತ್ರ ಧರಿಸಿದ್ದೆವು, ನಾವಿಬ್ಪರು ತುಂಬಾ ಖುಷಿಯಾಗಿದ್ದೆವು.

ಝಾಬಾ, ಕಾಚಾ ಹಾಕಿಕೊಳ್ಳಲಿಲ್ಲ. ಜೇನುಗೂಡಿನಂತಹ ಅವನ ಗಡ್ಡವೂ ಸರಿಯಾಗಿಯೇ ಇತ್ತು. ಅವನು ಕೇವಲ ಒಂದು ನಿಲುವಂಗಿಯನ್ನು ಧರಿಸಿದ್ದ. ಈ ನಿಲುವಂಗಿಯನ್ನು ದುಲಈಯ ಒಂಬತ್ತು ಗಜದ ಸೀರೆಯಿಂದ ಸಿದ್ಧಪಡಿಸಿದ್ದೆವು.

ದುಲಈಗೆ ತನ್ನ ಬಿಳಿಯ ಸೀರೆಯೊಂದು ಕಣ್ಮರೆಯಾದ ವಿಷಯ ತಿಳಿದರೆ, ಖಂಡಿತ ಅವಳು ಸುಮ್ಮನಿರುವುದಿಲ್ಲ. ಆದರೆ ನಮಗೆ ಅವಳ ಚಿಂತೆಯಿರಲಿಲ್ಲ. ಭವಿಷ್ಯದ ಚಿಂತೆ ನಮಗಿರಲಿಲ್ಲ. ನಾವು ವರ್ತಮಾನದಲ್ಲಿ ಬದುಕುವುದನ್ನು ಕಲಿತಿದ್ದೆವು.

ಆದರೂ-

ಚಿಂತೆಯೊಂದು ನಮ್ಮನ್ನು ಕಾಡಿಸುತ್ತಿತ್ತು. ಝಾಬಾ ಸ್ವಲ್ಪ ಗಂಭೀರನಾಗಿದ್ದ. ಅವನ ಈ ಗಾಂಭೀರ್ಯ ನಮಗೆ ಲಾಭದಾಯಕವೇ ಆಗುವುದೆಂಬ ವಿಶ್ವಾಸ ನನಗಿತ್ತು. ಮಹಾತ್ಮರಂತೂ ಗಂಭೀರವಾಗಿಯೇ ಇರುತ್ತಾರೆ. ಝಾಬಾ ಈಗ ಹೇಳಿ ಮಾಡಿಸಿದಂತಹ ಸನ್ಯಾಸಿಯಾಗಿದ್ದರೆ ನಾವಿಬ್ಪರೂ ಅವನಿಗೆ ಹೇಳಿಮಾಡಿಸಿದಂತಹ ಶಿಷ್ಯರಾಗಿದ್ದೆವು. ಅದೂ ಲಂಗೋಟಿ ಶಿಷ್ಯರು! ಇಂದು ಅವನ ಪ್ರತಿಯೊಂದು ಆಜ್ಞೆಯನ್ನೂ ನಾವು ಪಾಲಿಸಬೇಕಾಗಿತ್ತು.

ಮಧ್ಯಾಹ್ನಕ್ಕೂ ಮೊದಲು ನಾವೊಂದು ಹೊಸ ಹಳ್ಳಿಗೆ ಹೋದೆವು. ಈ ಹಳ್ಳಿಯಲ್ಲಿ ಈ ಹಿಂದೆ ನಾವು ಕಾಲನ್ನೂ ಇಟ್ಟಿರಲಿಲ್ಲ. ನಾವು ನಿಶ್ಚಿಂತೆಯಿಂದ ಒಂದು ದಟ್ಟ ವೃಕ್ಷದ ನೆರಳಿನಲ್ಲಿ ಹಳ್ಳಿಯ ಅಂಚಿನಲ್ಲಿ ಝಾಬಾನನ್ನು ಪ್ರತಿಷ್ಠಾಪಿಸಿದೆವು. ಝಾಬಾ ಒರಿಜಿನಲ್ ಸನ್ಯಾಸಿಯಂತೆ ತೊಗಟೆಗೊರಗಿ ಕೂತ. ನಾವಿಬ್ದರು ಶಿಷ್ಯರು ಒಂದೊಂದು ಕಾಲನ್ನು ನಮ್ಮ-ನಮ್ಮ ಮಡಿಲಲ್ಲಿಟ್ಟುಕೊಂಡು ಒತ್ತಲಾರಂಭಿಸಿದೆವು. ಬಾ ಒಮ್ಮೆ ಕುಟ್ಟಿಯನ್ನು ನೋಡಿದರೆ ಒಮ್ಮೆ ನನ್ನನ್ನು ನೋಡುತ್ತಿದ್ದ. ಮನಸ್ಸಿನಲ್ಲಿ ಅವನು ಮುಳ್ನಗುತ್ತಿದ್ದಾನೆಂದು ಅವನ ಅರಳಿದ ಮುಖ ಹೇಳುತ್ತಿತ್ತು. ಇಂಥ ಫೈವ್-ಸ್ಟಾರ್ ಸೇವೆಯ ಸುಖ ನಿತ್ಯ ಸಿಗುವುದಾದರೆ ಅವನು ನಮ್ಮೊಂದಿಗೆ ನಿತ್ಯ ಬರುತ್ತಾನೆ!

ಅರ್ಧ ಗಂಟೆ ಅವನ ಕಾಲುಗಳನ್ನು ಒತ್ತುತ್ತಿದ್ದರೂ ಒಂದು ಪಕ್ಷಿಯೂ ಬರಲಿಲ್ಲ. ಹದಿಮೂರು ನಿಮಿಷಗಳು ಮತ್ತೆ ಕಳೆದಾದ ಮೇಲೆ ದೂರದಲ್ಲಿ ಓರ್ವ ಬರುತ್ತಿರುವುದು ಕಾಣಿಸಿತು. ಮೂಲ ಯೋಜನೆಗನುಸಾರವಾಗಿ ಝಾಬಾ ಕಣ್ಣುಗಳನ್ನು ಮುಚ್ಚಿಕೊಂಡ. ನಾನು ಮತ್ತು ಕುಟ್ಟಿ ಕೂಡಲೇ ಅವನ ಕಾಲುಗಳನ್ನು ಒತ್ತಲಾರಂಭಿಸಿದವು.

“ಬಾಬಾ! ಒಂದು ರೂಪಾಯಿಗೆ ನೂರು ಮತ್ತು ನೂರಕ್ಕೆ ಸಾವಿರ ರೂಪಾಯಿ ಮಾಡುವ ವಿದ್ಯೆಯನ್ನು ಹೇಳಿ” ನಾವು ಗಟ್ಟಿಯಾಗಿ ಹೇಳಲಾರಂಭಿಸಿದೆವು.

ಆ ವ್ಯಕ್ತಿ ಸಮೀಪಕ್ಕೆ ಬಂದು ಗಮನವಿಟ್ಟು ನಮ್ಮ ಮಾತನ್ನು ಕೇಳಿದ ಅನಂತರ ನನ್ನ ಪಕ್ಕದಲ್ಲಿ ಕುಕ್ಕುರುಗಾಲಿನಲ್ಲಿ ಕೂತು ಮೆಲ್ಲನೆ ವ್ರಶ್ನಿಸಿದ, “ಏನಪ್ಪಾ, ಈ ಬಾಬಾ ಯಾರು”

“ನೀವು… ಬಾಬಾರವರ ಹೆಸರನ್ನು ಕೇಳಿಲ್ವಾ” ನಾನು ಮೆಲ್ಲನೆ ಪ್ರಶ್ನಿಸಿದೆ. ಅವನು ‘ಉಹೂಂ’ ಎಂದ ಮೇಲೆ ಹೇಳಿದ “ಅವರ ಚಮತ್ಕಾರಗಳ ಬಗ್ಗೆಯೂ ಸಾಕಷ್ಟು ಕೇಳಿದ್ದೇನೆ. ಆದರೆ ಇದುವರೆಗೆ ಅವರ ದರ್ಶನ ಮಾತ್ರ ಆಗಿರಲಿಲ್ಲ.”

“ಈ ಝಾಬಾ ಬಾಬಾ, ಶ್ರೀ. . . ಬಾಬಾರವರ ಗುರುಗಳು” ನಾನು ಝಾಬಾನೆಡೆಗೆ ಸಂಜ್ಞೆ ಮಾಡಿದೆ.