ನನ್ನ ಮಾತಿನಡೆಗೆ ಗಮನಕೊಡದೆ ಅವನು ಜಾದೂಗಾರನಂತೆ ತನ್ನೆರಡೂ ಕೈಗಳನ್ನು ನಮ್ಮೆದುರು ಚಾಚಿದ. ಎರಡೂ ಕೈಗಳು ಖಾಲಿಯಿದ್ದು, ಈಗ ಅವನು ಬಲಗೈಯನ್ನು ಮೇಲಕ್ಕೂ-ಕೆಳಕ್ಕೂ ಮಾಡಿ ‘ಛೂ ಮಂತರ್’ ಎಂದ, ಅನಂತರ ಮುಚ್ಜಿದ ಮುಷ್ಟಿಯನ್ನು ಹಿಡಿದು “ಬಾಯಿಂದ ಗಾಳಿ ಹಾಕಿ” ಎಂದ. ನಾವಿಬ್ಪರೂ ಗಾಳಿ ಊದಿದೆವು. ಅವನು ಮತ್ತೆ ಜರ್ಮನ್ ಟೂರಿಸ್ಟ್ ನ ಸ್ಟೈಲ್ನಲ್ಲಿ ನಗುತ್ತಾ ಮುಷ್ಟಿ ಬಿಚ್ಜಿದ. ಅವನ ಕೈಯಲ್ಲಿ ನೂರು ರೂಪಾಯಿಯ ನೋಟಿತ್ತು. ಈ ಹಸುರು ನೋಟನ್ನು ನೋಡಿ ನಾನು ಕುರ್ಚಿಯಿಂದ ಕುಣಿದು ನಿಂತೆ. ವಾಸ್ತವವಾಗಿ ಈ ನೋಟನ್ನು ಅವನು ಝಾಬಾನೆದುರು ಚೆಲ್ಲಿದ್ದ ನೋಟುಗಳ ರಾಶಿಯಿಂದ ಆರಿಸಿದ್ದ.

ನೋಟನ್ನು ಖರ್ಚು ಮಾಡುವ ಯೋಜನೆ ಕೂಡೆಲೇ ಸಿದ್ಧವಾಯಿತು. ಈ ನೋಟಿನಿಂದ ನಾನು ಹಳ್ಳಿಗೆ ಹೋಗಿ ಚಿಕನ್ ಮತ್ತು ಮದ್ಯದ ಒಂದು ಬಾಟ್ಲಿಯನ್ನು ತರಬೇಕಿತ್ತು. ನಾನು ಸ್ಪೂರ್ತಿಯಿಂದ ಹೊರ ಹೊರಟೆ. ನಮ್ಮ ಕಾಟೇಜಿನಿಂದ ಹಳ್ಳಿ ಹೆಚ್ಜು ದೂರವಿರಲಿಲ್ಲ. ಕಾಲ್ನಡಿಗೆಯಲ್ಲಿ ಕೇವಲ ಹದಿನೈದು ನಿಮಿಷಗಳು ಸಾಕು. ಹತ್ತೇ ನಿಮಿಷದಲ್ಲಿ ಹಳ್ಳಿಗೆ ಹೋದೆ. ಮದ್ಯದಂಗಡಿಯಡೆಗೆ ಕಾಲಿಡಬೇಕೆಂದಿದ್ದೆ. ಆಗಲೇ ನನಗೊಬ್ಪಳು ಅಪ್ಸರೆ ಕಂಡಳು.

ನೋಡುವುದಕ್ಕೆ ಆ ಅಪ್ಸರೆ ರಾಜಕುಮಾರಿಯಂತೆಯೇ ಇದ್ದಳು. ನಕ್ಕರೆ ಹೂ-ಅರಳಿದಂತೆ, ಅತ್ತರೆ ಮುತ್ತರಳಿದಂತೆ! ಅವಳು ಕಾಡಿಗೆ ಬಣ್ಣದ ಬ್ಲೂ ಜೀನ್ಸ್ ಮೇಲೆ ಗುಲಾಬಿ ಬಣ್ಣದ ಬ್ಲೌಸ್ ತೊಟ್ಟು ಕುದುರೆ ಮೇಲೆ ಕೂತಿದ್ದಳು. ಕುದುರೆ ಓಲಾಡುತ್ತಾ ಹೋಗುತ್ತಿತ್ತು.

ಮದ್ಯದ ಬಾಟ್ಲಿಯನ್ನು ಕೊಳ್ಳುವುದಕ್ಕೂ ಮೊದಲೇ ನನಗೆ ಅಮಲೇರಿತು. ನಾನು ಕುದುರೆಯನ್ನು ಹಿಂಬಾಲಿಸಿದೆ. ಹಳ್ಳಿ ದಾಟಿದ ಕುದುರೆ ಮರಗಳ ಮಧ್ಯೆ ಹಾಯ್ದು ಗೆಸ್ಟ್-ಹೌಸ್ನ ಕಾಂಪೌಂಡಿನೊಳಗೆ ಹೋಗಿ ನಿಂತಿತು. ನನ್ನ ಅಪ್ಸರೆ ಕುದುರೆಯಿಂದ ನೆಗೆದು ಗೆಸ್ಟ್ ಹೌಸಿನೊಳಗೆ ಹೋದಳು. ಮರಗಳ ಮಧ್ಯೆ ನಾನು ನೋಡುತ್ತಲೇ ನಿಂತುಬಿಟ್ಟೆ.

ಚಿಕನ್ ಮುಗಿಸಿದ ಮೇಲೆ ನಾವು ಮದ್ಯದ ಒಂದೊಂದು ಪೆಗ್ ಗ್ಲಾಸಿಗೆ ಸುರಿದುಕೊಂಡೆವು.

“ಸಹೋದರರೇ ಮತ್ತು ಸಹೋದರಿಯರೇ!. . . ” ನಾನು ಪ್ರಾರಂಭಿಸಿದೆ.

“ಸಹೋದರಿ ಎಲ್ಲಿದ್ದಾಳೆ” ನಾನು ಮುಂದೆ ಮಾತನಾಡುವುದಕ್ಕೂ ಮೊದಲೇ ಕುಟ್ಟಿ ತಡೆದ.

“ಸಹೋದರಿ ಇಲ್ಲಿಲ್ಲ. ಮೇಲಿದ್ದಾಳೆ” ಎಂದೆ.

“ಅವಳು ನಿನ್ನ ಅಮ್ಮ” ಝಾಬಾನಿಗೆ ರೇಗಿತ್ತು.

“ಖಂಡಿತ ನಿಜ. ಮುಂದಿನ ತಿಂಗಳ ಬಾಡಿಗೆ ತೀರಿಸಲು ಇನ್ನು ನಾನು ಹೋಗಲಾರೆ. ನೀನೇ ಹೋಗು!”

ಝಾಬಾನ ಎರಡು ಪೆಗ್ ನ ಅಮಲು, ಪ್ಯಾರಾಶೂಟ್ ಇಲ್ಲದೆ ಧುಮುಕಿದ ಪೈಲೆಟ್ನಂತೆ ಇಳಿದುಹೋಯಿತು.

“ಇವತ್ತು ನಾನೊಬ್ಬಳು ಅಪ್ಸರೆಯನ್ನು ನೋಡಿದೆ” ನಾನು ಮುಂದುವರಿಸಿದೆ.

“ಗೆಳೆಯಾ, ನಿನಗೆ “ಕಿಕ್’ ಹೊಡೀತು!” ಎಂದ ಕುಟ್ಟಿ. ನಾನು ಅವನ ಮಾತನ್ನು ಅಲ್ಲಗಳೆಯುತ್ತಾ ಹೇಳಿದೆ. “ಆ ಅಪ್ಸರೆಯ ಕೊರಳಿನಲ್ಲಿ ಒಂದು ನಕ್ಲೇಸ್ ಇತ್ತು. ಅದರ ಬೆಲೆ ಕಡೇಪಕ್ಷ ನಾಲ್ಕೈದು ಸಾವಿರ ರೂಪಾಯಿಗಳಾಗಬಹುದು!”

“ಏನೆಂದೆ” ಕುಟ್ಟಿಗೆ ನನ್ನ ಮಾತಿನ ಮೇಲೆ ನಂಬಿಕೆಯುಂಟಾಗುತ್ತಿರಲಿಲ್ಲ.

ನಾನು ಸವಿಸ್ತಾರವಾಗಿ ಹೇಳಿದೆ. ಕುಟ್ಟಿ ಮೂರನೆಯ ಪೆಗ್ ಮುಗಿಸಿ ಚರಮಾವಸ್ಥೆಯನ್ನು ತಲುಪಿದ. ಝಾಬಾ ಇನ್ನೂ ಮೂರ್ಖನಂತೆ ನನ್ನ ಮುಖವನ್ನೇ ನೋಡುತ್ತಿದ್ದ. ನಾನು ಕುಟ್ಟಿಯನ್ನೂ, ಝಾಬಾನನ್ನೂ ನೋಡುತ್ತಿದ್ದೆ. ಕುಟ್ಟಿ ಮತ್ತು ನನ್ನ ವಿಚಾರಗಳು ಸಮವಾಗಿದ್ದವು. ನಾನು ಮೌನಿಯಾದಾಗ ಕುಟ್ಟಿ ಹೇಳಿದ, “ಆ ಹುಡುಗಿಯನ್ನು ಬುಟ್ಟಿಗೆ ಹಾಕಿಕೊಂಡರೆ ನಮ್ಮ ಕೆಲಸವಾಗುತ್ತೆ”

“ಆದ್ರೆ ಅವಳನ್ನು ಹೇಗೆ ಬಲೆಗೆ ಹಾಕಿಕೊಳ್ಳೋದು” ನಾನು ಕುಟ್ಟಿಯ ಮುಖವನ್ನೇ ನೋಡಿದೆ.

“ಇದು ತುಂಬಾ ಸುಲಭ, ನೀನು ಅವಳಿಗೆ ನಿನ್ನ ಫಿಲ್ಮ್ನ ಹೀರೋಯಿನ್ ಮಾಡುವ ಆಸೆ ತೋರ್ಸು! ಮೂಳೆ ನೋಡಿ ನಾಯಿ ಜಿಗಿದು ಬರುವಂತೆ ಅವಳು ನಿನ್ನ ಹಿಂದೆ-ಮುಂದೆ ಜೊಲ್ಲುಸುರಿಸುತ್ತಾ ಅಲೀತಾಳೆ!”

“ಆದ್ರೆ ನಮ್ಮ ಎಕ್ಸ್ಪರಿಮೆಂಟಲ್-ಫಿಲ್ಮ್ನಲ್ಲಿ ಮನುಷ್ಯನ ಒಂದು ಪಾತ್ರವೂ ಇಲ್ಲವೆಂಬುದು ನಿನಗೆ ನೆನಪಿರಲೇ ಬೇಕು!”

“ಸಿನಿಮಾ ಕತೆಯ ಲೇಖಕ ನಾನು. ಅದರಲ್ಲಿ ಪರಿವರ್ತನೆ ಹೇಗೆ ಮಾಡಿಕೋಬೇಕೆಂಬುದು ನನ್ನ ಕೆಲಸ” ಕುಟ್ಟಿ ಗತ್ತಿನಿಂದ ಹೇಳಿದ.