ಮನುಷ್ಯನ ಬಾಹ್ಯಾಕಾಶದ ಸಾಹಸಗಳು, ಸಾಧನೆಗಳು, ಸಂಶೋಧನೆಗಳು ಈ ಶತಮಾನದ ಮಹತ್ವದ ಸಾಧನೆಗಳಲ್ಲಿ ಒಂದು ಎನ್ನಬಹುದು. ಅದರಲ್ಲೂ ಮನುಷ್ಯ ಚಂದ್ರಮಂಡಲಕ್ಕೆ ಹೋಗಿ ಇಳಿದು ನಡೆದಾಡಿದ್ದು ಬಾಹ್ಯಾಕಾಶ ಸಾಧನೆಗಳ ಒಂದು ಮೈಲುಗಲ್ಲು. ಚಂದ್ರನ ಬಗ್ಗೆ ನಮ್ಮ ತಿಳುವಳಿಕೆ ಕಳೆದ ಶತಮಾನದಿಂದ ಇಂದಿನವರೆಗೂ ಅನೇಕ ಹಂತಗಳಲ್ಲಿ ನಿಧಾನವಾಗಿ ವಿಕಾಸವಾಗುತ್ತಾ ಬಂದಿರುವುದನ್ನು ಅದೇ ರೀತಿಯಲ್ಲೇ ಅವಲೋಕಿಸುತ್ತಾ ಬಂದರೆ ಮನುಷ್ಯನ ಸಾಧನೆಗಳ ಮಹತ್ವ ನಮಗೆ ಚೆನ್ನಾಗಿ ಅರಿವಾಗುತ್ತದೆ.

ನಮಗೆ ಈಗಾಗಲೇ ಚಂದ್ರನ ಬಗ್ಗೆ ಸಾಕಷ್ಟು ಗೊತ್ತಿದೆ. ನಮ್ಮ ಓರಗೆಯ ಈ ಲೋಕಕ್ಕೆ ಭೇಟಿಕೊಡುವುದು ಮನುಷ್ಯನ ಶತಮಾನದ ಕನಸು. ಮಧ್ಯಕಾಲೀನ ವಿದ್ವಾಂಸರು ತಿಳಿದಿದ್ದಂತೆ ಚಂದ್ರ ಬೆಳಕನ್ನು ಪ್ರತಿಫಲಿಸುವ ಆಕಾಶದ ಕನ್ನಡಿಯಲ್ಲಿ ಎಂಬುದು ನಮಗೀಗ ಸ್ಪಷ್ಟವಾಗಿದೆ. ಬದಲಿಗೆ ಅನೇಕ ವಿಧಗಳಲ್ಲಿ ಭೂಮಿಯಂತೆಯೇ ಇರುವ ಇನ್ನೊಂದು ಲೋಕ ಚಂದ್ರಲೋಕ ಎಂದು ಇಂದು ಹುಟ್ಟುವ ಮಗುವಿಗೂ ಅರಿವಿರುತ್ತದೆ. ಆದರೂ ಚಂದ್ರನ

ಚಂದ್ರನ ಚೂರು ಬಗ್ಗೆ ಎಲ್ಲ ಗೊತ್ತಿದೆ ಎನ್ನುವಂತಿಲ್ಲ, ಏಕೆಂದರೆ ಚಂದ್ರನ ಬಗ್ಗೆ ಇನ್ನೂ ರಹಸ್ಯವಾಗಿರುವ, ವಿವಾದಾತ್ಮಕವಾಗಿರುವ, ವಿವರಣೆಗೆ ನಿಲುಕದಿರುವ ವಿಚಾರಗಳಿವೆ. ನೀವು ಒಂದು ಚಿಕ್ಕ ಟೆಲಿಸ್ಕೊಪನ್ನೋ, ಬೈನಾಕ್ಕುಲರನ್ನೋ ತೆಗೆದುಕೊಂಡು ಚಂದ್ರನನ್ನು ನೋಡಿ. ಅದನ್ನು ಮೊದಲು ದೂರದರ್ಶಕದಲ್ಲಿ ನೋಡಿದಾಗ ಆಗುವ ನಿಮ್ಮ ಅನುಭವವನ್ನು ನೀವೆಂದೂ ಮರೆಯುವುದಿಲ್ಲ. ಚಂದ್ರನ ಪ್ರಧಾನ ಗುಣಲಕ್ಷಣಗಳಲ್ಲಿ ಅನೇಕವು ನಿಮಗೆ ಕಾಣುತ್ತವೆ.ನೀವು ದೊಡ್ಡ ದೂರದರ್ಶಕದಲ್ಲೇ ನೋಡುತ್ತಿದ್ದೀರೆಂದು ಭಾವಿಸೋಣ. ನಿಮಗೆ ಮೊದಲು ಅನ್ನಿಸುವುದು ಚಂದ್ರ ಸೀಮೆ ಸುಣ್ಣದಂತೆ ಬೆಳ್ಳಗಿದ್ದಾನೆ ಎಂದು. ಆದರೆ ಅದನ್ನು ಕೊಂಚ ವಿವರವಾಗಿ ವೀಕ್ಷಿಸುತ್ತಿದ್ದಂತೆಯೇ ಹಾಲುಬೆಳ್ಳಗೆ ಕಾಣುತ್ತಿರುವ ಚಂದ್ರನಲ್ಲಿಯೂಕಡಿಮೆ ಬೆಳ್ಳಗಿರುವ ಅಥವಾ ಕಂದು ಬಣ್ಣದ ಕಲೆಗಳು ಕಾಣಿಸಿಕೊಳ್ಳುತ್ತವೆ. ಬೆಟ್ಟಗಳಿಂದಲೂ, ಕಣಿವೆಗಳಿಂದಲೂ, ಕೊರಕಲುಗಳಿಂದಲೂ ತುಂಬಿರುವ ಚಂದ್ರನ ಮೇಲ್ಮೈಯ್ಯಲ್ಲಿ ಇರುವ ಸಮತಟ್ಟಾದ ಬಯಲು ಪ್ರದೇಶಗಳೇ ನಮಗೆ ನಸು ಕಂದು ಬಣ್ಣದ ಕಲೆಗಳಾಗಿ ಕಾಣಿಸುವುದು. ಹಿಂದಿನ ಖಗೋಳಶಾಸ್ತ್ರಜ್ಞರ ಬಳಿ ಇದ್ದ ದೂರದರ್ಶಕಗಳು ಆಧುನಿಕ ಉಪಕರಣಗಳಷ್ಟು ಸೂಕ್ಷ್ಮವಾದುವಲ್ಲ. ಹಾಗಾಗಿ ಅವರು ಚಂದ್ರನ ಕಂದು ಬಣ್ಣದ ಪ್ರದೇಶಗಳು ಬಹುಶಃ ಭೂಮಿಯಂತೆಯೇ ಜಲಾವೃತವಾದ ಪ್ರದೇಶಗಳಿರಬೇಕೆಂದು ಊಹಿಸಿ ಅವು ಚಂದ್ರನ ಸಮುದ್ರಗಳೆಂದೂ, ಅದನ್ನು ಸುತ್ತುವರಿದಿರುವುವು ಸಮುದ್ರ ತೀರಗಳೆಂದೂತಮ್ಮ ಕಲ್ಪನೆಯನ್ನು ಹರಿಯಬಿಟ್ಟು, ಆ ಕಲೆಗಳಿಗೆ 'ಮರಿಯ' ಅಥವಾ ಸಮುದ್ರ ಎಂದುನಾಮಕರಣ ಮಾಡಿದರು. ಆದರೆ ನಿಮ್ಮ ದೂರದರ್ಶಕಗಳಿಗೆ ಅವರು ಸಮುದ್ರವೆಂದುಕರೆದ ಭಾಗಗಳಲ್ಲೇ ಇನ್ನಷ್ಟು ಗುಳಿಗಳಿರುವುದು ಕಾಣುತ್ತದೆ. ನಾವು ಇಂದು ಈ ಭಾಗಗಳನ್ನು"ನುಬಿಯುಂ ಸಮುದ್ರ'', "ಸೆರಿನಿಟಿ ಸಮುದ್ರ', "ಟ್ರ್ಯಾಂಕ್ವಿಲಿಟಿ ಸಮುದ್ರ' ಎಂದು ಹಳಬರಿಟ್ಟಹೆಸರಿನಿಂದಲೇ ಕರೆದರೂ ಆ ಸಮುದ್ರಗಳಲ್ಲಿ ಒಂದು ತೊಟ್ಟೂ ನೀರಿಲ್ಲವೆಂದು ತಿಳಿದಿದ್ದೇವೆ.ಆಧುನಿಕ ಖಗೋಳಶಾಸ್ತ್ರ ಸಮುದ್ರಗಳೆಂದು ಕರೆಯುವ ಈ ಸಮತಟ್ಟಾದ ಪ್ರದೇಶಗಳುಚಂದ್ರ ರೂಪುಗೊಳ್ಳುವ ಸಮಯದಲ್ಲಿ ಚಂದ್ರನೊಳಗಿನ ಲಾವಾ ಉಕ್ಕಿ ಹರಿದು ಆದ ಬಯಲುಗಳೆಂದು ಭಾವಿಸಿದೆ.

ಈ ಬಯಲುಗಳು ಸಹ ಅಸಂಖ್ಯಾತ ಗುಳಿಗಳಿಂದ ತುಂಬಿವೆ. ಖಗೋಳ ಶಾಸ್ತ್ರಜ್ಞರುಇಲ್ಲಿಯವರೆಗೆ ಮುವ್ವತ್ತು ಸಾವಿರಕ್ಕೂ ಹೆಚ್ಚು ಗುಳಿಗಳನ್ನು ಲೆಕ್ಕ ಹಾಕಿದ್ದಾರೆ, ಈ ಗುಳಿಗಳಲ್ಲಿ ಲವಂತೂ ನೂರೈವತ್ತು ಮೈಲು ಅಗಲಕ್ಕೂ ನಾಲ್ಕು ಮೈಲುಗಳಷ್ಟು ಆಳವಾಗಿಯೂ ಇವೆ.ದೊಡ್ಡ ದೊಡ್ಡ ಗುಳಿಗಳಿಗೆ ಬೆಟ್ಟಗುಡ್ಡಗಳಿಂದ ಸುತ್ತುವರಿದಿರುವ ಕೊರಕಲುಗಳ ಅಂಚುಇದೆ. ಕೆಲವು ಗುಳಿಗಳು ಮಾತ್ರ ನುಣ್ಣಗಿರುವ ಬಾಂಡಲೆಯಂಥ ವೃತ್ತಾಕಾರದ ಹೊಂಡಗಳೆಂದುಹೇಳಬಹುದು. ಪ್ಲೇಟೋ ಮತ್ತು ಆರ್ಕಿಮಿಡೀಸ್‌ ಎಂದು ನಾಮಕರಣ ಮಾಡಿರುವ ಗುಳಿಗಳು ಈ ಬಗೆಯವು, ಇವನ್ನು ಗೋಡೆ ಗುಳಿಗಳಿಂದು ಕರೆಯುತ್ತಾರೆ.