ಚಂದ್ರಮುಖ ಸಹ ಸಣ್ಣ ಮತ್ತು ದೊಡ್ಡ ದಿಣ್ಣೆಗಳಿಂದ ಕೂಡಿದೆ. ಮೌಂಟ್‌ ಪಾಲೋಮಾರ್‌ ದೂರದರ್ಶಕದಲ್ಲಿ ಚಂದ್ರನ ಒಂದು ಭಾಗವನ್ನು ಸಂಪೂರ್ಣವಾಗಿ ಛಾಯಾಚಿತ್ರ ತೆಗೆದು ಭೂಪಟ ತಯಾರಿಸಲಾಗಿದೆ. ಚಂದ್ರನ ಸುಮಾರು ಏಳುನೂರು ಭೂಪ್ರದೇಶಗಳನ್ನು ಅವುಗಳ ಮೇಲ್ಮೈಲಕ್ಷಣಗಳ ಆಧಾರದ ಮೇಲೆ ವಿಂಗಡಿಸಿ ಹೆಸರುಗಳನ್ನಿಡಲಾಗಿದೆ.

ಚಂದ್ರ ತನ್ನ ಅಕ್ಷದ ಮೇಲೆ ಒಂದು ಪೂರ್ಣ ಸುತ್ತು ತಿರುಗಲು, ಭೂಮಿ ಎಷ್ಟು ಸಮಯ ತೆಗೆದುಕೊಳ್ಳುತ್ತದೋ ಅಷ್ಟೇ ಸಮಯ ತೆಗೆದುಕೊಳ್ಳುತ್ತದೆ. ಈ ಕಾರಣದಿಂದಲೇ ನಾವು ಯಾವಾಗ ನೋಡಿದರೂ ನಮಗೆ ಚಂದ್ರನ ಒಂದೇ ಮುಖ ಕಾಣಿಸುವುದು. ತನ್ನ ಲಕ್ಷದ ಮೇಲೆ ಸುತ್ತುವ ಚಂದ್ರ ಮತ್ತು ಭೂಮಿಯ ಪರಿಭ್ರಮಣ ವೇಗದಲ್ಲಿ ವ್ಯತ್ಯಾಸವಿದ್ದಿದ್ದರೆ ನಿಧಾನವಾಗಿಯಾದರೂ ಭೂಮಿಯ ಠಡೆ ತಿರುಗಿರುವ ಚಂದ್ರನ ಮುಖ ಬದಲಾಗುತ್ತಾ ಹೋಗುತ್ತಿತ್ತು. ಈಗ ನಮಗೆ ಕಾಣಿಸುವುದು ಚಂದ್ರನ ಚಿರಪರಿಚಿತ ಮುಖ. ಭೂಮಿಯ ಮೇಲಿನಿಂದ ದೂರದರ್ಶಕದಲ್ಲಿ ನೋಡಿ ನಾವು ಅಭ್ಯಾಸ ಮಾಡಿರುವುದು ಚಂದ್ರನ ಶೇಕಡ ಐವತ್ತು ಭಾಗವನ್ನು ಮಾತ್ರ.

ಭೂಮಿಯ ಒಟ್ಟು ವಸ್ತುಮೊತ್ತ ಚಂದ್ರನಿಗಿಂತ ಎಂಬತ್ತೊಂದುಪಟ್ಟು ಹೆಚ್ಚಿದೆ. ಚಂದ್ರನ ವ್ಯಾಸ ಅಥವಾ ಸುತ್ತಳತೆ ಎರಡುಸಾವಿರದ ನೂರಅರುವತ್ತು ಮೈಲುಗಳು. ಭೂಮಿಯದು ಏಳುಸಾವಿರದ ಒಂಬೈನೂರ ಇಪ್ಪತ್ತೇಳು ಮೈಲಿಗಳು. ಇದು ಭೂಮಿಯ ಉಪಗ್ರಹ ಎಂದು ನಾವು ಕರೆಯುತ್ತೇವೆ. ಆದರೆ ಬಹಳ ವಿಶಿಷ್ಟವಾದ ಉಪಗ್ರಹ ಎಂಬುದನ್ನು ಮರೆಯಲಾಗದು. ಏಕೆಂದರೆ ನಮ್ಮ ಸೌರವ್ಯೂಹದಲ್ಲಿರುವ ಅನೇಕ ಗ್ರಹಗಳಿಗೆ ಸಾವಿರಾರು ಉಪಗ್ರಹಗಳಿವೆ. ಭೂಮಿಗಿರುವಂಥ ಚಂದ್ರನಷ್ಟು ಬೃಹತ್ತಾದ ಉಪಗೃಹ ಯಾವ ಗ್ರಹಗಳಿಗೂ ಇರುವುದು ಕಂಡುಬಂದಿಲ್ಲ. ಮಂಗಳ ಗೃಹದಿಂದ ಭೂಮಿಯತ್ತ ನೋಡುವ ಯಾರಿಗಾದರೂ ಭೂಮಿ ಮತ್ತು ಚಂದ್ರರು ಎರಡು ಅವಳಿ ಗೃಹಗಳಂತೆಯೇ ಕಾಣಬಹುದು.

ಚಂದ್ರ ಮೂಲತಃ ಭೂಮಿಯಿಂದಲೇ ಸಿಡಿದು ಹೊರಕ್ಕೆ ಹಾರಿದ ಭೂಭಾಗ ಇರಬಹುದೆಂದು ಕೆಲವು ಖಗೋಳಶಾಸ್ತ್ರಜ್ಞರು ಶಂಕಿಸುತ್ತಾರೆ. ಪೆಸಿಫಿಕ್‌ ಮಹಾಸಾಗರದಲ್ಲಿದ್ದ ಭೂಮಿಯ ಭಾಗವೊಂದು ಸಿಡಿದು ಹಾರಿ ಚಂದ್ರಗ್ರಹವಾಯ್ತೆಂಬುದು ಇವರ ಊಹೆ. ಆದರೆ ಈ ಅನುಮಾನವನ್ನು ದೃಢೀಕರಿಸುವ ಯಾವ ಸಾಕ್ಷಾಧಾರಗಳೂ ಈವರೆಗೆ ನಮಗೆ ಸಿಕ್ಕಿಲ್ಲ. ಚಂದ್ರನ ಉಗಮದ ಬಗ್ಗೆ ಇರುವ ಇನ್ನೊಂದು ಸಿದ್ಧಾಂತವೆಂದರೆ ಭೂಮಿ ಸೂರ್ಯ ಚಂದ್ರಾದಿಗಳೆಲ್ಲ ಆಕಾಶ ಗಂಗೆಯಂತೆ ಇದ್ದ ಅಗಾಧ ಕಾಳಮೇಘ ಒಂದರಿಂದ ಕಾಲಾನುಕ್ರಮದಲ್ಲಿ ರೂಪುಗೊಂಡ ವಸ್ತುಸಮುಚ್ಚಯಗಳು ಎಂಬುದು. ಅನಿಲ ಮತ್ತು ಘನ ಪದಾರ್ಥಗಳ ಮಿಶ್ರಣವಾದ ಕಾಳಮೇಘವ ಸುತ್ತುತ್ತಾ ಅಲ್ಲಲ್ಲಿ ಘನೀಭವಿಸಿ ತಮ್ಮತಮ್ಮ ಗುರುತ್ವಾಕರ್ಷಣೆಗೆ ಸಿಕ್ಕ ಮೇಘವನ್ನು ಸೆಳೆದುಕೊಳ್ಳುತ್ತಾ ಗೃಹಗಳಾದುವು. ಇದರ ಕೇಂದ್ರದಲ್ಲಿದ್ದ ಸೂರ್ಯ ತನ್ನ ಪ್ರಚಂಡ ಗುರುತ್ವಾಕರ್ಷಣೆಯಿಂದ ಹೆಚ್ಚು ಕಾಳಮೇಘವನ್ನು ಸೆಳೆದಿದ್ದಲ್ಲದೆ ತನ್ನ ಸ್ನಿಗ್ಧತೆಯ ಪರಿಣಾಮವಾಗಿಯೇ ಅಣುವಿದಳನಕ್ರಿಯೆಯಲ್ಲಿ

ಚಂದ್ರನ ಜೂರು ಧಗಧಗಿಸಲಾರಂಭಿಸಿದ. ಈ ಸಿದ್ಧಾಂತ ಸಧ್ಯಕ್ಕೆ ವಿಜ್ಞಾನಿಗಳ ವಲಯದಲ್ಲಿ ಮಾನ್ಯತೆ ಗಳಿಸಿದೆ. ಇಷ್ಟೊಂದು ನಿರ್ಜೀವವಾದ, ಗಾಳಿ, ನೀರು ಓಂದೂ ಇಲ್ಲದ ಬರಡು ಗೃಹದ ಬಗ್ಗೆ ನಮಗೇಕೆ ಆಸಕ್ತಿ? ಇದರಿಂದ ನಮಗೇನಾದರೂ ಪ್ರಯೋಜನ ಉಂಟೆ? ಸರಳ ಸಾಮಾನ್ಯ ದೃಷ್ಟಿಕೋನಕ್ಕೆ ಚಂದ್ರಗ್ರಹ ನಿಷ್ಪಯೋಜಕ ಆಕಾಶಕಾಯವಾಗಿ ಕಾಣುವುದು ಸ್ವಾಭಾವಿಕ. ಚಂದ್ರನಿಂದ ನಮಗೆ ಯಾವ ಆರ್ಥಿಕ ಲಾಭವೂ ಇಲ್ಲ. ಚಂದ್ರನಲ್ಲಿ ಅನೇಕ ಅಮೂಲ್ಯ ಲೋಹಗಳಿವೆಯೆಂದು ಅಂದಾಜು ಮಾಡುತ್ತಾರೆ. ಚಂದ್ರನಲ್ಲಿ ದೊರೆಯಬಹುದಾದ ಈ ಲೋಹಗಳನ್ನು ಅಲ್ಲಿ ಗಣಿಗಾರಿಕೆ ನಡೆಸಿ ತೆಗೆದು ಅಲ್ಲಿಂದ ಅದನ್ನು ಇಲ್ಲಿಗೆ ಸಾಗಿಸುವುದೆಂದರೆ ನಮ್ಮಲ್ಲಿರುವ ತಂತ್ರಜ್ಞಾನದಿಂದ ಸದ್ಯಕ್ಕಂತೂ ಲಾಭಕರವಾಗಿ ಮಾಡುವುದು ಅಸಾಧ್ಯವೇ ಸರಿ, ಅಲ್ಲಿ ಚಿನ್ನದ ಗಟ್ಟಿಗಳೇ ಇದ್ದರೂ ಅದನ್ನು ಭೂಮಿಗೆ ರವಾನಿಸುವ ವೇಳೆಗೆ ಅದಕ್ಕೆ ನಾವು ವ್ಯಯ ಮಾಡಬೇಕಾದ ಬಂಡವಾಳ ಎಷ್ಟೊ ಲಕ್ಷಪಟ್ಟು ಹೆಚ್ಚಾಗಿರುತ್ತದೆ.