**ಗೋ ಉತ್ಪನ್ನಗಳ ಬಳಕೆಯಿಂದ "ಕೊರೊನಾ ವೈರಸ್‌' ದೂರ ಉಳಿಯುವುದೇ..!?**

“ಅಗ್ರಮಗ್ರ೦ ಚರಂತೀನಾ೦ ಓಷಧೀನಾಂ ವನೇವನೇ

ತಾಸಾಮೃಷಭಪತ್ನೀನಾ೦ ಪವಿತ್ರಂ ಕಾಯಶೋಧನಂ

ತನ್ಮೇ ರೋಗಾಂಶ್ಚ ಶೋಕಾಂಶ್ಚ ನುದ ಗೋಮಯ ಸರ್ವದಾ

ಲಕ್ಶ್ಮೀ ನಿವಾಸಭೂತಾಯ ಗೋಮಯಾಯ ನಮೋ ನಮಃ?

ನಮ್ಮಲ್ಲಿ ಲಕ್ಷ್ಮೀದೇವಿಯ ಸನ್ನಿಧಾನಕ್ಕಾಗಿ ಹಣೆಗಾದರೂ ಗೋಮಯ ಹಚ್ಚಿಕೊಂಡು ಸ್ನಾನ ಮಾಡುವುದೊಳ್ಳೆಯದು. ಯಾವುದೇ ಪೇಟೆಯ ಯಾವುದೇ ಉಪ್ಪರಿಗೆಯಲ್ಲಿರಿ, ಮನೆಯಲ್ಲಿ ಒ೦ದು ಕಡೆ ಗೋಮಯಕ್ಕೆ ಅವಕಾಶ ನೀಡುವ ಮೂಲಕ ಲಕ್ಷ್ಮೀ ದೇವಿಯನ್ನು ಮನೆತುಂಬಿಸಿಕೊಳ್ಳಿ. ಇದನ್ನು ಹೊರತುಪಡಿಸಿ ಯಾವ ಕುಬೇರ ಯಂತ್ರವು ನಿಮಗೆ ಸಾತ್ವಿಕ ಸಂಪತ್ತನ್ನು ತರದು. ಎಲ್ಲಿ ಗೋಮಯ ಅಂದರೆ ಅದರಲ್ಲಿ ನೆಲೆ ನಿಂತಿರುವ ಲಕ್ಷ್ಮೀದೇವಿ ಇರುವಳೋ ಅಲ್ಲಿ ನನ್ನ ವಿಶೇಷ ಸನ್ನಿಧಾನ ಇರುವುದೆಂದು ಶ್ರೀಕೃಷ್ಣನೇ ಭಾಗವತದಲ್ಲಿ ನುಡಿದಿರುವನು. ಹಾಗೆಯೇ ಗೋಮಯವನ್ನು ಕುರಿತು ಪ್ರಾರ್ಥಿಸುವ ಪರಿ ಇಲ್ಲಿದೆ,

“ಗೋಮಯೇನ ತು ಯಃ ಸ್ನಾಯಾತ್‌ ಆಪಾದತಲಮಸ್ತಕಮ್‌

ಸ ಸ್ನಾತಃ ಸರ್ವತೀರ್ಥೇಷು ಪೂತಃ ಸಂವತ್ಸರಂ ಭವೇತ್‌”

ಇದರರ್ಥ ಸ್ನಾನದ ಮೊದಲು ಸ್ನಾನಾ೦ಗವಾಗಿ ಗೋಮಯವನ್ನು ಮೈಗೆಲ್ಲಾ ಹಚ್ಚಿಕೊಂಡರೆ, ಎಲ್ಲಾ ತೀರ್ಥಗಳಲ್ಲಿ ಮಿಂದಂತೆ, ವರ್ಷಪೂರ್ತಿ ಮಡಿಯಾದಂತೆ ಎಂಬುದಾಗಿದೆ. ಹಾಗೆಯೇ

“ನಮಃ ಸರ್ವಸಹಾಭ್ಯಶ್ವೇತ್ಯಭಿಖ್ಯಾಯ ದಿನೇದಿನೇ

ನಮಸ್ಕರೋತಿ ನಿತ್ಯಂ ಗಾ೦ ಸ ಸುಖಂ ಯಾತಿ ತತ್ಪಥಮ್‌”

ಅಂದರೆ ಬೆಳಗ್ಗೆ ಎದ್ದ ಕೂಡಲೇ ಗೋವಿಗೆ ನಮಸ್ಕರಿಸಿದರೆ ಆತನಿಗೆ ಜೀವನದ ಕೊನೆಯಲ್ಲಿ ಗೋಲೋಕ ಪ್ರಾಪ್ತಿಯಾಗುತ್ತದೆ ಎಂಬುದಾಗಿ ಮಹಾಭಾರತದಲ್ಲಿ ಹೇಳಿರುವುದನ್ನು ಇಲ್ಲಿ ಉಲ್ಲೇಖಿಸಲಾಗಿದೆ. ಇತ್ತೀಚಿನ ಬಹಳಷ್ಟು ಜನರಿಗೆ ಗೋಮಯವನ್ನು ಬಳಿದುಕೊಂಡು ಸ್ನಾನ ಮಾಡುವವರನ್ನು ಕಂಡರೆ ಅಸಹ್ಯ ಅಪಹಾಸ್ಯ ಮತ್ತು ಅನಾಗರೀಕತೆಯ ಪ್ರತೀಕ. ಆದರೆ ಕಳೆದೆರಡು ತಿಂಗಳಲ್ಲಿ ಇವರೆಲ್ಲರ ಅಭಿಪ್ರಾಯ ಬದಲಾಗಿದೆ, ಬದಲಾಗುತ್ತಿದೆ. ತಾವೊಬ್ಬ ಪ್ರತಿಷ್ಠಿತ ನಾಗರೀಕರೆಂದೆನಿಸಿಕೊ೦ಂಡವರು ಇಂದು ಆಧುನಿಕ ವಿಜ್ಞಾನದಲ್ಲಿ ಇದನ್ನು ಒಪ್ಪಿಕೊಳ್ಳುತ್ತಿದ್ದಾರೆ. ಇವರೆಲ್ಲರಿಗೆ ಹೇಳುವುದೇನೆಂದರೆ, ನಿಮಗೆ ಈ ದೇಶದ ಪ್ರಾಚೀನ ಸಂಸ್ಕೃತಿ, ಸಂಪ್ರದಾಯ ಮತ್ತು ಆಚರಣೆಯನ್ನು ಒಪ್ಪಿಕೊಳ್ಳುವಂತಹ ಹೃದಯವಂತಿಕೆ ಇಲ್ಲದಿದ್ದರೂ ಪರವಾಗಿಲ್ಲ, ಆದರೆ ಅದನ್ನು ಟೀಕಿಸುವ ಭರದಲ್ಲಿ ಅಪಹಾಸ್ಯಕ್ಕೀಡಾಗಬೇಡಿ ಅಷ್ಟೇ.

ಇತ್ತೀಚೆಗೆ ಅಸ್ಸಾಂ ವಿಧಾನಸಭೆಯ ಬಜೆಟ್‌ ಅಧಿವೇಶನದ ಸಮಯದಲ್ಲಿ ಬಿಜೆಪಿ ಪಕ್ಷದ ಶಾಸಕಿಯಾದ ಸುಮನ್‌ ಹರಿಪ್ರಿಯಾರವರು "ದೇಶಿ ಗೋವಿನ ಸಗಣಿ ಮತ್ತು ಗೋಮೂತ್ರದಿಂದ ಕೊರೊನಾ ವೈರಸ್‌ಗಳನ್ನು ಗುಣಪಡಿಸಬಹುದು. ಇದಕ್ಕೆ ಸಂಬಂಧಿಸಿದಂತೆ ಗೋಮಯ ಮತ್ತು ಗೋಮೂತ್ರದಿಂದ ಕ್ಯಾನ್ಷರ್‌ ಗುಣವಾಗುತ್ತಿರುವುದಕ್ಕೆ ವೈಜ್ಞಾನಿಕ ದಾಖಲೆಗಳು ದೊರೆಯುತ್ತಿವೆ. ಗುಜರಾತ್‌ನ ಆಯುರ್ವೇದಿಕ್‌ ಆಸ್ಪತ್ರೆ ಕೂಡ ಕ್ಯಾನರ್‌ ರೋಗಕ್ಕೆ ಗೋಮಯ ಮತ್ತು ಗೋಮೂತ್ರವನ್ನೇ ಔಷಧಿಯನ್ನಾಗಿ ಬಳಸುತ್ತಿದೆ” ಎಂಬುದಾಗಿ ಹೇಳಿದ್ದರು. ಇವರಿಗೂ ಮುನ್ನ ಹಿ೦ದೂ ಮಹಾಸಭಾ ಕೂಡ ದೇಶಿ ಗೋವಿನ ಸಗಣಿ ಮತ್ತು ಗೋಮೂತ್ರದಿಂದ ಕೊರೊನಾ ವೈರಸ್‌ನ್ನು ಗುಣಪಡಿಸಬಹುದು. ಇದರ ನಿಗ್ರಹಕ್ಕಾಗಿ ವಿಶೇಷ ಹೋಮ ನೆರವೇರಿಸುವುದಾಗಿ ಹೇಳಿತ್ತು ಹಾಗೆಯೇ ಹಿ೦ದೂ ಜನಜಾಗೃತಿ ಸಮಿತಿಯ ವಕ್ತಾರರಾದ ರಮೇಶ್‌ ಶಿಂಧೆಯವರು "ವಿಶ್ವದಾದ್ಯಂತ ಆತಂಕ ಸೃಷ್ಟಿಸಿರುವ ಕೊರೊನಾ ವೈರಸ್‌ನ ಸಂಕಟಕ್ಕೆ ಅಗ್ನಿಹೋತ್ರ ರಾಮಬಾಣವಾಗಿದೆ. ಎಲ್ಲಾ ಹಿ೦ದೂ ಬಾಂಧವರು ಕೊರೊನಾ ವೈರಸ್‌ನ ಹಾವಳಿ ತಡೆಗಟ್ಟಲು, ಸಮಾಜದ ಉತ್ತಮ ಆರೋಗ್ಯ ಹಾಗೂ ಸುರಕ್ಷಿತ ಜೀವನಕ್ಕಾಗಿ ಸೂರ್ಯೋದಯ ಹಾಗೂ ಸೂರ್ಯಾಸ್ತದ ಸಮಯದಲ್ಲಿ ಅಗ್ನಿಹೋತ್ರ ಮಾಡಬೇಕು' ಎಂಬುದಾಗಿ ತಿಳಿಸಿದ್ದು ಬಹುತೇಕ ಪತ್ರಿಕೆಯಲ್ಲಿ ಪ್ರಕಟವಾಗಿತ್ತು. ಇವರಂತೆ ದೇಶದಾದ್ಯಂತ ಸಾಧು ಸಂತರು ಸೇರಿದಂತೆ ಸಾಕಷ್ಟು ಗಣ್ಯವ್ಯಕ್ತಿಗಳು ಈ ಕುರಿತಂತೆ ತಮ್ಮ ನಿಲುವನ್ನು ವ್ಯಕ್ತಪಡಿಸುತ್ತಿದ್ದಾರೆ. ಈ ನಿಲುವುಗಳ ಕುರಿತಂತೆ ಸಾಕಷ್ಟು ಪರ ವಿರೋಧ ಚರ್ಚೆಗಳು ದೇಶಾದ್ಯಂತ ನಡೆಯುತ್ತಿವೆ.

ಕೆಲವೊ೦ಂದಷ್ಟು ಜನರಿಗೆ ಮೇಲಿನ ಎಲ್ಲಾ ಹೇಳಿಕೆಗಳು ಹಾಸ್ಯಾಸ್ಪದವಾಗಿ ಕಾಣಬಹುದು. ಆದರೆ. ಒ೦ದಂತು ಸತ್ಯ. ಭಾರತೀಯ ಗೋವು ಮತ್ತು ಗೋವಿನ ಉತ್ಪನ್ನಗಳಲ್ಲಿ ಮಾನವನಿಗೆ ಅತಿ ಅವಶ್ಯಕವಾಗಿ ಬೇಕಾದ ರೋಗನಿರೋಧಕ ಶಕ್ತಿಯನ್ನು ವೃದ್ಧಿಸುವ ಎಲ್ಲಾ ಲಕ್ಷಣಗಳರುವುದು ವೈಜ್ಞಾನಿಕವಾಗಿ ಕೂಡ ಸಾಬೀತಾಗಿದೆ. ಮುಖ್ಯವಾಗಿ ದೇಶಿ ಗೋವಿನ ಸಗಣಿಯ ಹೊಗೆಯಲ್ಲಿ ಕ್ರಿಮಿನಾಶಕ ಗುಣವಿರುವುದಷ್ಟೇ ಅಲ್ಲದೆ. ಇದನ್ನು ಉರಿಸುವುದರಿಂದ ಸುತ್ತಮುತ್ತಲ ಪರಿಸರ ಶುದ್ಧವಾಗುವುದರೊಂದಿಗೆ ಆರೋಗ್ಯಪೂರ್ಣ ವಾತಾವರಣ ಸಹ ನಿರ್ಮಾಣವಾಗುವುದು ದೃಢಪಟ್ಟಿದೆ. ಹಾಗೆಯೇ ಸಗಣಿಯಲ್ಲಿ ಸೊಳ್ಳೆಗಳನ್ನು ಓಡಿಸುವ ರಿಫಲ್ಲೆಂಟ್‌ ಅಂಶವಿದ್ದು, ಸಹಜವಾಗಿ ಸೊಳ್ಳೆಗಳಿಂದ ಹರಡುವ ನಾನಾ ಕಾಯಿಲೆಗಳು ಹತ್ತಿರ ಸುಳಿಯದಂತಾಗುತ್ತವೆ. ಅಷ್ಟೇ ಅಲ್ಲದೆ ಸಗಣಿ ಒಂದು “ಕೀಟನಾಶಕ', “ಆ೦ಟಿಸೆಪ್ಟಿಕ್‌' ಮತ್ತು “ಆಂಟಿ ಬಯೋಟಿಕ್‌' ಪದಾರ್ಥವೆಂಬುದನ್ನು ಈಗಾಗಲೇ ಆಧುನಿಕ ಜಗತ್ತು ಒಪ್ಪಿದೆ ಮತ್ತು ಅನುಮೋದಿಸಿದೆ. ಇದರೊಂದಿಗೆ ಗೋಮೂತ್ರದಲ್ಲೂ ಸಹ 112 ರೀತಿಯ ಔಷಧೀಯ ದ್ರವ್ಯಗಳಷ್ಟೇ ಅಲ್ಲದೆ ಸರ್ವ ರೋಗಕ್ಕೆ ಪರಿಹಾರಕವಾದ ಸುಮಾರು 22ಕ್ಕೂ ಹೆಚ್ಚು ಔಷಧೀಯ ಸತ್ವ ರಾಸಾಯನಿಕ ಪದಾರ್ಥಗಳಿರುವುದನ್ನು ಆಧುನಿಕ ವೈದ್ಯಕೀಯ ಪ್ರಪಂಚ ಅರಿತುಕೊಂಡಿದೆ. ಅಂತೆಯೇ ಗೋಮೂತ್ರದಿಂದ ದೇಹದ ರೋಗ ನಿರೋಧಕ ಶಕ್ತಿಯ ಕ್ಷಮತೆ ಶೇಕಡಾ 19ರಷ್ಟು ಹೆಚ್ಜಾಗುವುದನ್ನು ಕಂಡುಕೊಂಡಿದೆ. ಇದಕ್ಕೆಲ್ಲಾ ಸಾಕ್ಷಿ ಎಂಬಂತೆ “ಕೇಂದ್ರ ವೈಜ್ಞಾನಿಕ ಮತ್ತು ಔದ್ಯೋಗಿಕ ಸಂಶೋಧನಾ ಕೇಂದ್ರ ಗೋಮೂತ್ರದಲ್ಲಿ ರೋಗ ನಿರೋಧಕ ಶಕ್ತಿ ಇರುವುದನ್ನು ದೃಢೀಕರಿಸಿದೆ. ಹೀಗಾಗಿಯೇ ಇಂದಿಗೂ ಚಿಕಿತ್ಸಾ ರೂಪದಲ್ಲಿ ಗೋಮೂತ್ರಕ್ಕೆ ವಿಶಿಷ್ಟವಾದ ಸ್ಥಾನವಿದೆ. ಇನ್ನು ದೇಶೀ ಗೋವಿನ ತುಪ್ಪವನ್ನು ಅಮೃತವೆಂದೇ ಬಣ್ಣಿಸಲಾಗುತ್ತದೆ. ಇದರ ಹವನದಿಂದ ಉಂಟಾದ ಹೊಗೆಯ ಪ್ರಭಾವ ಎಲ್ಲಿಯವರೆಗೆ ಹರಡಿರುತ್ತದೆಯೋ ಅಲ್ಲಿಯವರೆಗಿನ ಆ ಎಲ್ಲಾ ಕ್ಷೇತ್ರಗಳು ಕೀಟಾಣು ಮತ್ತು ಬ್ಯಾಕ್ಟೀರಿಯಾ ಪ್ರಭಾವದಿಂದ ಮುಕ್ತವಾಗಿರುವುದನ್ನು ಸಾಕಷ್ಟು ವೈಜ್ಞಾನಿಕರು ತಮ್ಮ ಸಂಶೋಧನೆಯಿಂದ ಸಾಬೀತುಪಡಿಸಿದ್ದಾರೆ. ಅಷ್ಟೇ ಅಲ್ಲದೆ ತುಪ್ಪವನ್ನು ಪ್ರಾಚೀನ ಮತ್ತು ಮಧ್ಯಮ ಯುಗಗಳಲ್ಲಿ ಮನುಷ್ಯರಿಗಷ್ಟೇ ಅಲ್ಲದೆ ಸಸಿಗಳ ವೃದ್ಧಿಯನ್ನು ಹೆಚ್ಚಿಸಲು ಹಾಗೂ ಅವುಗಳ ಆರೋಗ್ಯವನ್ನು ಕಾಪಾಡಲು ಬಳಸುತ್ತಿದ್ದುದಾಗಿ ಕ್ರಿಪೂ. 321 ರಿ೦ದ 296 ಮತ್ತು ಕ್ರಿಶ. 1126ರಲ್ಲಿ “ಸೋಮೇಶ್ವರ ದೇವ' ಮತ್ತು “ತೌಟಿಲ್ಯ' ತಮ್ಮ ಗ್ರಂಥಗಳಲ್ಲಿ ವಿವರವಾಗಿ ತಿಳಿಸಿದ್ದಾರೆ.

ಹೀಗೆ ದೇಶಿ ಗೋವಿನ ಉತ್ಪನ್ನಗಳು ಪ್ರತ್ಯೇಕವಾಗಿ ತಮ್ಮದೇ ಆದ ಒಂದಷ್ಟು ವೈಶಿಷ್ಟ್ಯತೆಯಿ೦ದ ಮಾನವನಿಗೆ ಸಹಕಾರಿಯಾಗಿದ್ದರೆ, ಇನ್ನು ಇವುಗಳ ಸಂಗಮದಿಂದ ಇನ್ನಷ್ಟು ಹೆಚ್ಚಿನ ಲಾಭವಿರುವುದನ್ನು ಆಧುನಿಕ ಪ್ರಪಂಚ ಕಂಡುಕೊಂಡಿದೆ. ಪ್ರಮುಖವಾಗಿ ಗೋಮಯ, ಗೋಮೂತ್ರ ಮತ್ತು ತುಪ್ಪ ಇಂತಹ ಸಂದರ್ಭದಲ್ಲಿ ಹೆಚ್ಚು ಸಹಕಾರಿಯಾಗಿರುವುದಂತು ಸತ್ಯ ಇವುಗಳ ನಿಯಮಿತ ಸೇವನೆಯಿಂದ ದೇಹದ ರೋಗ ನಿರೋಧಕ ಶಕ್ತಿ ಹೆಚ್ಚುವುದನ್ನು ವೈದ್ಯಕೀಯ ರಂಗವೇ ಸಮ್ಮತಿಸಿದೆ. ಹಾಗೆಯೇ ಪ್ರಮುಖವಾಗಿ ಗೋಮಯ ಬೆರಣಿ ಮತ್ತು ತುಪ್ಪದಿಂದ ಆಚರಿಸಬಹುದಾದ ಅಗ್ನಿಹೋತ್ರದಿ೦ದ ಯಾವುದೇ ತರಹದ ವೈರಾಣುಗಳನ್ನು ದೂರವಿಡಬಹುದು ಎಂಬುದನ್ನು ಜಗತ್ತು ಕ೦ಡುಕೊಂಡಿದೆ. ಆದ್ದರಿಂದ ಇಂದು ಅಗ್ನಿಹೋತ್ರದ ಆಚರಣೆ ಭಾರತದಲ್ಲಷ್ಟೇ ಅಲ್ಲದೆ ವಿದೇಶಗಳಲ್ಲೂ ಪ್ರಖ್ಯಾತಿಯನ್ನು ಪಡೆಯುತ್ತಿದೆ. ಭೂಪಾಲ್‌ ಅನಿಲ ದುರಂತದ ನಂತರ ಮತ್ತೊಮ್ಮೆ ಅಗ್ನಿಹೋತ್ರದ ಆಚರಣೆ ಜಗತ್ತಿಗೆ ಅತಿ ಅವಶ್ಯಕವೆನಿಸತೊಡಗಿದೆ. ಹೀಗಾಗಿಯೇ ದೇಶದ ಸಾಕಷ್ಟು ಗಣ್ಯರು ಮತ್ತು ಸಾಧು ಸ೦ತರು ಇತ್ತೀಚಿನ ದಿನಗಳಲ್ಲಿ ಅಗ್ನಿಹೋತ್ರದ ಪ್ರಾಮುಖ್ಯತೆಯ ಕುರಿತಂತೆ ಮಾತನಾಡತೊಡಗಿದ್ದಾರೆ.

ಭೂಪಾಲ್‌ನಲ್ಲಿ 1984, ಡಿಸೆಂಬರ್‌ 3 ರಂದು ಗಾಳಿಯಲ್ಲಿ ಸೇರಿಕೊಂಡಿದ್ದ ಮೀಥೈಲ್‌ ಐಸೋಸೈಯನೈಡ್‌ ಎಂಬ ವಷಾನಿಲದಿಂದ ರಕ್ಷಿಸಿಕೊಳ್ಳಲು ಮತ್ತು ವಾತಾವರಣದ ಶುದ್ಧಿಗಾಗಿ ಅಲ್ಲಿಯ ಜನ ಕಂಡುಕೊಂಡಿದ್ದ ಏಕೈಕ ಮಾರ್ಗ ಅಗ್ನಿಹೋತ್ರ ಕ್ರಿಯೆಯಾಗಿತ್ತು ಎಂಬುದನ್ನು ದೇಶ ವಿದೇಶದ ವಿಜ್ಞಾನಿಗಳು ಮತ್ತು ಸಂಶೋಧಕರು ಒಪ್ಪಿದ್ದಾರೆ. ಅಂದು ಮಕ್ಕಳಿಂದ ಹಿಡಿದು ವೃದ್ಧರವರೆಗೂ ಎಲ್ಲರೂ ಜಾತಿ ಭೇದ ಮರೆತು ಈ ಕ್ರಿಯೆಯ ಆಚರಣೆಯಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದರಿಂದಲೇ ಅಲ್ಲಿಯ ಗಾಳಿ ಶುದ್ಧವಾಗಿ ಉಸಿರಾಡುವಂತಾಗಿತ್ತು. ಕೇವಲ ಇದೊಂದು ವೈದಿಕ ಆಚರಣೆ ಎಂಬುದಾಗಿ ಮೂಗು ಮುರಿಯುತ್ತಿದ್ದ ಮತ್ತು ಇದರ ಕುರಿತಂತೆ ಅಪಪ್ರಚಾರದಲ್ಲಿ ತೊಡಗಿದ್ದ ಸಾಕಷ್ಟು ಮಂದಿಗೆ ನಂತರದ ದಿನಗಳಲ್ಲಿ ಇದರ ಉಪಯುಕ್ತತೆಯ ಅರಿವಾಗಿತ್ತು

ಇತ್ತೀಚೆಗೆ ಪ್ರತಿಯೊಂದು ಧಾರ್ಮಿಕ ಆಚರಣೆಗೂ ವೈಜ್ಞಾನಿಕ ಹಿನ್ನೆಲೆ ಕೇಳುತ್ತಿದ್ದ ಒಂದಷ್ಟು ಜನರಿಗೆ ಕರೊನಾ ಉತ್ತರ ನೀಡಿರುವುದಂತು ಸತ್ಯ ಅದೇನೇ ಇರಲಿ ಇಂದು ಕರೊನಾ ವೈರಸ್‌ನಿಂದ ದೂರವಎರಬೇಕಾದ್ದಲ್ಲಿ ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸಿಕೊಳ್ಳಬೇಕಾದ್ದು ಅತಿ ಅವಶ್ಯ ಇದು ಅಗ್ನಿಹೋತ್ರ ಕ್ರಿಯೆಯ ಆಚರಣೆಯಿ೦ದ ಖಂಡಿತಾ ಸಾಧ್ಯ ಮುಂದಿನ ಲೇಖನದಲ್ಲಿ ಈ ಕ್ರಿಯೆಯನ್ನು ಯಾವಾಗ, ಹೇಗೆ ಮತ್ತು ಯಾರೆಲ್ಲಾ ಆಚರಿಸಬಹುದೆಂಬುದರ ಜೊತೆಗೆ ಒಂದಷ್ಟು ವೈಜ್ಞಾನಿಕ ಹಿನ್ನೆಲೆಯನ್ನು ನೀಡುವ ಪ್ರಯತ್ನವನ್ನು ಮಾಡುತ್ತೇನೆ. ಹಾ.. ಮರೆತುಹೋಗಿತ್ತು. ಮಾರ್ಜ್‌ 12 ವಿಶ್ವ ಅಗ್ನಿಹೋತ್ರ ದಿನವಾಗಿತ್ತು.