**ಕರೊನಾ ವೈರಸ್‌ನಿಂದ ಮುಕ್ತಿ ಪಡೆಯಲು ಅಗ್ನಿಹೋತ್ರ ಸಹಕಾರಿಯಾಗಬಲ್ಲದೇ..!?**

ಕರೊನಾ.. ಕರೊನಾ... ವಿಶ್ವವ್ಯಾಪಿ ಆವರಿಸಿರುವ ಒಂದು ಹಿಡುಗು. ಈ ವೈರಸ್‌ನಿಂದ ಸಾಕಷ್ಟು ದೇಶದ ಆರ್ಥಿಕ ಸ್ಥಿತಿಯೇ ಆಲ್ಲೋಲ್ಲ ಕಲ್ಲೋಲವಾಗುತ್ತಿದೆ. ಜನರು ಮನೆಯಿಂದಲೇ ಹೊರಗೆ ಬರುತ್ತಿಲ್ಲ ಎಂದರೆ ಇದರ ಭೀಕರತೆಯ ಅರಿವಾಗುತ್ತದೆ. ಅಲೋಪತಿಯಲ್ಲಿ ಇದಕ್ಕೆ ಇನ್ನು ಸರಿಯಾದ ಚಿಕಿತ್ಸೆ ಬರದ ಕಾರಣ ಇಂದು ಇಡೀ ವಿಶ್ವವೇ ಭಾರತದ ಪ್ರಾಚೀನ ಆಚರಣೆಯ ಮತ್ತು ಔಷಧೀಯ ಪದ್ಧತಿಯ ಕಡೆ ಮತ್ತೊಮ್ಮೆ ಮುಖಮಾಡಿ ನೋಡುತ್ತಿದೆ.

ಬೇಯಿಸಿದ ಬೆಳ್ಳುಳ್ಳಿ ನೀರಿನ ಸೇವನೆಯಿ೦ದ ಕರೊನಾ ವೈರಸ್‌ನ ದುಷ್ಪರಿಣಾಮವನ್ನು ಗುಣಪಡಿಸಬಹುದೆಂದು, ಹಳೆಯ ಚೀನೀ ವೈದ್ಯರು ಇದರ ಪರಿಣಾಮಕಾರಿ ತತ್ವವನ್ನು ಸಾಬೀತುಪಡಿಸಿದ್ದಾರೆಂದು ಮತ್ತು ಅನೇಕ ರೋಗಿಗಳು ಸಹ ಇದು ಪರಿಣಾಮಕಾರಿ ಎಂದು ಹೇಳಿರುವುದಾಗಿ ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದೆ. ಸುಮಾರು ಎ೦ಟು ಬೆಳ್ಳುಳ್ಳಿ ಎಸಳುಗಳನ್ನು ತೆಗೆದುಕೊ೦ಡು, ಕತ್ತರಿಸಿ ಸಣ್ಣ ಸಣ್ಣ ತುಂಡುಗಳಾಗಿ ಮಾಡಿ ಅದಕ್ಕೆ ಸುಮಾರು ಏಳು ಕಪ್‌ನಷ್ಟು ನೀರನ್ನು ಹಾಕಿ ಚೆನ್ನಾಗಿ ಕುದಿಸಿ ಆರಿಸಿದ ನಂತರ ಆ ನೀರನ್ನು ಕುಡಿಯಬೇಕು ಹಾಗೂ ಅದರಲ್ಲುಳಿದ ಬೆಳ್ಳುಳ್ಳಿ ತುಣುಕುಗಳನ್ನು ತಿನ್ನುವುದರಿ೦ದ ಉತ್ತಮ ಫಲಿತಾಂಶ ದೊರೆಯುತ್ತದೆ ಎಂಬುದಾಗಿ ಹೇಳಲಾಗುತ್ತಿದೆ. ಆದರೆ ಇದಕ್ಕೆ ಯಾವುದೇ ವೈಜ್ಞಾನಿಕ ದಾಖಲೆ ನಮಗೆಲ್ಲೂ ಕಂಡುಬಂದಿಲ್ಲ. ಹೀಗಿರುವಾಗ ದೇಹದ ರೋಗ ನಿರೋಧಕ ಶಕ್ತಿಯನ್ನು ವೃದ್ಧಿಸಿ ನಮ್ಮನ್ನು ಸಕಲ ಮಾದರಿಯ ವೈರಾಣುಗಳಿ೦ಂದ ರಕ್ಷಿಸಬಹುದಾದ ಅಗ್ನಿಹೋತ್ರ ಕ್ರಿಯೆಯ ಬಗ್ಗೆ ಮತ್ತಷ್ಟು ಅರಿತು ಅದನ್ನು ಆಚರಿಸಿ ಅದರಿಂದ ಲಾಭ ಪಡೆಯುವುದು ಅತಿ ಸೂಕ್ತ.

ಸಾಕ್ಷಿ ಎಂಬ೦ತೆ ಮಾಜಿ ಸಚಿವರಾದ ರಾಮ್‌ದಾಸ್‌ರವರು ಮೈಸೂರಿನಲ್ಲಿ ಹೆಚ್‌.ಐ.ವಿ. ಪೀಡಿತ ಮಕ್ಕಳಿಗಾಗಿ ಒಂದು ಶಾಲೆಯನ್ನು ನಡೆಸುತ್ತಿದ್ದಾರೆ. ಅಲ್ಲಿ ಅವರು ಪ್ರತಿನಿತ್ಯ ಅಗ್ನಿಹೋತ್ರದ ಆಚರಣೆಯನ್ನು ಕಡ್ಡಾಯಗೊಳಿಸಿದ್ದಾರೆ. ಇದರಿ೦ದ ಅಲ್ಲಿಯ ಮಕ್ಕಳಲ್ಲಿ ರೋಗ ನಿರೋಧಕ ಶಕ್ತಿ ಹೆಚ್ಚಾಗಿರುವುದು ಸಾಬೀತಾಗಿದೆ. ಇದು ಇಲ್ಲಿಯ ಒಂದು ನಿದರ್ಶನವಾದರೆ, ಇನ್ನು ಅಮೆರಿಕಾ, ರಷ್ಯಾ, ಜರ್ಮನಿ, ಪೋಲಂಡ್‌ ಮುಂತಾದ ದೇಶಗಳಲ್ಲಿ ಅಗ್ನಿಹೋತ್ರದ ಕುರಿತ ಸಾಕಷ್ಟು ಸಂಶೋಧನೆಗಳು ತೀವ್ರಗತಿಯಲ್ಲಿ ನಡೆದು ಅದರಿಂದ ಲಾಭವನ್ನು ಪಡೆಯುತ್ತಿದ್ದಾರೆ. ಅವರೆಲ್ಲರ ಸಂಶೋಧನೆಯ ಅಂತ್ಯದಲ್ಲಿ ಅಲ್ಲಿಯ ವಿಜ್ಞಾನಿಗಳು ಹಾಗೂ ಸಂಶೋಧಕರು ಅಗ್ನಿಹೋತ್ರದಿಂದ ಹೊರ ಬೀಳುವ ಧೂಮವು ರಕ್ತಕ್ಕೆ ಸಮಸ್ಯೆ ಒಡ್ಡುವ ಸೂಕ್ಷ್ಮಾಣು ಜೀವಿಗಳನ್ನು ಹಾಗೂ ವೈರಾಣುಗಳನ್ನು ನಾಶಗೊಳಿಸುವ ಗುಣ ಹೊಂದಿರುವುದನ್ನು ಒಪ್ಪಿಕೊಂಡಿದ್ದಾರೆ. ಹಾಗೆಯೇ ಅಗ್ನಿಹೋತ್ರ ಕ್ರಿಯೆಯ ಆಚರಣೆಯ ನಂತರ ಉದ್ಭವವಾಗುವ ಅನಿಲವು ಸುತ್ತಮುತ್ತಲಿನ ವಾತಾವರಣದ ವಾಯುಮಾಲಿನ್ಯ ಸೇರಿದಂತೆ ಎಲ್ಲಾ ವಿಷಾನಿಲದ ದುಷ್ಪರಿಣಾಮವನ್ನು ಪರಿಣಾಮಕಾರಿಯಾಗಿ ನಿಷ್ಠಲಗೊಳಿಸುವುದು ರುಜುವಾತುಪಡಿಸಿದ್ದಾರೆ. ಹೀಗೆ ಅಗ್ನಿಹೋತ್ರದ ಆಚರಣೆಯಿಂದ ಗಾಳಿಯಲ್ಲಿರುವ ವಿಷಕಾರಿ ವೈರಸ್‌ ಮತ್ತು ಬ್ಯಾಕ್ಟೀರಿಯಾಗಳು ನಾಶವಾಗುತ್ತವೆ ಎಂಬುದಕ್ಕೆ ವೈಜ್ಞಾನಿಕ ಹಿನ್ನೆಲೆ ದೊರೆಯುತ್ತದೆ.

ಅಗ್ನಿಹೋತ್ರ ಮಾಡುವುದು ಅತ್ಯಂತ ಸುಲಭ ಹಾಗೂ ಕಡಿಮೆ ಕಾಲಾವಧಿಯಲ್ಲಿ ಅತ್ಯಂತ ಪ್ರಭಾವವನ್ನುಂಟು ಮಾಡುವ ಉಪಾಯವಾಗಿದೆ. ಪ್ರತಿದಿನ ಈ ಕ್ರಿಯೆಯನ್ನು ಆಚರಿಸುವುದರಿಂದ ಆಪತ್ಕಾಲದ ದೃಷ್ಟಿಯಿಂದ ಮಾತ್ರವಲ್ಲದೆ, ನಿತ್ಯವೂ ಉಪಯುಕ್ತವಾದುದಾಗಿದೆ. ಹಾಗೆಯೇ ಇದರ ಆಚರಣೆಗೆ ಅತಿ ಅವಶ್ಯಕವಾದುದು ದೇಸಿ ಗೋವಿನ ತುಪ್ಪ ಮತ್ತು ಗೋಮಯದ ಬೆರಣಿ. ದೇಸಿ ಗೋಮಯದಲ್ಲಿ ಅಣು ಜೀವಿಗಳನ್ನು ನಾಶಮಾಡುವ ವಿಶೇಷ ಗುಣವಿರುವುದರಿ೦ದಲೇ ಅಗ್ನಿಹೋತ್ತದಲ್ಲಿ ಬೆರಣಿಗಳನ್ನು ಉರುವಲಾಗಿ ಉಪಯೋಗಿಸಲಾಗುತ್ತದೆ. ಹಾಗೆಯೇ ಪ್ರಮುಖವಾಗಿ ಬಳಸುವ ದೇಸಿ ಗೋವಿನ ತುಪ್ಪವು ಸ್ವಾಭಾವಿಕವಾಗಿಯೇ ಅತಿ ಹೆಚ್ಚು ಗುಣಗಳನ್ನು ಹೊಂದಿದೆ. ಇದರೊಂದಿಗೆ ಅಗ್ನಿಹೋತ್ರ ಕ್ರಿಯೆಯ ಆಚರಣೆಯಲ್ಲಿ ತಾಮ್ರದ ಪಾತ್ರೆಯನ್ನೇ ಬಳಸಬೇಕೆಂದಿದೆ. ವಿಶಿಷ್ಟ ಆಕಾರದ ತಾಮ್ರದ ಪಿರಮಿಡ್‌ ಪಾತ್ರೆ ಇದ್ದರೆ ಒಳಿತು. ಇದಕ್ಕೆ ನಿಶ್ಚಿತವಾದ ಕಾರಣವು ಇದೆ. ತಾಮ್ರಕ್ಕೆ ಅಣು ಜೀವಿಗಳನ್ನು ನಾಶ ಮಾಡುವ ವಿಶೇಷ ಗುಣವಿದೆ. ವೈಜ್ಞಾನಿಕವಾಗಿ ಹೇಳಬೇಕೆಂದರೆ, ತಾಮ್ರ ಬಿಸಿಯಾದಾಗ ಮತ್ತು ಸಗಣಿ ಹಾಗೂ ತುಪ್ಪ ಸುಟ್ಟಾಗ ಬಿಡುಗಡೆಯಾಗುವ ಅನಿಲ ನಮ್ಮ ದೇಹವನ್ನು ಪ್ರವೇಶಿಸಿ ದೇಹದ ನರಗಳನ್ನೆಲ್ಲಾ ಶುದ್ಧವಾಗಿಸುವುದಷ್ಟೇ ಅಲ್ಲದೆ ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸುತ್ತದೆ.

ಆಚರಣೆ ಹೇಗೆ ?

ಸೂರ್ಯೋದಯ ಮತ್ತು ಸೂಯಾಸ್ತಮದ ಸಮಯದಲ್ಲಿ ಅಗ್ನಿಹೋತ್ರ ಆಚರಿಸುವ ವ್ಯಕ್ತಿಯು ಪೂರ್ವ ದಿಕ್ಕಿನೆಡೆಗೆ ಮುಖ ಮಾಡಿಕೊಂಡು ಕುಳಿತುಕೊಳ್ಳಬೇಕು. ತನ್ನ ಮುಂದಿರುವ ತಾಮ್ರದ ಹವನ ಪಾತ್ರೆಯಲ್ಲಿ ಎಲ್ಲದಕ್ಕಿಂತ ಕೆಳಗೆ ಸಣ್ಣ ಆಕಾರದ ಬೆರಣಿಯ ಚಪ್ಪಟೆ ತುಂಡುಗಳನ್ನು ಅಥವಾ ಒಣಗಿದ ಸಗಣಿಯನ್ನು ಎರಡು ಮೂರು ಪದರಿನ ರೂಪದಲ್ಲಿಡಬೇಕು. ಅದರ ಮೇಲೆ ತುಪ್ಪವನ್ನು ಹಚ್ಚಿದ ಬೆರಣಿಯ ತುಂಡುಗಳನ್ನಿಡಬೇಕು. ಎರಡು ಜೆರಣಿಗಳ ನಡುವೆ ಗಾಳಿ ಓಡಾಡುವ ಹಾಗೆ ಟೊಳ್ಳುಗಳಿರಬೇಕು. ನಂತರ ಬೆರಣಿಯ ಒಂದು ತುಂಡಿಗೆ ಆಕಳ ತುಪ್ಪವನ್ನು ಹಚ್ಚಿ ಪ್ರಜ್ವಲಿಸಬೇಕು ಮತ್ತು ಆ ತು೦ಡನ್ನು ಹವನ ಪಾತ್ರೆಯಲ್ಲಿಡಬೇಕು. ಅದರಿಂದ ಉಳಿದ ಬೆರಣಿಯ ತುಂಡುಗಳಿಗೂ ಅಗ್ನಿ ಸೋಕುವಂತಾಗಬೇಕು. ಯಾವುದೇ ಕಾರಣಕ್ಕೂ ಅಗ್ನಿಯನ್ನು ಪ್ರಜ್ವಲಿಸಲು ಸೀಮೆ ಎಣ್ಣೆಯಂತಹ ಜ್ವಲನಶೀಲ ಪದಾರ್ಥಗಳನ್ನು ಎಂದಿಗೂ ಉಪಯೋಗಿಸಬಾರದು. ಎರಡು ಚಿಟಿಕೆ ಅಕ್ಕಿಯನ್ನು ಅಂಗೈಯಲ್ಲಿ ಅಥವಾ ಒಂದು ತಾಮ್ರದ ತಟ್ಟೆಯಲ್ಲಿ ತೆಗೆದುಕೊಳ್ಳಬೇಕು. ಪಾಲಿಶ್‌ ಮಾಡಲ್ಪಟ್ಟ ಅಕ್ಕಿಯನ್ನು ಬಳಸಬಾರದು. ಅದರ ಮೇಲೆ ಕೆಲವು ಹನಿ ದೇಶಿ ಗೋವಿನ ತುಪ್ಪವನ್ನು ಹಾಕಬೇಕು. ಸೂರ್ಯೋದಯಕ್ಕೆ ಹಾಗೂ ಸೂರ್ಯಾಸ್ತದ ಸರಿಯಾದ ಸಮಯದಲ್ಲಿ ಮೊದಲನೆಯ ಮಂತ್ರವನ್ನು ಒಮ್ಮೆ ಹೇಳಬೇಕು ಮತ್ತು ಸ್ವಾಹಾ ಎಂಬ ಶಬ್ದವನ್ನು ಹೇಳಿದ ನ೦ತರ ಬಲಗೈಯ ಮಧ್ಯದ ಬೆರಳು ಮತ್ತು ಉಂಗುರ ಬೆರಳು ಹಾಗೂ ಹೆಬ್ಬೆರಳಿನ ಚಿಟಿಕೆಯಲ್ಲಿ ಮೇಲಿನ ಅಕ್ಕಿ ಮತ್ತು ತುಪ್ಪದ ಮಿಶ್ರಣವನ್ನು ತೆಗೆದುಕೊ೦ಡು ಅಗ್ನಿಯಲ್ಲಿ ಹಾಕಬೇಕು. ಬೆರಳುಗಳ ಚಿಟಿಕೆಯಲ್ಲಿ ಹಿಡಿಸುವಷ್ಟು ಅಕ್ಕಿ ಸಾಕಾಗುತ್ತದೆ. ಈ ಸಮಯದಲ್ಲಿ ಹೆಬ್ಬೆರಳು ಅಗ್ನಿಯನ್ನು ನೋಡುವಂತಿರಬೇಕು. ನಂತರ ಎರಡನೇ ಮಂತ್ರವನ್ನು ಒಮ್ಮೆ ಹೇಳಬೇಕು ಮತ್ತು ಸ್ಟಾಹಾ ಶಬ್ದವನ್ನು ಹೇಳಿದ ನಂತರ ಬಲಗೈಯಿಂದ ಮೇಲಿನ ಅಕ್ಕಿ ಮತ್ತು ತುಪ್ಪದ ಮಿಶ್ರಣವನ್ನು ಅಗ್ನಿಯಲ್ಲಿ ಹಾಕಬೇಕು.

ಹೀಗೆ ಮಾಡುವುದರಿಂದ ನಿರ್ಮಾಣವಾಗುವ ಅಗ್ನಿಯ ಹೊಗೆಯು ವಾಯುಮಂಡಲದಲ್ಲಿ ದೀರ್ಫ ಕಾಲವಿರುವುದಷ್ಟೇ ಅಲ್ಲದೆ, ಈ ಕ್ರಿಯೆಯನ್ನು ಸತತವಾಗಿ ಆಚರಿಸಿದ ವ್ಯಕ್ತಿಯ ಸುಮಾರು ಹತ್ತು ಅಡಿ ಸುತ್ತಳತೆಯಲ್ಲಿ ಒಂದು ರೀತಿಯ ರಕ್ಷಾ ಕವಚ ನಿರ್ಮಾಣವಾಗುತ್ತದೆ ಎಂಬುದಾಗಿ ಹೇಳಲಾಗುತ್ತದೆ. ಹೀಗೆ ಮೊದಲೇ ಹತ್ತು ಹಲವು ವೈಶಿಷ್ಟ್ಯಗಳನ್ನು ಹೊಂದಿರುವ ಗೋಮಯ ಮತ್ತು ತುಪ್ಪದೊಂದಿಗೆ ಅಕ್ಕಿಯ ಕಾಳನ್ನು ಉರಿಯುತ್ತಿರುವ ಬೆಂಕಿಗೆ ಹಾಕಿದಾಗ ಅದು ಮತ್ತಷ್ಟು ಧನಾತ್ಮಕ ಗುಣಗಳನ್ನು ಪ್ರಕಟಿಸುತ್ತದೆ. ಇದರಿಂದ ಉಂಟಾದ ಹೊಗೆಯ ಪ್ರಭಾವ ಎಲ್ಲಿಯವರೆಗೆ ಹರಡಿರುತ್ತದೆಯೋ ಅಲ್ಲಿಯವರೆಗಿನ ಎಲ್ಲಾ ಕ್ಷೇತ್ರಗಳು ಕೀಟಾಣು ಮತ್ತು ಬ್ಯಾಕ್ಟೀರಿಯಾ ಪ್ರಭಾವದಿಂದ ಮುಕ್ತವಾಗುತ್ತವೆ ಎಂಬುದು ಸಾಕಷ್ಟು ಸಂಶೋಧನೆಯಿಂದ ಸಾಬೀತಾಗಿದೆ.

ಪಠಿಸಬೇಕಾದ ಮಂತ್ರ :

ಬೆಳಿಗ್ಗೆ ಸೂರ್ಯೋದಯದ ಮೊದಲು ಮತ್ತು ಸಂಜೆ ಸೂರ್ಯಾಸ್ತದ ನ೦ತರ ಕೆಳಗಿನ ಮಂತ್ರವನ್ನು ಪಠಿಸುತ್ತಾ ಅಗ್ನಿಹೋತ್ರ ಆಚರಣೆಯನ್ನು ಮಾಡಬೇಕು. ಮಂತ್ರಗಳ ಉಚ್ಛಾರವು ಹೆಚ್ಚು ಗಡಿಬಿಡಿ ಇಲ್ಲದೆ ಮತ್ತು ಹೆಚ್ಚು ನಿಧಾನವಾಗಿಯೂ ಹೇಳದೆ, ಸ್ಪಷ್ಟವಾಗಿ ಗಟ್ಟಿ ದ್ವನಿಯಲ್ಲಿ ಶರಣಾಗತಭಾವದಿಂದ ಹೇಳಬೇಕು.

ಸೂರ್ಯೋದಯದ ಸಮಯದಲ್ಲಿ ಪಠಿಸಬೇಕಾದ ಮಂತ್ರ :-

“ಸೂರ್ಯಾಯ ಸ್ಥಾಹಾ ಸೂರ್ಯಾಯ ಇದಮ್‌ ನ ಮಮ

ಪ್ರಜಾಪತಯೇ ಸ್ವಾಹಾ ಪ್ರಜಾಪತಯೇ ಇದಮ್‌ ನ ಮಮ'

ಸೂರ್ಯಾಸ್ತದ ಸಮಯದಲ್ಲಿ ಪಠಿಸಬೇಕಾದ ಮಂತ್ರ :-

“ಅಗ್ನಯೇ ಸಾಹಾ ಅಗ್ನಯೇ ಇದಮ್‌ ನ ಮಮ

ಪ್ರಜಾಪತಯೇ ಸ್ವಾಹಾ ಪ್ರಜಾಪತಯೇ ಇದಮ್‌ ನ ಮಮ'

ಅಗ್ನಿಹೋತ್ರ ಆಚರಣೆಯಲ್ಲಿ ಮಾಡುವ ವ್ಯಕ್ತಿಯಲ್ಲದೆ ಮನೆಯ ಇನ್ನುಳಿದ ಸದಸ್ಯರು ಸಹ ಭಾಗಿಯಾಗಬಹುದಾಗಿದ್ದು, ಆಹುತಿ ನೀಡುವ ಸ೦ದರ್ಭದಲ್ಲಿ, ಆಹುತಿ ನೀಡುವ ವ್ಯಕ್ತಿಯೊಂದಿಗೆ ಮಂತ್ರವನ್ನು ಪಠಿಸಬಹುದು. ಒಂದು ಆಚರಣೆಯ ನ೦ತರ ಮತ್ತೊಂದು ಆಚರಣೆ ಆಚರಿಸುವ ಮುಂಚೆ ತಾಮ್ರದ ಹವನ ಪಾತ್ರೆಯಲ್ಲಿನ ವಿಭೂತಿ ಭಸ್ಮವನ್ನು ತೆಗೆದು ಗಾಜಿನ ಅಥವಾ ಮಣ್ಣಿನ ಪಾತ್ರೆಯಲ್ಲಿ ಸಂಗ್ರಹಿಸಿಡಬೇಕು. ಪ್ಲಾಸ್ಟಿಕ್‌ ಡಬ್ಬಗಳನ್ನು ಸಂಗ್ರಹಿಸಲು ಬಳಸಬಾರದು. ಹೀಗೆ ಸಂಗ್ರಹಿಸಿದ ಭಸ್ಮವನ್ನು ನಂತರ ಗಿಡಗಳಿಗೆ ಗೊಬ್ಬರದಂತೆ ಬಳಸಬಹುದು ಇಲ್ಲವೇ ಕೆಲವೊಂದು ಔಷಧಿ ತಯಾರಿಸಲು ಸಹ ಬಳಸಬಹುದು. ಹೀಗೆ ಮನುಷ್ಯನ ಅ೦ತರಂಗ ಮತ್ತು ಬಹಿರಂಗವನ್ನು ಶುದ್ಧಗೊಳಿಸುವ ಈ ಕ್ರಿಯೆಯಿಂದ ವಾತಾವರಣವು ಸಹ ಶುದ್ಧಿಯಾಗುವುದು ಏಶೇಷವಾಗಿದೆ. ಇದರಿಂದ ಪೂರ್ವಿಕರು ಆಚರಿಸುತ್ತಿದ್ದ ಪ್ರತಿಯೊಂದು ಆಚರಣೆಗೂ ವೈಜ್ಞಾನಿಕ ಹಿನ್ನೆಲೆ ದೊರೆಯುತ್ತದೆ.