**ಗೋಣಡತ್ಪನ್ನಗಳಿಗೆ ಬೇಡಿಕೆ ಹೆಚ್ಚಾಗಿದ್ದುದರ ಹಿಂದಿನ ವೈಜ್ಞಾನಿಕ ಹಿನ್ನೆಲೆ!**

2019ರ ಅಕ್ಟೋಬರ್‌ನಲ್ಲಿ ನಡೆದ ಪಂಚಗವ್ಯ ರಾಜ್ಯ ಸಮ್ಮೇಳನದಲ್ಲಿ ಗೋಅರ್ಕದ ಸಹಾಯದೊಂದಿಗೆ ಯಾವುದೇ ರೀತಿಯ ವೈರಸ್‌ನ್ನು ಸಹ ಶಮನಗೊಳಿಸುವ ಕುರಿತಂತೆ ಚರ್ಜೆ ನಡೆಸಲಾಯಿತು. ಹಾಗೆಯೇ ಕೊರೋನಾ ವೈರಸ್‌ನ್ನು ತಡೆಯುವಉದ್ದೇಶದಿಂದ ತಮಿಳುನಾಡಿನ ಒಂದು ಹಳ್ಳಿಯಲ್ಲಿನ ಒಂದಷ್ಟು ಹೆ೦ಗಸರು ಇಡೀ ಹಳ್ಳಿಯ ರಸ್ತೆಗಳಿಗೆ ಸಗಣಿಯನ್ನು ಸಾರಿಸುವ ಮೂಲಕ ಆ ವೈರಾಣುವನ್ನು ತಡೆಯುವ ಪ್ರಯತ್ನ ಮಾಡಿದ್ದು, ಸಾಮಾಜಿಕ ಜಾಲ ತಾಣದಲ್ಲಿ ಇತ್ತೀಚೆಗೆ ಹರಿದಾಡಿತ್ತು. ಇಂದಿನ ವೈಜ್ಞಾನಿಕ ಯುಗದಲ್ಲಿ ಇದು ಕೆಲವರಿಗೆ ಹಾಸ್ಯಾಸ್ಪದವಾಗಿ ಕ೦ಡು ಬ೦ದಿರಬಹುದು. ಆದರೆ ಇದನ್ನು ಆಧುನಿಕ ಜಗತ್ತು ಸ್ಕೈ ಎಂದಿರುವುದು ಬಹುತೇಕರಿಗೆ ಅರಿವಿಲ್ಲ.

ನಮ್ಮ ಪೂರ್ವಜರು ಬಹಳ ಹಿ೦ದಿನಿಂದಲೂ ತಮ್ಮ ಮನೆಗಳಲ್ಲಿ ಯಾವುದೇ ಶುಭ ಅಥವಾ ಅಶುಭ ಘಟನೆಗಳಾದರೂ ಮನೆಯನ್ನು ಮತ್ತು ಮನೆಯ ಅಂಗಳವನ್ನು ಸಗಣಿಯಿ೦ದ ಸಾರಿಸಿ ರಂಗೋಲಿ ಇಡುವ ಒಂದು ಸಂಪ್ರದಾಯವನ್ನು ರೂಢಿಸಿಕೊಂಡು ಬಂದಿದ್ದರು. ಅದು ಇಂದಿಗೂ ಕೆಲವೆಡೆ ಜೀವಂತವಾಗಿದೆ. ಅಂತೆಯೇ ಹಿ೦ದಿನ ಕಾಲದಲ್ಲಿ ಮನೆಗೆ ಪ್ರವೇಶ ಮನೆಯ ಮುಂದಿರುವ ಕೊಟ್ಟಿಗೆಯಿಂದಿರುತ್ತಿತ್ತು ಆದರೆ ಅದರ ಹಿಂದಿನ ವೈಜ್ಞಾನಿಕ ಹಿನ್ನೆಲೆಯ ಬಗ್ಗೆ ನಾವ್ಯಾರು ಯಾವತ್ತು ತಲೆ ಕೆಡಿಸಿಕೊಂಡಿರಲಿಲ್ಲ. ಆದರೆ ಇಂದು ನಾವುಗಳೆಲ್ಲ ಅದರ ಕುರಿತು ತಲೆ ಕೆಡಿಸಿಕೊಳ್ಳಬೇಕಾಗಿದೆ. ಗೋಮಯ ಮತ್ತು ಗೋಮೂತ್ರದ ಮಹತ್ವವನ್ನು ಅರಿತು ಜಗತ್ತಿಗೆ ಸಾರಬೇಕಾಗಿದೆ.

ಗೋಮಯ ಮತ್ತು ಗೋಮೂತ್ರಕ್ಕೆ ಹುಳ ಹುಪ್ಪಟೆಯಿಂದ ಹಿಡಿದು ಸೂಕ್ಷ್ಮಾಣು ಜೀವಿಗಳನ್ನು ಕೊಲ್ಲುವ ವಿಶೇಷ ಶಕ್ತಿ ಇರುವುದನ್ನು ವೈಜ್ಞಾನಿಕ ಜಗತ್ತು ಒಪ್ಪಿಕೊ೦ಡಿದೆ. ವಿಶೇಷವಾಗಿ ಗೋಮಯಕ್ಕಂತೂ ಅಣುವಿಕಿರಣವನ್ನೇ ತಡೆಯುವ ಶಕ್ತಿ ಇರುವುದು ಮತ್ತು ಯಾವುದೇ ವೈರಾಣು ಹಾಗೂ ಬ್ಯಾಕ್ಟೀರಿಯಾಗಳನ್ನು ಸಂಪೂರ್ಣವಾಗಿ ನಾಶ ಮಾಡುವ ಶಕ್ತಿ ಇರುವುದು ದೃಢಪಟ್ಟಿದೆ. ಇದರಿಂದ ಹಿಂದಿನ ಕಾಲದಲ್ಲಿ ಬಡವರಷ್ಟೇ ಅಲ್ಲದೆ ಶ್ರೀಮಂತರ ಮನೆಯ ಗೋಡೆಗಳು ಸಹ ಯಾಕೆ ಗೋಮಯದಿಂದ ಸಾರಿಸಲ್ಪಡುತ್ತಿತ್ತು ಮತ್ತು ಮನೆಯ ಅಂಗಳ ಸೇರಿದಂತೆ ರಸ್ತೆಯ ಇಕ್ಕೆಲಗಳು ಕೂಡ ಗೋಮಯದಿಂದ ಸಾರಿಸಲ್ಪಡುತ್ತಿತ್ತು ಎಂಬುದಕ್ಕೆ ಉತ್ತರ ದೊರೆಯುತ್ತದೆ. ಹಾಗೆಯೇ ಹೊರಗಿನ ಸೂಕ್ಷ್ಮಾಣು ಜೀವಿಗಳು ಯಾವುದೇ ವ್ಯಕ್ತಿಯ ಮೂಲಕ ಮನೆಯನ್ನು ಪ್ರವೇಶಿಸಬಾರದು ಎ೦ಬ ಕಾರಣಕ್ಕೆ ಮನೆಯ ಮುಂಭಾಗದಲ್ಲೇ ಯಾವಾಗಲೂ ದನದ ಕೊಟ್ಟಿಗೆಯನ್ನು ಕಟ್ಟಲಾಗುತ್ತಿತ್ತು. ಹೀಗಾಗಿ ಇಂದು ನಮಗೆ ಬಾಧಿಸುತ್ತಿರುವ ಒ೦ದು ವೈರಾಣುವನ್ನು ನಾಶಮಾಡಲು ನಾವುಗಳು ಹಿಂದಿನ ಗ್ರಾಮೀಣ ಬದುಕಿಗೆ ಮರಳಲೇ ಬೇಕಾದ ಅನಿವಾರ್ಯ ಸ್ಥಿತಿ ನಿರ್ಮಾಣವಾಗಿದೆ.

ಕೊರೋನಾ ವೈರಸ್‌ ಭಥೀತಿಯು ಇಂದು ವಿಶ್ವದೆಲ್ಲೆಡೆ ವ್ಯಾಪಿಸಿ ಭಾರತವನ್ನು ಸಹ ಸಂಪೂರ್ಣವಾಗಿ ಆವರಿಸಿಕೊಂಡು ಬಿಟ್ಟರುವುದು ನಿಮಗೆಲ್ಲಾ ತಿಳಿದ ವಿಜಾರವೇ. ಇಂತಹ ಪರಿಸ್ಥಿತಿಯಲ್ಲಿ ಗೋಮೂತ್ರ ಹಾಗೂ ಗೋಮಯಕ್ಕೆ ಎಲ್ಲಿಲ್ಲದ ಬೇಡಿಕೆ ಪ್ರಾರಂಭವಾಗಿದೆ. ಇದಕ್ಕೆ ಉತ್ತಮ ನಿದರ್ಶನ ಪಶ್ಚಿಮ ಬ೦ಗಾಳದ ಡಂಕುಣಿ ಎ೦ಬ ಗ್ರಾಮ. ಪಶ್ಚಿಮ ಬ೦ಗಾಳದ ರಾಜಧಾನಿ ಕೋಲ್ಕತ್ತಾದಿ೦ದ ಸುಮಾರು 20 ಕಿ.ಮೀ. ದೂರದಲ್ಲಿರುವ ಡಂಕುಣಿ ಎಂಬಲ್ಲಿನ ಬಹಳಷ್ಟು ಹಾಲು ಮಾರಾಟಗಾರರಿಂದು ತಮ್ಮ ಹಾಲಿನ ವ್ಯಾಪಾರಕ್ಕೆ ಸ್ವಲ್ಪ ವಿರಾಮವನ್ನು ಹೇಳಿ ಅದರ ಇತರೆ ಉತ್ಪನ್ನಗಳಾದ ಗೋಮೂತ್ರ ಹಾಗೂ ಗೋಮಯದ ವ್ಯಾಪಾರಕ್ಕೆ ಇಳಿದಿದ್ದಾರೆ. ಆ. ಊರಿನ ಮುಸಲ್ಮಾನರಾದಿಯಾಗಿ ಎಲ್ಲರೂ ಸಹ ಇಂದು ಈ ಹೊಸ ಉದ್ಯಮದಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡು ಆರ್ಥಿಕ ಲಾಭವನ್ನು ಗಳಿಸುತ್ತಿದ್ದಾರೆ. ಅವರ್ಲಲಿಯ ಮೌಲಿ ಆಲಿ ಎಂಬ ಹಾಲು ಉತ್ಪಾದಕನೊಬ್ಬ ದೆಹಲಿ ಮತ್ತು ಕೋಲ್ಕತ್ತಾ ಸಂಪರ್ಕಿಸುವ ರಾಷ್ಟ್ರೀಯ ಹೆದ್ದಾರಿ 19ರಲ್ಲಿ ಹಾಲಿನ ಮಾರಾಟವನ್ನು ಕಡಿಮೆ ಮಾಡಿ ಗೋಮೂತ್ರ ಮತ್ತು ಗೋಮಯದ ಮಾರಾಟವನ್ನು ಭರ್ಜರಿಯಾಗಿ ಮಾಡುತ್ತಾ ಉಳಿದವರನ್ನು ಈ ಉದ್ಯಮಕ್ಕೆ ಆಕರ್ಷಿಸುತ್ತಿದ್ದಾನೆ. ಈತ ಪ್ರತಿ ಲೀಟರ್‌ ಗೋಮೂತ್ರವನ್ನು ಸುಮಾರು ಐನೂರು ರೂಪಾಯಿಗೆ ಮಾರುತ್ತಿದ್ದರೆ, ಗೋಮಯವನ್ನು ಸುಮಾರು ಮುನ್ನೂರು ರೂಪಾಯಿಗೆ ಮಾರಾಟ ಮಾಡುತ್ತಿದ್ದಾನೆ. ಈತನ ಬಳಿ ಭಾರತೀಯ ಗೋವುಗಳೊಂದಿಗೆ ವಿದೇಶಿ ಗೋವುಗಳು ಸಹ ಇವೆ. ಆದರೆ ಈತ ಗೋಮೂತ್ರ ಹಾಗೂ ಗೋಮಯವನ್ನು ದೇಶಿ ಗೋವುಗಳಿ೦ದ ಮಾತ್ರ ಸಂಗ್ರಹಿಸಿ ಮಾರಾಟ ಮಾಡುತ್ತಿದ್ದಾನೆ. ಕಾರಣ ಕೇಳಿದರೆ, ವಿದೇಶಿ ಹಸುಗಳು ಭಾರತೀಯ ಗೋವುಗಳಷ್ಟು ಶುದ್ಧ ತಳಿಗಳಲ್ಲ. ಹೀಗಾಗಿ ಇವುಗಳ ಮೂತ್ರ ಹಾಗೂ ಸಗಣಿಗೆ ಬೇಡಿಕೆ ಇಲ್ಲ ಎಂಬ ಉತ್ತರವನ್ನು ನೀಡುತ್ತಾನೆ. ಹಾಗೆಯೇ ಹಿ೦ದೂ ಮಹಾಸಭಾ ಆಯೋಜಿಸಿದ್ದ ಗೋಮೂತ್ರ ಪಾರ್ಟಿಯಿಂದ ಈ ವಿಚಾರವನ್ನು ತಿಳದುಕೊ೦ಡು ಈ ವ್ಯವಹಾರಕ್ಕೆ ಇಳಿದೆ ಎ೦ಬುದಾಗಿ ತಿಳಿಸುತ್ತಾನೆ.

ಒಟ್ಟಿನಲ್ಲಿ ಏನೇ ಇರಲಿ ಗೋವು ಹಾಗೂ ಗೋವಿನ ಉತ್ಪನಗಳಿಗೆ ಬೇಡಿಕೆ ಸೃಷ್ಠಿಯಾಗುವ ಕಾಲ ಸನ್ನಿಹಿತವಾಗಿದೆ. ಸಾಧ್ಯವಾದಷ್ಟು ಹೆಚ್ಚಿನ ಸಂಖ್ಯೆಯಲ್ಲಿ ಭಾರತೀಯರು ಇಂದು ಗೋವಿನ ಉತ್ಪನ್ನಗಳನ್ನು ಹೆಜ್ಜಾಗಿ ಬಳಸಿ ತಮ್ಮನ್ನು ತಾವು ರಕ್ಷಿಸಿಕೊಳ್ಳಬೇಕಾಗಿದೆ. ಗ್ರಾಮೀಣ ಭಾರತೀಯರು ಗೋವನ್ನು ಪಾಲಿಸಿ ಪೋಷಿಸುವ ಮೂಲಕ ಅದರ ಉತ್ಪನ್ನಗಳನ್ನು ಸದ್ವಿನಿಯೋಗ ಪಡಿಸಿಕೊ೦ಡರೆ, ನಗರವಾಸಿಗಳು ಗೋಅರ್ಕವನ್ನು ಸೇವಿಸುವ ಮೂಲಕ ಹಾಗೂ ಪ್ರತಿನಿತ್ಯ ಅಗ್ನಿಹೋತ್ರವನ್ನು ಆಚರಿಸುವ ಮೂಲಕ ತಮ್ಮನ್ನು ತಾವು ರಕ್ಷಿಸಿಕೊಳ್ಳಬಹುದಾಗಿದೆ. ಹೀಗೆ ಅಗ್ನಿಹೋತ್ರವನ್ನು ಮಾಡುವುದರಿ೦ದ ಮನಸ್ಸು ಶಾ೦ತವಾಗುವುದರೊಂದಿಗೆ ಮೆದುಳು ಮತ್ತು ನರಮಂಡಲದೊಂದಿಗೆ ದೇಹ ಹಾಗೂ ಮನಗಳು ಸಜೇತನಗೊಂಡು ಲವಲವಿಕೆಯನ್ನು ಪಡೆಯುತ್ತವೆ. ಮಕ್ಕಳಿಗೆ ಒಳ್ಳೆಯ ಸಂಸ್ಕಾರ ಬೆಳೆಯುತ್ತದೆ. ಸಿಡಿಮಿಡಿಗೊಳ್ಳುವ ಮತ್ತು ಹಠಮಾಡುವ ಮಕ್ಕಳು ಶಾ೦ತ ಮತ್ತು ಬುದ್ಧಿವಂತರಾಗುವ ಸಾಧ್ಯತೆ ಹೆಚ್ಚಿದೆ. ಮುಖ್ಯವಾಗಿ ಅಧ್ಯಯನದಲ್ಲಿ ಮಕ್ಕಳಿಗೆ ಏಕಾಗ್ರತೆ ಬರುವುದು ದೃಢಪಟ್ಟಿದೆ. ಹಾಗೆಯೇ ಈ ಕ್ರಿಯೆಯಲ್ಲಿ ಬಳಸಲಾಗುವ ತಾಮ್ರದ ಪಾತ್ರೆಯ ಹಿಂದೆ ವೈಜ್ಞಾನಿಕ ಹಿನ್ನೆಲೆ ಇರುವುದು ಖಾತ್ರಿಯಾಗುತ್ತದೆ.

ತಾಮ್ರದ ಪಾತ್ರೆಗೆ ವಿಶೇಷ ಶಕ್ತಿಯಿರುವುದಕ್ಕೆ ಸಾಕ್ಷಿ ಎಂಬಂತೆ ಕಳೆದೆರಡು ವಾರದ ಹಿಂದೆ ಕನ್ನಡದ ಪ್ರಸಿದ್ಧ ದಿನಪತ್ರಿಕೆಯೊಂದರಲ್ಲಿ ಆ ಕುರಿತಂತೆ ಒಂದು ಮಾಹಿತಿಯನ್ನು ನೀಡಲಾಗಿತ್ತು. ಅದರಲ್ಲಿ ಸಾವಿನ ಸುಪಾರಿಯಾಗಿ ಕಾಡುತ್ತಿರುವ ಕೊರೋನಾ ವೈರಾಣುಗಳು ತಾಮ್ರದ ಮೇಲೆ ಅತಿ ಕಡಿಮೆ ಅವಧಿ ಜೀವಂತವಾಗಿರುವುದನ್ನು ಪ್ರಕಟಿಸಲಾಗಿತ್ತು. ಅದರಲ್ಲಿ ಕೊರೋನಾ ವೈರಾಣುಗಳು ಸ್ಟೀಲ್‌ ಹಾಗೂ ಪ್ಲಾಸ್ಟಿಕ್‌ ವಸ್ತುಗಳ ಮೇಲೆ ಮೂರು ದಿನಗಳವರೆಗೂ ಜೀವಂತವಾಗಿದ್ದರೆ, ಯಾವುದೇ ಪೀಠೋಪಕರಣಗಳ ಮೇಲೆ ಒಂದು ದಿನ ಪೂರ್ತಿ ಜೀವಂತವಾಗಿರುತ್ತದೆ. ಅದೇ ತಾಮ್ರದ ಪಾತ್ರೆಗಳ ಮೇಲೆ ಗರಿಷ್ಠ ಎಂದರೂ ನಾಲ್ಕು ಗಂಟೆಗಳವರೆಗೆ ಮಾತ್ರ ಜೀವಂತವಾಗಿರುತ್ತವೆ ಎಂಬುದನ್ನು “ಇಂಗ್ಲೆಂಡ್‌ ಜರ್ನಲ್‌ ಆಫ್‌ ಮೆಡಿಸಿನ್‌'ನಲ್ಲಿ ಪ್ರಕಟಗೊಂಡ ಒಂದು ವರದಿಯಲ್ಲಿ ತಿಳಿಸಲಾಗಿದೆ. ಎಂಬುದಾಗಿ ಪ್ರಕಟಿಸಿತ್ತು. ಇದರಿ೦ದ ನಮ್ಮ ಪೂರ್ವಿಕರು ಅಡುಗೆಗೆ ಹೆಚ್ಚಾಗಿ ತಾಮ್ರದ ಪಾತ್ರೆಗಳನ್ನೇ ಏಕೆ ಬಳಸುತ್ತಿದ್ದರು ಎಂಬುದಕ್ಕೆ ಉತ್ತರ ಸಿಕ್ಕಂತಾಗಿ ಅದರ ಹಿಂದಿನ ವೈಜ್ಞಾನಿಕ ಹಿನ್ನೆಲೆ ಗೊತ್ತಾಗುವಂತಾಯಿತು. ಇಂದಿಗೂ ಗ್ರಾಮೀಣ ಭಾರತದ ಬಹುತೇಕ ಮನೆಗಳಲ್ಲಿ ಭೋಜನ ತಯಾರಾಗುವುದೇ ತಾಮ್ರದ ಪಾತ್ರೆಗಳಿಂದ ಇಲ್ಲವೇ ಮಣ್ಣಿನ ಮಡಿಕೆಗಳಿ೦ದ. ವಿಶೇಷವಾಗಿ ಕೇರಳದ ಬಹುತೇಕ ಮನೆಗಳಲ್ಲಿ ಇಂದಿಗೂ ತಾಮ್ರದ ಪಾತ್ರೆಗಳಲ್ಲಿಯೇ ಅಡುಗೆ ಮಾಡಲಾಗುತ್ತಿದೆ. ರಾತ್ರಿ ತಾಮ್ರದ ಜೊಂಬಿನಲ್ಲಿ ತುಂಬಿಟ್ಟ ನೀರನ್ನು ಬೆಳಗ್ಗೆ ಖಾಲಿ ಹೊಟ್ಟೆಯಲ್ಲಿ ಕುಡಿಯುವ ಪರಿಪಾಠ ಬಹುತೇಕ ಕಡೆಗಳಲ್ಲಿ ಇಂದಿಗೂ ಸಂಪ್ರದಾಯದಂತೆ ಮುಂದುವರೆದುಕೊಂಡು ಬಂದಿದೆ. ಹಾಗೆಯೇ ಹೊಟ್ಟೆ ನೋವಿಗೆ ತಾಮ್ರದ ಕೊಡಗಳಲ್ಲಿ ತುಂಬಿಟ್ಟ ನೀರನ್ನು ಕುಡಿಯುವ ಮೂಲಕ ಪರಿಹಾರವನ್ನು ಜನ ಕಂಡುಕೊಂಡಿದ್ದಾರೆ.

ಹೀಗೆ ಸನಾತನ ಭಾರತೀಯರು ಆಚರಿಸುತ್ತಿದ್ದ ಪ್ರಮುಖ ಆಚರಣೆಯೊಂದಕ್ಕೆ ವೈಜ್ಞಾನಿಕ ಹಿನ್ನೆಲೆಗಳು ಸಾಕಷ್ಟು ದೊರೆಯುವ ಮೂಲಕ ಆ ಕ್ರಿಯೆ ಮತ್ತೊಮ್ಮೆ ಪ್ರವರ್ಧಮಾನಕ್ಕೆ ಬರುತ್ತಿದೆ. ಇದರಿ೦ದ ನನಗೆ ಮ೦ಗಳೂರಿನಲ್ಲಿ ನೆಲೆಸಿರುವ ಪ್ರಾಣಿ ಪ್ರಿಯೆಯಾದ ಆಶಾಲತಾ ಪೈರವರು ಕಳೆದ ವಾರ ಇಡೀ ಮಂಗಳೂರಿನಲ್ಲಿ ಎಲ್ಲಿಯೂ ಗೋಅರ್ಕ ದೊರೆಯುತ್ತಿಲ್ಲ ಎಂದು ಹೇಳಿದ್ದು ಮತ್ತು ಗೋಅರ್ಕ ತಯಾರಿಸುವ ನನ್ನ ಸ್ನೇಹಿತರೊ೦ದಿಬ್ಬರು ಇತ್ತೀಚಿನ ದಿನಗಳಲ್ಲಿ ಗೋಅರ್ಕ ಹಾಗೂ ಬೆರಣಿಗೆ ಬೇಡಿಕೆ ಹೆಚ್ಚಾಗುತ್ತಿದೆ ಎಂದು ಹೇಳಿದ್ದಕ್ಕೆ ಉತ್ತರ ಸಿಕ್ಕಂತಾಗಿದೆ. ಹೀಗಾಗಿ ಪಾಶ್ಚಾತ್ಯ ವೈಜ್ಞಾನಿಕರು ಹೇಳಿದಂತೆ ಸೂರ್ಯೋದಯ ಮತ್ತು ಸೂರ್ಯಾಸ್ತ ಸಮಯದಲ್ಲಿಯೇ ಅಗ್ನಿಹೋತ್ರ ಮಾಡುವ ಮೂಲಕ ಸೂರ್ಯನ ಸೂಕ್ಷ್ಮ ಶಕ್ತಿಗಳನ್ನು ಪಡೆಯೋಣ. ಮಾನವ ಜನಾಂಗದ ಹಾಗೂ ಸಕಲ ಜೀವಿಗಳ ಉಳಿವು ಬೆಳವಣಿಗೆಗೆ ಸಹಾಯಕವಾದ ಅಗ್ನಿಹೋತ್ರ ಕ್ರಿಯೆಯನ್ನು ಮನೆಯಲ್ಲಿಯೇ ಮನೆಯವರೊಂದಿಗೆ ಆಚರಿಸುವ ಮೂಲಕ ಮನೆಯ ಪರಿಸರ ಮತ್ತು ದೇಶದ ಪರಿಸರವನ್ನು ಕಾಪಾಡುವ ಸಂಕಲ್ಪ ಮಾಡೋಣ. ಸ್ಥಾಸ್ಥ್ಯ ಸಮಾಜದಿಂದ ಸದೃಢ ಹಾಗೂ ಬಲಿಷ್ಟ ಭಾರತವನ್ನು ಪುನರ್‌ ನಿರ್ಮಿಸೋಣ. ಈ ಭೂಮಿಯನ್ನು ಮುಂದಿನ ಪೀಳಿಗೆಗೂ ಮೀಸಲಿಡೋಣ.