**ಪುರಾಣಗಳಲ್ಲಿ ಕಂಡು ಬರುವ ಗೋವಿನ ಗರಿಮೆ!**

ಭಾರತೀಯರ ಬದುಕಿನಲ್ಲಿ ಗೋವು ಜೀವನದ ಅಗತ್ಯದ ಸಂಪತ್ತು ಎಂದು ಭಾವಿಸಲಾಗಿದೆ. ಹೀಗಾಗಿ ಗೋ ಪಾಲನೆ, ಗೋ ಸಂವರ್ಧನೆ, ಗೋ ಸಂರಕ್ಷಣೆ ಮತ್ತು ಗೋ ಪೂಜೆ ಪರಂಪರಾಗತವಾಗಿ ಸಾಗಿಬಂದಿದೆ. ಲೋಕ ಸಂರಕ್ಷಣೆ ಮಾಡುವಲ್ಲಿ ಮತ್ತು ಪುಷ್ಟಿಗೊಳಿಸುವಲ್ಲಿ ಹಾಗೂ ಪ್ರಾಪ್ತಿಯಲ್ಲಿ ಭೂಮಿಯ ಮೇಲೆ ಗೋವುಗಳು ಸೂರ್ಯ ಕಿರಣಗಳ ಸಮಾನವಾಗಿವೆ. ಹೀಗಾಗಿ ಗೋವಿನಿಂದ ಸಂತತಿ ಮತ್ತು ಉಪಭೋಗಕರ ವಸ್ತುಗಳು ಲಭಿಸುತ್ತವೆ. ಹಾಗೆಯೇ ಗೋವಿನ ಅಂಗಗಳಲ್ಲಿ ಹದಿನಾಲ್ಕು ಭಾವನೆಗಳು ಅಡಕವಾಗಿವೆ. ಮೂರ್ಪರು ಮಾತ್ರ ಗೋವುಗಳನ್ನು ತಿರಸ್ಕರಿಸುತ್ತಾರೆ. ಪವಿತ್ರ ನದಿಯಲ್ಲಿ ಸ್ನಾನ ಮಾಡುವುದು, ದಾನ ಮಾಡುವುದು ಮತ್ತು ದೇವರುಗಳ ಪೂಜೆ ಮಾಡುವುದಕ್ಕಿಂತ ಗೋವುಗಳ ಸೇವೆಯನ್ನು ಮಾಡಿದರೆ ಅವುಗಳ ಪುಣ್ಯ ದೊರೆಯುತ್ತದೆ ಎಂಬುದಾಗಿ ಪುರಾಣಗಳಲ್ಲಿ ಹೇಳಲಾಗಿದೆ.

ಒಂದು ಲೆಕ್ಕದ ಪ್ರಕಾರ ಕೃತಯುಗ 17,28,000 ಮಾನವ ವರ್ಷಗಳಿಗೆ ಸಮವಾದುದಾದರೆ, ತೇತ್ರಾಯುಗ 12,96,000 ಮಾನವ ವರ್ಷಗಳಿಗೆ ಸಮನಾದುದಾಗಿದೆ. ಹಾಗೆಯೇ ದ್ವಾಪರ ಯುಗ 8,64,000 ಮಾನವ ವರ್ಷಗಳಿಗೆ ಸಮವಾದುದ್ದಾಗಿದ್ದರೆ, ಕಲಿಯುಗ 4,32,000 ಮಾನವ ವರ್ಷಗಳಿಗೆ ಸಮವಾದುದ್ದಾಗಿದೆ. ಇದರಲ್ಲಿ ಕ್ರಿ.ಪೂ. 3102ರಲ್ಲಿ ಪ್ರಾರಂಭವಾದ ಕಲಿಯುಗದ 5.140 ವರ್ಷಗಳು ಈಗಾಗಲೇ ಕಳೆದು 4,26,860 ವರ್ಷಗಳು ಮಾತ್ರ ಬಾಕಿ ಇದೆ ಎಂದು ಹೇಳಲಾಗುತ್ತದೆ. ಕಲಿಯುಗದ ನಂತರ ಭೂಮಿಯ ಆಯಸ್ಸು ಮುಗಿಯುತ್ತದೆ ಎಂಬ ಕಲ್ಪನೆಗೆ ಅರ್ಥ ನೀಡುವಂತ ನಿದರ್ಶನಗಳು ಪುರಾಣಗಳಲ್ಲಿ ಕಂಡುಬರುತ್ತದೆ. ಹಿಂದೂಗಳ ಭಾವನೆಯ ಪ್ರಕಾರ ಗೋವಿನ ನಾಲ್ಕು ಕಾಲುಗಳು ನಾಲ್ಕು ಯುಗಗಳನ್ನು ಪ್ರತಿಬಿ೦ಬಿಸುತ್ತವೆ. ಅದರ ಪ್ರಕಾರ ಗೋವಿನ ಕೊನೆಯ ಕಾಲು ಕ್ರಮೇಣ ಸವೆಯುತ್ತಿದ್ದು, ಕಲಿಯುಗದ ಅಂತ್ಯವನ್ನು ಸೂಚಿಸುತ್ತದೆ. ನಂತರ ಭೂಮಿ ತನ್ನಷ್ಟಕ್ಕೆ ತಾನೇ ನಾಶವಾಗುತ್ತದೆ ಎ೦ದು ಹೇಳಲಾಗಿದೆ.

ಪುರಾಣಗಳಲ್ಲಿ ಭೂಮಿಯ ಮೇಲಿನ ಚತುಷ್ಪದಗಳಲ್ಲೆಲ್ಲಾ ಗೋಮಾತೆ ವರಿಷ್ಠಳು ಮತ್ತು ಶ್ರೇಷ್ಠಳು ಆಗಿದ್ದಾಳೆ, "ಗೋ' ಎಂದರೆ “ಚಲನೆ' ಎಂದರ್ಥ, ನಿರಂತರ ಚಲಿಸುವ ಭೂಮಿಯನ್ನು ಸಹ “ಗೋ' ಎನ್ನಲಾಗುತ್ತದೆ, ಸಂಸ್ಕೃತದಲ್ಲಿ “ಗೋ' ಎಂಬ ಪದಕ್ಕೆ ಜ್ಞಾನವೆಂಬ ಮತ್ತು 'ಗೋವು' ಎ೦ಬ ಅರ್ಥವೂ ಸಹ ಇದೆ, ಮತ್ತೊಂದೆಡೆ ಸ್ವರ್ಗಕ್ಕೆ ಗೋವುಗಳು ಮೆಟ್ಟಿಲುಗಳಾಗಿದ್ದು, ನರಕದಲ್ಲೂ ಪೂಜಿಸಲ್ಪಡುತ್ತವೆ, ಹಾಗಾಗಿ ಸಕಲ ಇಷ್ಟಾರ್ಥಗಳನ್ನು ಪೂರೈಸಿ ಕೊಡುವ ದೇವತೆಗಳು ಗೋವುಗಳಾಗಿದ್ದು, ಅವುಗಳಿಗಿ೦ತಲೂ ಉತ್ಕೃಷ್ಟವಾದುದು ಬೇರೆ ಯಾವುದು ಇಲ್ಲ ಎಂದು ಹೇಳಲಾಗಿದೆ. ಯಜ್ಞ ಪ್ರಕ್ರಿಯೆಯಲ್ಲೂ ಗೋವಿನ ಸ್ಥಾನ ಉನ್ನತವಾಗಿತ್ತು ಸೋಮಯಾಗದಲ್ಲಿ ಸೋಮರಸವನ್ನು ಖರೀದಿಸುವಾಗ ಗೋವನ್ನು ನೀಡುವುದರ ಮೂಲಕ ಕ್ರಯಿಸಲಾಗುತ್ತಿತ್ತು ಎಂಬುದು ತಿಳಿದುಬರುತ್ತದೆ. ಹಾಗೆಯೇ ಒಮ್ಮೆ ಗೋಎನ ಪ್ರದಕ್ಷಿಣೆಯನ್ನು ಮಾಡಿದರೆ ಆರು ಬಾರಿ ಭೂ ಪ್ರದಕ್ಷಿಣೆಯನ್ನು ಮತ್ತು ಹದಿನಾರು ಸಾವಿರ ಬಾರಿ ಕಾಶಿಯಾತ್ರೆಯನ್ನು ಮಾಡಿದ ಪುಣ್ಯವು ದೊರಕುತ್ತದೆ ಎಂಬ ಉಲ್ಲೇಖವು ಕಂಡುಬರುತ್ತದೆ. ಅಷ್ಟೇ ಅಲ್ಲದೆ ಗೋವನ್ನು ಕೊಲ್ಲುವವನಾಗಲಿ, ಗೋಮಾಂಸ ತಿನ್ನುವವನಾಗಲಿ, ಗೋಹತ್ಯೆಗೆ ಅನುಮತಿಯನ್ನು ಕೊಡುವವನಾಗಲಿ, ಕೊಲೆಗೀಡಾದ ಗೋವಿನಲ್ಲಿ ಎಷ್ಟು ಹೋಮಗಳಿವೆಯೋ ಅಷ್ಟು ವರ್ಷ ನರಕದಲ್ಲಿ ಇರುತ್ತಾನೆ. ಹಾಗೆಯೇ ಬಾಯಾರಿಕೆಯಿಂದ ಬಳಲುತ್ತಿರುವ ಗೋವುಗಳಿಗೆ ನೀರನ್ನು ನಿರಾಕರಿಸುವುದು ಬ್ರಾಹ್ಮಣ ಹತ್ಯೆಗೆ ಸಮಾನವೆಂದು ಪುರಾಣದಲ್ಲಿ ಹೇಳಲಾಗಿದೆ.

ಶ್ರೀ ಕೃಷ್ಣನು ಅರ್ಜುನನಿಗೆ "ಗಾವೋ ವಿಶ್ವಸ್ಯ ಮಾತರಂ' ಎಂದಿದ್ದಾನೆ. ಇದರರ್ಥ ಗೋವು ಸಮಸ್ತ ಲೋಕದ ತಾಯಿ ಎಂಬುದಾಗಿದೆ. ಹಾಗೆಯೇ ಮಹರ್ಷಿಗಳಾದ ವಸಿಷ್ಠರು, ವ್ಯಾಸರು, ಚ್ಯವನ ಮು೦ತಾದ ಖುಷಿಗಳು ಗೋ ಸೇವೆಯನ್ನು ಮಾಡಿ ಕೃತಾರ್ಥರಾಗಿದ್ದು ಚರಿತ್ರೆಯಿ೦ದ ತಿಳಿದುಬರುತ್ತದೆ. ಅದರಲ್ಲಿ ಮಹರ್ಷಿ ವೇದವ್ಯಾಸರು ಗೋವಿನ ಶ್ರೇಷ್ಠತೆ ಹಾಗೂ ಶುದ್ಧಕಾರಕ ಗುಣದ ಬಗ್ಗೆ ಸಾಕಷ್ಟು ಹೇಳಿದ್ದಾರೆ. ಅವರು ದೇಹ ಶುದ್ಧಿಗಾಗಿ “ಮನುಷ್ಯನು ಮೂರು ದಿನಗಳ ಕಾಲ ಕೇವಲ ಬಿಸಿ ಗೋಮೂತ್ರವನ್ನು ಕುಡಿಯ ಬೇಕು. ಆನಂತರದ ಮೂರು ದಿನ ಕೇವಲ ಗೋವಿನ ಬಿಸಿ ಹಾಲನ್ನು ಸೇವಿಸ ಬೇಕು. ನಂತರದ ಮೂರು ದಿನ ಬಿಸಿ ತುಪ್ಪವನ್ನು ಸೇವಿಸ ಬೇಕು ಹಾಗೂ ಕೊನೆಯ ಮೂರು ದಿನ ಕೇವಲ ಗಾಳಿಯನ್ನು ಮಾತ್ರ ಸೇವಿಸ ಬೇಕು' ಎಂಬುದಾಗಿ ತಿಳಿಸಿದ್ದಾರೆ. ಇವರಂತೆ ವಸಿಷ್ಠ ಮುನಿಗಳು ಗೋಮಯವನ್ನು ಬೆರೆಸಿ ಸ್ನಾನ ಮಾಡುವುದರಿಂದ ಜನರು ಶುದ್ಧರೂ, ಪವಿತ್ರರೂ ಆಗುತ್ತಾರೆ ಮತ್ತು ಎಲ್ಲಾ ಚರಾಚರ ವಸ್ತುಗಳು ಶುದ್ಧಿಯಾಗುತ್ತವೆ ಎಂದು ತಿಳಿಸಿದ್ದಾರೆ. ಹಾಗೆಯೇ ಎದೇಹ ರಾಜನಾದ ಜನಕನಿ೦ಂದ “ಯಜ್ಞವಲ್ಯ್ಯ'ರು ಸಹಸ್ರ ಗೋವುಗಳನ್ನು ದಾನ ರೂಪದಿಂದ ಪಡೆದ ಪ್ರಸಂಗವು ಪುರಾಣಗಳಲ್ಲಿ ಉಲ್ಲೇಖಿಸಲ್ಪಟ್ಟಿದೆ.

ಶಾಸ್ತ್ರಗಳಲ್ಲಿ ಭಸ್ಮ ತಯಾರಿಕೆಗೆ. ಸಂಬಂಧಪಟ್ಟಂತೆ. ಕಪಿಲೆಯಾದ ಗೋವುಗಳನ್ನಾಗಲೀ, ಆಗ್ನಿವರ್ಣವನ್ನಾಗಲೀ, ಸ್ವರ್ಜವರ್ಣಗಳನ್ನಾಗಲೀ ಹೊಂದಿದ ಗೋವನ್ನು ಓಂದಿನ ದಿನ ಕಟ್ಟಿ ಹಾಕಿ ಕೋಮಲವಾದ ಹುಲ್ಲು ಮೊಳಕೆಗಳನ್ನು ಕೊಟ್ಟು ಸ್ನುತಿಸಿ, ನಮಸ್ಕರಿಸಿ, ಮುಷ್ಟಿ ಪ್ರಮಾಣದ ಆಹಾರವನ್ನು ಕೊಡಬೇಕು. ಕೆಲವು ಮಂತ್ರಗಳೊಂದಿಗೆ ಮುಷ್ಟಿ ಪ್ರಮಾಣದ ಗ್ರಾಸವನ್ನು ಕೊಟ್ಟು, ಪುನಃ ಪುನಃ ಕೊಟ್ಟು ಧೂಪ ದೀಪಗಳಿಂದ ಅರ್ಚಿಸಿ, ರಾತ್ರಿಯಲ್ಲಿ ಭಕ್ತಿಯಿಂದ ಪೂಜಿಸಿ, ತೃಣ ಮುಷ್ಟಿಯನ್ನು ಕೊಡುವುದರಿಂದ ಸಾಎರ ಅಶ್ವಮೇಧಗಳ ಮತ್ತು ನೂರು ವಾಜಪೇಯ ಯಜ್ಞಗಳ ಫಲ ಸಿಗುತ್ತದೆ. ಇನ್ನೊಬ್ಬರ ಹಸುಗಳಿಗೆ ಇಂಥದನ್ನು ಮಾಡಿದರೆ ಇಷ್ಟು ಫಲವಾದರೆ, ತನ್ನ ಹಸುಗಳಿಗೆ ಮಾಡಿದ್ದಲ್ಲಿ ಇದರ ಅರ್ಥಫಲ ದೊರೆಯಲಿದೆ ಎಂಬ ಹೇಳಿಕೆ ಪುರಾಣಗಳಲ್ಲಿದೆ. ಹಾಗೆಯೇ ಜ್ಞಾನಿಯಾದವನು ಗೋಮಯವನ್ನು ಓಿಡಿಯುವುದಕ್ಕಾಗಿ ರಾತ್ರಿಯಲ್ಲಿ ಜಾಗರಣೆ ಮಾಡಿ ಆದು ನೆಲವನ್ನು ಸ್ಪರ್ಶಿಸುವ ಮೊದಲೇ ಹಿಡಿಯಬೇಕು ಎಂಬುದರ ಏವರಣೆ ಸಹ ಇದೆ. ಇದರೊಂದಿಗೆ ಶುಕ್ಲಪಕ್ಷದ ಪಾಡ್ಯದಂದು ಒಂದು ಮುಷ್ಟಿಯಷ್ಟು ಭತ್ತವನ್ನು ದನಕ್ಕೆ ತಿನ್ನಿಸಿ, ಮರುದಿನ ಆ ದನದ ಸಗಣಿಯನ್ನು ಸಂಗ್ರಹಿಸಿ, ನೀರಿನಿಂದ ತೊಳೆದು ಶೋಧಿಸಿದಾಗ ಸಿಗುವ ಭತ್ತದಿಂದ ಅಕ್ಕಿ ಮಾಡಿ ಅದರ ಅನ್ನವನ್ನು ಸೇವಿಸಬೇಕು. ಮರು ದಿನದಿಂದ ಒಂದೊಂದು ಮುಷ್ಟಿ ಹೆಚ್ಚಿಸುತ್ತಾ ಹೋಗಿ ಹುಣ್ಣಿಮೆಯಂದು ಹದಿನೈದು ಮುಷ್ಟಿಯಷ್ಟು, ಹಾಗೆಯೇ ಮತ್ತೇ ಕೃಷ್ಣಪಕ್ಷದಲ್ಲಿ ಒಂದೊ೦ದು ಮುಷ್ಟಿ ಕಡಿಮೆ ಮಾಡುತ್ತ ಹಸುವಿಗೆ ಭತ್ತವನ್ನು ತಿನ್ನಿಸಿ ಮರು ದಿನಗಳಲ್ಲಿ ಗೋಮಯವನ್ನು ಜಾಲಾಡಿದಾಗ ದೊರೆಯುವ ಭತ್ತದ ಅಕ್ಕಿಯಿಂದ ಅನ್ನವನ್ನು ತಯಾರಿಸಿ ಸೇವಿಸುವುದು ಪಾಪಗಳಿಗೆ ಪ್ರಾಯಶ್ಚಿತ್ತ ರೂಪದ “ಚಂದ್ರಾಯಣ ವ್ರತ' ಎಂದು ಶಾಸ್ತ್ರದಲ್ಲಿ ಏವರಿಸಲಾಗಿದೆ.

ಇಷ್ಟೇ ಅಲ್ಲದೆ ಗೋವಿನ ಮಹಿಮೆಯನ್ನು ಸಾರುವ ಸಾಕಷ್ಟು ಕಥಾಪುಂ೦ಜವೇ ಪುರಾಣಗಳಲ್ಲಿ ಕಂಡುಬರುತ್ತದೆ. ಒಂದೊಂದು ಕಥೆಯು ಸಹ ವಾಸ್ತವಿಕತೆಯಿಂದ ಕೂಡಿದ್ದು ಅರ್ಥಗರ್ಭಿತವಾಗಿವೆ. ರಾಮಾಯಣ ಕಾಲದಲ್ಲಿ, ಕಾಮಧೇನುವನ್ನು ಕೌಶಿಕನು ಅಪಹರಿಸಲು ಪ್ರಯತ್ನಿಸಿದ ಘಟನೆ, ಮಹಾಭಾರತದಲ್ಲಿ ಬರುವ ರಾಜಾ ಖುತು೦ಂಭರನ ಕಥೆ, ಛಾ೦ಂದೋಗ್ಕೋಪನಿಷತ್ತಿನಲ್ಲಿ ಬರುವ ಜಾಬಾಲಿ ಪುತ್ರ ಸತ್ಯಕಾಮನ ಕಥೆ, ರಘುವಂಶದಲ್ಲಿ ದಿಲೀಪ ಚಕ್ರವರ್ತಿಯ ಘಟನೆ ಇವೆಲ್ಲ ನಮ್ಮನ್ನು ಭಾವಪೂರ್ಣವನ್ನಾಗಿಸುತ್ತವೆ. ಹಿ೦ದೆ ಸತ್ಯವಾನನಿಗೆ ಆಯುಷ್ಯ ಕಡಿಮೆಯಾದಾಗ ಯಮನು ಬ೦ದ ಸಂದರ್ಭದಲ್ಲಿ ಧೇನುವು ಸಾವಿತ್ರಿ ದೇವಿಗೆ ಮನೆಯ ಹೊಸ್ತಿಲನ್ನು ಬರೆದು ಪೂಜಿಸಲು ಸೂಚಿಸುತ್ತದೆ. ಇದನ್ನು ತಿಳಿದ ಯಮನು ಗೋವಿಗೆ ಮಾತು ಬರದಂತೆ ಶಾಪವನ್ನು ನೀಡುತ್ತಾನೆ. ಹೀಗಾಗಿ ಗೋವಿಗೆ ಎಲ್ಲಾ ಜ್ಞಾನಗಳಿದ್ದರೂ, ಮಾತೆಂಬುದು ಸಾಧ್ಯವಿಲ್ಲ ಎಂಬ ಕಥೆ ಪುರಾಣದಲ್ಲಿದೆ. ಹಾಗೆಯೇ ವೆಂಕಟೇಶ ಕಲ್ಯಾಣ ಪುರಾಣದಲ್ಲಿ ಶ್ರೀನಿವಾಸನು ಹುತ್ತದಲ್ಲಿ ನೆಲೆಸಿದ್ದ ಗೋ ಸ್ವರೂಪಿ ಬ್ರಹ್ಮನಿಂದ ಹಾಲು ಕುಡಿದ ಘಟನೆ, ಕಾರ್ತವೀರ್ಯಾಜುನನು ಜಮದಗ್ನಿ ಖುಷಿಗಳ ಗೋವನ್ನು ಅಪಹರಿಸಿ ಪರಶುರಾಮನಿಂದ ವಧಿಸಲ್ಪಟ್ಟ ಘಟನೆ ಪುರಾಣಗಳಲ್ಲಿ ಉಲ್ಲೇಖಿಸಲ್ಪಟ್ಟಿದೆ.

ಸಂತ ನಾಮದೇವರು, ತುಳಸಿದಾಸರು ಮು೦ತಾದ ಸ೦ತರು ಸಹ ಗೋವಿನ ಪಾವಿತ್ರ್ಯತೆಯ ಬಗ್ಗೆ ಹಾಡಿ ಹೊಗಳಿದ್ದಾರೆ. ಗೋವಿನ ನಾಲ್ಕು ಕಾಲುಗಳು ಧರ್ಮ, ಅರ್ಥ, ಕಾಮ, ಮೋಕ್ಷಗಳೆಂಬ ನಾಲ್ಕು ಪುರುಷಾರ್ಥಗಳ ಸಂಕೇತ ಎಂದು ಗೋ ಸ್ವಾಮಿ ತುಳಸೀದಾಸರು ಹೇಳಿದ್ದಾರೆ. ಸಂತ ಏಕನಾಥರು ಭಾಗವತ ಧರ್ಮದಲ್ಲಿ ಗೋ ಸೇವೆಗೆ ವಿಶಿಷ್ಠ ಸ್ಥಾನವಿದೆ ಎಂಬುದಾಗಿ ತಿಳಿಸಿದ್ದಾರೆ. ಸಂತ ನಾಮದೇವರು ದಿಲ್ಲಿ ಬಾದಷಹನೋರ್ವನ ಅಪೇಕ್ಷೆಯಂತೆ ಸತ್ತ ಗೋವೊಂದಕ್ಕೆ ಜೀವ ನೀಡಿದ ಘಟನೆ ಇತಿಹಾಸದಲ್ಲಿ ಕಂಡುಬರುತ್ತದೆ. ಕುಮಾರವ್ಯಾಸ ತನ್ನ ಗದುಗಿನ ಭಾರತದಲ್ಲಿ ಮನುಜಾದಿಗಳ ಮಾತಾ ರೂಪು ಗೋವು ಎಂದು ಹೇಳಿದ್ದಾರೆ. ಸ್ವಾಮಿ ದಯಾನಂದ ಸರಸ್ವತಿಯವರು "ಗೋವು ಕರುಣಾನಿಧಿ' ಎ೦ದು ಹಾಡಿದ್ದಾರೆ. ದಶಮೇಶನೆ೦ದು ಖ್ಯಾತನಾದ ಗುರುಗೋವಿಂದ ಸಿಂಹ "ಚ೦ಡೀ ದೀವಾರ್‌'ನಲ್ಲಿ ಭಗವತಿ ದುರ್ಗೆಯನ್ನು ಗೋವಂಶ ರಕ್ಷಿಸುವಂತೆ ಪ್ರಾರ್ಥಿಸಿದ ಪ್ರಸ೦ಗವಿದೆ. ಹೀಗೆ ಗೋವಿನ ಮಹಿಮೆಯನ್ನು ಸಾರದ ಯಾವುದೇ ಒಂದು ಗ೦ಥ ನಮ್ಮ ಇತಿಹಾಸದಲ್ಲಿ ಕಂಡು ಬಂದಿಲ್ಲ ಎಂದರೆ ತಪ್ಪಾಗಲಾರದು.