**ಗೋವಿನ ಗರಿಮೆಯನ್ನು ಸಾರದ ಪುರಾಣಗಳೇ ಇಲ್ಲ!**

ಒಂದರ್ಥದಲ್ಲಿ ಗೋವುಗಳಿಲ್ಲದೇ ಪುರಾಣಗಳೇ ಇಲ್ಲವೇನೋ ಅನ್ನುವಷ್ಟರ ಮಟ್ಟಗೆ ಗೋವಿನ ಮಹಿಮೆಯನ್ನು ಪುರಾಣಗಳು ಕೊಂಡಾಡಿವೆ. ಹಾಗೆಯೇ ಪ್ರತಿಯೊಂದು ದೋಷಕ್ಕೂ ಪರಿಹಾರವನ್ನು ಗೋವಿನ ಮೂಲಕವೇ ಹೇಳಿರುವುದು ಮನುಕುಲಕ್ಕೆ ಗೋವಿನ ಅವಶ್ಯಕತೆಯನ್ನು ಎತ್ತಿ ತೋರಿಸುತ್ತದೆ.

ಭವಿಷ್ಯ ಪುರಾಣ :

ಭವಿಷ್ಯ ಪುರಾಣದಲ್ಲಿ ಗೋಚರ ಭೂಮಿಯ ಕುರಿತಂತೆ ಸಾಕಷ್ಟು ವಿವರಣೆಯಿದೆ. “ಗೋಲೋಕ ಮತ್ತು ಗೋವುಗಳು ಎಲ್ಲಾ ದೇವತೆಗಳಿಂದಲೂ ಪೂಜಿತವಾಗಿವೆ. ಯಾವನು ಗೋವುಗಳಿಗೋಸ್ಕರ ಮೀಸಲಾಗಿರುವ ಗೋಚರ ಭೂಮಿಯನ್ನು ಸಮರ್ಪಿಸುತ್ತಾನೆಯೋ ಅವನು ಎಲ್ಲಾ ಪಾಪಗಳಿ೦ದ ಮುಕ್ತನಾಗಿ ವಿಷ್ಣುಲೋಕದಲ್ಲಿ ಪೂಜಿತನಾಗುತ್ತಾನೆ. ಆ ಭೂಮಿಯ ರಕ್ಷಣೆಗಾಗಿ ಪೂರ್ವದಲ್ಲಿ ಮರಗಳನ್ನು ಬೆಳೆಸಬೇಕು. ದಕ್ಷಿಣದಲ್ಲಿ ಬದುವನ್ನು ಮಾಡಬೇಕು. ಪಶ್ಚಿಮದಲ್ಲಿ ಮುಳ್ಳಿನ ಮರಗಳನ್ನು ಬೆಳೆಸಬೇಕು ಮತ್ತು ಉತ್ತರದಲ್ಲಿ ಬಾವಿಯನ್ನು ನಿರ್ಮಿಸಬೇಕು. ಯಾವುದೇ ವ್ಯಕ್ತಿಯು ಬೇರೆ ಕಾರಣಕ್ಕಾಗಿ ಈ ಭೂಮಿಯನ್ನು ಉತ್ತರೆ, ಅಗೆದರೆ ಅಥವಾ ಹಾಳು ಮಾಡಿದರೆ ಅವನು ತನ್ನ ಕುಲವನ್ನೇ ಪಾಪ ಪೂರ್ಣವನ್ನಾಗಿ ಮಾಡುತ್ತಾನೆ. ಗ್ರಾಮದ ನಾಲ್ಕು ದಿಕ್ಕುಗಳಲ್ಲೂ ಗೋಮಾಳಗಳಿರಬೇಕು. ಪ್ರತಿ ಗೋಮಾಳವು ಅತಿ ಕಡಿಮೆ ಎಂದರೆ ಒಂದು ಸಾವಿರ ಮೊಳ ಪ್ರಮಾಣದ ವಿಸ್ತೀರ್ಣದ್ದಾಗಿರಬೇಕು' ಎಂಬೆಲ್ಲಾ ರೀತಿಯಾಗಿ ಗೋಮಾಳದ ನಿರ್ಮಿತಿಯ ಬಗ್ಗೆ ಮಧ್ಯಮ ಪರ್ವದ ತೃತೀಯ ಭಾಗದಲ್ಲಿ ಏವರಗಳಿವೆ.

ಹಾಗೆಯೇ ಕ್ಹೀರ ಸಮುದ್ರವನ್ನು ಕಡೆಯುತ್ತಿದ್ದಾಗ ಲೋಕ ಕಲ್ಯಾಣಕಾರಿಯಾದ ನಂದಾ, ಸುಭದ್ರಾ, ಸುರಭಿ, ಸುಶೀಲಾ ಮತ್ತು ಬಹುಲಾ ಎ೦ಬ ಐದು ಗೋವುಗಳು ಉತ್ಪನ್ನವಾದವು. ಇವುಗಳು ಲೋಕ ಕಲ್ಕಾಣಕ್ಕಾಗಿ ಮತ್ತು ಹವಿಸ್ಸುಗಳ ಮೂಲಕ ದೇವತೆಗಳನ್ನು ತೃಪ್ತಿಗೊಳಿಸುವುದಕ್ಕಾಗಿ ಉದ್ಭವವಾಗಿದ್ದವು. ಹೀಗಾಗಿ ದೇವತೆಗಳು ನಂದಾ ಎ೦ಬ ಗೋವನ್ನು ಜಮದಗ್ನಿ ಮಹರ್ಷಿಗಳಿಗೂ, ಸುಭದ್ರೆ ಎಂಬ ಗೋವನ್ನು ಭಾರದ್ವಾಜ ಮಹರ್ಷಿಗಳಿಗೂ, ಸುರಭಿ ಎಂಬ ಗೋವನ್ನು ವಸಿಷ್ಠ ಮಹರ್ಷಿಗಳಿಗೂ, ಸುಶೀಲಾ ಎಂಬ ಗೋವನ್ನು ಅಸಿತರಿಗೂ ಮತ್ತು ಬಹುಲಾ ಎಂಬ ಗೋವನ್ನು ಗೌತಮ ಮಹರ್ಷಿಗಳಗೂ ದಾನವಾಗಿ ಕೊಡುತ್ತಾರೆ. ಈ ಖುಷಿಗಳು ಸಂತೋಷದಿಂದ ಆ ಎಲ್ಲಾ ಪವಿತ್ರವಾದ ಗೋವುಗಳನ್ನು ಸ್ವೀಕರಿಸುತ್ತಾರೆ. ಆನಂತರ ಬಯಸಿದ ಬಯಕೆಗಳನ್ನೆಲ್ಲಾ ಈಡೇರಿಸುವ ಕಾರಣ ಇವುಗಳು ಕಾಮಧೇನುಗಳೆಂದು ಕರೆಯಲ್ಪಟ್ಟವು. ಹೀಗಾಗಿ ಇವುಗಳಿಂದ ದೊರೆಯುವ ಗೋಮಯ, ಗೋಮೂತ್ರ, ಕ್ಷೀರ, ದಧಿ, ಘೃತ ಮತ್ತು ಗೋರೋಚನಗಳು ಸಕಲ ಪಾಪ ಪರಿಹಾರಕಗಳಾದವು. ಹಾಗೆಯೇ ಶಿವಪ್ರಯವಾದ ಬಿಲ್ಜವೃಕ್ಷವು ಗೋಮಯದಿಂದಲೇ ಹುಟ್ಟದ್ದಾಗಿದೆ. ಇದರೊಂದಿಗೆ ಸಕಲ ದೇವತೆಗಳಿಗೆ ಪ್ರಿಯವಾದ \*"ಗುಗ್ಗುಲು' ಎ೦ಬ ದ್ರವ್ಯವು ಗೋಮೂತ್ರದಿಂದ ಉತ್ಪನ್ನವಾದುದಾಗಿದೆ. ಬ್ರಾಹ್ಮಣರು ಮತ್ತು ಗೋವುಗಳು ಒ೦ದೇ ಕುಲದ ಎರಡು ರೂಪಗಳು. ಒಂದೆಡೆ ಮಂತ್ರಗಳಿದ್ದರೆ ಇನ್ನೊಂದೆಡೆ ಹವಿಸ್ಸುಗಳಿವೆ. ಗೋವುಗಳಿಂದಲೇ ಯಜ್ಞದ ಲಾಭವಾಗುವುದು. ಸಕಲ ದೇವತೆಗಳೂ ಮತ್ತು ಸಕಲ ಶಾಸ್ತ್ರಗಳು ಗೋವುಗಳಲ್ಲಿ ಪ್ರತಿಷ್ಠಿತರಾಗಿದ್ದಾರೆ ಎಂಬುದಾಗಿಯೂ ಸಹ ಹೇಳಲಾಗಿದೆ.

ಮತ್ಸ್ಯ ಪುರಾಣ

ಮತ್ಸ್ಯ ಪುರಾಣದ 242 ಮತ್ತು 243ನೇ ಅಧ್ಯಾಯದಲ್ಲಿ “ಹಸುವಿನ ಕೊಂಬಿನಿಂದ ಸುರಿಯುತ್ತಿರುವ ನೀರಿನಿಂದ ಸ್ಥಾನ ಮಾಡಿದಂತೆ ಕನಸು ಬಿದ್ದರೆ ರಾಜ್ಯ ಲಾಭವಾಗುತ್ತದೆ. ಎಮ್ಮೆ ಗೋವು, ಸಿ೦ಹ, ಆನೆ ಮತ್ತು ಕುದುರೆಗಳ ಕೆಚ್ಚಲಿಗೆ ಬಾಯಿಹಾಕಿ ಹಾಲು ಕುಡಿಯುವ ಕನಸು ಬಿದ್ದರೆ ಮತ್ತು ಆನೆ, ಕುದುರೆ ಮತ್ತು ಗೋವುಗಳು ಮನೆಯಲ್ಲಿ ಕರುಹಾಕುವ ಕನಸು ಬಿದ್ದರೆ ಶುಭಪ್ರದವಾಗುತ್ತದೆ. ಪ್ರಯಾಣ ಮಾಡುವ ಕಾಲಕ್ಕೆ ಗೋವುಗಳು, ಕುದುರೆಗಳು, ಆನೆಗಳು, ತುಪ್ಪ, ಹಾಲು ಮತ್ತು ಮೊಸರು ಎದುರು ಸಿಕ್ಕಿದರೆ ಶುಭ ಶಕುನವಾಗುತ್ತದೆ. ಹಾಗೆಯೇ ಮತ್ಸ್ಯಾವತಾರಿಯಾದ ಭಗವಂತನಿಗೂ ಮತ್ತು ಸತ್ಯವ್ರತನೆಂಬ ಮನುವಿಗೂ ನಡೆಯುವ ಸಂವಾದದಲ್ಲಿ ಗೋವಿನ ಮಹತ್ವದ ಪರಿಚಯವಾಗುತ್ತದೆ. ಸಕಲ ಪ್ರಾಣಿಗಳ ಸುಖ ಸ೦ತೋಷಗಳಿಗೆ ಕಾರಣಳಾದ ಲಕ್ಷೀ ಮತ್ತು ಸಮಸ್ತ ದೇವತೆಗಳಲ್ಲಿ ಅಮೃತ ರೂಪಿಣಿಯಾಗಿರುವ ಲಕ್ಷ್ಮೀಯೇ ಧೇನು ರೂಪದಲ್ಲಿರುವ ದೇವಿಯಾಗಿದ್ದಾಳೆ. ಅಂತಹ ಧೇನು ರೂಪಿಯಾದ ಆ ಲಕ್ಷ್ಮೀಯು ಸರ್ವರಿಗೂ ಶಾಂತಿಯನ್ನು ಕೊಡಲಿ. ವಿಷ್ಣುವಿನ ವಕ್ಷಃಸ್ಥಳವಾಸಿನಿಯಾದ ಲಕ್ಷ್ಮೀ, ಆಗ್ನಿಯ ಪತ್ನಿಯಾದ ಸ್ವಾಹಾ ದೇವಿ, ಸೂರ್ಯ ಚಂದ್ರ ಮತ್ತು ಇಂದ್ರರಿಗೆ ಶಕ್ತಿ ರೂಪಿಣಿಯಾಗಿ ಯಾರು ಇರುವಳೋ, ಚತುರ್ಮುಖನ ಸೃಷ್ಟಿಗೆ ಪ್ರೇರಕಳಾಗಿ ಯಾವ ಲಕ್ಷ್ಮೀ ಇರುವಳೋ, ಕುಬೇರನಿಗೆ ಸಂಪದ್ರೂಪದಲ್ಲಿ ಯಾವ ಲಕ್ಷ್ಮೀ ಇರುವಳೋ, ಲೋಕಪಾಲಕರಿಗೆ ಕರ್ತವ್ಯದಲ್ಲಿ ಪ್ರೇರಕಳಾಗಿ ಯಾವ ಲಕ್ಷ್ಮೀಯು. ಇರುವಳೋ ಅವರೆಲ್ಲಾ ಧೇನು ರೂಪಿಣಿಯಾದ ಲಕ್ಷ್ಮೀಯೇ ಆಗಿದ್ದಾರೆ... ಅಂತಹ ಧೇನುವಿನಿಂದ ಸಕಲಾಭೀಷ್ಟದಾಯಕವಾಗಲಿ ಎಂಬುದಾಗಿ ಮತ್ಸ್ಯ ಪುರಾಣದಲ್ಲಿ ಹೇಳಲಾಗಿದೆ.

ಬ್ರಹ್ಮ ವೈವರ್ತ ಷುರಾಣ :

ಗೋವುಗಳ ಶರೀರದಲ್ಲಿ ಸಮಸ್ತ ದೇವತೆಗಳು ನಿವಾಸವಾಗಿವೆ. ಗೋವುಗಳ ಪಾದಗಳಲ್ಲಿ ಸಮಸ್ತ ತೀರ್ಥಗಳು ನೆಲೆಸಿರುತ್ತವೆ. ಗೋವುಗಳ ಗುಹ್ಯ ಭಾಗದಲ್ಲಿ ಲಕ್ಷ್ಮಿ ಸದಾ ನೆಲೆಸಿರುತ್ತಾಳೆ. ಗೋವಿನ ಪಾದದಿಂದ ಮೆಟ್ಟಲ್ಪಟ್ಟ ಭೂಮಿಯ ಮಣ್ಣನ್ನು ತಿಲಕವಾಗಿ ಹಣೆಯಲ್ಲಿ ಯಾರು ಇರಿಸಿಕೊಳ್ಳುತ್ತಾರೋ ಅವರಿಗೆ ಎಲ್ಲಾ ತೀರ್ಥಗಳಲ್ಲಿ ಸ್ನಾನ ಮಾಡಿದ ಪುಣ್ಯ ಆಗಲೇ ಲಭಿಸುತ್ತದೆ. ಅಲ್ಲದೆ ಅವನಿಡುವ ಪ್ರತಿ ಹೆಜ್ಜೆ ಹೆಜ್ಜೆಯಲ್ಲೂ ವಿಜಯ ಪ್ರಾಪ್ತಿಯಾಗುತ್ತದೆ. ಗೋವು ವಾಸ ಮಾಡುವ ಜಾಗವನ್ನು ತೀರ್ಥಭೂಮಿ ಎಂದೇ ಹೇಳಲಾಗುತ್ತದೆ. ಇ೦ತಹ ಭೂಮಿಯಲ್ಲಿ ಮರಣ ಹೊಂದಿದ ಮನುಷ್ಯ ಖಂಡಿತವಾಗಿಯೂ ಮುಕ್ತಿಯನ್ನು ಪಡೆಯುತ್ತಾನೆ(21-61,62,63). ಹಾಗೆಯೇ ಇದರಲ್ಲಿಯ ದ್ವಿಶೀಯ ಅಧ್ಯಾಯದಲ್ಲಿ ಗೋಲೋಕದ ವರ್ಣನೆಯನ್ನು ನೋಡಬಹುದಾಗಿದೆ. ಇದೇ ರೀತಿ ಐದನೇ ಅಧ್ಯಾಯದಲ್ಲಿ ಪರಮಾತ್ಮನಾದ ಶ್ರೀಕೃಷ್ಣನು ಗೋಮಕೂಪಗಳಿಂದ ಸ್ಥಿರ ಯೌವನದಿಂದ ಕೂಡಿದ, ನಾನಾ ವರ್ಣಗಳಿಂದ ಕೂಡಿದ ಗೋವುಗಳ ಸೃಷ್ಟಿಯಾಯಿತು ಮತ್ತು ಇವೆಲ್ಲವೂ ಕಾಮಧೇನುಗಳೇ ಆಗಿವೆ ಎಂಬುದಾಗಿ ಹೇಳಿರುವುದಿದೆ. ಅಷ್ಟೇ ಅಲ್ಲದೆ ಕೋಟಿ ಸಿಂಹಬಲವನ್ನು ಹೊಂದಿದ ಹೋರಿಯೊಂದನ್ನು ಕೃಷ್ಣನು ಶಿವನಿಗೆ ವಾಹನವಾಗಿ ನೀಡಿದ ಪ್ರಸಂಗವು ಇದೆ.

ಒಬ್ಬ ವ್ಯಕ್ತಿಯು ಗೋವಿಗೆ ಹುಲ್ಲನ್ನು ತಿನ್ನಲು ಕೊಟ್ಟರೆ ಸರ್ವವದೋಪವಾಸದಿಂದ, ತಪಸ್ಸಿನಿಂದ, ಮಹಾದಾನದಿಂದ, ಹರಿ ಸೇವೆಯಿ೦ದ, ಭೂಪರಿಕ್ರಮಣದಿ೦ದ ಮತ್ತು ಸರ್ವಕ್ರತುಗಳಿ೦ದ ಸಿಗುವ ಮಹಾಫಲವು ಆತನಿಗೆ ಪ್ರಾಪ್ತಿಯಾಗುತ್ತದೆ. ಅದೇ ಹುಲ್ಲು ತಿನ್ನುತ್ತಿರುವ ಗೋವನ್ನು ತಡೆದವನು ಬ್ರಹ್ಮಹತ್ಯಾ ಪಾಪಕ್ಕೆ ಗುರಿಯಾಗುತ್ತಾನೆ ಎಂದು ಹೇಳಲಾಗಿದೆ. ಹಾಗೆಯೇ ಹನ್ಮೊಂದನೆ ಅಧ್ಯಾಯದಲ್ಲಿ ಗೋವುಗಳ ಶರೀರವನ್ನು ಸವರುವುದು ಮತ್ತು ತುರಿಸುವುದು ಅತಿ ಶ್ರೇಷ್ಠವಾದುದಾಗಿದ್ದು, ಹೀಗೆ ಮಾಡುವುದರಿಂದ ಉಂಟಾಗುವ ಭಯ ಮತ್ತು ಇತರೆ ರೋಗಳಿ೦ದ ನಮ್ಮನ್ನು ಅದು ರಕ್ಷಿಸುತ್ತದೆ. ಯಾವುದೇ ರೀತಿಯ ಗೋಸೇವೆ ನೂರು ದಾನಗಳಿಗೆ ಸಮಾನವಾದುದಾಗಿದೆ. ಒ೦ದು ದಿನ ಗೋವುಗಳಿಗೆ ಹುಲ್ಲು ಮತ್ತು ನೀರನ್ನು ಕೊಟ್ಟು ಪೋಷಿಸಿದರೆ ದಿವ್ಯವಾದ ಗೋಮೇಧದ ಫಲವು ಪ್ರಾಪ್ತಿಯಾಗುತ್ತದೆ. ಮುಖ್ಯವಾಗಿ ಬೆಳಿಗ್ಗೆ ಎದ್ದ ಕೂಡಲೇ ಗೋವುಗಳಿಗೆ ಪ್ರದಕ್ಷಿಣೆಯನ್ನು ಹಾಕುತ್ತಾರೋ ಅವರು ಸಮಗ್ರ ಭೂಮಂಡಲಕ್ಕೆ ಪ್ರದಕ್ಷಿಣೆ ಹಾಕಿದಂತೆ ಎಂಬುದಾಗಿ ಬ್ರಹ್ಮ ವೈವರ್ತ ಪುರಾಣದಲ್ಲಿ ವಿವರಿಸಲಾಗಿದೆ.

ಭಾಗವತ ಪುರಾಣ :

ಇದರಲ್ಲಿ ಸೂರ್ಯ, ಅಗ್ನಿ, ಬ್ರಾಹ್ಮಣ, ಗೋವು, ವೈಷ್ಣವ, ಆಕಾಶ, ವಾಯು, ಜಲ, ಪೃಥ್ವಿ, ಆತ್ಮಾ ಮತ್ತು ಸಮಸ್ತ ಪ್ರಾಣಿಗಳು ಪೂಜಿಸಲ್ಪಡುವುವು. ಹಚ್ಚ ಹಸುರಾದ ಹುಲ್ಲಿನ ಮೂಲಕ ಗೋವಿನಲ್ಲಿ ನನ್ನನ್ನು ಪೂಜಿಸಿರಿ ಎಂಬುದಾಗಿ ಗೋವುಗಳಲ್ಲಿ ಕಾಮಧೇನುವು, ಹವಿಸ್ಸುಗಳಲ್ಲಿ ಗೋಫೃತವೂ ಭಗವಂತನಾಗಿದ್ದಾನೆ ಮತ್ತು ಗೋವುಗಳಿಗೆ ಇತರೆ ಪ್ರಾಣಿಗಳಿಗಿಂತಲೂ ಅತ್ಯದ್ಭುತವಾದ ಸೂಕ್ಷ್ಮಬುದ್ಧಿಯೂ ಮತ್ತು ಶಬ್ದಜ್ಞಾನವೂ ಇದೆ. ಎಂಬುದಾಗಿ ಹೇಳಲಾಗಿದೆ. ಹಾಗೆಯೇ ಸಣ್ಣ ಮಕ್ಕಳಿಗೆ ಗೋವಿನ ಬಾಲದಿಂದ ನಿವಾಳಿಸುವುದರಿಂದ,. ಗೋಮೂತ್ರ ಸ್ನಾನದಿಂದ, ಗೋಧೂಳಿಯ ಲೇಪನದಿ೦ದ ಮತ್ತು ಗೋಮಯದಿಂದ ರಕ್ಷೆಯನ್ನು ಮಾಡುವುದರಿಂದ ಬಾಲಗ್ರಹ ದೋಷಗಳನ್ನು ನಿವಾರಿಸಬಹುದು ಎಂದು ಹೇಳಲಾಗಿದೆ. ಇದರ ದಶಮ ಸ್ಕಂದದಲ್ಲಿ ವೇದಗಳು, ಗೋವುಗಳು, ಬ್ರಾಹ್ಮಣರು, ತಪಸ್ಸು ಮತ್ತು ದಕ್ಷಿಣೆಯಿಂದ ಕೂಡಿದ ಯಜ್ಞ ಸತ್ಯ, ಶಮ, ದಮ ಮತ್ತು ಸಹನೆ ಶ್ರೀಹರಿಯ ಶರೀರವೆಂದು ಹೇಳಲಾಗಿದೆ. ಮುಖ್ಯವಾಗಿ ಈ ಪುರಾಣದಲ್ಲಿ ಗೋವನ್ನು ಸಹನೆಯ ಮಾತೃ ಸ್ವರೂಪವೆಂದೂ, ವೃಷಭವನ್ನು ಧರ್ಮ ಸ್ವರೂಪವೆಂದೂ ಪುರಾಣಗಳನ್ನು ಬರೆದ ವೇದವ್ಯಾಸರು ಪ್ರಾರಂಭದಲ್ಲೇ ಹೇಳಿದ್ದಾರೆ. ಹಾಗೆಯೇ ಭೂಮಿಯು ಗೋರೂಪವನ್ನು ಮತ್ತು ಧರ್ಮವು ವೃಷಭ ಸ್ವರೂಪವನ್ನು ತಾಳಿ ಪರೀಕ್ಷಿತ ಮಹಾರಾಜನಲ್ಲಿ ತನ್ನ ಕಷ್ಟವನ್ನು ಹೇಳಿಕೊಳ್ಳುವ ಪ್ರಸಂಗವಿದೆ. ಅಷ್ಟೇ ಅಲ್ಲದೆ ಗೋವುಗಳು ಕಾಮಧೇನುಗಳಾಗಿವೆ ಎನ್ನುವುದಕ್ಕೆ ಪೃಥು ಚರಿತ್ರೆಯಲ್ಲಿನ ಗೋದಹನ ಪ್ರಕರಣವೇ ಸಾಕ್ಷಿ. ಇದರೊಂದಿಗೆ ಹತ್ತು ಬಗೆಯ ಬ್ರಹ್ಮ ಸೃಷ್ಟಿಯಲ್ಲಿ ಗೋವಿನ ಸೃಷ್ಟಿಯು ಮೊದಲನೆಯದು, ಯಾವಾಗ ದೇವತೆಗಳನ್ನು, ಗೋವುಗಳನ್ನು, ಬ್ರಾಹ್ಮಣರನ್ನು, ಸಜ್ಜನರನ್ನು, ಧರ್ಮವನ್ನು ಮತ್ತು ದೇವರನ್ನು ದ್ವೇಷಿಸುತ್ತಾರೋ ಅ೦ತಹವರು ಕೂಡಲೇ ನಾಶವಾಗುತ್ತಾರೆ ಎಂಬುದಾಗಿಯೂ ಹೇಳಲಾಗಿದೆ. ಹೀಗೆ ಹತ್ತು ಹಲವು ರೀತಿಯಲ್ಲಿ ಗೋವನ್ನು ಎಲ್ಲಾ ಪುರಾಣಗಳು ಕೊಂಡಾಡಿವೆ. ಮುಂದಿನ ಸಂಚಿಕೆಯಲ್ಲಿ ಮತ್ತಷ್ಟು ತಿಳಿಯುವ ಪ್ರಯತ್ನವನ್ನು ಮಾಡೋಣ.