ಲೇಶಪ್ಪ ಮತ್ತು ರಾಚಪ್ಪ ಇಬ್ಬರೂ ಒಂದೇ ಊರಿನ ಕಟ್ಟಡ ಮೇಸ್ತಿಗಳಾಗಿದ್ದರಿಂದ ರಾಚಪ್ಪನ ಸಂಪೂರ್ಣ ಹಾಲ್‌ಚಾಲ್‌ ಲೇಶಪ್ಪನಿಗೆ ಗೊತ್ತಿತ್ತು. ರಾಚಪ್ಪ ತನ್ನ ಮೇಸ್ತ್ರಿ ಕೆಲಸದಲ್ಲಿ ಶೃದ್ಧೆ ಇಟ್ಟಿರಲಿಲ್ಲ. ಕೊಟ್ಟ ಮಾತಿನಂತೆ ನಡೆದುಕೊಳ್ಳುತ್ತಿರಲೂ ಇಲ್ಲ. ಸಂಜೆಯಾದರೂ ಸಾಕು ಕಂಟಮಟ ಕುಡಿಯವುದು, ಕಂಡಕಂಡವರೊಂದಿಗೆ ಜಗಳ ಮಾಡುವುದು ಅವನ ಅನುದಿನದ ಕರ್ಮ. ಅದಾಗ್ಯೂ ತನ್ನ ಬಳಿ ಕೆಲಸಕ್ಕೆ ಬರುವ ಹೆಣ್ಣುಮಕ್ಕಳನ್ನ ತನ್ನ ಕಾಮತ್ಯಷೆಗೆ ಬಳಸಿಕೊಳ್ಳುತ್ತಿದ್ದ. ಈ ವಿಷಯವಾಗಿ ರಾಚಪ್ಪ. ಎಷ್ಟೆಲ್ಲಾ ಕಷ್ಟ ಅನುಭವಿಸಿದ್ದರೂ 'ಹುಟ್ಟು ಗುಣ ಸುಟ್ರೂ ಹೋಗುವುದಿಲ್ಲ' ಅನ್ನುವಂತೆ ತನ್ನ ಚಾಳಿ ಬಿಟ್ಟಿರಲಿಲ್ಲ. ಈ ಕಾರಣಕ್ಕಾಗಿ ಅವನ ಬಳಿ ಚಿನ್ನವ್ವಳನ್ನ ಕೆಲಸಕ್ಕೆ ಕಳುಹಿಸಲು ಒಂದಷ್ಟು ದಿನಗಳ ಕಾಲ ಲೇಶಪ್ಪ ಮನಸ್ಸು ಮಾಡಿರಲಿಲ್ಲ. ಲೇಶಪ್ಪ ಸ್ವತಃ ದುಡಿವಂತಿರಲಿಲ್ಲ. ಹೆಂಡತಿಗೂ ದುಡಿಯಲು ಕಳುಸುತ್ತಿರಲಿಲ್ಲ. ಹೀಗಾಗಿ ಅವನ ಆರ್ಥಿಕ ಪರಿಸ್ಥಿತಿ ತುಂಬಾ ಹದಗೆಡುತ್ತಾ ಹೋಯಿತು. ಇದನ್ನ ಕಂಡ ಚಿನ್ನವ್ಹ "ಯಾರ ತ್ವಾಟಪಟ್ಟಿಯೊಳಗ ಕೆಲಸ ಇಲ್ಲ. ಹೋದ್ರ ರಾಚಪ್ಪನ ಕಡೇನ ಗೌಂಡಿ ಕೆಲಸಕ್ಕ ಹೋಗಬೇಕ. ಅದನ್‌ ಬಿಟ್ಟ ಬ್ಯಾರೆ ಗತಿಯಿಲ್ಲ. ನಾವ ಇದ್ದಂಗ ಜಗತ್ತ ಇರತೈತಿ' ಅಂತ ಚಿನ್ನವ್ವ ತನ್ನ ನಡೆತೆಯ ಬಗೆಗೆ ಗಂಡ ಅನುಮಾನಪಡಬಾರದು ಎಂಬಂತೆ ಲೇಶಪ್ಪನಿಗೆ ರಮಿಸಿ ಹೇಳಿದಾಗ ಅವನು ಕತ್ತು ಅಲ್ಲಾಡಿಸಿ ಚಿನ್ನಪ್ಪಳಿಗೆ ಕೆಲಸಕ್ಕೆ ಹೋಗಲು ಅನುಮತಿ ಕೊಟ್ಟ.

ತಿಂಗಳೊಪ್ಪತ್ತಿನವರೆಗೂ ರಾಚಪ್ಪನ ಬಳಿ ಚಿನ್ನವ್ವ ಕೆಲಸ ಮಾಡಿದರೂ ಆಕೆಯ ಸುದ್ದಿಗೇ ಬಂದಿರಲಿಲ್ಲ. ದಿನಗಳೆದಂತೆ ಆಕೆಯ ನಸುಗಪ್ಪಿನ ನೀಳವಾದ ದೇಹದ ಸರಿಯಾದ ಉಬ್ಬು-ತಗ್ಗು ಇರುವ ಅಂಗಾಂಗಳು ಆತನಲ್ಲಿ ಬೆರಗು ಮೂಡಿಸತೊಡಗಿದವು. ಆಕೆಯ ಮೋಹಕ ನಗು, ಮಿತವಾದ ಭಾಷೆ, ಸಭ್ಯ ನಡತೆ-ಹೀಗೆ ಎಲ್ಲದಕ್ಕೂ ಮನಸೂರೆಗೊಂಡು ತನ್ನ ಕ್ಯಾಂತಿ ಸುರುಮಾಡಿಕೊಂಡ. ಕೆಲಸದ ನೆಪವೊಡ್ಡಿ ಅಕೆಯನ್ನು ಗಾಡಿ ಮೇಲೆ ಕೂರಿಸಿಕೊಂಡು ಅಡ್ಡಾಡುವುದು, ಕೆಲಸದ ವೇಳೆಯಲ್ಲಿ ಮುಖಕ್ಕೆ ಸಿಮೆಂಟು ಒರೆಸುವುದು, ಮರೆಯಲ್ಲಿ ನಿಂತು ಹಳ್ಳ ಒಗೆಯುವುದು, ದ್ವಂದ್ವ ಅರ್ಥದ ಅಶ್ಲೀಲ ಜಾನಪದ ಹಾಡುತ್ತಾ ಓರೆ ನೋಟದಿಂದ ನೋಡಿ ಸಿಳ್ಳು ಹಾಕುವುದು, ಕಣ್ಣು. ಹೊಡೆದು ನಗಾಡುವುದನ್ನ ಮಾಡುತ್ತಾ ನಿರಂತರವಾಗಿ ಕಾಡಿಸ್ಯಾಡತೊಡಗಿದ. ಚಿನ್ನವ್ವ ಇದೆಲ್ಲವನ್ನು ಗಂಡ ಲೇಶಪ್ಪನ ಮುಂದೆ ತೋಡಿಕೊಂಡು ರಾಚಪ್ಪನಿಗೆ ತಕ್ಕ ಶಾಸ್ತಿ ಮಾಡಿಸಬೇಕೆಂದರೆ ಈ ಮೊದಲೇ ಲೇಶಪ್ಪ ರಾಚಪ್ಪನ ಹಲಕಟ್‌ಗಿರಿಗಳ ಬಗ್ಗೆ ಸವಿಸ್ತಾರವಾಗಿ ಹೇಳಿ ಅವನ ಬಳಿ ಕೆಲಸ ಮಾಡದಂತೆ ವಾಗ್ದಾನ ನೀಡಿದ್ದರಿಂದ ಚಿನ್ನಪ್ಪ ಈ ಸಮಸ್ಯೆಯ ಪರಿಹಾರಾರ್ಥವಾಗಿ ಗಂಡನಿಗೆ ಬಾಯಿ ತೆರೆಯಲು ಮುಖವಿಲ್ಲದಂತಾಗಿತ್ತು. ಬೇರೆ ಯಾರಿಗಾದರೂ ಹೇಳಿ ಅವನನ್ನ ತಿದ್ದಬೇಕೆನ್ನುವ ಹಠಕ್ಕೆ ಧೈರ್ಯ ಸಾಲದೇ ಹೇಗಾದರೂ ಮಾಡಿ ಅವನಿಗೆ ಸ್ವತಃ ತಾನೇ ಬುದ್ದಿ ಹೇಳಿ ತನ್ನ ಸಮಸ್ಯೆಗಳು ಬಗೆಹರಿಯುವವರಗೆ ಕೆಲಸ ಮಾಡಿ ಈ ಕೂಪದಿಂದ ಪರಾರಿ ಆಗಿಬೇಡಬೇಕೆಂಬ ಅಕಲು ಹಾಕಿದಳು. ಅದರಂತೆ ಒಂದು ದಿನ ಸಮಯ ನೋಡಿ ತನಗೆ ಕಾಟಕೊಡದಂತೆ ಕೈಮುಗಿದು ಅವನಿಗೆ ಬೇಡಿಕೊಂಡಳು. ಆದರೆ, ಅವನು 'ನೋಡು ಲೇಶ್ಯಾಂದು ಕಥೀ ಮುಗಿದೈತಿ. ಅವ್ನ ನೆಚ್ಕೊಂಡು ಕುಂತ್ರ ನಿನ್ನೆ ಬಾಳೆ ಸೂಸುತ್ರ ನಡ್ಯೂದಿಲ್ಲ. ಗಂಡ ಹೆಣ್ಣ ಅಂದಮ್ಯಾಲ ಕಾಮ ಅನ್ನೂದ ಸಹಜ. ನೀ ನನ್ನ ಹಂತೇಕ ಕೆಲಸ ಮಾಡೂದ ಬ್ಯಾಡ. ರಾಣಿಯಂಗ ಬಂದು ರಾಣಿಯಂಗ ಹೋಗು. ಚಲೋ ಚಲೋ ಸಿರೋ ಉಟ್ಕೊ, ಹೂ ಇಟ್ಲೋ, ಸ್ನೋಪೌಡರ್‌ ಹಚ್ಗೊಂಡ ನಾ ಕರದಾಗೊಮ್ಮೆ ಬಾ ಸಾಕು. ನಿನ್ನ ಬಂಗಾರದಂಗ ನೋಡ್ಕೊತೀನಿ' ಅಂದ. ಹೀಗೆ ಅಂದಾಕ್ಷಣ ಚಿನ್ನವ್ವ ಅವನಿಗೆ ಚಪ್ಪಲಿಯೇ ಎತ್ತಿಬಿಟ್ಟಿದ್ದಳು. ಇದನ್ನೇ ನೆಪಮಾಡಿಕೊಂಡು ರಾಚಪ್ಪ ಪಗಾರ ಕೊಡುವುದನ್ನೇ ನಿಲ್ಲಿಸಿದ್ದ.